
Cuvint înainte 


„Popoare ale Occidentului care, din timpuri imemoriale 
cruţate de năvălirile barbare, aţi putut dezvolta în linişte roa- 
dele binefăcătoare ale păcii, păstraţi amintire şi veşnică re- 
cunoştinţă popoarelor din Răsărit care, împlintate ia granite- 
le Europei, v-au fost scut în faţa năvălirilor tătare, împotriva 

“armatelor turceşti şi a celor ruseşti! Nu uitaţi ceea ce datoraţi 
Ungariei, Poloniei şi nefericitei Românii... 

Istoricul francez Jules Michelet lansase acest apel în 
1854, în cartea sa Légendes démocratiques du Nord, publi- 
cală la Paris de editura Garnier-Freres. 

În 1944, Occidentul ne-a uitat. De aceea, 1944 a fost 
anul iluziilor pierdute. Și anul 1947, tot de aceea, a fost cel în 
care distrugerea României a putut deveni program de guver- 
nământ. Nu, nu fuseserăm vînduţi la Ialta, nici dăruiţi lui 
Stalin. Fuseserăm doar uitaţi. Fiindcă Occidentul, răvăşit de 
război, obsedat de nevoia reconstrucției sale, mătura din ca- 
lea lui orice păs al altora. Fiindcă, precum a scris politologul 
francez Patrick Wajsman despre războiul provocat de Sad- 
dam Hussein al Irakului, revenirea la pace ar trebui să im- 
pună, ca o „garanţie postcumpărare”, un strict control asu- 
pra măsurilor care asigură pacea reală. 

Nici în 1989, la Malta, nu am fost vînduţi sau dăruiţi. 
Asemenea zvonuri privitoare la Ialta şi Malta nu au alt scop 
decît să picure în sufletul românilor resemnarea care parali- 
zează voința. 

Căsătorită la Bucureşti cu ziaristul franco-luxemburghez 
Yves Franck — care fusese condamnat în România, în tim- 
pul războiului, la opt ani de închisoare pentru activitate an- 
tinazistă şi apoi, în octombrie 1947, expulzat din ţară — am 
plecat peste hotare ducînd cu-mine dorul de demnitate şi de 
libertate al românilor. În Occident, am dat peste o lume care 
nu ştia, nu voia să ştie adevărul despre sovietizarea, coloni- 
zarea a sute de milioane de europeni. Nu ştia, nu voia să ştie 
ceea ce oamenii politici occidentali ştiau prea bine: că impe- 
rialismul sovietic constituia o primejdie şi pentru Europa 
apuseană. 

Dorul meu şi inconştiența atitor occidentali m-au hotărât 
să scriu această carte, o mărturie a celor trăite, văzute şi au- 
zite. 

Mi-au trebuit ani de zile ca să adun documentaţia. M-a 
ajutat mult faptul că am putut rămîne în strîns contact cu 
țara, ziarul al cărui corespondent sînt la Geneva, „La Libre 
Belgique”, încredințindu-mi cronica României şi acceptînd 
să se împotrivească valului de indiferenţă, urmată de inexpli- 
cabila încredere în politica lui Ceauşescu. M-a mai ajutat şi 
faptul că locuiesc într-un oraş în care se află actori de prim 
plan ai evenimentelor din anii 1944-1947, precum Regele 
Mihai, sau alții în trecere doar pe aici. 

Cartea povesteşte cînd şi cum a năvălit la noi marxism- 
leninismul. Era pe vremea cînd Europa se dezmeticea, abia 
dezbărată de ocupaţia nazistă, pe vremea cînd România se 
eliberase singură, fiind una dintre primele ţări eliberate, pe 
vremea cînd era învingătoare alături de Aliaţii învingători. 
Şi, pe atunci, România avea încredere în viitorul ei. A urmat 
dezamăgirea... Cartea este, după părerea unui critic belgian, 
o carte polițistă, deşi se înscrie în categoria istoriei politice. În 
fond, cele petrecute între 1944 şi 1947 au constituit o crimă! 

Cu publicarea cărţii, scrisă în limba franceză, am întîm- 

pinat mari greutăţi. Mă credeam o bună cunoscătoare a.per- 
versităţii puterii de pe atunci de la Bucureşti. Şi totuşi i-am 
căzut victimă: şeful colecţiei „Documente şi martori” a edi- 
turii Elsevier Sequoia, omul care se prezentase drept specia- 
list în istorie şi care insistase să-i predau manuscrisul, mi-a 
mărturisit în ziua în care iscălisem contractul, încredinţîn+ 
du-i publicarea cărţii, că este un admirator al lui Ceauşescu 
şi că-şi petrece vacantele ca invitat al autorităţilor române. 
Zadarnic a încercat să mă facă să introduc în carte versiu- 
nea oficială a evenimentelor povestite de mine, dar a reuşit 
să aplice acea cenzură care constă în a publica o lucrare 
pentru a-i împiedica difuzarea. 

Dar iată că acum se împlineşte visul de a-mi vedea cartea 
publicată în limba română, la noi acasă. Realizarea tradu- 
cerii o datoresc neprețuitului devotament al lui Colette 
Ghimpeţeanu, precum şi prietenului Romulus Cordescu şi 
lui Alexandru Ciolan. 

Le mulțumesc din suflet şi îi asigur de profunda mea re- 
cunoştinţă. 

Înainte de a încheia aceste rînduri, ţin să mai aduc două 
lămuriri. Prima îl priveşte pe eroul povestirii mele. El nu este 
altul decît poporul român. Unii cititori au înţeles că Regele 
Mihai ar fi eroul cărţii, alţii mi-au reproșat chiar că nu am 
scris mai pe larg despre el. În realitate, Regele apare doar în 
calitatea pe care i-a hărăzit-o soarta şi pe care şi-a însuşit-o 
pe deplin şi anume, cea de simbol al poporului român, de 
întruchipare a voinţei acestui popor. Simbol a fost şi a rămas 
în măsura în care, atunci şi acum, a împărtăşit şi împărtă- 
şeşte destinul românilor nedreptăţiţi. 

A doua şi ultima explicaţie: apelul lui Jules Michelet, ui- 
tat de occidentali în timpul ultimei năvăliri, care a fost şi cea 
mai crudă din istoria noastră, fiindcă nu s-a mulțumit să Stă- 
pînească doar ogoarele şi industriile, ci a pus stăpînire şi pe 

„minţi şi pe suflete, acest apel este din nou auzit. £ bine că-şi 
aminteşte lumea de România, căci urmele uitimei năpaste 
sînt încă răni adânci şi dureroase. Să fim la înăiţiinea făgă- 
duitoarei speranţe de a redeveni europeni! Căci, precum 
poate nu ştiţi, fiindcă v-a fost ascuns adevărul, românii au 
luptat cu înverşunat eroism împotriva cozilor de topor de la 
noi şi a stăpînilor lor sovietici. A fost doar o înfrîngere, fatală 
în condiţiile date. O înfrîngere în victoria democraţiei asupra 
dictaturii. 


N. F. 


PARIEA ÎNLII 


INTOARCEREA ARMELOR 


I 


Conjuraţii 


Bucureşti, Palatul regal din Calea Victoriei, miercuri, 
23 august 1944. 

Regele şi-a petrecut toată dimineaţa în Casa Nouă, în- 
- conjurat de colaboratorii săi cei mai apropiaţi. Această Ca- 
să Nouă este un simplu pavilion — patru încăperi la parter 
şi tot atîtea la etaj — construit în grădina Palatului şi menit 
folosinţei de zi cu zi a Suveranului, departe de fastul stînje- 
nitor al protocolului. 

Se retrăseseră în salonul-birou al Regelui. Erau şase: 
Maiestatea sa Mihai I, al patrulea Hohenzollern, „prin gra- 
ţia lui Dumnezeu şi voinţa naţională, Rege al României”; 
şeful Casei Militare, generalul de corp de armată Constan- 
tin Sănătescu; alt general, Aurel Aldea, îndepărtat din ar- 
mată de mareşalul-dictator Ion Antonescu, apoi trei civili: 
baronul Ion Mocsonyi-Styrcea, Mareşal al Curţii, Grigore 
Niculescu-Buzeşti, înalt funcţionar în Ministerul Afaceri- 
lor Străine, şi Mircea Ioaniţiu, secretarul particular al Re- 
gelui. 

Şase prieteni, şase colaboratori, cu toţii conspiratori... 

Dar cît de numeroşi, sînt cei din personalul Palatului 
însărcinaţi de Conducător, mareşalul Ion Antonescu, să-l 
supravegheze îndeaproape pe Rege şi anturajul său! Nu- 
meroşi sînt şi agenţii lui Eugen Cristescu, şeful Serviciilor 
Secrete ale Statului! Dar nici unii, nici alţii nu vor avea ni- 

mic de raportat în legătură cu dimineaţa aceasta petrecută 
în conciliabule în biroul din Casa Nouă. Aparent, nimic ne-' 
obişnuit. Nici un străin nu s-a alăturat grupului intim şi nici 
o izbucnire verbală n-a răzbătut pînă afară. 

Pe frontul Palatului regal, nimic de semnalat. Spre curte 
domneşte calmul obişnuit, santinelele stau de gardă după 
rînduială, iar dacă trecătorii sînt rari, asta e fiindcă a fost 
tare cald încă de dimineaţă. Şi spre grădină, tot pace adin- 
că. O dimineaţă liniştită a unei zile fără peripeții... 

La ora 13,50, Radio-Bucureşti a transmis buletinul de 
ştiri al Serviciului de presă german, redactat şi difuzat prin 
grija Comandamentului militar german pentru armata 
Reich-ului de pe teritoriul României: se vorbea de „O uoa- 
ră retragere elastică a forţelor germane şi române, pe po- 
ziţii dinainte pregătite”. 

La ora 14, radiojurnalul în română a dituzat şi el cîteva 
informaţii de pe front. Glasul crainicului îşi pierduse vioi- 
ciunea de altădată. Pe un ton neutru, s-a citit un comunicat 
sibilinic din care, totuşi, a reieşit în mod clar că rezistenţa 
trupelor româno-germane fusese stărîmată şi că înaintarea 
armatei sovietice, în Moldova, nu mai îniîlnise nici un ob- 
stacol. | 

Ştirilor de pe front şi din ţară le-au urmat cîteva scurte 
informaţii din străinătate. Vocea crainicului părea mai în- 
viorată cînd a anunţat eliberarea Parisului. 

23 august la Paris, 23 august la Bucureşti; era într-ade- 
văr o predestinare — se va fi gîndit Regele. 

În octombrie, va împlini douzeci şi trei de ani. Românii 
sînt mîndri de el. „Frumos ca Mihăiţă”, spun ei cînd e vorba 
de vreun tînăr înalt, sportiv, arătos, iar cînd vreun străin se 
miră de acest entuziasm, ştiindu-i puşi pe critică şi deloc 
idolatri, românii răspund că dragostea e oarbă şi că ei îl iu- 
besc orbeşte pe acest tînăr. I-au compătimit copilăria tristă, 

afectată de divorţul părinţilor, l-au văzut copil-rege, apoi 
detronat, în stirşit, din nou rege, dar un rege-prizonier, pri- 
zonierul Conducătorului lon Antonescu. Zadarnic zvoni- 
seră naziştii românil, încă înainte de război, că Mihai este 
„de-al lor” (nu era oare evreică mult hulita iubită a tatălui 
său?). Nimeni nu crezuse că Mihăiţă ar fi putut fi prietenul 
unor asemenea brute. Dictatorul Ion Antonescu încercase 
şi el să ştirbească prestigiul tînărului Rege, punîndu-i sub 
semnul întrebării capacităţile. Dar nici pe el nu l-au crezut 
românii. Muţenia şi privirea posacă a lui Mihai erau puse 
pe seama timidităţii. Şi cu cât se arăta mai taciturn, cu atit 
erau românii mai convinşi că se opunea Mareşalului român 
şi sprijinitorilor lui germani. 

Rege pentru a doua oară, Mihai nu a domnit totuşi cu 
adevărat! Cît de stranie a fost soarta acestui al patrulea su- 
veran din dinastia română de Hohenzollern-Sigmaringen, 
din ramura primului născut, catolică şi cu o mentalitate 
destul de diferită de a familiei regilor Prusiei şi a împărați- 
lor Germaniei! Linia aceasta are singe latin în venele ei şi 
numără citeva frantuzoaice printre strămoşi. 

Întemeietorul dinastiei, unchiul bunicului iui Mihai, 
trcbuise să dea dovadă de viclenie şi încăpăţinare atunci 


Organizaţia fascistă română, numită „Garda de fier”, constituită la 24 
iunie 1927 de Corneliu Codreanu, s-a făcut remarcată foarte curînd 
prin siinicii, jafuri şi asasinate. Din ordinul regelui Carol al II-lea, 
Codreanu a fost executat ia 30 noiembrie 1938. La conducere a fost 
urmat de Horia Sima, care, punindu-se în serviciul Germaniei hitie- 
riste, a continuat activitatea teroristă a „legiunii”. La 21 ianuarie 
1940, „Garda” declanşează o sîngeroasă rebeliune care, timp de trei 
zile, va opune trupele ei de şoc armatei române, dar în final va fi 
înăbușită, Hitler, după ce iniţial i-a susţinut pe „legionari”, partizanii 
săi ideologici, i-a dat în cele din urmă mînă liberă lui Ion Antonescu 
să-i înlăture definitiv de la putere, întrucît armata germană (Wer- 
macht-ul) îl convinsese că în vederea unui război împotriva U.R.5.S. 
eră preferabilă o alianţă cu Antonescu decit cu „Garda de Fier” şi cu 
„legionarii” acesteia. 


h 

cînd, înfruntînd marile puteri ale vremii, le zădărnicise pro- 
iectele. Austria, Rusia şi Turcia, rîvnind la bogăţiile Princi- 
patelor dunărene, încercau să pună mîna pe prinţul prusac, 
ales de oamenii politici români şi chemat de Parlament — 
după-un plebiscit — să instaureze o dinastie străină în ţară. 
Dar, cu sprijinul tacit al lui Napoleon al III-lea şi după fe- 
lurite peripeții, Carol de Hohenzollern a putut ajunge în 
cele din urmă pe pămîntul ţării şi a intrat triumfal în Bucu- 
reşti, la 10 mai 1866. Devenit Carol I, a obţinut indepen- 
denţa noii sale ţări şi a transformat Principatele dunărene 
în Regatul României. Din acel moment, reformele s-au ți- 
nut lanţ: ţara, dotată cu o Constituţie după modelul celei 
belgiene, s-a lansat pe drumul unei perseverente dezvoltări 
economice. Entuziasmaţi la început de principele care îi e- 
liberase de sub jugul turcesc, românii au fost curînd deza- 
măgiţi, uneori chiar exasperaţi de înverşunarea cu care exi- 
gentul prusac se înhămase să modeleze noul regat de la 
porţile Orientului după chipul severei sale ţări natale. 
Chiar dacă în lunga sa domnie — de 48 de ani — nu a izbu- 
tit întru totul să introducă disciplina şi ordinea, Carol I a 
reuşit, în timp, să fie admirat şi respectat, iar românii au 
sfîrşit chiar prin a-i fi recunoscători. Cît despre Regină, pe 
ea o îndrăgeau cu adevărat! Elisabeta I, născută principesă 
de Wied, poetă, vlăstar al unui neam iubitor de poezie, îşi 
semna opera literară cu pseudonimul atît de latinesc de 
„Carmen Sylva” şi era rapsodul plaiurilor, datinelor şi artei 
populare a românilor. 

Dăruit cu totul noii sale patrii, Carol I Ziditorul nu s-a 
putut totuşi hotărî să-i declare război vărului său, împăra- 
tul Wilhelm al Germaniei, aşa cum doreau românii. Cînd 
s-a stins din viaţă, în 1914, războiul care tocmai începuse îi 
zdrobise inima acestui bărbat scrupulos. 

Ferdinand, nepotul lui de frate, l-a urmat pe tronul Ro- 

mâniei. Şi el venea din Prusia, unde fusese ofițer în armata 
lui Wilhelm. Şi el avea să fie chinuit de scrupule... Dar din 
clipa în care le-a învins pentru a se conforma voinţei majo- 
rităţii Fruntaşilor politici şi a opiniei publice din ţara lui de 
adopţiune, Franţa şi Anglia nu au avut un aliat mai leal de- 
cît el. Şi totuşi, defecţiunile Aliaților au fost numeroase: a 
Ţarului, a guvernului provizoriu şi a Sovietelor, din partea 
Rusiei, a Comandamentului francez din Salonic, din partea 
Franţei. Încrezător în promisiunile primite, Ferdinand a 
ştiut de asemenea să înfrîngă, după război, schimbările de 
poziţie ale lui Wilson şi Clemenceau: cu sprijinul soţiei sa- 
le, regina Maria, nepoată a reginei Victoria a Angliei, Fer- 
dinand a reuşit să obţină pentru România frontiere lărgite 
în conformitate cu dreptul naţionalităţilori. În interiorul 
ţării, unde solidaritatea născută din suferințele îndurate în 
timpul războiului stabilise o legătură privilegiată între po- 
porul român şi suveranii săi, pacea a fost asigurată printr-o 
reformă agrară?, în timp ce la vecini izbucniseră revoluţii. 

Ferdinand cel Leal — al doilea şi ultimul rege al Ro- 
mâniei născut pe solul Prusiei — a murit în 1927. Fiul său 
cel mare, Carol, renunţase la tron în 1925, părăsindu-şi so- 
ţia şi copilul pentru a trăi în exil cu aleasa inimii lui, Elena 
Lupescu. În aceste condiţii, pe tron a urcat micuțul Mihai, 
singurul fiu al lui Carol şi al Elenei de Grecia. Avea pe a- 
tunci şase ani neîmpliniţi. 


1 Tratatul de la Trianon a consfințit în 1920 unirea Ardealului şi a 
Banatului timişean cu România, în urma autodeterminării populaţiei 
acestor regiuni şi în conformitate cu promisiunea formulată de Aliați 
în 1916; în momentul intrării României în război. : 


2 În 1917, vizitînd frontul din Moldova, regele Ferdinand a făgăduit 
ostaşilor efectuarea unei reforme agrare de îndată ce pacea va fi 
reinstaurată. În adevăr, chiar în luna decembrie, 1918, Parlamentul a 
votat exproprierea a 6 008 098 de hectare, iar 1 368 978 de ţărani au 
fost astfel împroprietăriți. à iyya: 

Trei ani mai tîrziu, tatăl său se întorcea în România. So- 
sea pe furiș şi, profitînd de instabilitatea la care contribuiau 
criza economică mondială şi valoarea foarte inegală a 
membrilor regenței, se prezenta ca omul providenţial, ca- 
pabil să redreseze situaţia. Parlamentul l-a proclamat Rege 
al României. Dacă odinioară susținuse că între tron şi dra- 
goste alege dragostea, Carol al II-lea ştie acum să le îmbine 

pe amîndouă, căci, în ciuda promisiunii că Elena Lupescu 

nu va mai reveni, o recheamă curînd la Bucureşti, iar efe- 
mera lui soţie, Elena de Grecia, pleacă definitiv din ţară. 
Mihai redevine prinţ moştenitor, căpătind drept consolare 
noul titlu de „Mare Voievod de Alba Iulia”, mărturie a în- 
clinaţiei tatălului său spre stilul pompos. 

Prin Carol al II-lea, virtuțile prusace, atît de dragi lui 
Carol I şi lui Ferdinand, au fost părăsite în folosul uşură- 
tăţii. Foarte inteligent, nu însă şi înţelept, Carol al II-lea 
avea să le amintească românilor, datorită moravurilor şi 
politicii lui, de vremea paşalelor. Ca rege, a dus o politică 
versatilă. Nu e mai puţin adevărat că, în timpul domniei lui, 
economia a devenit înfloritoare. Pe de altă parte, Regele 
nu a ezitat să tragă mari foloase personale de pe urma aces- 
tei prosperităţi, dacă nu generală, în orice caz profitabilă 
pentru foarte mulţi români. 

Marii oameni politici, incoruptibilul Iuliu Maniu pri- 
mul, apoi unele personalităţi de falia unui Nicolae Titules- 
cu nu au întârziat să-şi manifeste la început dezaprobarea, 
apoi de-a dreptul ostilitatea. Dispreţuit, respins de demo- 
craţi, duşmănit de legionarii Gărzii de Fier înfeudate celui 
de-al Treilea Reich, Carol al II-lea a plecat să caute sprijin 
în Occident. Primit însă cu o răceală abia mascată, consta- 
tînd pe de altă parte că nu i se ofereau decît promisiuni 
vagi, Carol a înţeles îndată ceea ce acordul de la Miinchen 
avea să confirme curînd: anume, că Franţa lui Daladier şi 

Anglia lui Chamberlain nu mai erau în stare să-şi ţină anga- 
jamentele luate faţă de statele din Mica Înţelegere. De ce, 
atunci, să nu încerce o înțelegere cu Germania, pentru a 
înlătura Garda de Fier şi a evita astfel cea mai mare primej- 
die pentru democraţia română? Dar nici Berlinul nu i-a 
luat în serios. Ca o ultimă soluție, s-a hotărît să instaureze 
propria sa dictatură. Carol al II-lea, acest dictator de ope- 
retă, avea oare să reuşească să se măsoare cu Hitler? 
Răspunsul, muşcător, a venit la 6 septembrie 1940. De 
doi ani de zile, Constituţia din 1923 — asemănătoare, ca şi 
prima, celei belgiene — fusese suspendată pentru ca Rege- 
le să-şi poată exercita puterea absolută. Aplecat spre ambi- 
guitate, Carol ba îi prigonea pe legionari, ba căuta să şi-i 
apropie, în speranţa că prin intermediul acestor partizani ai 
nazismului va obţine un modus vivendi cu Berlinul. Şi to- 
tuşi, cel de al III-lea Reich părea să ignore aceste avansuri. 
N-a mişcat un deget atunci cînd, prin ultimatumul din 26 
iunie 1940, Uniunea Sovietică a obligat România să-i cede- 
ze Basarabia şi nordul Bucovinei, conform pactului Hitler- 
Stalin din 23 august 1939; apoi, prin „Dictatul de la Viena”, 
a acordat Ungariei, la 30 august 1940, nordul Transilvaniei. 
Puțin după aceea, într-un climat tensionat, agravat de fap- 
tul că Germania intenţiona să dea curs planului de achi- 
ziţionare a petrolului şi grînelor din România, au fost orga- 
nizate o serie de manifestații în Bucureşti şi în oraşele de 
provincie. În primele zile ale lui septembrie, legionarii de- 
filau urlînd lozinci ostile Regelui şi cerînd constituirea unui 
guvern prezidat de generalul Ion Antonescu. În seara de 5 
septembrie 1940, fie cedind în faţa acestor presiuni, fie cre- 
zîndu-se abil, Carol a dat ordin să se ridice domiciliul forţat 
pe care-l impusese acestui general cu cîteva luni înainte, 
drept pedeapsă pentru legăturile sale cu Axa şi cu extrema 
dreaptă. În dimineaţa zilei de 6 septembrie, Antonescu s-a 

şi prezentat la Palat. Primise unele sfaturi din partea lui 
Maniu şi Brătianu, şefii marilor partide democratice din ţa- 
ră, care înțelegeau să profite de acest prilej pentru a răs- 
turna dictatura regală. Antonescu avea să-i trădeze, însă, în 
cursul aceleiaşi zile... Fapt este că, după prima întrevedere 
cu Regele, eliberatul din ajun a revenit la Palat la ora prîn- 
zului şi a fost investit prim-ministru. Seara a revenit din 
nou. După o nouă întrevedere furtunoasă în biroul Rege- 
lui, întîlnindu-l în anticameră pe Prinţul Moştenitor, gene- 
ralul i-a spus: „Să nu vă fie teamă, Antonescu este aici!” 
Mihai nu şi-a putut reţine un zîmbet văzîndu-l pe bărbatul 
scund şi agitat care părea să se dedubleze în slugă şi stăpîn 
pentru a-şi atinge propriile interese şi care vorbea despre 
sine la persoana a treia. 

Îngrijorat de zarva din jur, tînărul Principe venise să 
afle ce se petrece. căci tatăl său se străduia să-l ţină departe 
de evenimente. 

Carol a semnat actul de abdicare în cursul nopţii. Apoi, 
preocupat doar de pregătirile de plecare într-un nou exil, 
nu şi-a găsit timp să mai răspundă nici uneia din numeroa- 
sele întrebări cu care îl bombardase fiul său. 

În ziua de 7 septembrie 1940, la ora 9, avîndu-l pe Ion 
Antonescu alături, regele Mihai I a depus jurămîntul în Sa- 
la Tronului. Nu avea decît 19 ani. 


În salonul-birou din Casa Nouă, Mihai se uită la ceas: 
este ora 3 după-amiază. Mai are o oră de aşteptat. O oră 
pentru a-şi depăna amintirile, pentru a trece rapid în re- 
vistă ultimele evenimente.. 

Împărtăşea părerea principalilor oameni ii politici, anu- 


me că datoria de a scoate România din situaţia nenorocită 


în care ajunsese îi revenea lui Antonescu, cel care o şi an- 

trenase în nefasta alianţă cu Germania. Nu-şi făcea însă 
iluzii: cunoştea prea bine încăpăţînarea Mareşalului şi con- 
cepţia lui despre onoarea militară ca să nu-şi dea seama că 
alianța cu Germania, încheiată prin ml e it nu putea 
ñ ruptă decît prin forţă. 

Din 1943, Iuliu Maniu, Dinu Brătianu, toţi şefii politici 
se raliaseră ideii că se impunea o răsturnare a alianțelor. 
Comuniştii erau şi ei de aceeaşi părere. Şi toţi susțineau că 
doar Regele, şi numai el, se bucura pe lîngă popor de auto- 
ritatea necesară pentru a se realiza această schimbare. Dar 
adolescentul care se urcase pe tron la nouăsprezece ani, 
ale cărui reale prerogative regale fuseseră ştirbite prin în- 
ţelegerea intervenită între Antonescu şi Carol al II-lea, la 
abdicarea acestuia, şi despre care unii îndrăzniseră să afir- 
me că ar fi lipsit de inteligenţă şi de energie, avea să dove- 
dească oare că e un bărbat în toată firea? 

Mihai era nerăbdător să o dovedească. Dar numai după 
regulile unei monarhii constituţionale: cu acordul şi spriji- 
nul poporului, adică al partidelor politice care îl reprezintă. 

- De atunci începuseră conciliabulele — nenumărate, în- 
delungate, prea îndelungate chiar! Cei „patru mari” — 
cum îi numea Regele — se puseseră cu greu de acord. Iuliu 
Maniu, şeful puternicului Partid Naţional-Ţărănesc, nu-şi 
pierduse, la cei 70 de ani ai săi, nimic din acuitatea raţiona- 
mentelor de veritabil vizionar; simțind primejdia pe care 
riscau să o reprezinte ambițiile comuniştilor cînd se vor şti 
susținuți de Armata Roşie, Maniu cerea constituirea unui 
guvern militar, capabil să menţină ordinea în ţară. Dinu 
Brătianu, preşedintele Partidului Liberal şi membru al unei 
familii prestigioase, care încă din 1848 se ilustrase în viaţa 
politică a ţării, se supunea necondiționat, la cei şaptezeci şi 
opt de ani ai săi, opiniilor „mai tînărului” Maniu. Celor doi 
„super-mari” li se alăturase Titel Petrescu, preşedintele tî- 

nărului partid socialist român, un entuziast animat de cele 
mai bune intenţii, dar care, avind în spate prea puţine vo- 
turi, nu îndrăznea să-l contrazică pe Iuliu Maniu. Cei trei 
şefi de partide vorbeau în numele a 95% din corpul electo- 
ral: Iuliu Maniu în numele ţăranilor, intelectualilor, 
funcţionarilor, slujbaşilor etc.; Brătianu, în numele indus- 
triei şi finanţelor; Petrescu, în numele acelor muncitori ca- 
re nu erau cu Partidul Naţional- Ţărănesc. 

Al patrulea „mare”, Lucretiu Pătrășcanu, fusese dele- 
gat de partidul comunist să participe la dezbateri. Dintre 
cei patru, era singurul neaflat în fruntea formaţiunii politi- 
ce pe care o reprezenta. Participarea partidului comunist 
la discuţii fusese cerută de Înaltul Comandament Aliat, un- 
de în aprilie 1944, la Cairo, Regele şi Maniu trimiseseră doi 
emisari — pe prinţul Barbu Ştirbei şi pe Constantin Vişoia- 
nu. De altfel, Palatul îl contactase pe Pătrăşcanu mai di- 
nainte. 

Comunistui preconiza formarea unui guvern de uniune 
naţională şi nu a unui guvern militar. Regele nu respingea 
ideea, dar nu intervenea niciodată în dezbateri. Rolul său 
de arbitru i-o interzicea. 

Controversa cu privire la viitorul guvern nu se mai sfâr- 
şca. E drept, nu era nici un zor, fiindcă, oricum, nu se putea 
întreprinde nimic înainte de a avea consimţămîntul Alia- 
ților. Trimişii la Cairo aşteptau încă răspunsul la propune- 
rile de armistițiu pe care le prezentaseră din partea Rege- 
lui şi a celor „patru mari” români. 

Constatînd că nici bombardamentele, nici debarcarea 
victorioasă în Vest, nici înaintarea sovieticilor în Răsărit nu 
zdrobiseră inverşunarea lui Hitler, Aliaţii se hotâriseră să-l 
îngenuncheze, pe el şi pe sateliții săi. Conveniseră să ocupe 
aceste ţări şi să le impună armisiiţii necondiționate. Propu- 
nerea făcută de români le schimba planurile. În cele din ur- 

mă, americanii şi englezii au cedat insistențelor româneşti. 
Ruşii, însă, nu spuneau nici da, nici ba. Tăceau. 

La începutul lui aprilie, printr-un atac irezistibil, trupe- 
le sovietice avansaseră pînă la Prut şi tot atunci Molotov a 
făcut faimoasa declaraţie solemnă în numele guvernului 
sovietic, proclamînd că acesta „nu urmăreşte scopuri de cu- 
cerire a nici unei părţi din teritoriul românesc sau de schim- 
bare a regimului social existent în România”. Orice speran- 
tă părea acum îndiituită: Statele Unite şi Marea Britanie 
tăspunseseră explicit ofertei române de armistițiu, iar Uni- 
unea Sovietică o aprobase implicit. Ba mai mult, Armata 
Roşie, mașată la o bătaie de tun de oraşele din Moldova, 
nu mai mişca. Înainte de a se lansa într-o ofensivă hotărî- 
toare, părea să aştepte un gest, un semn din partea M.S. 
Regele României, acest rege căruia emisiunile în limba ro- 
mână ale postului de radio sovietic de la Tiraspol îi adu- 
ceau mereu laude, spunînd că este un democrat autentic, în 


jurul căruia românii au datoria să se unească. 


Acum, după declaraţia lui Molotov din 2 aprilie, mai 
putea oare Mareşalul să susţină că sovieticii vor anexa Ba- 
sarabia şi că vor impune României un regim comunist? 
Principalele argumente ale Conducătorului pentru conti- 
nuarea războiului alături de germani cădeau. 

Datorită informaţiilor primite de la serviciile secrete şi 
de la Ministerul Afacerilor Străine, dictatorul era la curent 
cu acţiunea întreprinsă la Cairo de Rege şi de şefii partide- 
lor politice. De altfel, îl supraveghease îndeaproape pe Re- 
ge, a cărui urcare pe tron, după abdicarea lui Carol al II-lea, 
o tolerase numai pentru că, de acord cu Hitler, socotise ne- 
cesară menţinerea monarhiei tocmai fiindcă aceasta se bu- 
cura de prestigiu în ochii poporului şi, deci, popularitatea 
lui Mihai putea fi exploatată. 

Credea că, fiind atit de tînăr, Mihai va fi uşor de ma- 

nipulat. Dar n-a fost aşa: ţinîndu-se ostentativ deoparte, Re- 
gele a refuzat să joace un rol de simplu figurant, ba chiar, în 
final, a jucat rolul de opozant. Conducătorul, care nu voia 
să admită că s-ar putea înşela vreodată, păruse să nu acorde 
importanţă trimiterii de emisari la Cairo, dînd impresia că o 
consideră doar o intrigă de culise a Curţii, o maşinaţie uşor 
de curmat oricînd. Acum, însă, sosise momentul să inter- 
vină pentru a pune capăt iniţiativelor nesăbuite ale lui Mi- 
hai şi ale sfetnicilor acestuia. Aşadar, într-o alocuţiune 
foarte severă, Antonescu s-a adresat țării, atrăgînd atenţia 
tuturor românilor, „oricine ar fi ei”, că orice insurecție îm- 
potriva alianţei cu Reich-ul va fi considerată un act de tră- 
dare a ţării aflate în război. Cu toate acestea, neuitînd ce 
mult însemna Mihai pentru români, şi-a încheiat mesajul 
conjurîndu-i pe oşteni să lupte pînă la capăt cu acelaşi ero- 
ism, pentru patrie, pentru familiile lor şi pentru Rege. 

Hotărît lucru, de la filogermanul Conducător şi pînă la 
filorusul Pătrăşcanu, cu toţii ţineau să se arate de partea 
Regelui! 


În aceste zile de august, cu puţin timp în urmă, Armata 
Roşie a dezlănţuit o ofensivă generală. La începutul lunii, 
Antonescu i-a făcut o vizită-fulger lui Hitler. În seara cînd 


s-a întors, i-a comunicat Regelui impresiile: Fiihrerul este 


decis să ducă lupta pînă la victoria totală, cu atît mai mult 
cu cît atentatul ratat din iulie, uneltit împotriva sa, i-a în- 
tărit sentimentul invulnerabilităţii. Fihrerul a mai spus că 
‘se bizuie pe contribuţia României la război şi l-a sfătuit pe 
el, Antonescu, să-i urmeze exemplul, să-i împuşte pe tră- 
_dători şi familiile lor. Ah, da! — a adăugat Mareşalul —, 
Fiihrerul a mai formulat unele reproşuri cu privire la pro- 
tecţia acordată de Rege şi de Regina-Mamă aviatorilor a: 


$ 
E 

mericani şi englezi prizonieri în România, dar el, Antones- 
cu, a ştiut să-l calmeze, arătîndu-i că toate acestea nu sînt 
decît copilării fără însemnătate. O ameninţare, şi încă una 
abia mascată, din partea acestui bărbat vanitos care, vor- 
bind despre sine însuşi, continuă să nu spună niciodată 
„eu”, ci „Antonescu”, iar atunci cînd vorbeşte cu Regele se 
crede îndreptăţit să-l trateze ca pe un copil sau un imbecil. 

Prin casele prietenilor, în oraş sau la Palat, sub preşe- 
dinţia Regelui, discuţiile între cei patru şefi politici se în- 
mulţesc în ritm accelerat. Mihai a ajuns la convingerea că 
armata română îi va urma neclintită ordinele; generalul 
Sănătescu, şeful Casei sale Militare, l-a pus în contact cu 
numeroşi ofiţeri, cărora le-a putut aprecia loialitatea. Mo- 
mentul este cu atît mai favorabil unei răsturnări a alian- 
telor, cu cît o redutabilă divizie Panzer tocmai a fost retrasă 
de pe linia frontului germano-român. Dovadă, prin urma- 
re, că şi pe celelalte fronturi poziţiile germane sînt precare 
şi că pe teritoriul românesc forţele combatante ale nazişti: 
lor s-au redus simţitor. 

Lista viitorului guvern trebuia urgent alcătuită. Pătrăş- 
canu nu ceda: voia neapărat un guvern de uniune naţio- 
nală. Maniu nu ceda nici el: voia neapărat un guvern mili- 
tar. De ce un guvern militar, cînd Regele este atît de sigur 
de fidelitatea armatei? Mai bine un guvern de uniune na- 
ţională — aşa cum propunea Pătrăşcanu, dar cu condiţia ca 
prim-ministru să fie numit Maniu, omul politic cu cea mai 
mare popularitate în ţară. Dar Maniu refuza, se încăpăţîna 
în refuzul său, pentru că, vulpoi bătrin, vedea lucrurile în 
viitor: şi dacă frumoasele principii expuse de Molotov nu 
vor fi respectate? În acest caz nefericit, spunea el, numai 
un militar ar dispune de prestigiul necesar pentru a interve- 
ni pe lîngă militarii ruşi, insensibili, se ştie, la argumentul 
electoral şi la puterea conferită de voinţa populară, expri- 
mată prin vot secret. 

De ce atita suspiciune faţă de sovietici, cînd înşişi 
Roosevelt şi Churchill se arătau total încrezători în Stalin? 
Bătrînul politician nu se lăsa însă defel înduplecat; aşa era 
el: veşnic răsucea firul în patru, de teamă să nu fie tras pe 
sfoară cu tot felul de baliverne, onest şi integru pînă la in- 
flexibilitate, cumpănind bine totul şi ajungind pînă la refu- 
zul oricărui compromis. Respingea deci oferta de a fi prim- 
ministru. De altfel, spusese el, şeful unui partid politic nu 
are dreptul să-şi asume această sarcină înainte ca noi ale- 
geri să-i dea siguranţa că partidul său încă mai dispune de 
majoritatea voturilor. 

O dată cu ofensiva sovietică declanşată la 20 august, €- 
venimentele s-au precipitat. Cei „patru mari” de la Bucu- 
reşti au căzut în fine de acord. Viitorul guvern va fi prezidat 
de şeful Casei Militare a Regefui, generalul Constantin Să- 
nătescu; acesta, între alte avantaje, îl mai prezintă şi pe a- 
cela de a fi fost ataşat militar la Londra, unde şi-a făcut 
mulţi prieteni printre personalităţile politice britanice. Ma- 
niu, Brătianu, Petrescu şi Pătrăşcanu vor fi miniştri fără 
portofoliu, iat participarea lor va da gir politic unui guvern 
prezidat de un militar. 

Dar pînă să se ajungă la această hotărîre, întrunirile s-au 
ţinut lanţ. Siguranţa se făcea că nu vede, n-aude, fiindcă 
orice român, în afară de Antonescu, ştia, ştie şi va şti întot- 
deauna că nici o alianţă nu poate fi veşnică pentru ţara sa, 
a cărei poziţie geografică este politic paradoxală. Întilnirile 
secrete sfirşiseră însă prin a alerta Gestapo-ui, şi cum aces- 
ta acţionează prin intermediul poliţiei române, aceasta nu-i 
poate rezista întotdeauna. Era deci mai prudent ca în- 
trunirile să se mai rărească, ba chiar să se rărească bine. Cei 
„patru mari” români se ascundeau pe la prieteni. Ei puteau 
să se facă nevăzuţi, Mihai însă, nu. Absența unui Rege nu 
rămîne neobservată, el nu-şi poate părăsi Palatul! fără să se 
ştie încotro s-a dus! 

Tînărul Suveran trebuia să încarce urmele: la 16 august 
s-a aflat că era tare ocupat cu o vinătoare de rațe sălbatice, 
iar la 18 august, că se dusese, însoţit de Regina-Mamă, la 
castelul regal de la Sinaia, construit de primul rege al Ro- 
mâniei. M.S. Regele Mihai se odihnea la munte... 

În seara zilei de 20 aupust, prietenii îl sunaseră de la Pa- 
latul din Bucureşti. Stabiliseră dinainte un cod. Conform 
ultimelor ştiri, Armata Roşie pornise la atac, spărgtad fron- 
tul. Da, chiar azi. Da, atacul este general, pare decisiv. Ma- 
iestatea Voastră ar putea să se întoarcă în Capitală? „Con- 
vocaţi-i pe toţi, sosesc!” a răspuns Regele. 

Plecase în aceiaşi pantaloni de flanel de culoare cenușie 
cu care mai e îmbrăcat şi astăzi, 23 august; îşi aruncase pe 
umeri un veston şi se aşezase la volanul Lincolnului. În ma- 
şină îi aducea pe aghiotantul Ionescu şi pe secretarul său 
particular, Ioaniţiu. îi 

Pip care făceau parte din conspirație îl aşteptau la 
Palat. Îşi manifestau consternarea în faţa deplasării cîimpu- 
lui de bătălie ruso-german, dar nu se arătau deloc surprinşi 
la aflarea ultimelor ştiri de pe front. În salonul plin de fum 
din Casa Nouă, dispoziţiile şi măsurile ce trebuiau luate au 
fost dezbătute pînă noaptea tirziu. Generalul Dumitru Dă- 
măceanu, fostul instructor militar al Regelui, a promis că, 
în calitatea sa de şef de Stat Major al Comandamentului 
Militar al Capitalei, va face tot posibilul ca trupele canto- 
nate în jurul Bucureştiului şi care se pregăteau pentru 
front să fie readuse în oraş cit mai rapid şi discret cu pu- 
tinţă. Către ora două, conspiratorii s-au despărţit. 

Citeva ore de somn şi, din nou în picioare, Regele pri- 
mea alţi oaspeţi. Tot militari. Printre ei, generalul Râşca- 
nu, comandantul corpului de armată staționat în regiunea 
petroliiferă: la momentul oporiun, misiunea sa va fi deose- 
bit de grea, deoarece numeroase trupe germane sînt con- 
centrate între Cimpina şi Ploieşti. 

Maniu, Brătianu, Petrescu şi Pătrăşcanu au sosit la Casa 
Nouă spre seară. Aduceau veşti proaste. Situaţia se înră- 
utăţise şi mai mult: Iaşiul a fost ocupat după ce fusese bom- 
bardat cu tunul, linia frontului se deplasa, cu fiecare ceas, 
tot mai adînc spre interiorul ţării. Numai Regele — au spus 

"ei — ar mai putea salva situaţia. Doar el se bucură de pres- 
tigiul necesar pentru a răsturna regimul lui Antonescu şi a 
rupe astfel alianţa cu Hitler. Nu mai e timp de pierdut! 

În seara aceea totul a fost pus la punct, pînă în cele mai 
mici detalii. Antonescu şi membrii guvernului său vor fi 
convocați la Palat, sîmbătă, 26 august. Regele îi va cere 
Mareşalului să predea puterea către noul guvern prezidat 
de generalul Sănătescu, susţinut de partidele politice. Cei 
„patru mari” români vor fi de altfel prezenţi, sprijinind ast- 
fel cererea Regelui. Mihai îi pusese la curent cu măsurile 
luate pentru revenirea trupelor în Capitală, ca să poată in- 
terveni în caz de nevoie. S-au despărţit după ce au fixat vii- 
toarea întrunire: la Casa Nouă, vineri, 25 august, spre sea- 
ră; atunci se va face repetiţia generală a loviturii de stat, 
programată pentru 26 august. 

- Toate astea se petrecuseră alaltăieri. Nu mai ARI! de 
alaltăieri, luni, 21 august. Iar ieri, 22 august, Mareşalul s-a 
dus în inspecţie pe front, în Moldova, de unde s-a întors, se 
spune, sumbru şi iritat. Şi tot ieri, 22 august, Mihai a avut 
de luat hotărîri din cele mai importante: mai întîi a trimis 
un mesaj la Cairo, rugîndu-l pe generalul. Maitland- Wilson, 
comandantul-şef aliat din Italia, să dea dispoziţiile necesa- 
re pentru ca anumite puncte strategice din România să fie 
bombardate în cursul zilei de sîmbătă, 26 august. Mesajul 
informa doar că „importante evenimente vor avea loc în 
România”. Bombardamentele asupra cartierelor generale 
germane şi asupra dispozitivelor antiaeriene de pe aero- 
portul Băneasa urmau să-i facă pe Antonescu şi pe nemți 

să se teamă că Regele şi şefii politici români se bucură de 
sprijinul militar al Aliaților. Mai fuseseră luate şi alte mă- 
suri: astfel, legăturile telefonice ale forțelor germane ur- 
mau să fie tăiate în seara de 26 august. 

Totul fusese pus în joc, ziua de 22 august fusese o zi pli- 
nă în Casa Nouă. 


Seara promitea să fie liniştită. În sfîrşit, un moment de 
răgaz. În salonul cu ferestrele larg deschise, Regele se bu- 
cura de răcoarea relativă a asfinţitului. Pînă acum totul 
mersese strună. Dar cum de n-a întimpinat nici o piedică? 
Nu cumva Antonescu s-a prefăcut doar că slăbeşte supra- 
vegherea Palatului ca să-l atragă în vreo capcană? Nu — 
s-a liniştit singur: situaţia devenise atît de gravă încît dicta- 
torul avea alte griji, mai „seriose” decît ceea ce numea „co- 
pilăriile Regelui”! 

Deodată, a sunat telefonul pe linia privată. O comuni- 
care a lui Niculescu-Buzeşti, cel mai informat şi cel mai abil 
informator al său. E şeful cifrului la Ministerul Afacerilor 
Străine. Avea să-l anunţe pe Rege că Mareşalul tocmai ho- 
tărise să se întoarcă pe front. Va pleca joi, 24 august. Nu se 
ştie cînd va reveni, căci e vorba să-şi transfere serviciile şi 
guvernul într-un loc secret, undeva în provincie. Nu, de e- 
vacuarea Regelui nu a fost vorba. E foarte probabil, chiar 
sigur că Mareşalul nu va fi în Bucureşti pe data de 26 au- 
gust. 

i Pregătirile minuțioase, planul î în ansamblu, totul trebu- 
„ie refăcut. Să amine? Dar va fi prea tîrziu! Armata Roşie va 
cotropi ţara, o ţară: duşmană! Va fi un dezastru! 

Lovitura de stat nu va mai avea loc la 26 august şi tot ce 
a fost rînduit cu atîta migală trebuie refăcut. Dar cum? 
Cum să mai dai îndărăt, cînd şi cum să mai previi, de pildă, 

Comandamentul aliat de la Cairo şi, mai ales, pe toţi cei 
însărcinaţi cu diferite misiuni periculoase? Vor intra în ac- 
ţiune la data şi ceasul indicat! Viaţa lor e în pericol! 

Mihai nu luase pînă acum nici o iniţiativă. Fusese împie- 
dicat s-o facă şi, de altminteri, el însuși a fost totdeauna de 
părere că asta îi şi cerea rolul unui monarh constituţional... 
Dar acum? Nu spuseseră oare cu toţii că numai el poate şi 
trebuie să acționeze? L-au tot spus-o şi repetat-o toţi — pri- 
eteni, personalităţi politice, militari... Toți au încredere în 
el şi toţi se află în pericol. Dar mai ales poporul, care ţine la 
cl. Mihai ştie asta, îi cunoaşte bine pe oamenii din popor, 
de care s-a legat sufleteşte, cu deosebire la Săvirşin, dome- 
niul său preferat, fiindcă acolo se poate plimba singur şi ne- 
stînjenit. Nu o dată a mers prin satele dimprejur. A făcut 
acolo şi un film, a prins pe viu viaţa localnicilor. Şi cît de 
bine s-a simţit totdeauna în mijlocul sătenilor! Ce vor păţi 
acum, ei şi toţi ceilalţi locuitori ai ţării? În el e nădejdea 
tuturor, o ştie. A tuturor. Cînd vreo nouă primejdie se abă- 
tea de pildă asupra evreilor, nu la Palat venea Marele Ra- 
biri Alexandru Şafran ca să caute ocrotire? Sau dr. W. Fil- 
derman, preşedintele Federaţiei Comunităţilor evreieşti, 
nu face Ja fel? Nu, nu-i poate lăsa pe toţi pradă disperării! 
Aşteptarea înseamnă renunțare. Nu mai e timp de aştep- 
tat. Antonescu va părăsi Capitala poimiine, joi? Ei bine, pî- 
nă poimiine mai e miine, miercuri. 

Sîmbătă 26 august va deveni miercuri, 23 august. Aşa a 
hotărît Regele. 

A poruncit să fie imediat convocați toţi conspiratorii. 
Chiar acum, în toiul nopții. Cât despre cei pe care nu i-a 
putut preveni, şi- -a spus că vor şti să-şi împlinească misiuni- 
le la primul semn.. 

Scrupulos din fire, ţinuse morțiş să aibă asentimentul 


e e 


şefilor de partide, fără de care acţiunea Regelui nu este le- 


Conjuraţii 29 


gală. Dar aceştia, ca şi numeroşi militari de altfel, sînt de 
regăsit. Se ascund, de teamă ca planul loviturii de stat să nu 
fie descoperit, iar ei să fie prinşi; nici cei care de obicei sta- 
bileau legătura nu i-au putut găsi. Păcat, dar n-ai ce-i face! 
Regele nu va da înapoi. Hotărirea sa e luată! 


Dimineaţa zilei de 23 august, Mihai şi prietenii săi şi-au 
petrecut-o repetîndu-şi rolurile. Regele i-a prevenit: dacă 
Antonescu acceptă să înainteze el însuşi o cerere oficială 
de armistițiu, o să-l lase să o facă. Dacă nu, va recurge la 
` forță. 

Spre prînz, un aghiotant regal i-a telefonat Mareşalului: 
Maiestatea sa Regele doreşte să-i vorbească şi-l roagă să 
binevoiască să se prezinte la Palat la ora 16, însoţit de mi- 
nistrul de externe, Mihai Antonescu (simplă potrivire de 
nume, cei doi nu sînt rude). Invitaţia a fost acceptată. 

Acum, Regele şi colaboratorii săi îi aşteaptă la Casa 
Nouă. 


II 
Regele şi dictatorul 


În dimineaţa acestei zile de miercuri, 23 august 1944, nu 
erau semne că se va petrece ceva neobişnuit la Palatul re- 
gal. Totul era ca de obicei. 

În salonul-studio din Casa Nouă, Regele şi cei cinci prie- 
teni şi colaboratori stau de vorbă. Nu-i nimic ciudat în asta: 
cei doi generali şi trei civili stau deseori împreună cu el. 
Singurul lucru ieşit din comun este prezenţa a patru mili- 
tari înarmaţi, postați în spatele unei uşi din fundul încăpe- 
rii, dar căpitanul Anton Dimitrescu, din Garda regală, şi cei 
trei subofiţeri şi-au luat toate precauţiile necesare cînd s-au 
strecurat pînă la postul lor — şi au făcut-o cu atîta discre- 
ţie, că au trecut neosbervaţi. Cît despre colonelul Emilian 
Ionescu, aghiotant regal, care tocmai face o ultimă inspec- 
ţie în jurul Casei Noi şi a Palatului pentru a se asigura că 
precauţiile militare imediate sînt în regulă, e în afara ori- 
cărei bănuieli, datorită aerului dezinvolt cu care se plimbă. 
Totul e în ordine, nu mai rămîne decit aşteptarea. 

Prin fereastra salonului-birou, Regele poate vedea, din- 
colo de peluză, uşa din spatele Palatului, pe unde vor veni 
cei doi oaspeţi. Vor cobori din maşini în curtea de onoare, 
vor pătrunde în Palat pe uşa mare de sticlă şi, însoţiţi de 
aghiotantul care-i aşteaptă acolo, vor străbate parterul Pa- 
latului, vor ieşi pe uşa din spate vor face cîțiva paşi prin 

grădină, vor urca treptele Casei Noi şi vor intra, în sfîrşit, în 
hol... Ca de obicei... 

În jurul Regelui, toţi aşteaptă în tăcere. Sînt încordaţi, 
dar nu şi îngrijoraţi. Atît de iute s-au precipitat evenimen- 
tele, că nici unul n-a mai avut timp să se gîndească la pri- 
mejdiile la care se expun. Acum, în ceasul al unsprezecelea, 
nu mai doresc decît un lucru: timpul să treacă mai repede, 
să vină în sfârşit ora audienței... 

Amîndoi au fost convocați la aceeaşi oră: generalul Ion 
Antonescu, care s-a avansat singur mareşal şi, ca şef al gu- 
vernului, şi-a luat titlul de Conducător al statului şi al popo- 
rului (copiindu-l pe cel de „Fiihrer” al lui Hitler şi de „Du- 
ce” al lui Mussolini) şi Mihai Antonescu, vicepreşedintele 
Consiliului de Miniştri şi ministru de externe, jurist compe- 
tent, dar care se crede atît de abil încît s-ar vinde şi diavolu- 
lui, convins că, în cele din urmă, va ajunge să stăpînească el 
infernul! l 

Din nou Mihai îşi pune întrebări, rememorează eveni- 
mentele. Cum de a ajuns în situația de față? Pe vremuri, îl 
indignau hotărîrile tatălui său. Ce-i drept, Carol al II-lea le 
lua fără să-i consulte pe fruntagii politici, ba adesea o făcea 
chiar împotriva lor. Or, el, Mihai, acționează cu asentimen- 
tul sfetnicilor săi. Dar mai poate oare pretinde asta cînd în 
loc de 26 — cum se înțeleseseră cu toții — el a decis ca 
lovitura de stat să aibă loc la 23 august? E drept, a fost silit 
de împrejurări, a intervenit un caz de forță majoră. Tatăl 
său... cum îl mai înjosea întotdeauna. Şi Antonescu, mai 
tîrziu, cum îl mai umilea... 

Pe Carol tot îl mai iubeşte, cu toate că s-a simţit mereu 
şocat de comportarea lui. Înainte să se întoarcă în țară, ma- 
ma lui, regina Elena îi stătea alături, îi supraveghea studii- 
le, viaţa la Palat se scurgea calmă, senină. O dată revenit 
tatăl său, totul s-a schimbat. Regina Elena a plecat, con- 


32 Întoarcerea armelor 


strînsă să sc exileze. Lui Carol nici că-i păsa de studiile fiu- 
lui său, de jocurile, de visurile şi de aspiraţiile lui. Mihai se 
simțise tot timpul supravegheat, dar rareori înconjurat de 
căldură. Trebuia să se supună extravaganţelor unui tată au- 
toritar care ba îl copleşea cu daruri, ba nu-l mai băga în sea- 
mă, care îi sufoca personalitatea, gusturile şi calităţile. Re- 
gele părea să se teamă ca micul Principe moştenitor, rege 
detronat, să nu-l eclipseze. Apoi, viaţa la Palat, alături de 
ciudatul cupiu pe care-l formau tatăl său şi Elena Lupescu 
devenise un adevărat bilci. Adolescentul Mihai jurase să se 
poarte cu totul altfel în ziua cînd va deveni el însuşi tată şi 
monarh. Va fi, îşi promisese, opusul Regelui, tatăl său. 
După plecarea silită a lui Carol, Antonescu s-a arătat 
prevenitor față de el. S-a grăbit chiar să o cheme în ţară pe 
Regina-Mamă, Elena, care s-a întors imediat la Bucureşti. 
Dar cel mai mic gest al acestui om era calculat în aşa fel 
încît să-i servească propria glorie. Regele şi Regina-Mamă 
au înţeles curînd asta. Iar relaţiile s-au înrăutățit, Mihai re- 
fuzind să se supună ordinelor Conducătorului, care se voia 
călăuza Regelui. Tot atît de curînd, adică după sosirea mi- 
siunii militare germane şi a instructorilor nemți în țară, în 
octombrie 1940, tînărul suveran a înţeles că şi populaţia în- 
cepuse să-i fie ostilă lui Antonescu. Şi avea să-i fie tot mai 
ostilă, reproşîndu-i că pregătea intrarea României în răz- 
boi: în noiembrie şi decembrie, nesfîrşite convoaie militare 
germane începuseră să se scurgă pe şoselele ţării. Regele 
nu i-a mai putut ierta niciodată lui Antonescu faptul că l-a 
obligat să cinstească prin prezenţa sa defilarea trupelor 
germane, sărbătorind intrarea României în Axă. Refuzînd 
rolul de marionetă, Regele avea să i se opună sistematic. 
Prima înfruntare s-a produs în ianuarie 1941: legionarii fă- 
ceau parte din guvernul Antonescu, dar, pentru a rămîne 
singurii stăpîni ai ţării, dezlănţuiseră o răscoală sîngeroasă,; 

după cîteva şovăieli, nemţii i-au dat în cele din urmă mînă 
liberă lui Antonescu să-i lichideze, nu însă înainte de a a- 
corda azil la Berlin unora dintre căpeteniile legionare, păs- 
trîndu-şi astfel un mijloc de presiune asupra dictatorului 
român. Atunci cînd căpetenia rebelilor, Horia Sima, bari 
cadat în Prefectura de Poliţie a Capitalei, a pretins medie 
rea Suveranului pentru a se preda, Antonescu l-a împiedic 
cat pe Rege să intervină. Din acel moment, Conducătofui 
a devenit extrem de suspicios faţă de Mihai, bănuindu-l ca- 
pabil să-i ştirbească autoritatea. În jurul tîpărului Rege s-a 
organizat un sistem de supraveghere atît de perfecţionat 
încît Mihai a trebuit să stabilească un cod cifrat pînă şi cu 
mama sa pentru a-i vorbi la telefon sau a-i scrie. 

La 22 iunie 1941, la miezul nopţii, cînd România a de- 
clarat război Uniunii Sovietice, Regele nici măcar nu a fost 
încunoştiințat. A auzit vestea la BBC, iar a doua zi dimi- 
neaţa i-a confirmat-o un aghiotant. Şi tot de la radio a aflat 
că Antonescu dăduse ordin trupelor române să treacă Nis- 
trul, după eliberarea Basarabiei, şi să pornească la atac pe 
teritoriul sovietic. Şi tot de la radio a aflat că România de- 
clarase război Statelor Unite şi Marii Britanii. De altfel, so- 
vieticii erau la curent cu strania situaţie în care se afla Su- 
veranul. 

Astăzi, 23 august 1944, se simte în sfîrşit liber să acţio- 
neze, O libertate pe care şi-a luat-o singur, hotărît 'să se 
comporte ca un rege. Dar are un rege dreptul să urzească o 
lovitură de stat în propriul său palat? Hotărît lucru, aici 
toate se petrec pe dos, nici un principiu nu rezistă în faţa 
realităţilor româneşti! Iată deci că şi el, aidoma bunicului 
său Ferdinand, va lupta împotriva Germaniei, patria stră- 
moşilor săi, iar asta din lealitate faţă de România. Iar mili- 
tarii sînt gata să-şi urmeze Suveranul, deşi unul dintre ei, 
mareşalul Antonescu, şi-a însuşit comanda armatei, uzur- 

pînd, de patru ani încoace, prerogativele regale! Da, aici, în 
România, totul este diferit, totul se înlănţuie logic şi totuşi 
contrar premiselor logicii. 


Este ora patru fără un sfert. Uşa din spatele Palatului se 
deschide. Iată-l pe Mihai Antonescu! A sosit mai devreme, 
mult prea devreme! Mai ales că Mareşalul are prostul obi- 
cei să vină cu întîrziere la orice audienţă regală, socotind 
probabil că, dacă îi dă de înţeles Regelui cît de puţin preţ 
pune pe el, îşi sporeşte prestigiul.. 

Ce-i de făcut ca să treacă timpul mai repede? Ce să-i 
povestească „micului Antonescu”, cum l-a poreclit Regele, 
ca să nu-l bage la bănuieli? În scenariul pus la cale, conspi- 
ratorii mizaseră pe faptul că cei doi Antoneşti se vor pre- 
zenta împreună la audienţă. 

Mihai Antonescu a fost introdus în salon. Regele aşteap- 
tă să se facă patru fix ca să se ducă la el. Zicala cu „punc- 
tualitatea — politeţea regilor” îi foloseşte de minune tînă- 
rului monarh, care caută să cîştige timp. Mai are cîteva 
minute ca să inventeze un subiect de conversaţie cu şiretul 
personaj. Nimic de zis, omul e capabil, dar corupt; are sim- 
tul realităţii, dar îşi închipuie că poate fi cîştigător pe toate 
fronturile; ca inteligenţă îi este superior lui Ion Antonescu. 
În felul lui, e foarte periculos. 

Ora 16. Regele intră în salon. Schimbă cîteva cuvinte 
despre situaţia generală. O conversaţie mai degrabă ano- 
dină. Mihai ştie foarte bine că flecăreala nu e punctul lui 
forte. Ce şi-o fi spunînd ministrul afacerilor străine despre 
această bruscă volubilitate a Suveranului, de obicei tăcut? 
Se va fi mirînd? O fi intrigat? Sau poate suspicios? Ce să 
facă, să tacă sau să continue conversaţia? După douăzeci 
de minute, îl roagă pe Mihai Antonescu să-l scuze o clipă: 

se duce pînă în birou, unde se găsesc prietenii săi şi îl roagă 
pe generalul Sănătescu să vină în salon să-l ajute să susţină 
conversaţia. 

Cînd revine, însoţit de general, salonul e gol! Mihai An- 
tonescu îşi luase tălpăşița, găsind, poate, ciudate primirea 
atît de mondenă şi conversaţia atît de inconsistentă. Precis 
s-a dus să-şi anunţe patronul, pe Ion Antonescu, că la Casa 
Nouă se petrec lucruri ciudate. Regele e disperat, se acuză 
pe sine, crede că din vina lui totul e pierdut. Dar, deodată, 
uşa din spate a Palatului se deschide din nou: precedaţi de 
un aghiotant, iată-i îndreptîndu-se spre Casa Nouă pe dic- 
tator şi mîna lui dreaptă. 

„Îi priveam apropiindu-se şi mă simţeam cuprins de un 
amestec de satisfacţie, anxietate şi milă. Dar şi de dispreţ. 
Îmi aduceam aminte cum m-a dominat Mareşalul chiar de 
la începutul domniei mele; apoi, încetul cu încetul, învă- 
ţasem să-l cunosc, să-l văd aşa cum era în realitate: un aven- 
turier ambițios care nu se sfia să pună în joc soarta ţării şi a 
locuitorilor ei. Toate astea mi-au trecut prin minte într-o 
fracțiune de secundă. Şi pe cînd grupul se apropia de intra- 
re, mi-am dat seama dintr-o dată că nu prea aveam ce opu- 
ne acestui om, care deţinea puterea şi se bucura de spriji- 
nul nemților: doar voinţa cîtorva militari şi oameni politici 
şi propria mea voință, de care acum depindea totul. Asta 
era tot!” b 


Oaspeţii sînt primiţi şi conduşi în salon de generalul Să- 
nătescu. Acum e rîndul Regelui să se lase un pic aşteptat. 
În sfîrşit, traversează holul, îşi face intrarea, dă mîna cu a- 
mîndoi şi ia loc pe un scaun, cu spatele la fereastră. E îm- 
brăcat cu aceleaşi haine cu care a sosit de la Sinaia cu gai- 
zeci de ore în urmă: pantalonul gri de flanel, ceva mai boţit, 

cămaşa ceva mai mototolită. Mareşalul şi Sănătescu sînt în 
uniformă, Mihai Antonescu poartă un costum de culoare 
închisă. Dictatorul nu e uşor de abordat, e într-o zi proastă 
şi întrebarea care i se citeşte în privire are ceva agresiv, un 
nerostit „pe ce motiv l-aţi deranjat pe Antonescu?”. 

— Sînt la curent cu ofensiva rusească, domnule Mare- 
şal, şi aş dori să aflu ce măsuri întrevedeţi, spune Regele 
fără nici un preambul, răspunzînd astfel interogaţiei mute a 
dictatorului. 

Surprins, Antonescu trebuie să se fi întrebat care imbe- 
cil de trădător l-a informat pe Rege despre situaţia de pe 
front, ţinută secretă. Copilul ăsta care, în afara unor răz- 
vrătiri neînsemnate, s-a supus pînă acum cu docilitate tute- 
lei sale nu are nevoie să ştie mai multe despre treburile sta- 
tului decît muritorii de rînd. Conducătorul venise la Palat 
fără nici un chef, obosit şi îngrijorat cum era. Ieri a fost pe 
front, unde a constatat că diviziile române sînt intercalate 
printre cele germane, ca să fie mai îndeaproape suprave- 

heate, iar dezastrul pe linia actuală a frontului i s-a părut 
iremediabil; azi dimineaţă a convocat un consiliu de miniş- 
tri restrîns şi a comunicat hotărîrea sa — nu obişnuieşte să 
consulte pe nimeni — de a continua războiul pe o poziţie 
de retragere, în centrul Moldovei. Apoi l-a chemat Regele 
şi, cu aceeaşi grijă dintotdeauna de a salva aparențele, a ve- 
nit, în pofida dorinţei de a declina invitaţia. Regele l-a pri- 
mit ca de obicei, politicos, dar rece; Mareşalul nu s-a mirat, 
pusese de mult aerul distant al Monarhului pe socoteala ti- 
midităţii. Dar iată că, interpelîndu-l, Suveranul a avut un 
ton cu adevărat maiestuos. Unde o fi vrînd de fapt să ajun- 
gă Regele? Trebuie totuşi să-i răspundă, sînt şi alţii de faţă: 

— E adevărat că armata sovietică a înaintat, consimte 
dictatorul. Pentru a-l linişti pe Suveran, adaugă însă: Pre- 

văzusem asta şi sînt în măsură să opresc ofensiva cînd şi un- 
de voi găsi de cuviinţă. 

— Situaţia este foarte critică şi consider — comentea- 
ză Regele — că trebuie să propuneţi imediat un armistițiu. 

— Nici vorbă! 

Răspunsul Mareşalului a ţîşnit violent, iar privirea sa 
trădează mai mult decît iritare. Un „Ce se bagă?!” îi stă pe 
buze, dar îşi ia seama şi, după o scurtă pauză, adaugă: 

— Numai dacă, evident, ni se oferă garanţii privind 
frontierele şi dacă România va primi asigurări că păstrează 
Basarabia şi Transilvania. 

— Timpul ne zoreşte şi situaţia actuală ne împiedică să 
punem condiţii! Vă repet, domnule Mareşal, trebuie să ce- 
reţi imediat armistițiul. 

— Atâta vreme cît nu avem garanţii, voi continua lupta! 
La nevoie, armata va fi regrupată în munţi şi, cu ajutorul 
nemților, Carpaţii noştri vor deveni o citadelă inexpugna- 
bilă, în care ruşii nu vor pătrunde niciodată! 

— Iar ţara va fi distrusă! răspunde Regele tăios. Timi- 
dul nu se mai stăpîneşte: Proiectele dumneavoastră sînt ne- 
chibzuite! Nu pot să le accept! Nu vă mai rămîne decît să 
cereţi armistițiul! 

Antonescu s-a făcut alb ca varul. Cum de-şi permite Re- 
gele să accepte sau să respingă hotărtrile lui, ale Mareşalu- 
lui, ale Conducătorului? Părerile Suveranului n-au nici o 
însemnătate. Controversa asta este cu totul deplasată. Tre- 
buie curmată pe loc! Mareşalul priveşte în jur. Nu-l susţine 
nimeni. În sfîrşit, intervine propriul său ministru de exter- 
ne, dar — culmea! — pentru a-l ruga să reconsidere situ- 
aţia şi să admită că politica enunțată conţine riscuri mai de- 
zastruoase decît o simplă capitulare. Generalul Sănătescu 
ia şi el cuvîntul, bineînţeles cu argumente în favoarea tezei 
Regelui. 4 

Cu ochii ieşiţi din orbite, stacojiu, Mareşalul şuieră 
printre dinţi un refuz, fără drept de apel. Dintotdeauna s-a 
încăpăţînat, niciodată n-a vrut să se despartă de Hitler! Ba 
chiar, la sfîrşitul lui martie, a respins o ofertă neaşteptată şi 
măgulitoare transmisă de Cartierul General al Forţelor A- 
liate de la Cairo: „Guvernul sovietic a informat Guvernul 
britanic că e gata să ia legătura cu mareșalul Antonescu...” 

Atunci, Regele spune: 

— Domnule Mareşal, dacă vă menţineţi pe această po- 
ziţie, nu vă mai rămîne decît să demisionaţi. Binevoiţi să 
cedaţi locul cuiva în măsură să ia legătura cu Aliaţii. 

— Asta niciodată! 

Cu ochii lui mici de culoarea oţelului îi măsoară ca tur- 
bat, unul după altul, pe interlocutori, după care, plin de 
morgă, exclamă: 

— Şi cine l-ar putea înlocui pe Antonescu? Cine ar fi la 
înălțime? 

Apoi, devenind ironic, îi aruncă Regelui o privire dis- 
preţuitoare: 

— Cu siguranţă, nu dumneavoastră! Dacă v-aţi închi- 
puit cumva că o să vă încredinţez ţara, v-aţi înşelat! Să v-o 
încredințez? Dumneavoastră? Să fim serioşi! S-o las pe 
mîinile unui copil?!... 

Mihai tace. E multă vreme de cînd a dobîndit dureroasa 
experienţă a stăpînirii de sine. O uşoară crispare a muşchi- 
lor feţei şi o dilatare a nărilor — ticul său cînd îşi învinge 
resentimentele — sînt, pentru cei apropiaţi, semnul că face 
eforturi pentru a se stăpîni. 

Mai tîrziu avea să povestească: „Am înţeles în acel mo- 
ment că afacerea nu mai putea fi rezolvată cu adevărat de- 
ci! între noi doi şi numai între noi. Nădăjduisem că soluţia 
va veni de la el. Dar n-a fost aşa. Devenise evident că, după 
parerea lui, dacă tot urma să cadă, România n-avea decît să 

se năruiască o dată cu el. Hitler, care era nebun, îl antrena- 
se şi pe omul acesta în nebunia lui”. 

Discuţia o luase pe una din căile prevăzute de conspira- 
tori. Venise momentul să se dea semnalul de alarmă. Dar 
sub ce pretext să părăsească Regele salonul? Mihai Anto- 
nescu şi generalul Sănătescu se întrec care mai de care în a 
găsi argumente în favoarea încheierii unui armistițiu. Re- 
gele caută un pretext ca să poată părăsi încăperea şi să 
treacă în salonaş, biroul unde îl aşteaptă prietenii. Deodată 
îi vine ideea: dacă tot a fost tratat ca un copil, atunci de ce 
nu s-ar şi purta ca atare? Se ridică brusc şi întrerupe expu- 
nerea lui Mihai Antonescu exclamînd: „Ce căldură! Mi-e 
sete! Mă duc să beau un pahar cu apă rece!” Generalul Să- 
nătescu îi deschide uşa şi, pe cînd o închide în urma lui, îl 
aude pe Mareşal bombănind că ar fi curată nebunie să nu 
se continue războiul. 

Mihai vrea să povestească cum s-au petrecut lucrurile în 
salon, dar prietenii săi ştiu deja: au lăsat uşa întredeschisă şi 
au stat pe rînd la pîndă, ca să audă tot ce se spune, gata să 
intervină la nevoie, dacă Regele ar fi fost ameninţat. 

Şi acum ce-i de făcut? Toţi sînt de acord că parlamen- 
tările sînt zadarnice, Antonescu nu va ceda. Trebuie să 
treacă la fapte. 

Totul depinde de Rege. Toţi aşteaptă ordinele sale. 

Mihai aprinde o ţigară şi trage un fum prelung. E con- 
damnat, condamnat să acţioneze pentru a împlini dorințele 
tuturor celor care au deplină încredere în el, speranţele po- 
porului român. El este Regele, şi este rege pentru prima 
dată în viaţa lui. Iar împrejurările sînt tragice. 


MI 

Aliații, dar mai ales ruşii, îşi vor respecta oare promisiu- 
nile? Poporul, armata, îl vor urma? Curată aventură! Însă 
indispensabilă şi urgentă. Cum se va sfirşi? Şi ce se va 
întîmpla cu populaţia, care va fi soarta mamei sale şi chiar 
a lor, a lor toţi, dacă Antonescu scapă printre degete? 

Încă un fum din ţigara ţinută strîns între degete. Priete- 
nii, cu sufletul la gură, aşteaptă o vorbă de la el. Mihai îi 
priveşte şi în ochii săi albaştri se citeşte o adîncă emoție. 
Ceea ce toţi aşteaptă de la el nu-i deloc uşor. 

Cu un gest brusc îşi stinge ţigara abia începută şi, înfrîn- 
gîndu-şi şovăiala, ridică privirea şi, calm, le spune: 

— La treabă! 

Fără alt comentariu. După care părăseşte camera. 

În salon, Antonescu, ceva mai potolit, n-a încetat totuşi 
bombăneala, căutînd să-i convingă pe ministrul de externe 
şi pe generalul Sănătescu de nevoia imperioasă de a conti- 
nua războiul alături de nemți, pînă la victoria totală. 

Regele tace. Nu intervine în discuţie. Înainte de a lua 
cuvîntul aşteaptă, să fie sigur că-şi poate stăpini glasul. A- 
poi se adresează dictatorului: 

— Regret nespus că nu vreţi să procedaţi aşa cum vă 
recomand şi să reconsideraţi situaţia căci, în acest fel, aţi 
înţelege mai bine soluţia pe care o implică! 

— Nici vorbă nu poate fi, nu-mi modific planurile! 
răspunde Antonescu morocănos. 

— În acest caz nu-mi mai rămîne decit o singură cale! 

Cei doi Antoneşti îl privesc uluiți. Sînt uşor bănuitori, 
dar nu îngrijoraţi. Au doar vaga impresie că Regele le pre- 
găteşte o surpriză neplăcută. Atita tot. 

Mihai n-a mai spus nimic. Conform celor prevăzute, 
atunci cînd Regele, rostind ultima sa frază, a apăsat pe cu- 
vintele: „O singură cale”, uşa dinspre sufragerie s-a deschis 
larg, lăsîndu-i să intre pe căpitanul Dimitrescu şi pe cei trei 
membri ai Gărzii. Dimitrescu se uită țintă în ochii Regelui, 
ca să ghicească porunca. Un singur semn din cap şi cei pa- 
tru îl înconjoară pe Mareşal. 

— Dar ce-nseamnă asta? întreabă Antonescu, adresîn- 
du-se generalului Sănătescu. Nici un răspuns. 

Atunci, dictatorul se uită la Rege şi, văzindu-i expresia 
severă, înţelege. Mihai se întoarce, părăseşte salonul prin 
aceeaşi uşă, rămasă deschisă, fără să scoată o vorbă. 

L-a văzut pe Antonescu înconjurat de Garda Palatului, 
i-a putut măsura perplexitatea. Cu toate că-i purta pică, ar 
fi preferat să-l scutească de o asemenea umilinţă, dar nu 
fusese chip să-l aducă pe calea raţiunii. 

Căpitanul Dimitrescu îl previne pe Mareşal că de acum 
încolo este în stare de arest. Îl percheziţionează; cei trei 
subofiţeri au primit ordin să tragă în caz de rezistenţă. Dic- 
tatorul nu are nici o armă asupra sa. 

Şi-a revenit. Ameninţător, se întoarce către vernil 
Sănătescu: „Îndrăzniţi să faceţi aşa ceva? Să-mi faceţi mie 
asta? Mie, Mareşalul Antonescu?”. Sănătescu se pierde. O 
clipă, s-ar fi crezut că partida e pierdută... 

Dar, imperturbabil, căpitanul Dimitrescu se ocupă a- 
cum de arestarea lui Mihai Antonescu. Îi verifică minuţios 

buzunarele. Nici el nu are nici o armă asupra sa. E palid, nu 
spune o vorbă. 

Aceste formalităţi o dată îndeplinite, căpitanul le ordo- 
nă celor doi deţinuţi să treacă în hol. Aceştia îl urmează 
fără să se împotrivească şi se lasă conduşi spre scara ce du- 
ce la etaj. După ce, o bună bucată de vreme, a fost paralizat 
de surpriză, Mareşalul îşi vine în fire şi, oprindu-se pe pri- 
mele trepte, se întoarce brusc şi începe să urle: „O să regre- 
taţi cu toţii! O să fiţi împuşcaţi cu toţii, înainte să se facă de 
ziuă!” 

S-ar putea să aibă dreptate! Conjuraţii sînt singuri... 

Într-una din încăperile de la etaj, Carol al II-lea pusese 
să se încastreze în zid o imensă casă de fier destinată păs- 
trării colecţiei de timbre, pe cit de prețioasă, pe atît de vo- 
luminoasă. După plecarea lui, locul rezervat fostei case de 
fier devenise un fel de nişă, ocupată de o masă şi de nişte 
scaune. Cei doi Antoneşti au fost conduşi acolo, iar uşa a 
fost încuiată în urma lor. Ce-şi vor fi spus unul altuia? Ce 
vor fi făcut? Mareşalul se va fi gîndit că armata şi poliţia vor 
veni curînd să-i elibereze? Pe masă se puseseră hîrtie şi cre- 
ioane. Folosindu-le, Ion Antonescu a însăilat cîteva mesaje 
destinate soţiei salè, şi-a notat cîteva dorinţe, dar în cele 
din urmă a rupt însemnările, împrăştiind bucăţelele de hîr- 
tie pe masă şi pe podea. 


Totul a trecut cu bine, dictatorul şi mîna lui dreaptă au 
fost făcuţi prizonieri şi se află sub pază, în nişa fostei case 
de fier, la etaj. 

Dar actul săvirşit reprezintă doar prologul. Urmează 
partea cea mai grea: să-i facă inofensivi, pînă nu e prea tîr- 
ziu, pe toţi responsabilii regimului şi pe toţi cei care, într-un 
fel sau altul, ar putea împiedica reuşita loviturii de stat abia 

pornită. Generalul Aldea, în calitatea sa de viitor ministru 
de interne, preia răspunderea acţiunilor imediate. 

Prima încercare periculoasă este arestarea gărzii înar- 
mate a celor doi Antoneşti. Şoferii şi gărzile îşi aşteaptă 
stăpînii. Au rămas în automobilele parcate în curtea de o- 
noare a Palatului regal, la vreo cincizeci de metri de Calea 
Victoriei, în văzul trecătorilor, care le pot privi prin grilajul 
înalt de fier forjat. Mai largă în acest punct, Calea Victoriei 
formează aici Piaţa Palatului, străjuită de statuia ecvestră a 
primului rege al României, Carol I. De cealaltă parte a pie- 
tei, clădirea din faţa Palatului este Ministerul de Interne, 
păzit cu străşnicie de agenţii Siguranţei şi ai Gestapo-ului. 
Marele imobil situat alături de Palat este pe de-a-ntregul 
ocupat de administraţia militară germană, iar numeroasele 
lui santinele sînt înarmate, atît cele din interior cît şi cele 
care staţionează pe trotuarul din jurul clădirii. Cu alte cu- 
vinte, arestarea gărzii Antoneştilor va trebui să se desfă- 
şoare în linişte, fără incidente care ar putea alerta vecinii 
de peste drum de Palat şi de alături. La cea mai slabă de- 
tunătură, la cea mai mică altercaţie, sute de militari nemți 
şi români pot încercui Palatul regal. 

Un singur automobil îl escortase pe Mihai Antonescu. 
În schimb, Ion Antonescu venise cu impozanta suită care-l 
însoțea de obicei în orice deplasare: mai întîi, propria sa 
maşină blindată, oferită de Hitler şi condusă de un colonel 
asistat de un maior, apoi un convoi de trei automobile ocu- 
pate de opt ofițeri şi soldaţi. 

Colonelul Gărzii regale şi unul din căpitanii săi au pri- 
mit sarcina arestărilor. Dibaci, îndrăzneţi, ei improvizează. 

Ziua fiind toridă, nimeni nu se miră văzînd că un ofiţer 
din Garda regală iese din Palat pe una din uşile laterale şi 
face cîțiva paşi prin curte, la aer. Ca din întîmplare, ajunge 
lîngă automobilele staționate nu departe de grilaj. Se o- 

preşte, salută amabil pe toată lumea, îşi exprimă compasiu- 
nea faţă de militarii obligaţi să nu părăsească maşinile în- 
cinse de soare şi, cu naturaleţe, îi invită la o cafea la po- 
potă, unde e mai răcoare. Militarii ezită, dar tînărul ofițer îi 
asigură că, după cîte a aflat, audiența la Rege are să mai 
dureze. Militarii nu rezistă ispitei. Nu chiar toţi, unii pre- 
feră se execute conştiincios ordinele şi să aştepte neclintiţi 
în interiorul automobilelor. Majoritatea, însă, îl urmează 
pe ofițer. Iau loc la masă şi, în aşteptarea cafelelor promise, 
stau la taclale şi îşi spun glume deşucheate. 

„Nu mişcă nimeni, alttel trag” — strigă deodată un ofi- 
ter din Gardă, îndreptind arma asupra lor. Aşa de tare ri- 
deau că nici n-au băgat de seamă cînd a intrat! Toţi rămîn 
înmărmuriţi. la te uită, în Palatul regal şi la popota respec- 
tabilei Gărzi regale? „Ai fi zis că e un film de gangsteri, era 
aproape ridicol!”, avea să spună mai tîrziu un aghiotant. 
Deocamdată, toţi membrii suitei celor doi Antoneşti care 
primiseră invitaţia la popotă sînt pe loc dezarmaţi şi con- 
duşi sub escortă în cazărmile din spatele Palatului. 

Bună treabă, dar mai rămîn cei care au refuzat invitaţia 
şi care se află în automobilele din curte, cu automatele în- 
cărcate. O stratagemă ingenioasă trebuie iute inventată. 

Una din uşile laterale ale Palatului se deschide şi apar 
şase soldaţi din Gardă, purtînd puştile ca la schimbarea 
strajei. Din fericire, nimeni nu se uită la ceas ca să constate 
că nu e ora schimbului. Soldaţii înaintează cu eleganţă, cu 
fruntea sus, aşa cum cere regulamentul. O întoarcere şi co- 
loana se află în spaţiul liber dintre automobilele staționate 
şi grilajul dinspre Calea Victoriei. Fără ca vreun ordin să fi 
fost dat, garda s-a oprit în loc, pocnind la unison din călcîie. 
Era o plăcere pentru ochi, ca un balet perfect regizat. Sol- 
daţii au mînuit armele într-o ordine perfectă şi le-au în- 
dreptat asupra escortei înmărmurite a Antoneştilor: „A- 

runcaţi armele şi coboriţi, sau sînteţi morţi!” spune printre 
dinţi ofițerul. Ocupanţii automobilelor îi dau ascultare şi 
părăsesc maşinile. Coloana Gărzii se desfăşoară în semi- 
cerc, alcătuind un paravan în jurul prizonierilor, conduşi 
astfel, fără ca trecătorii sau vecinii să observe, direct spre 
cazărmi. 

Surpriza şi-a făcut din nou efectul. Au venit apoi şoferii 
Palatului, care au preluat vehiculele părăsite şi le-au dus în 
garajul destinat automobilelor regale. 

Aşadar, arestarea Antoneştilor şi a paznicilor lor s-a în- 
cheiat. 

Regele şi grupul său părăsesc acum Casa Nouă şi se în- 
dreaptă către Palatul propriu-zis. Aici, o aripă a clădirii a 
fost amenajată în grabă şi trei anticamere comunicante 
aşteaptă, pregătite. Pe drum, Mihai se încrucişează cu ulti- 
mii prizonieri, escortaţi de soldaţii din Garda sa. Privindu-i 
calmi şi siguri, Regele îşi dă seama cît de mult le datorează. 
Ingeniozitatea şi fidelitatea lor au jucat un rol esenţial. 

Treaba trebuie continuată la fel de calm, principalii co- 
laboratori ai lui Ion Antonescu trebuie arestaţi înainte de a 
apuca să-i îngrijoreze lunga absenţă a Mareşalului. Maio- 
rul Gherghel, aghiotant, acceptă cu entuziasm să-i cheme 
pe rînd la telefon. 

Cel dintîi contactat, generalul Constantin Vasiliu, con- 
duce Secţia specială a Poliţiei. Aghiotantul îi comunică: 
Mareşalul, care se află împreună cu Regele, ar dori să ob- 
ţină urgent o informaţie pe care numai el, generalul Vasi- 
liu, este în măsură să i-o dea. Şeful Secţiei speciale a Po- 
liţiei se prezintă imediat la Palat, fără să bănuiască nimic. 
Este arestat şi închis la popota ofiţerilor din Gardă. 

Al doilea este ministrul de război, generalul Pantazi. Şi 
else conformează pe loc ordinului primit. Ajunge tot la po- 
potă, alături de generalul Vasiliu. Ambii îşi acceptă soarta 

neclintiți, cu o corectitudine absolut ostăşească. Între timp, 
în curtea de onoare a Palatului, soldaţii din Gardă şi şoferii 
acţionează cu discreţie, primii conducîndu-i pe însoțitorii 
celor doi generali spre cazărmi, cei din urmă ducînd auto- 
mobilele la garaj. 

Următorul: colonelul Elefterescu, prefectul de Poliţie, 
care cere ca Antonescu să-l cheme personal la telefon şi 
să-i transmită direct ordinele. 

Apoi vine rîndul generalului Tobescu, şeful Jandarme- 
riei. Iniţial răspunde că se va prezenta imediat, dar se răz- 
gîndeşte. 

În fine, ultimul chemat la telefon de aghiotantul Gher- 
ghel este neliniştitorul Eugen Cristescu, şeful Serviciilor 
Secrete, care refuză categoric să vină la Palat. 

Uimire, panică! Oare s-a şi aflat? Să se fi strecurat atît 
de repede bănuiala că Antoneştilor li s-a întîmplat ceva 
neplăcut? Oricum, aceşti oameni-cheie constituie un peri- 
col. Cum ar putea fi neutralizaţi? Timpul presează. 

Imaginaţiile cele mai fecunde sînt lipsite de idei. Soseş- 
te Ata Constantinescu. Membru al guvernului Antonescu, 
el este totuşi devotat Regelui. Nici el nu prea vede ce s-ar 
putea face pentru a-i atrage la Palat pe cei trei colaboratori 
importanţi ai dictaturii Mareşalului. Povesteşte că în sfere- 
le înalte ale administraţiei domneşte îngrijorarea, circulă 
tot felul de zvonuri cum că la Palat sînt pe cale să se pro- 
ducă evenimente grave. Un motiv în plus pentru a acţiona 
iute. Şi, de asemenea, un motiv în plus pentru a cruța ce 
mai poate fi cruțat: în împrejurările actuale, prudenţa cere 
ca Ata Constantinescu să pară că a fost şi el arestat. Iată-l, 
deci, condus la popotă, locul devenit închisoarea mai mari- 
lor regimului. Un aghiotant îl escortează şi, în momentul 
cînd deschide uşa, îl aude pe generalul Vasiliu făcînd pro- 
nosticuri sumbre: atîta timp cît Elefterescu şi Cristescu nu 

sînt arestaţi, Regele se îndreaptă spre dezastru. Ar avea el 
o idee... 

Aghiotantul îl invită să-l urmeze şi-l conduce la genera- 
lii Sănătescu şi Aldea. Prizonierul se arată dispus să colabo- 
reze cu conjuraţii, doreşte să le fie de folos, sperînd pro- 
babil că se va ţine seama de acest fapt şi că va fi tratat cu 
oarecare clemenţă. E lăsat să facă ce crede de cuviinţă. 

Constantin Vasiliu se apropie de aparatul telefonic de 
pe biroul generalului Sănătescu. Formează un număr, în 
timp ce toate privirile sînt aţintite asupra lui. La celălalt ca- 
păt-al firului e colonelul Elefterescu. Vasiliu l-a chemat pe 
direct. Îi spune că Mareşalul, prea ocupat ca să-i transmită 
personal ordinele, l-a rugat pe el, şeful Secţiei speciale a 
Poliţiei, să-l avertizeze să se prezinte imediat la Palat. Pre- 
fectul de Poliţie are deplină încredere în Vasiliu. Soseşte 
aşadar în mai puţin de un sfert de oră, în Mercedes, escor- 
tat de un ofiţer şi însoţit de cei doi dulăi danezi care nu-l 
părăsesc niciodată. Arestat, de cum a pus piciorul în Palat, 
Elefterescu formulează o obiecţie lipsită de noimă: „Nu a- 
veţi dreptul, sînt superiorul vostru!” 

Eugen Cristescu nu muşcă momeala. Îi repetă lui Vasi- 
liu ce-i spusese mai înainte maiorului Gherghel: nu face nici 
un pas atîta vreme cît Mareşalul, personal, nu-i ordonă... 

Atîta pagubă, oricum, lucrurile trebuie să meargă înain- 
te. În stadiul în care au ajuns evenimentele, cel mai impor- 
tant e să se completeze structurile administrative devenite 
vacante şi, mai ales, să se constituie guvernul. Fără guvern, 
România nu poate nici să pună capăt războiului cu Uniu- 
nea Sovietică, nici să negocieze armistițiul, nici să rupă ali- 
anţa sa cu Reich-ul german. Guvernul trebuie alcătuit cît 
mai iute. 

Unde sînt interminabilele discuţii de odinioară pentru 
desemnarea miniştrilor! Acum, persoanele alese cu atita 
grijă sînt de negăsit, tocmai acum, cînd e atît de urgent să-şi 
preia atribuţiile. Aşteaptă, ascunse, ziua de 26 august, ho- 
tărită pentru lovitura de stat, fără să aibă habar că azi, 23 
august, ea are deja loc, că e în curs de executare. 

Primul ministru, generalul Sănătescu, e de faţă; minis- 
trul de interne, generalul Aldea, de asemenea; ca şi Grigo- 
re Niculescu-Buzeşti, care, în pofida vîrstei lui tinere, va fi 
neîndoielnic un strălucit ministru de externe. Dar ceilalţi? 
Maniu, Brătianu, Petrescu, Pătrăşcanu — cei „patru mari” 
care, aşa cum s-a convenit, urmează a fi numiţi miniştri de 
stat fără portofoliu — unde sînt? Ar trebui preveniţi de ur- 
genţă! Şi să fie găsiți şi ceilalţi miniştri! Fiecare ceas, fieca- 
re clipă contează. 

În cele trei anticamere comunicante din Palat, atmosfe- 
ra e aceea a unui stat-major în timp de război. Ce-i de fă- 
cut? Cine să fie numit? Trimişii conspiratorilor, răspîndiţi 
în cele patru colţuri ale oraşului în căutarea şefilor partide- 
lor politice şi a celorlalte persoane desemnate în timpul 
discuţiilor care au precedat lovitura de stat se întorc la Pa- 
lat cu buza umflată. 

Dar iată-l pe generalul Gheorghe Mihail. Trecea pe sub 
ferestrele Palatului, cînd i-a venit ideea să intre să se inte- 
reseze de Maiestatea sa. Cînd îl zăreşte, Regele îl salută cu 
vorbele: „Vă numesc Şef al Statului-Major al Armatei”... 
O numire nu numai previzibilă, dar şi binemeritată, fiindcă 
Mihail a fost şeful Statului-Major pînă în 1940, cînd Anto- 
nescu l-a destituit. 

Întîmplarea, care a dotat armata cu un şef al Statului- 
Major General, nu se va însărcina însă cu toate numirile! 
Ce-i de tăcut? La Palat, agitația e vecină cu confuzia. 

E absurd, socot unii, ca totul să eşueze tocmai cînd lu- 

crurile par a merge spre bine doar pentru că lipsesc perso- 
nalităţile destinate să formeze guvernul. 

Regele nu-şi pierde cumpătul. Cu încăpăţinare, respin- 
ge ideea că, în virtutea circumstanțelor critice, ar fi cazul 
să-şi atribuie puteri excepţionale: nimic şi nimeni nu-l va 
face să renunțe la hotărîrea sa de a repune în vigoare Con- 
stituţia din 1923, pe care tatăl său a abrogat-o şi care, ga- 
rantînd libertatea individului, acordă Suveranului dreptul 
de a domni, nu şi de a guverna. 


Ce-or fi aşteptînd Cristescu şi Tobescu — şeful Servicii- 
lor Secrete, respectiv al Jandarmeriei — de nu intervin? 
Prin oraş circulă deja zvonuri şi, dacă ar fi să i se dea creza- 
re lui Ata Constantinescu, pretutindeni, pînă şi în cercurile 
înalte ale administraţiei, vestea că la Palat se petrec lucruri 
ciudate e primită cu satisfacţie. 

În Bucureşti şi în provincie, în oraşe şi la sate, minunea 
care salvează ţara de la dezastru, intervenţia care pune ca- 
păt războiului alături de nemți, pînă nu e prea tîrziu, e 
aşteptată de multă vreme. Îngrijorarea de care e cuprinsă 
ţara nu s-a născut nici din mizerie, nici din moarte — ex- 
ceptînd, desigur, cîteva cazuri tragice. România, care fiind 
aliata Germaniei se ştie cruţată, n-a uitat nici o clină că vre- 
murile acestea de afaceri prospere şi de primejdii mocnite 
sînt trecătoare, prin forţa împrejurărilor. Puţini au fost ro- 
mânii convinşi de izbînda finală a lui Hitler, chiar pe timpul 
fulgerătoarelor sale succese. Toţi sau mai toţi ştiu că o 
schimbare în situaţia ţării lor se va petrece, mai devreme 
sau mai tîrziu. O dată cu ofensiva sovietică în est şi înainta- 
rea Aliaților în vest, ceasul schimbării se apropie; dar cum 
va fi această schimbare? Iată întrebarea, iată necunoscuta! 
O necunoscută pe cît de dorită, pe atît de temută. 


dU Intoarcerea armelor 


Da, temută, pentru că românilor le e frică de ruşi. Îi cu- 
nosc prea bine, de secole, din necontenitele lor invazii, tot- 
deauna devastatoare, fie războinice, fie „prieteneşti”. Ro- 
mânul are memorie trainică, toată istoria ţării este înscrisă 
în arta sa populară, chiar şi amintirile neplăcute. De iubit, 
iubeşte cîntecele şi poemele ruseşti, care de secole îi vin de 
peste graniţă, dar cum să uite perfidia conducătorilor ruşi şi 
labilitâtea acestui popor? Să se fi schimbat Rusia? Comu- 
nismul care de douăzeci şi şapte de ani domneşte la Mosco- 
va nu poate linişti poporul român, alcătuit în proporţie de 
80% din agricultori şi cu o burghezie de curînd provenită, 
în majoritatea ei, din mediul sătesc. Or, românii cunosc 
prea bine soarta pe care a rezervat-o Rusia comunistă ţă- 
rănimii şi micilor proprietari de pămînt! "Ţăranii — la sate 
— şi copiii acestora — deveniți muncitori sau salariaţi la 
oraş — sînt înclinați să considere doctrina comunistă drept 
o capcană, o nouă perfidie pusă la cale de actualii stăpîni ai 
Rusiei cu singurul scop de a-şi însuşi bunurile altora, de pil- 
dă ale sătenilor români. Comunismul din secolul XX, aido- 
ma panortodoxismului din secolul al XIX-lea! Nimic nou 
sub soare! Nimic bun, adică! Iar dacă — să zicem — aceas- 
tă nouă doctrină ar fi totuşi altceva decît o nouă înşelăto- 
rie, atunci de ce să fi încercat atîţia ruşi să fugă din țara lor, 
trecînd Nistrul înot spre România vecină? Şi de ce să-i fi 
doborit ai lor? 

Azi, 23 august 1944, ziua eliberării Parisului, eferves- 
cenţa de care românii se lasă cuprinși atît de uşor atinge 
culmea. Sînt optimişti din fire, iar astăzi, în ciuda înaintării 
ruşilor — sau poate din cauza ei —, se gîndesc fără teamă 
la viitor. Ideea că Parisul e cuprins de eutorie, că în curînd 
întreaga Europă va fi eliberată îi linişteşte. Eliberarea Ro- 
mâniei va atrage oare după sine venirea Armatei Roşii? Şi 
ce dacă! Ar fi absurd să te arăţi „mai catolic decît Papa” şi 

mai neîncrezător în privinţa lui Stalin decît Roosevelt şi 
Churchill! 

Nu mai sînt motive de teamă. România poate, trebuie 
să se debarase;2 de alianţa ei cu Reich-ul, iar dacă e posi- 
bil, chiar azi, 23 august, ziua eliberării Parisului. Dar cum? 
Nimeni nu ştie. Ceea ce ştie însă tot românul este că singu- 
rul în stare să împlinească acest vis e Regele „Mihăiţă”, ca- 
re încă nu şi-a spus ultimul cuvînt... 

Aşa-i românul, cugetă chiar şi atunci cînd visează. O i- 
dee de ici, alta de colo, şi le comunică unul altuia, în cele 
din urmă sînt împărtăşite de toţi. Zvonurile, acest amestec 
dintr-un pic de adevăr, multă închipuire şi păreri vagi, 
prind treptat consistenţă şi, încet, încet, devin realitate. 
Sau cel puţin sînt luate ca atare. Atât de mult au visat româ- 
nii la intervenţia Regelui ca să răstoarne alianțele şi să re- 
dea României locul ei printre Aliați, încît astăzi aşteaptă cu 
înfrigurare să-şi vadă visul realizat. 

Chiar aşa: cum de nu intervin Cristescu şi Tobescu îna- 
inte ca spiritele să se încingă? La Palat, conjuraţii nu au la 
dispoziţie decît şaptezeci de oameni să-i apere, iar aceşti 
militari, cît ar fi de devotați, nu înseamnă mare lucru în ca- 
zul unui atac. 

Regele e cel mai tînăr dintre conjuraţi. Şi cel mai puţin 
experimentat. Şi totuşi, calm şi eficient, intervine la tot pa- 
sul. Să fie oare vorba de un ascuţit simţ al răspunderii? De 
inconştienţă? Poate şi una, şi alta. Dar, mai ales, de glasul 
unui sînge care nu se dezminte. Căci, dintre numeroasele 
sale obirşii, cea britanică şi-a pus cel mai puternic amprenta 
asupra sa, iar talentul de a lua decizii cu calm, caracteristic 
englezilor, constituie modelul lui de comportament. Se 
gîndeşte la toate, le răspunde tuturor şi nu uită nici măcar 
să peruncească să li se trimită răcoritoare Antoneştilor, în- 
chişi în continuare în nişa casei de fier de la etaj. 

Aşadar, armata a fost înzestrată cu un şef de Stat-Major 
General, chiar cel desemnat în timpul deliberărilor, iar asta 
pur şi simplu pentru că generalul Mihail intrase în Palat la 
momentul potrivit. Mai sînt prezenţi cîţiva membri ai nou- 
lui guvern: primul ministru, generalul Constantin Sănătes- 
cu; ministrul de interne, generalul Aldea; ministrul de ex- 
terne, Niculescu-Buzeşti, ca şi ministrul apărării, generalul 
Mihai Racoviţă, care colabora cu mareșalul german von 
Keitel, fără ca acesta să bănuiască măcar că militarul român 
conspira împotriva Reich-ului. 

Dar guvernul trebuie completat, şi încă repede. Ţara 
trebuie guvernată, întrucît pe teritoriul ei se înfruntă pu- 
ternicele armate sovietice şi germane, iar la Palat s-a şi con- 

sumat lovitura de stat. Doar că ministrabilii sînt tot de ne- 
păsit! Cei de faţă încep să-şi piardă capul. Regele nu se lasă 
prins în virte). Apitaţia febrilă a celor din jur nu-l atinge, iar 
in felul său maiestuos de a se purta e atita căldură umană 
încît, în mod firesc, el e cel care hotărăşte. Şi tot el este cel 
care-l linişteşte pe ceilalţi atunci cînd îngrijorarea sau des- 
curajarea se fac simţite. 

lată-l pe generalul Dumitru Dămăceanu, fostul său in- 
structor, actualul şet de Stat-Major al Comandamentului 
militar al Capitalei. Nu cunoaşte motivul pentru care lovi- 
tura de stat a fost înlăptuită înainte de data fixată şi, te- 
mindu-se probabil de vreo reacţie violentă din partea nem- 
tilor, în loc de salut îl apostrolează pe Rege: „Maiestate, ce 
aţi Lăcut? Ne-aţi distrus!” Ce înseamnă de fapt acest „nc-aţi?” 
De cîtva timp, generalul Dămăceanu întreţine legături 
strînse cu comuniştii şi cu puţin în urmă chiar el cerca a- 
restarea mareşalului Antonescu, fără menajamente sau 
precauţii. „Ne-aţi distrus” a spus şeful Statului Major al 
Comandamentului militar al Capitalei, iar Mihai vrea să va- 
dă în asta o referire la toţi românii. Dacă e aşa, atunci argu- 
mentele de care se serveşte Dămăceanu ca să-l acuze de 
imprudenţă sînt pe deplin justificate; generalul se vaită că 
nu dispune pentru moment decit de un număr insuficient 
de trupe bine pregătite şi că nu poate asigura apărarea Ca- 
pitalei în caz de necesitate. Lucru perfect adevărat. De a- 
ceea, Regele îi cere să organizeze iute şi cît mai bine pro- 
lecţia oraşului cu puţinele trupe de care dispune, adăugînd 
totodată că el, Suveranul, îşi asumă întreaga răspundere 
pentru evenimentele în curs. 

„Desigur — va povesti Mihai ulterior — planurile mili- 
lare puse cu grijă la punct pentru sîmbătă fuseseră date 
peste cap prin devansarea la care fusesem constrîns. Dar 
dacă Dămăceanu, de pildă, a plecat din Palat bombănind, 

nu înseamnă că nu şi-a îndeplinit misiunea, ba în cele din 
urmă chiar cu succes.” 

Cele trei anticamere comunicante în care lucrează Re- 
gele şi prietenii săi nu şi-au pierdut cu nimic aspectul de 
stat-major pe timp de război. Ba mai mult, au căpătat as- 
pectul unei săli de gară în care pătrund noi şi noi veniţi, 
atraşi la Palat de zvonurile care circulă prin oraş. 

Printre curioşii care bănuiesc ceva şi vor să afle ce se 
întîmplă de fapt îşi face apariţia şi generalul Victor Dom- 
brovschi. Masiv, bonom, acest uriaş este o figură foarte 
populară. Fusese primarul Bucureştilor pînă la instaurarea 
dictaturii antonesciene. De cum îl zăreşte, Regele îl inter- 
pelează pe un ton sever, dezminţit însă de căutarea şăgal- 
nică a ochilor şi de gropiţele din obraji: „În sfârşit, domnule 
primar şi prefect de Poliţie! Cumulaţi două funcţii şi vă 
pierdeţi timpul pe aici! Grăbiţi-vă, vedeţi-vă de treburi, au- 
tomobilul de serviciu vă aşteaptă!” Iar Dombrovschi, ra- 
dios, a şi plecat la Prefectură în Mercedes-ul cu care venise 
Elefterescu... 

Dimitrie Negel, administratorul domeniilor Coroanei, 
lipsea. Plecase pe frontul din Moldova, trimis de Rege să 
aducă veşti. Evident, nu era la curent cu evenimentele şi la 
întoarcere se oprise la cîțiva kilometri de Bucureşti, ca să-i 
comunice grabnic Suveranului, la telfon, impresiile şi in- 
formaţiile culese: încadrarea trupelor române de către cele 
germane şi exodul populaţiei civile, cuprinse de panică, în 
faţa Armatei Roşii. La celălalt capăt al firului, un aghiotant 
îşi îngăduie să-i dea ordin — chipurile din partea Regelui 
— să vină imediat la Palat. De ce nu venise chiar Maiesta- 
tea sa să-i vorbească? Dar n-a mai avut timp să protesteze: 
aghiotantul întrerupsese. Gestul îl şocase, aşa că îşi propu- 
ne să se plingă Regelui. Ajungînd în faţa Palatului, găseşte 
porţile închise şi, încă şi mai ciudat, santinelele îl legitimea- 
ză înainte de a-l lăsa să treacă. La intrare, căpitanul Dimi- 

trescu, radios, îi strigă: „S-a făcut!” la care el, ca să nu pară 
neştiutor, răspunde „Da” cu un aer priceput. În sala cea 
largă, îl miră prezenţa unui număr mare de soldaţi din Gar- 
dă, înarmaţi, cu automatele în miîini. Dacă pînă aici fusese 
mirat, acum e de-a dreptul uluit: îl zăreşte de departe pe 
Rege, dominînd cu statura sa înaltă un grup de persoane 
nespus de agitate, de parcă un fel de delir colectiv i-a cu- 
prins pe toţi, doar Suveranul rămînînd neatins; în spatele 
unui hiron Liesit de hirtii stă generalul Sănătescu; glasul său 
lunător acoperă vacarmul; ceva mai departe, un colonel 
din Corpul de transmisiuni foloseşte o întreagă baterie de 
aparate telefonice, aşezată pe un birou şi transmite ordine, 
în numele Regelui, în cele patru zări: comandanților de 
trupe, guvernatorilor civili, poliţiei; de jur împrejur, aşezaţi 
la măsuţe, un întreg batalion de funcţionari adunaţi de te- 
miri-unde bat grăbiţi la maşină ordine, înştiinţări, propune- 
ri şi hotărîri; toţi fumează de zor, scrumierele sînt pline, ba 
chiar şi pe jos zac aruncate mucuri! Ce se-ntimplă, Doam- 
ne? De ce s-or fi agitînd toţi în halul ăsta? Înmărmurit, Ne- 
gel a rămas în prag. E încă în cadrul uşii cînd îl aude pe 
Rege: „lată-l pe domnul Negel, noul nostru ministru al a- 
griculturii!” 

Portotoliile ministeriale au fost distribuite unul după al- 
tul. Astfel a luat fiinţă în acea după-amiază primul guvern 
al României eliberate de dictatura lui Antonescu. 


Telefoanele zbirniie de zor. De peste tot, lumea întrea- 
bă dacă zvonurile sînt adevărate, dacă evenimente grave 
sînt pe cale să se producă. Unora li se spune să vină, altora 
li se răspunde tăios. Ultimul apel este al lui herr Manfred 
von Killinger: cere să fie imediat primit de Suveran. Fără 
ezitare, Mihai îi acordă audiența solicitată. 

Baronul von Killinger, ministru plenipotenţiar al 

Fihrer-ului, este acreditat pe lîngă Regele României din 
ianuarie 1941. Personaj violent, cu vederi limitate, Killin- 
ger are informatorii lui, care îi procură date foarte precise, 
dar el le interpretează tendenţios. Desigur, în rapoartele 
sale a semnalat de mai multe ori că Regele şi poporul 
român sînt rău intenţionaţi, dar nu s-a îndoit niciodată de 
menţinerea la putere a lui Antonescu şi a colaboratorilor 
acestuia. Cum va reacţiona dacă i-a ajuns la urechi ce se 
urzeşte la Palat? 

Killinger aflase. Era la curent cu destituirea Mareşalu- 
„lui, îl prevenise şeful Serviciilor Secrete române. Eugen 
Cristescu înţelesese totul prin simplă deducție. Şoferul lui 
îi semnalase că, trecînd a doua oară prin faţa Palatului, nu 
mai văzuse în curte automobilele Conducătorului şi ale sui- 
tei acestuia şi, de vreine ce Mareşalul nu se mai întorsese 
nici la Preşedinţia Consiliului, nici la domiciliul său, Cris- 
tescu a tras concluzia că Antonescu a fost reţinut la Palat. 

Ministrul german soseşte pe seară, la puţin timp după 
apelul telefonic. Poarta principală este închisă. O santinelă 
îi indică şoferului una din porţile laterale, prin care Merce- 
des-ul poate pătrunde în curte. Pe pragul uşii de intrare, 
tînărul baron Mocsonyi-Styrcea îi întîmpină pe von Killin- 
ger şi pe însoţitorul acestuia, consilierul politic dr. Gerhard 
Stelzer şi îi conduce într-un salon, unde sînt aşteptaţi de 
generalul Sănătescu şi de Grigore Niculescu-Buzeşti. Kil- 
linger e roşu de miînie, uniforma de diplomat mai-mai că 
pocneşte pe trupul lui gros; cît despre Stelzer, palid şi îm- 
brăcat într-un costum de culoare întunecată, are aerul unui 
cioclu. 

Iată-l şi pe Rege, nu s-a lăsat aşteptat. Generalul Sănă- 
tescu şi Niculescu-Buzeşti i se alătură de-a dreapta şi de-a 
stînga, aşa cum se cuvine unor miniştri ai guvernului Ma- 
iestăţii sale. În ciuda pantalonilor de flanel deveniți burlan, 

Mihai îşi păstrează alura semeaţă, expresia senină şi destin- 
să, adădigîndu-i un surplus de prestanţă. Dar în sinea sa 
precis e îngrijorat de confruntarea ce va urma. 

Baronul german n-o ia pe ocolite. ÎI întreabă de-a drep- 
tul pe Rege dacă e adevărat — cum auzise el — că Ma- 
reşalul ar fi arestat. 

Regele tace. Caută un răspuns. L-ar dori destul de eva- 
ziv, ca să întârzie riposta germană, astfel ca trupele din gar- 
nizoana Bucureşti să aibă răgazul necesar pentru a reveni 
toate în Capitală. 

În sfîrşit, vorbeşte: 

— Antonescu a venit să mă vadă. Mi-a vorbit de situa- 
ţia actuală, pe care o consideră atît de disperată încît, a 
spus el, o singură ieşire i se mai pare posibilă: să demisione- 
ze. 

— Şi unde se află? 

— Băânuiesc că împreună cu Mihai Antonescu... l-am 
acceptat demisia... Vi-l prezint pe noul ministru al afaceri- 
lor străine, domnul Niculescu-Buzeşti! 

Ochii mici şi bulbucaţi ai lui Killinger au ieşit cu totul 
din orbite. Vădit lucru, nu-i vine să-şi creadă ochilor şi ure- 
chilor. Strigă furios: 

— Vă jucaţi cu focul! Fără ajutorul nostru, ţara va fi 
ocupată de ruşi în cîteva zile! 

— De-acum încolo, asta e treaba noastră! 

Regele nu s-a înfierbîntat. Ba chiar adaugă pe un ton 
curtenitor: 

— Mă văd obligat să vă rog să ţineţi seama de situaţia 
creată şi să dispuneţi retragerea trupelor germane din Ro- 
mânia în perfectă ordine, astfel încît să fie evitat orice inci- 
dent sîngeros. 

Killinger, furios, protestează. Niculescu-Buzeşti inter- 
vine, amintindu-i ministrului german că este acreditat pe 

lîngă Maiestatea sa Regele şi nu pe lîngă guvernul Anto- 
nescu; România, care doreşte să pună capăt în mod paşnic 
relațiilor sale.actuale cu Germania, mai remarcă el, nu se 
va da totuşi în lături de la luptă, dacă aceasta îi va fi impusă. 

Baronul Killinger, mai congestionat decît la venire, se 
retrage. Iar dr. Stelzer, care n-a scos o vorbă în timpul au- 
dienţei, îl urmează, încă şi mai palid... 

Spre seară, înaintea venirii lui Killinger, Regele înregis- 
trase o proclamaţie către ţară, apoi i-o încredinţase lui Va- 
sile Ionescu, directorul Radiodifuziunii Române. 


În Bucureşti, pe stradă, în uzine, ateliere, birouri şi ca- 
fenele vestea s-a răspîndit foarte repede, pentru că românii 
dau mai multă crezare zvonurilor decît comunicatelor ofi- 
ciale: Regele — zice-se — ar fi răsturnat deja dictatura, iar 
țara ar fi din nou guvernată în mod democratic. Frica de 
ruşi? Nesiguranţa care de atîta vreme umbrise dureroasa 
aşteptare? Frica a dispărut, îngrijorarea s-a dus şi ea! Pari- 
` sul eliberat e în sărbătoare, lumea respiră în sfârşit, atunci 
de ce şi-ar mai aminti România de experienţa ei seculară, 
devenită cu siguranţă inutilă? Ruşii se vor fi schimbat, de 
vreme ce englezii şi americanii le arată prietenie. Dictatură 
în Uniunea Sovietică? Şi ce dacă? În nici un caz nu va fi 
exportată, fiindcă sovieticii se află printre Aliați, iar aceştia 
au dat asigurări tuturor popoarelor cu privire la reinstaura- 
rea libertăţilor democratice. De altfel, Aliaţii au consimţit 
la imense sacrificii ca să combată expansionismul şi dictatu- 
ra, aşa că sigur nu vor mai tolera noi dictaturi şi nu vor 
îngădui acapararea nici unei naţiuni. Îngrijorarea nu mai 
are nici un sens şi a pretinde că Stalin este un concurent şi 
nu un adversar al lui Hitler e o calomnie! 

În ziua de 23 august, la București, lumea crede fără să 
“tie prea multe şi ştie, dar nu-i prea vine a crede... 

Puțin înainte de ora 22, pe cînd muzica difuzată la radio 
devenise solemnă de cîteva ore, programul se întrerupe 
brusc: 

— Nu părăsiţi aparatele de radio, vom difuza un comu- 
nicat important pentru ţară! 

Fix la ora 22, se face auzită vocea puţin nazală a Rege- 
lui, deosebit de stăpînită şi de fermă: 


„Români, 


În ceasul cel mai greu al istoriei noastre, am socotit, în 
deplină înţelegere cu Poporul Meu, că nu este decît o singură 
cale pentru salvarea Ţării de la o catastrofă totală: ieşirea 
noastră din alianța cu Puterile Axei şi imediata încetare a 
războiului cu Naţiunile Unite. 

Români, 

Un nou Guvern de Uniune Naţională a fost însărcinat să 
aducă la îndeplinire voinţa hotărită a Ţării, de a încheia pa- 
cea cu Naţiunile Unite. România a acceptat armistițiul oferit 
de Uniunea Sovietică, Marea Britanie şi Statele Unite ale 
Americii. Din acest moment încetează lupta şi orice activita- 
te de ostilitate împotriva armatei sovietice, precum şi starea 
de război cu Marea Britanie şi Statele Unite /.../ Naţiunile 
Unite ne-au garantat independenţa ţării...” 

„De curajul cu care ne vom apăra cu armele în mînă in- 
dependenţa împotriva oricărui atentat la dreptul nostru de a 
ne hotărî singuri soarta depinde viitorul ţării noastre” au fost 
cuvintele cu care Regele şi-a încheiat mesajul, după ce a 
făcut un călduros apel la unitate în jurul Tronului şi al nou- 
lui guvern şi a acordat amnistia deţinuţilor politici. 

Într-o clipă, mulţimea a şi năvălit în Piaţa Palatului. În 
toată ţara, străzile şi pieţele sînt pline de lume. Se joacă 

hora — simbol al unirii şi fraternității —, se cîntă vechi şi 
emoţionante melodii populare. Răzvrătit doar de nevoie, 
pentru a supravieţui, poporul român respinge gîndul pri- 
mejdiilor care-l pîndesc. Toată noaptea va dansa, va cînta, 
nebun de bucurie, nepăsător. Nu o dată soarta i-a fost în 
joc. Ca şi acum. Şi nu o dată i-a jucat festa. Ei şi? Totul este 
să poţi s-o iei de la capăt. 

Şi joacă, şi cîntă, şi îl aclamă pe Rege. ÎI iubeau pentru 
că îl ştiau nefericit — şi asta îi impresiona —, dar acum des- 
coperă că Regele este imaginea fidelă a poporului, simbo- 
lul lui; înţelegînd adevăratele aspirații ale românilor, s-a ri- 
dicat deasupra primejdiei ca să le împlinească. A depăşit 
toate aşteptările. În seara zilei de 23 august 1944, Mihai I a 
devenit un erou popular. 


Poporul exultă, dar mai sînt şi unii, izolaţi, care habar 
nu au ce s-a întîmplat. Ofițerii nemți, de pildă, încă nu au 
aflat nimic şi îşi petrec seara liniştiţi, pe la popotă sau în 
restaurantele româneşti unde, conform ordinului primit, 
şi-au depus mai întîi armele la vestiar. 

Apoi, deţinuţii politici. Se înţeleg şi se ajută între ei, 
chiar dacă unii sînt comunişti, condamnaţi în general ca a- 
tare, iar alţii democrați arestaţi pentru vina de a fi desfă- 
şurat activităţi antinaziste. Comuniştii sînt puţini la număr. 
Derutaţi, la începutul războiului, de acordul Ribbentrop- 
Molotoy, ca şi tovarăşii lor de aiurea, nu s-au mai opus na- 
zismului; ulterior, ca să-i neutralizeze, Antonescu şi-a luat 
măsura de prevedere de a-i interna în închisori şi lagăre 
înainte de a se aventura, alături de germani, în războiul 
pornit în iunie 1941 împotriva Uniunii Sovietice. Democra- 
ţii sînt cei mai numeroşi. Fuseseră condamnaţi pentru că, 
verbal sau în scris, se declaraseră fie contra lui Hitler, fie 

contra nazismului, fie, în sfîrşit şi mai ales, împotriva conti- 
nuării războiului româno-sovietic dincolo de Nistru. Unii 
— cazuri rare însă — se angajaseră chiar într-o rezistenţă 
armată. Dar pentru români, războiul este treaba militari- 
lor: însărcinîndu-i să apere populaţia civilă şi îndepărtînd-o 
pe aceasta de lupta armată, omenirea — după o lentă şi 
lungă evoluţie — a depăşit o etapă atît de importantă pe 
calea civilizaţiei încît ar fi o barbarie să se revină la ce a fost 
cîndva. Raționamentul acesta nu exclude curajul. Pur şi 
simplu, asemenea eroi oţeliţi nu concep. să sacrifice alte 
vieţi decît pe ale lor. Cazul cel mai pilduitor este, poate, al 
inginerului Rică Georgescu, care a creat o vastă reţea de 
informaţii, în fruntea căreia s-a aflat şi care a permis Ro- 
mâniei să-şi menţină contactul cu Aliaţii şi, în final, să ne- 
gocieze cu ei armistițiul. 

Pe căi ocolite, deţinuţii politici erau ţinuţi la curent cu 
înaintarea ruşilor, fapt care-i bucura pe unii pentru că cea- 
sul victoriei se apropia în sfîrşit, iar pe alţii, pentru că avea 
să sune curînd ceasul gloriei lor personale. Dar cu toţii se 
temeau să nu fie exterminați pe loc sau deportaţi în lagăre- 
le morţii, conform planurilor întocmite — nu încape îndo- 
ială — de nemți în retragerea lor. 

Pe la 11 noaptea, trecînd de la o celulă la alta, paznicii 
i-au anunţat pe deţinuţii politici că sînt liberi, că Regele de- 
cretase amnistia generală. În închisoarea Văcăreşti, de- 
mocraţii şi comuniştii n-au avut încredere şi nu s-au clintit 
din loc, deşi porţile erau larg deschise în faţa lor. Convinge- 
rea că nu era o capcană le-a apărut numai după vizita direc- 
torului închisorii, care a făcut şi el turul celulelor, cu pălă- 
ria în mînă, şi le-a vorbit cu „Domnule”. Deţinuţii s-au pus 
de acord să nu părăsească incinta Văcăreştilor pînă nu ob- 
tin atestatul oficial de punere în libertate. Salariaţii de la 
grefa închisorii au lucrat toată noaptea. Unii dintre cei eli- 

beraţi în 23 august a trebuit să aştepte pînă pe 24 ca să pă- 
răsească închisoarea. 

Lovitura de stat a fost oficial anunţată, speranţele s-au 
împlinit, calea libertăţii fusese deschisă. La unsprezece 
noaptea, în Bucureşti domneşte calmul. Lovitura de stat a 
reuşit! S-a reuşit imposibilul... 

„Ne-am dus sarcina la bun sfîrşit — avea să constate mai 
tîrziu Regele — pentru că am beneficiat de factorul sur- 
priză şi pentru că, în rest, Dumnezeu ne-a ajutat.” 


Dintre şefii partidelor politice, primul care s-a prezen- 
tat la Palat după ce a auzit la radio proclamația Regelui ca- 
re vestea schimbarea regimului a fost Lucrețiu Pătrăşcanu. 
ÎI însoțea un necunoscut. Amîndoi sînt livizi, răvăşiţi. Abia 
ajuns în prezenţa lui Mihai, Pătrăşcanu exclamă: „Maiesta- 
te, de ce atîta grabă? Ne-aţi distrus planurile!” Care să fi 
fost planurile comuniste, la care părea să fi făcut aluzie şi 
generalul Dămăceanu? Regele nu ştia. Dar îl linişteşte pe 
Pătrăşcanu, aşa cum îl liniştise şi pe Dămăceanu. Atunci, ca 
venindu-şi în fire, comunistul îşi aduce aminte că trebuie 
să-şi prezinte tovarăşul: „Inginerul Ceauşu”. Ulterior, se va 
afla că numele său real este Emil Bodnăraş. Fost ofiţer ro- 
mân, dezertase în Uniunea Sovietică. Nu cu multă vreme în 
urmă se întorsese clandestin în România, avînd sarcina să 
asigure legătura comuniştilor români cu Moscova şi să con- 
ducă „Garda civilă comunistă”. 

Atunci cînd, spre miezul nopţii, Pătrăşcanu părăseşte 
Palatul, prietenul său „inginerul” nu-l va urma. Va rămîne 
pe loc. 

În anticamerele comunicante, devenite centrul opera- 
tional al unei ţări aflate în plină schimbare de regim, care-şi 
răstoarnă alianțele şi al cărei teritoriu este în parte cîmpul 

de bătaie pe care se înfruntă armata rusă şi cea germană, se 
lucrează intens. E agitaţie mare. Cineva a deschis aparatul 
de radio. La ţanc: BBC-ul transmite proclamația Regelui 
României, urmată de imnul regal român. Ca prin minune, 
zarva a încetat. Privirile tuturor strălucesc de bucurie, de 
mîndri şi de speranţă. Îşi spun că dacă englezii transmit 
atît de repede vestea loviturii de stat de la Bucureşti, în- 
seamnă că soarta României le stă la inimă. 

- Câteva clipe de emoție intensă, după care zarva reînce- 
pe. Lucrurile merg bine, dar situaţia se mai poate încă 
schimba. O serie de hotărîri urgente sînt de luat. Regele o 
cheamă la telefon pe Regina-Mamă, prevenind-o că pen- 
tru a evita luarea ei ca ostatic de către nemți, va veni un 
ofiţer să o conducă într-un loc sigur în afara Sinaiei. Ia apoi 
măsurile necesare în acest scop. 

E ora unu noaptea cînd generalii Hansen şi Gersten- 
berg îşi anunţă sosirea. Sînt primiţi într-un salon de primul 
ministru, generalul Sănătescu, şi de ministrul afacerilor 
străine, Niculescu-Buzeşti. 

Generalul Erik Hansen a slujit toată viaţa la cavalerie 
şi, cu silueta lui ţeapănă, pare caricatura ofițerului neam 
din anii 1914-1918. Este şeful Misiunii militare a forţelor 
terestre ale Reich-ului în România. 

Generalul Alfred Gerstenberg este mai tînăr decit ca- 
maradul său. Ofiţer de aviaţie, se crede din categoria invin- 
cibililor şi e foarte pătruns de importanţa atribuţiilor sale 
ca şef al Misiunii militare aeriene. 

Înainte de a se hotărî să-i întîlnească pe noii membri ai 
guvernului român, cei doi ofiţeri superiori se consultaseră 
îndelung în prezenţa ministrului Killinger şi a altor diplo- 
maţi germani. Discuţiile purtate la sediul Legaţiei Germa- 
niei nu se soldaseră însă cu un consens. Părerile lor rămă- 
seseră diametral opuse: pentru Hansen, propunerea pe 

care Regele României o făcuse trupelor germane de a se 
retrage în ordine dincolo de hotarele ţării era, la urma ur- 
mei, o soluţie onorabilă, acceptabilă pentru Reich. Ger- 
stenberg însă era de părere că trebuie pornit de urgenţă un 
atac împotriva României, care, văzîndu-se încercuită de 
Wehrmacht, nu va rezista; cu atît mai mult cu cît românii şi 
Regele lor nu erau în ochii lui decît nişte laşi gata să capi- 
tuleze la primul foc de armă. De partea cui e adevărul? În 
orice caz, trebuie să se adreseze cartierelor generale ale ar- 
melor respective, care vor hotărî. Dar nu e cu putinţă să ia 
legătura cu ele, mijloacele de comunicaţie fiind tăiate. Asta 
îi sileşte pe Hansen şi Gerstenberg să se adreseze noilor 
conducători români; numai ei sînt în măsură să remedieze 
situaţia, să ordone restabilirea legăturilor telefonice. 

` Întîmpinîndu-i pe cei doi generali nemți, generalul Să- 
nătescu le aduce personal la cunoştinţă propunerea făcută 
de Rege ministrului Reich-ului, după care insistă că ar fi de 
dorit ca armata germană să accepte propunerea şi să se re- 
tragă de pe teritoriul ţării fără să atace. Hansen îşi mani- 
festă reprobarea printr-o simplă încrețire a sprîncenelor, 
dar Gerstenberg rosteşte vorbe grele. Cum adică? Trădă- 
torii ăştia de români mai au îndrăzneala să formuleze şi 
pretenţii? Îşi închipuie cumva că Reich-ul şi armata sa vor 
accepta sugestiile acestea absurde? 

Izbucnirea de mînie n-a intimidat pe nimeni, amenin- 
ţările n-au servit la nimic, aşa că Hansen şi Gerstenberg ce- 
dează. Primul promite să facă tot ce-i va sta în putinţă pen- 
tru ca alianţa de ieri să nu degenereze într-o baie de sînge. 
Al doilea merge chiar mai departe: îşi dă cuvîntul de onoa- 
re că forţele aeriene germane, escadrile şi avioane, vor pă- 
răsi România în cel mai scurt timp, în ordine şi fără a pro- 
voca incidente. 

Par foarte rezonabili generalii ăştia nemți! Ba, mai 


Răsturnarea alianțelor 65 


mult, Gerstenberg, referindu-se la corectitudinea militară, 
şi-a pus în joc propria-i onoare. Dar, au adăugat ei, ca să-şi 
poată ţine făgăduiala, ar trebui ca legăturile telefonice să 
fie imediat restabilite. Gerstenberg a mai arătat că ar trebui 
să ajungă în Cartierul general al forţelor aeriene germane, 
situat pe aeroportul Băneasa; nu i s-ar putea procura un 
permis de liberă trecere? Niculescu-Buzeşti e neîncrezător, 
dar pe Sănătescu îl convinge cuvîntul dat. De altfel, n-are 
de ales: trupele germane trebuie urgent scoase din ţară. Un 
ofiţer român îl va escorta pe generalul Alfred Gerstenberg 
pînă la Cartierul său general, ca să-i asigure libera trecere. 


În oraş, populaţia dansează, cîntă. La radio se transmit 
cîntece patriotice, întrerupte de apeluri la calm. S-au luat o 
serie de măsuri ca Legația Germaniei, situată pe Calea Vic- 
toriei, şi toate clădirile ocupate de nemți să fie înconjurate 
de trupe române: o misiune de supraveghere, dar şi de pro- 
tecţie, în eventualitatea că manifestările mulţimii ar dege- 
nera. Inutilă precauţie, nimănui nu i-ar trece prin gînd să-i 
provoace pe nemți! Bucuria nu e umbrită de nici o izbucni- 
re duşmănoasă. 

În tot acest timp, la Palat agitația a rămas febrilă: Rege- 
le semnează decretele noului guvern, dînd putere de lege 
hotărîrilor enunțate în proclamația regală. Mihai s-a gîndit 
şi la cei trei ofiţeri britanici paraşutaţi cu cîteva luni în urmă 
pentru a îndeplini o misiune pe lîngă Suveran, Maniu şi 
Brătianu şi care fuseseră prinşi în satul Plosca, jud. Teleor- 
man; eliberaţi, au fost înştiințaţi că Regele îi aşteaptă la Pa- 
lat. Sosirea celor trei ofiţeri în uniformă britanică produce 
mare impresie. Sînt cei dintîi militari aliaţi care iau legătura 
cu noile autorităţi ale ţării. Şeful lor, locotenent-colonelul 
George Alfred Gardyne de Chastelaine, ar dori să i se pună 

la dispoziție un avion care să-l ducă în Turcia, unde vrea să 
raporteze Aliaților despre reuşita loviturii de stat şi să 
obțină ajutor, în cazul că s-ar ivi dificultăţi. Rugămintea 
este acceptată; de Chastelaine va pleca a doua zi dimineaţă 
cu un vechi avion militar care aşteaptă de mult la adăpost. 
Camarazii săi, Porter şi Metzianu — ultimul de origine ro- 
mână — vor rămîne la Bucureşti. Ulterior, vor face parte 
din Misiunea britanică în România. 

Oraşul, necunoscînd pericolele care-l: ameninţă, conti- 
nuă să se veselească, dar la Palat se ştie bine că situaţia e în 
continuare precară: trupele din garnizoana locală se află la 
vreo 20 de kilometri, iar Bucureştiul nu dispune pentru a- 
părarea sa decît de un regiment din Garda regală călare, de 
o mînă de oameni — ofiţeri şi soldaţi — din cadrele de ad- 
ministraţie şi geniu — dintre care cîţiva participaseră în 
cursul zilei la o demonstraţie de nataţie —, de Garda per- 
sonală a Regelui, redusă la numai 70 de oameni, căci restul 
de 200 au rămas la Sinaia după plecarea precipitată a Suve- 
ranului, în fine, de cîteva detaşamente antiaeriene — ne- 
pregătite pentru lupta de stradă — şi de aproximativ o sută 
de elevi ai Şcolii militare, insuficient antrenați. Nemţii, în 
schimb, ar putea aduna cu uşurinţă mii de oameni, din ad- 
ministraţie, poliţie, bateriile antiaeriene şi trupele staţiona- 
te lîngă Bucureşti. Von Killinger, ministrul Germaniei, aş- 
teaptă ordin ca să-l aresteze pe Rege, dar liniile telefonice 
nu mai funcţionează! 

Cu alte cuvinte, chiar dacă lovitura de stat a izbutit, au- 
torii ei sînt în continuare pîndiţi de mari pericole. Tocmai 
de aceea, Regele este sfătuit să plece neîntîrziat din Capi- 
tală, nu cumva, dacă nemţii încercuiesc Palatul, să fie luat 
ostatic. Atecţiunea pe care i-o arată poporul este, în acest 
moment crucial, singura garanţie a autorităţii, siguranţa că 
autorităţile civile şi militare vor îndeplini apelurile către 

populaţie şi ordinele către armată, date, toate, în numele 
lui Mihai. Dacă Regele ar cădea prizonier, totul s-ar nărui. 
Dar cum să-l convingi să plece? E tînăr, se află pentru pri- 
ma oară în focul luptei, nu vorbeşte decît de cutezanţă şi de 
datoria lui, care-i dictează să nu se depărteze de Capitala 
tării! A fost necesară intervenţia generalului Sănătescu, ca- 
re, prevalîndu-se de calitatea sa de prim-ministru, i-a amin- 
tit că într-o monarhie constituţională guvernul hotărăşte, 
iar Suveranul se supune! 

Totul e gata pentru plecare. Maiorul Jacques Vergotti, 
fostul instructor de echitație al Regelui, s-a îngrijit de cele 
necesare. Sosise la Palat după ce a auzit la radio procla- 
maţia regală şi constatase, cu surprindere, că nu se luase 
nici o măsură pentru eventualitatea că o fugă precipitată 
s-ar dovedi necesară. Din proprie iniţiativă, şi-a asumat sar- 
cina de a pregăti un dispozitiv în acest scop. Patru automo- 
bile aşteaptă aşadar de cîteva ore şi, printre ele, Cadillac-ul 
din suita lui Antonescu, încă plin de puşti şi de muniții. Re- 
gele a părăsit Palatul către ora 3 dimineaţa, la volanul elgi 
de-a doua maşini din convoiul de patru. 

În zori, după plecarea lui Mihai, o camionetă cu comu- 
nişti pătrunde în curtea Palatului. Sub conducerea „ingine- 
rului Ceauşu”, aceşti oameni înarmaţi îi preiau pe Anto- 
neşti şi pe ceilalţi puonien, ca să-i ducă într-un loc sigur, la 
o destinaţie necunoscută!. Generalul Sănătescu îi lasă în 
pace, temîndu-se ca, sub escorta militarilor români, Mare- 
şalul să nu reuşească să evadeze. 

Convoiul regal părăseşte oraşul spre sud, după care ur- 


1 La24 august 1944 nimeni nu ştia unde îi conduseseră Emil Bodnăraş 
şi oamenii lui pe prizonierii din Palat. Mult mai tîrziu, comuniştii 
români aveau să dezvăluie că îi transferaseră într-o vilă din Vatra 
Luminoasă şi că apoi fostul Conducător şi Mihai Antonescu au fost 
predaţi, în ziua de 27 august, ruşilor, care i-au trimis cu avionul la 
Moscova. 

mează cursul Dîmboviţei şi apoi se îndreaptă către masivul 
occidental al Carpaţilor, adevărat refugiu natural, ai cărui 
locuitori sînt renumiţi ca excelenți puşcaşi. 

Automobilele rulează în viteză, prea în viteză. Nimeni 
din convoi nu observă patrula care păzeşte un pod, lîngă un 
spital. Semnalul a fost nesocotit, iar soldaţii trag. Un glonte 
trece chiar pe deasupra maşinii conduse de Rege. Nu sînt 
nici răniţi, nici stricăciuni, dar e o învăţătură de minte: de 
acum încolo, convoiul se va opri la toate barajele. Ocupan- 
ţii celor patru maşini se vor da drept membrii unei comisii 
a Statului Major General al armatei. 

Coloane de soldaţi români se îndreaptă spre Bucureşti. 
În taberele germane, unii îşi văd liniştiţi de treburi, nefiind 
la curent cu cele întîmplate, alţii încarcă în grabă efectele şi 
armele în camioanele Wehrmacht-ului. 

Regele şi ceilalţi trei conducători auto n-au lăsat vola- 
nul din mînă pînă la. 10 dimineaţa. Doar cîțiva kilometri îi 
mai despart de Craiova, se văd nevoiţi să oprească: rezer- 
voarele de benzină sînt aproape goale. Colonelul Emilian 
Ionescu pleacă într-una din maşini în recunoaştere, să se 
asigure că traversarea oraşului e liberă, să cumpere ben- 
zină şi să afle de la comandantul garnizoanei ultimele ştiri 
de la Bucureşti. Ceilalţi trag la marginea şoselei, în spatele 
unui gard care-i fereşte de privirile trecătorilor, numeroşi 
la acea oră pe această cale de acces spre Craiova. Dar, de- 
odată, şoseaua este invadată de două coloane militare, una 
română, alta germană, circulînd în sens invers. Prima îi face 
semn celei de a doua să stea pe loc. Camioanele se opresc, 
soldaţii coboară. De unde stau, ocupanţii automobilelor îi 
văd gesticulînd, dar nu aud ce-şi spun. Să fie oare pe urme- 
le Regelui şi ale suitei sale? Îşi trec unul altuia binoclurile 
ca să supravegheze şoseaua şi fiecare pune mîna pe pistol. 
Deodată, apare maşina colonelului Ionescu. În loc să se fi 

întors din drum, se strecoară printre camioane şi se opreşte 
lîngă unul dintre ele, tocmai acela al cărui şofer nu se dădu- 
se jos de la volan. Ce imprudenţă! Cum o să se descurce? 
Ce şi-or fi spunînd colonelul român şi soldatul neamţ? Prea 
multe nu şi-au spus. Şoferul neamţ scoate capul pe geam, 
strigă ceva şi, ca prin minune, toţi camarazii lui se urcă în 
maşini şi întreaga coloană se pune în mişcare. Imediat, 
pleacă şi românii. Ajuns din nou lîngă Rege, colonelul Io- 
nescu explică ce se întirăplase: soldaţii nemți erau la curent 
cu defecţiunea română şi totuşi, respectînd orbeşte disci- 
plina şi gradele militare, s-au conformat întocmai ordinului 
de a porni imediat la drum, numai pentru că venea de la un 
ofiţer superior, fie el şi român! 

La întîlnirea cu comandantul garnizoanei într-un scuar 
din Craiova, călătbrii au fost informaţi că nemţii ar fi pe 
cale să bombardeze Bucureştiul şi că nu sînt veşti de la Re- 
gina-Mamă. Evitînd drumurile principale, luînd-o pe dru- 
muri pline de praf, convoiul trece prin Tîrgu-Jiu şi ajunge 
la destinaţie, la Bumbeşti, pe la ora 16. Se confirmă ştirea 
despr& bombardarea Capitalei şi tot nu se ştie nimic despre 
regina Elena. În cele din urmă, seara tirziu, soseşte şi Regi- 
na-Mamă. Colonelul Negulescu, care străbătuse liniile ger- 
mane ca să o întîinească la Sinaia, a escortat-o cu bine pînă 
la Bumbeşti. Suveranii petrec noaptea în casa directorului 
militar al uzinei de explozive. Chiar a doua zi, urcă în satul 
Dobriţa, unde vor rămîne. 

Germanii îl caută pe Regele României. 


V 
Eliberarea 


Bucureştiul este sub bombe. Nemţii au trecut la atac în 
zorii zilei de 24 august. Atât aviația, cît şi apărarea lor an- 
tiaeriană acţionează nestînjenite. Capitala ţării este la bu- 
nul lor plac. 

În timp ce Hitler încă mai aşteaptă răspunsul lui Chol- 
titz la întrebarea: „Arde Parisul?”, Gerstenberg s-a şi gră- 
bit să anunţe: „Bucureştiul arde!” 

Şi totuşi, nemţii promiseseră să plece cu arme şi bagaje, 
repede şi fără a provoca incidente. După întrevederea noc- 
turnă dintre generalul Sănătescu şi comandanții germani 
din România, care se angajaseră să-şi retragă trupele, un 
întreg dispozitiv fusese instalat: cele cîteva companii de ca- 
re dispunea Comandantul militar român din Bucureşti lua- 
seră imediat poziţie pe căile de acces către Capitală şi în 
jurul instituţiilor germane aflate în împrejurimile oraşului. 
Primiseră o dublă misiune: de a supraveghea şi, totodată, 
de a ocroti mişcarea de retragere a nemților. Noul guvern 
al ţării părea într-adevăr obsedat de teama unei provocări, 
a unui act ostil din partea unor minţi înfierbîntate şi care ar 
fi descurajat bunele intenţii de care generalii germani se 
arătaseră mînaţi, plini de loialitate. Teama aceasta s-a tra- 
dus şi prin apelurile la calm transmise din oră în oră pe pos- 
tul de radio; apeluri inutile, de altfel, căci populaţia, cu gîn- 
dul numai la bucurie, la cîntecele, dansurile şi ovaţiile la 

adresa Regelui, nu intenționa cîtuşi de puţin să-i înfrunte 
cu piepturile goale pe nemţii înarmaţi pînă în dinţi. Nimic, 
nici Q acţiune ostilă n-a venit să tulbure în noaptea aceea 
pacea în sfîrşit regăsită. 

Pentru şeful noului guvern român, generalul Sănătescu, 
nu încăpea nici o îndoială că, în afara eventualităţii unor 
provocări iresponsabile, retragerea germană se va desfăşu- 
ra în ordine şi fără probleme. Generalii nemți îi dăduseră 
asigurări în acest sens... 

Erik Hansen, comandantul Forţelor terestre ale Reich- 
ului în România, fusese sincer. De la bun început conside- 
rase raţională propunerea Regelui României. Şi o spusese 
interlocutorilor săi în seara zilei de 23 august, la consfătui- 

` rea ce avusese loc la Legația Germaniei, în prezenţa baro- 
nului von Killinger. În cursul întrevederii de la Palatul re- 
gal, de la unu noaptea, începuse prin a se opune soluţiei 
propuse, dar numai de formă; se înclinase, fără să se lase 
prea mult rugat, în faţa argumentelor generalului Sănătes- 
cu, care pleda în favoarea ideii ca alianţa din ajun să nu de- 
genereze într-o baie de sînge. Făgăduise să retragă rapid şi 
în ordine trupele aflate sub comanda sa. Apoi, ca şi Ger- 
stenberg, ceruse restabilirea imediată a liniilor telefonice 
germane, tocmai spre a înlesni îndeplinirea angajamentului 
luat. Fusese astfel în măsură să informeze Marele Cartier 
General de la Rastenburg despre hotărîrea sa de a evacua 
neîntîrziat trupele germane din România, arătînd că aceas- 
tă soluţie i se părea singura rezonabilă în noile împrejurări 
create de lovitura de stat de la Bucureşti. Superiorii săi fi- 
ind de cu totul altă părere, i s-a ordonat să restaureze ordi- 
nea în Capitală şi să instaleze în fruntea ţării, la nevoie cu 
forţa, un general român germanofil. Imposibil, răspunsese 
Hansen, nici un general, nici un colonel n-ar accepta în Ro- 
mânia să-şi trădeze Suveranul! Felul acesta de a vedea lu- 

crurile i-a atras lui Hansen destituirea imediată. Generalul | 
Friessner, comandantul Grupului de Armate Sud din Ucrai- 
na, repliat la Slănic, în Moldova, a fost chemat să-l înlo- 
cuiască. În realitate, Friessner era de aceeaşi părere cu 
Hansen. Dar nu îndrăznise să o mărturisească. 

Generalul Alfred Gerstenberg, comandantul Forţelor 
aeriene ale Reich-ului în România, avea vederi cu totul di- 
ferite. În opinia lui, toţi românii erau oameni de nimic, iar 
Regele şi conspiratorii lui încă şi mai şi, un simplu bobîrnac 
ar fi de-ajuns ca să răstoarne noul guvern român. Propune- - 
rea făcută de Mihai baronului von Killinger era în ochii lui 
o necuviinţă, o revendicare scandaloasă a cărei acceptare 
ar fi o nebunie! O şi spusese şi repetase în faţa civililor şi 
militarilor cu funcţii de răspundere reuniți la Legația Ger- 
maniei. Şi imaginase pe dată planul de readucere a Româ- 
niei la ordine. Ca să-l realizeze, trebuia să ajungă neapărat 
la Cartierul său general şi să dispună de legăturile telefoni- 
ce. Întrucît aceasta stătea în puterea trădătorilor de la Pa- - 
lat şi numai într-a lor, se hotărâse să meargă la ei. ÎI însoţise 
deci pe Hansen la generalul Sănătescu, şeful unui guvern 
ce trebuia de urgenţă răsturnat. Se gîndise chiar să obţină 
victoria prin intimidare. Nereuşindu-i, se prefăcuse că do- 
reşte şi el concilierea, şi-şi dăduse cuvîntul că toate avioa- 
nele şi escadrilele germane vor fi evacuate rapid şi fără 


. a o. .. .» 


misiunea, nu trebuia oare să ajungă la postul său de co- 
mandă şi să dispună, ca şi Hansen, de reţeaua telefonică? 
Evident... S-a dat ordin ca legăturile telefonice să fie rosta- 
_bilite. Un colonel a fost desemnat să-l însoţească pînă la 
postul său de comandă, la Cartierul general situat pe aero- 
portul Băneasa. Alt ofiţer avea să-i ajungă din urmă cu per- 
misul de liberă trecere, necesar pentru a traversa posturile 
de pază române amplasate la ieșirile din oraş. Astfel escor- 

tat, Gerstenberg a putut ajunge la Cartierul său general. 
Imediat, a dat ordin să fie arestaţi cei doi ofiţeri. români, 
care au fost închişi sub pază într-un baracament. Apoi, fără 
să mai stea pe gînduri, a masacrat batalionul român care 
tocmai luase poziţie în jurul taberei germane; cu cîteva ore 
în urmă, acest batalion constituia garda dictatorului Ion 
Antonescu... 

Pentru atitudinea sa, Gerstenberg a fost deosebit de a- 
preciat la Marele Cartier General de la Rastenburg. Hitler 
personal a dat ordin să fie „lichidaţi trădătorii de la Palat”, 
să fie împuşcaţi toţi, Regele în.rînd cu ceilalţi. Gerstenberg 
şi Friessner au fost însărcinaţi cu executarea ordinului, iar 
acţiunea a început în dimineaţa zilei de 24 august, devre- 
me. 


Avioanele Stuka se năpustesc asupra Bucureştiului. În 
picaj. Mitraliază trecătorii. Cerul este în stăpînirea lor. 

Astfel terorizată, Capitala poate fi acum împresurată. O 
coloană germană părăseşte Băneasa, luînd drumul Bucu- 
reştiului. Un tun de 88 mm o precede. Este aproximativ ora 
10 cînd ajunge în dreptul pedului Băneasa, păzit chiar la 
intrare de cîţiva jandarmi români. Aceştia se îndreaptă că- 
tre coloană, să le arate nemților că au greşit drumul, Bucu- 
reştiul neaflîndu-se pe traseul retragerii lor. Nu au nici un 
motiv să se angajeze pe pod. O rafală de automat e singurul 
răspuns, iar coloana îşi continuă înaintarea. Tunul şi coloa- 
na de camioane încărcate cu soldaţi s-au lansat spre pod. 
Batalionul Gărzii regale, care luase poziţie ceva mai jos, 
împrăştie coloana germană după ce imobilizează impozan- 
ta piesă de artilerie printr-un tir nu atît susţinut, cît iscusit. 


Atunci începe o întreagă epopee eroică. Toată popu-. 


laţia va lua parte la ea. Oamenii sînt înfricoşaţi, dar rezistă. 

Fiecare îşi face datoria, civilii se duc la serviciu ca de obicei, 
militarii se luptă cu nemţii, înfruntîndu-i cu ardoare şi cu 
isteţime. 

Străzile sînt mitraliate, edificiile — bombardate. Palatul 
regal este cel dintîi vizat, aripa lui stingă va fi deteriorată 
iar Casa Nouă distrusă, rasă. 

Rică Georgescu a fost martorul acestui bombardament. . 
Sosise la Palat pe la ora 9. După trei ani de detenţie în în- 
chisoarea Serviciului Secret din Calea Plevnei, amnistia ge- 
nerală decretată de Rege îi redase libertatea. Inginer cu 
studii în Marea Britanie, Rică Georgescu ajunsese înainte 
de război la situaţia de invidiat de director al unei impor- 
tante societăţi petroliere, Româno-Americana. Cînd a în- 
ceput războiul, a intrat în rezistență, la 18 august 1941, or- 
ganizînd cu inteligenţă una din cele mai însemnate, dacă nu 
cea mai însemnată reţea de legătură cu Aliaţii din Europa. 
Contribuise astfel, în ciuda prezenţei nemților în România, 
la menţinerea relaţiilor lui Iuliu Maniu, şeful opoziţiei, cu 
Puterile Aliate. După arestarea lui, sub acuzaţia de rezis- 
tentă şi legături cu inamicul, Rică Georgescu a izbutit ceva 
nemaiauzit în istoria războiului secret: a continuat în mod 
regulat, fără întrerupere, să transmită Aliaților, din închi- 
soare, informaţii politice, economice şi militare. Contactul 
cu Iuliu Maniu şi cu operatorii-radio din reţeaua lui a fost 
asigurat în timpul detenţiei de soţia sa, Lygia Sever-Bocu, 
care, în pofida interdicţiei de a locui în Bucureşti, impusă 
de Eugen Cristescu, şeful Serviciilor Secrete române, a re- 
uşit să obţină dreptul de a vizita săptămînal închisoarea. Cât 
priveşte răspunsurile, mesajele şi dispoziţiile transmise de 
BBC special pentru el, Rică Georgescu le recepționa as- 
cultînd radioul, seara, comod instalat în biroul paznicilor şi 
în tovărăşia lor. Şi uite aşa, împrietenindu-se cu directorul 
închisorii, colonelul Radu Ionescu, ştiind să tragă foloase 

de pe urma mentalităţii românilor, fie ei şi temniceri, Rică 
Georgescu şi-a putut îndeplini misiunea, cu toate că era a- 
restat. d 

„Rezistent” din primul ceas, inginerul Georgescu a trăit 
o mie şi una de aventuri. Îşi aininteşte mai ales de neînce- 
tatele mesaje pe care, încă din ianuarie, le repeta iar şi iar 
pentru a-i informa pe englezi şi americani despre intenţia 
Regelui şi a şefilor politici români de a rupe alianţa cu Hit- 
ler. În aceste mesaje cerea să se asigure României ajutor 
militar în momentul cînd va interveni schimbarea regimu- 
lui, căci se putea întîmpla ce e mai rău, aviația şi apărarea 
antiaeriană române fiind sub control german. Răspunsul 
dat de lordul Selbourne, şeful S.O.E. (Special Operations 
Executive, Serviciul Operaţiilor Speciale) din Cairo era in- 
variabil: „Ruşii vă vor ajuta”. Nici un alt detaliu, nici o altă 
precizare, în ciuda întrebărilor neliniştite ale românilor... 
Mulţi ani mai tîrziu, Rică Georgescu avea să afle că biroul 
lordului McVeagh, care primea mesajele sale, le transmi- 
tea regulat, în copie, lui Novikov, ambasadorul Uniunii So- 
vietice la Cairo. 

În dimineaţa zilei de 24 august, Rică Georgescu s-a dus 
la Palatul regal ca să-l întîlnească pe Iuliu Maniu. Cu toate 
că nu fusese niciodată înscris în Partidul Naţional-Ţără- 
nesc, în care socrul său era un membru influent, Rică Geor- 
gescu avea o mare admiraţie pentru integrul preşedinte al 
acestui partid. Şi totuşi, nu o dată se iscaseră controverse 
între înțeleptul Maniu şi impetuosul rezistent! Astfel, Rică 
Georgescu îi reproşase lui Maniu prudenţa lui excesivă: în 
timp ce el considera oportună ruperea imediată a alianţei 
cu Germania, bătrînul şef politic era de părere că prezenţa 
celor 300 000 de nemți pe pămîntul României constituia un 
imens pericol şi, prin urmare, trebuia să se aştepte cu 
răbdare o ocazie favorabilă. Cifra aceasta de 300 000 de 

nemți pe pămîntul românesc, Maniu o deţinea de la ofiţerii 
superiori care răspundeau de contribuţia României la în- 
treţinerea trupelor Reich-ului. Dar nu cumva ofiţerii ger- 
mani, corupți şi ei de acest mediu bizantin, pretindeau mai 
mult decît aveau dreptul? Rică Georgescu spunea că aşa e, 
ba chiar afirma că are informaţii sigure în această privinţă. 
Doi dintre codeţinuţii săi, pictori, străbătuseră ţara în lung 
şi în lat, cu şevaletul la subsuoară, pentru a reproduce pe 
pînză frumuseţea peisajelor româneşti, dar, mai ales, pen- 
tru a nota elementele şi numerele înscrise pe plăcile de în- 
matriculare ale camioanelor militare germane, aşa cum le 
ceruse profesorul Eck de la Intelligence Service. Pictorii 
erau categorici: în România nu se găseau, cu siguranţă, mai 
mult de 80 000 de soldaţi germani. 

Nu mai departe de ieri, 23 august, se ivise o nouă disen- 
siune. Profitînd de vizita medicală la doctorul Jovin, Rică 
Georgescu stătuse îndelung de vorbă cu Iuliu Maniu, sub 
privirea îngăduitoare a gardianului său, căpitanul Ghica. 
Deţinutul insistase ca Maniu să preia preşedinţia noului 
guvern pe cale de a se constitui căci, spunea el, şeful una- 
nim respectat al celui mai mare partid politic din ţară tre- 
buia nu numai să garanteze prin prezenţa sa, ci şi să se 
identifice deplin cu lovitura de stat, care va răsturna dic- 
tatura şi va reinstaura democraţia. Maniu, ale cărui merite 
fuseseră totuşi atît de des lăudate de postul de radio sovie- 
tic, se încăpăţina să susţină, în pofida oricărei evidențe, că 
cel puţin în primele luni după venirea sovieticilor în ţară 
numai un militar ar fi în stare să menţină ordinea democra- 
tică. Iuliu Maniu ştia despre hotărîrea de a devansa pentru 
23 august data loviturii de stat, reprezentantul său pe lîngă 
Rege, Grigore Niculescu-Buzeşti, îl informase; dacă nu s-a 
dus la Palat, a fost numai ca să evite presiunile tuturor ce- 
lor care, ca şi Georgescu, considerau de datoria lui să preia 
şefia noului guvern al Regatului. 

A doua zi dimineaţă, 24 august, cînd s-au reîntilnit, Ma- 
niu devenise între timp unul din cei patru miniştri de stat 
fără portofoliu, iar Rică Georgesecu, deţinutul din ajun, îşi 
regăsise libertatea. Vor să discute liniştit despre viitorul ţă- 
rii şi se retrag într-o încăpere de la parter, lîngă vestiarul 
lacheilor. 

Şi acolo, aşezaţi la o măsuţă, dialoghează fără grabă. 
Maniu îi propune lui Georgescu, iar acesta acceptă, să par- 
ticipe la guvern ca subsecretar de stat la Ministerul Indus- 
triei, Comerţului şi Minelor. Aşezaţi la o măsuţă, stau li- 
niştiţi de vorbă. Deodată, un zgomot înspăimîntător 
răzbate dinspre etaj şi îi împresoară. Geamurile vestiarului 
zboară în ţăndări, iar pereţii vibrează. După ce ridică pul- 
pana nedespărţitei sale pelerine de culoare maro-verzulie, 
Maniu îşi acoperă capul uşor aplecat înainte şi spune cu un 
glas neutru, pe tonul amabil, afabil, care îi e propriu: „Dra- 
gul meu, cred că n-ar fi rău să coborîm şi noi, ca şi ceilalţi, 
în adăpostul Palatului!” 

După-amiază, generalul Sănătescu s-a dus pe jos, pe 
Calea Victoriei, la Banca Naţională, unde la subsol se ame- 
najase un adăpost confortabil lîngă Tezaur. Curînd după 
aceea, Maniu vine şi el acolo, într-un automobil din servi- 
ciul Palatului, cu placa de înmatriculare SR-18; lîngă el se 
aflau ofiţerul britanic Porter, şeful de cabinet al lui Nicu- 
lescu-Buzeşti, Piky Rădulescu-Pogoneanu, şi Rică Geor- 
gescu. Acesta duce în braţe un preţios colet: aparatul de 
emisie care Regele personal avusese grijă să fie instalat la 
Palat şi pe care inginerul Dimitrescu i-l încredinţase la in- 
sistenţele Mareşalului Curţii, Ionel Mocsonyi-Styrcea. 

În vreme ce bombardamentul german asupra oraşului 
continuă fără întrerupere, Rică Georgescu va reuşi, cu toa- 
te impedimentele de ordin tehnic, să stabilească legătura 
radio cu Cairo şi Bari. Le va aminti Aliaților cererea de a 

interveni rapid în următoarele douăzeci şi patru de ore, 
bombardînd forţele germane masate la Băneasa şi Oto- 
peni. | 
Pe 24 august, în adăpostul Băncii Naţionale, guvernul 
român, care îşi ţine primul consiliu de miniştri, adresează o 
declaraţie de război Reich-ului german: după ce a sperat să 
se despartă paşnic de Germania, România se vede acum 
nevoită să lupte împotriva ei şi se pregăteşte să continue 
bătălia pînă la victoria totală împotriva naziştilor. 


Bucureştiul, care nu dispune de nici un mijloc eficace 
de împotrivire, primeşte fără încetare focul îndîrjit al avioa- 
nelor şi tunurilor antiaeriene germane. În timp ce Gersten- 
berg apelează la trupele germane staționate în zona petro- 
liferă dintre Cîmpina şi Ploieşti să-l ajute să împresoare mai 
iute Bucureştiul, Comandamentul român al Capitalei în- 
cearcă să pună stăpînire pe clădirile ocupate de armata ger- 
mană în chiar centrul oraşului. Trupele chemate de Ger- 
stenberg din zona Prahova nu ajung în Bucureşti, fiind 
încercuite de armata generalului Râşcanu şi scoase din lup- 
tă. lar nemţii din Bucureşti sfirşesc prin a se preda. Cei de 
la Misiunea Aeriană germană, de pildă, sînt făcuţi prizo- 
nieri de un batalion al Gărzii regale, care, în lipsa unui mij- 
loc de locomoţie mai potrivit, se deplasase la faţa locului cu 
tramvaiul! De altfel, tot datorită Regimentului de Gardă, 
comandat de colonelul Marcel Olteanu, au fost respinse şi 
trupele germane de la Băneasa. Cei doi ofiţeri români ca- 
re-l escortaseră pe Gerstenberg şi care fuseseră închişi în 
baracamentele germane reuşiseră în cele din urmă să eva- 
deze, furnizînd informaţii preţioase cu privire la poziţiile 
ocupate de inamic. În fine, bombardamentul aliat din dimi- 
neaţa zilei de 26 august i-a pus definitiv în derută pe nemţii 

de la Băneasa. Dar, cum Regimentul de Gardă îndepărtase 
în parte liniile germane, bombardamentul aliat avea să de- 
cimeze şi unul din flancurile sale. 

La 26 august, Bucureştiul este eliberat. Cei 30 000 de 
nemți din oraş au fost luaţi prizonieri. La 28 august, împre- 
jurimile Capitalei sînt şi ele curățate. Calmul, răbdarea şi 
puterea de rezistenţă a populaţiei, tot atîtea însuşiri pe ca- 
re Gerstenberg le luase drept nepăsare dublată de moliciu- 
ne, au făcut minuni. Sub bombardamente, fiecare s-a dus la 
muncă şi toţi au rămas la posturile lor. Obişnuiţi de secole 
să supravieţuiască sfidînd pericolul, românii au îndepărtat 
şi de astă dată piaza rea. Militarii, cunoscuţi sau necunos- 
cuţi, s-au bătut eroic şi au dovedit spirit de iniţiativă, în- 
drăzneală, dibăcie. Ofițerii şi soldaţii aflaţi în concediu în 
acele zile s-au prezentat la unităţile lor fără să mai aştepte 
ordinul de chemare. 

Gerstenberg a fost capturat. La 27 august, cînd se ţine 
al doilea consiliu de miniştri, generalul Sănătescu aduce ia 
cunoştinţa participanţilor că baronul von Killinger solicită 
o întrevedere cu un reprezentant al autorităţilor române, 
că este gata să propună încetarea ostilităţilor şi că la Le- 
gaţia Germaniei, unde se găseşte, nu mai e nimic de mîncat 
şi de băut. Ministerul de externe, Grigore Niculescu-Bu- 
zeşti, comunică şi el că ministrul german Clodius — aflat la 
Bucureşti într-o misiune cu caracter economic — s-a plins 
la rîndul lui de lipsă de alimente. Maniu este de părere ca 
diplomaţii nemți să fie reţinuţi, pentru ca ulterior să fie 
predaţi în schimbul diplomaților români din Germania. In- 
sistă să se respecte uzanţele diplomatice şi legile umanita- 
re, să se adopte o atitudine care să facă deosebirea nece- 
sară între poporul german şi regimul nazist. Dar cea care 
contează este părerea Aliaților, iar a ruşilor e bine cunos- 
cută: cu toţii cer capitularea fără condiţii a germanilor din 

România şi dezarmarea trupelor lor. Să li se ofere garanţii 
diplomatice germanilor? Lucrețiu Pătrăşcanu, din partidul 
comunist, se opune. În cele din urmă, miniştrii se pun de 
acord în două privinţe: să-şi exprime recunoştinţa faţă de 
M.S. Regele pentru realizarea actului de la 23 august şi să 
trimită de urgenţă la Moscova o delegaţie pienipotenţiară 
pentru a reglementa problemele în suspensie şi a negocia 
armistițiul. Pătrăşcanu, Dămăceanu, Ştirt ei şi Pop vor face 
parte din această delegaţie. Totodată, guvernul ia măsurile 
necesare pentru continuarea războiului alături de Aliați. 

Atunci cînd un detaşament român va pătrunde în Le- 
gația Germaniei, îl va găsi mort pe baronul von Killinger. 
Se sinucisese. Printre cei găsiţi în clădire — şi care au fost 
luaţi prizonieri cu toţii — se afla şi Eugen Cristescu, şeful 
Serviciilor Secrete române. Ulterior, la cererea sovietici- 
lor, toţi vor fi predaţi Armatei Roşii, aşa cum vor fi predaţi 
şi militarii germani luaţi prizonieri de către români. 


La mai puţin de o săptămînă după 23 august atacul fu- 
sese respins, iar România era complet eliberată de sub tu- 
tela germană. Tragedia se abătuse ca un fulger asupra 
românilor, după noaptea de bucurie care marcase mult aş- 
teptata revenire la pace. Luase sfîrşit, în fine! Totul de- 
cursese bine. Totuşi, n-au lipsit şi unele note discordante, 
surprinzătoare. În noaptea de 23 spre 24 august, atunci 
cînd războiul părea virtual terminat pentru România, co- 
muniştii prevesteau pe un ton sumbru că el avea să reîncea- 
pă şi că armata română va mai avea multe şi grele lupte de 
purtat. Aşa a şi fost: Gerstenberg a trecut la atac. Dar a fost 
singurul care nu şi-a ţinut cuvîntul dat în noaptea aceea? 
Doamna Kollontai, pe atunci ambasadoarea Uniunii So- 
vietice la Stockholm, nu-i promisese, şi ea, omonimului său 
român, ministrul Nanu, că dacă România abandonează 


a a m. 

Axa, Armata Roşie îşi va opri înaintarea pe teritoriul țării 
circa 15 zile, ca să dea timp nemților să se retragă? Or, ime- 
diat ce s-au creat breşe pe frontul din Moldova, ca urmare 
a hotărîrii României de a suspenda ostilitățile, Armata Ro- 
şie a şi profitat ca să înainteze. 

Au mai fost şi alte fapte surprinzătoare: astfel, în zorii 
zilei de 24 august, zeci de comunişti au ieşit pe străzile Bucu- 
reştiului, purtînd brasarde tricolore pe care era înscrisă li- 
tera „P” şi spunînd că îi caută pe soldaţii români fascişti. 
Care fascişti? Nu recunoscuse Hansen însuşi că toţi româ- 
nii se conformaseră întocmai ordinelor date de Rege? A- 
tunci, care fascişti? 

Apoi, în dimineaţa zilei de 24 august, proclamația Co- 
mitetului Central al Partidului Comunist Român care se în- 
cheia cu un „Trăiască Armata Roşie eliberatoare” nu era 
tot atît de surprinzătoare? Desigur, printre condiţiile care 
favorizaseră declanşarea loviturii de stat, înaintarea arma- 
telor sovietice jucase un rol determinant, imobilizindu-i pe 
nemți pe linia frontului din Moldova. Dar românii acționa- 
seră singuri, Armata Roşie nu participase în nici un fel la 
luptele pentru eliberarea României! 


Lovitura de stat de la Bucureşti a căzut ca un trăsnet 
care a zguduit Balcanii. Festung Europa s-a năruit!. În dru- 
mul ei către Germania, Armata Roşie a putut înainta ne- 
stingherită prin România. Ea a fost secondată de armata 
română care, ca importanţă, a fost pe locul patru printre 
forţele naţionale angrenate alături de Aliaţi?. Trupele ger- 
mane din Iugoslavia şi Bulgaria au fost izolate datorită ac- 


1 „Evoluţia României a fost o totală surpriză” (Kriegetagebuch des 
Oberkommandos der Wehrmacht, 1944-1945). 


2 De la 23 august 1944 pînă la jumătatea lunii mai 1945, efectivele 
militare trimise pe front contra forţelor Axei s-au ridicat la mai mult 
de 583 000 de oameni. 

tului românesc de la 23 august, iar trupele britanice au pu- 
tut pătrunde cu atît mai lesne în Grecia. 


Astfel, defecţiunea României — primul satelit al Reich- 
ului care abandona Axa — a fost hotărîtoare pentru evo- 
luţia războiului. Însuşi mareşalul von Rundstedt, evocînd 
în ordinea importanţei evenimentele care au asigurat vic- 
toria Aliaților asupra lui Hitler, avea să enumere bombar- 
damentele aeriene, debarcarea în Normandia şi lovitura de 
stat din România. Dacă în 1940 fusese cheia Balcanilor 
pentru cel de-al III-lea Reich, România devenea din nou 
cheia Balcanilor în 1944, dar pentru Aliați. ` 

„Drumul către Bulgaria, Iugoslavia de răsărit şi Unga- 
ria de est este deschis. De asemenea, Dunărea se deschide . 
larg în faţa armatei sovietice, după cum cîmpia bulgară şi 
Budapesta sînt direct amenințate” comenta agenţia Reuter 
la 24 august. La 25 august, analizînd „unul din evenimente- 
le cele mai hotăritoare din tot lungul războiului”, ziarul a- 
merican „New York Times” îi evalua consecinţele astfel: 
„++.aproximativ 30 de divizii ale Armatei Roşii devin dispo- 
nibile, calea spre Bulgaria, Iugoslavia de est şi Ungaria este 
deschisă, iar spatele frontului, stăpînit de forţele germane 
aflate în Carpaţi şi pe litoralul Mării Negre, este amenin- 
tat”. Pys 

Şi tot la 25 august, la Paris, „Le Figaro” scria: „Este 
prea devreme pentru a aprecia toate consecințele răstur- 
nării situației în România. Dar evenimentui are o mare 
însemnătate, a dat Reich-ului o lovitură dintre cele mai 
grele”. à 

La Ankara, ziarul „Aksan” din 25 august era de părere 
că „decizia României este importantă.nu numai pentru că 
va permite încheierea mai grabnică a războiului în Balcani, 

dar şi prin semnificaţia ei în legătură cu pacea şi politica 
Peninsulei Balcanice”. 

La Moscova, „Pravda” comenta la rîndul ei în ziua de 28 
august: „Însemnătatea abandonării Axei de către România 
depăşeşte limitele României. Presa străină are dreptate să 
considere că evenimentul reprezintă năruirea întregului 
sistem defensiv german din Balcani”: 


Românii au obţinut o foarte mare victorie, ununim re- 
cunoscută. 

Democraţia este restaurată în ţara lor. Adolf Eich- 
mann, nemulţumit de reprezentantul său în România, con- 
silierul Gustav Richter, era în drum spre Bucureşti pentru 
a se ocupa, în felu] său propriu, de soarta evreilor români; 
lovitura de stat de la 23 august l-a surprins la frontieră şi 
astfel a fost împiedicat să intre în ţară. Da, ţara aceasta re- 
venea la democraţie. „De cîte pri vorbesc sau scriu despre 
regele Mihai şi despre regina-mamă Elena, despre atitudi- 
nea lor față de noi în vremea opresiunii, nu pot şi nu vreau | 
sã o fac decît cu un sentiment de adîncă grâtitudine şi tot- 
odată cu emoție şi recunoştinţă. Ne-au ajutat. Calea spe- 
ranţelor noastre ducea la Palat.” Mărturia aceasta aparţine 
profesorului Alexandru Şafran, pe atunci Marele Rabin al 
României. 

Regele Mihai şi-a asumat responsabilitatea pentru lovi- 
tura de stat de la 23 august şi toate ordinele date — atît 
cele către armată, cît şi cele adresate de partidele politice 
membrilor lor, fie că era vorba de partidul comunist, fie de 
celelalte — erau emise în numele său. Dacă voiai să fii si- 
gur că vei fi urmat, erai nevoit să te referi la voinţa Suvera- 
nului. Regele era ascultat, pentru că actul întreprins de el 
corespundea năzuinţelor poporului. Presa românească a şi 

spus-o: Regele a izbîndit pentru că luarea lui de poziţie îi 
fusese dictată de instinctul naţional şi pentru că a executat 
magistral actul pregătit sub direcţia sa. 

Poruncită de Rege, realizată cu concursul prietenilor 
săi, dusă la bun sfîrşit prin participarea tuturor — civili şi 
militari —, lovitura de stat constituie un fapt istoric căruia 
nu i se pot aplica nici idei preconcepute, nici scheme di- 
nainte stabilite. 

Unii au încercat să se prevaleze de merite speciale, con- 
vinşi, pe bună dreptate, că au îndeplinit o misiune esenţia- 
lă. Nu şi-au dat seama că actele lor de vitejie nu reprezen- 
tau decît o verigă dintr-un lanţ, o părticică din piramida în 
vîrful căreia Regele şi numai Regele superviza ansamblul 
edificiului: organizarea şi realizarea loviturii de stat. 

La început, lucrul acesta se ştia. Dar, mai tîrziu, totul 
avea să contribuie la uitarea adevărului despre 23 august. 
La început a fost lupta împotriva nemților, apoi sosirea ar- 
matelor sovietice şi continuarea războiului alături de ele. 
Războiul, ca şi „revoluţia” impusă au adus cu sine cenzura. 
Şi astfel, adevărata desfăşurare a evenimentelor nu a mai 
fost niciodată povestită, ba chiar s-a încercat totul pentru a 
o face uitată. 

Unii au atribuit mai întîi toate meritele armatei sovieti- 
ce, care ar fi asigurat eliberarea Bucureştiului la 26 august. 
Apoi s-a insinuat, timid la început, ca de pildă în reportajul 
apărut la 25 decembrie 1944 în cotidianul ‘bucureştean 
„Jurnalul de dimineaţă”, că partidul comunist a jucat un rol 
preponderent în lovitura de stat şi în eliberare. Imediat 
s-au ivit voci care au ţinut să pună lucrurile la punct: chiar 
în cuprinsul aceluiaşi cotidian, la 29 decembrie, apărea sub 
semnătura directorului său, Tudor Teodorescu-Branişte, 
un articol lămuritor. Tot astfel, la 31 decembrie, Emil Ser- 
ghie, în „Curierul”, readucea şi el adevărul la lumină etc., 

dar cu timpul aceste voci a trebuit să amuţească sau să se 
exprime conform „indicaţiilor”. Aceste „indicaţii” aveau să 
se modifice şi astfel versiunile oficiale, revăzute, corectate, 
remaniate, n-au făcut decît să îngroape tot mai mult ade- 
vărul despre actul de la 23 august 1944. Cenzura s-a însărci- 
nat să rescrie istoria României. Una din versiunile cele mai 
tenace a pus lovitura de stat şi reuşita ei pe seama unei „in- 
surecţii militare”, ca şi cum, alungîndu-i pe nemți, armata 
română nu ar fi îndeplinit cu disciplină, curaj şi spirit de 
iniţiativă ordinele primite de la Rege şi de la comandanții 
eil. A 

Dar în ziua imediat următoare datei de 23 august, cînd 
încă se cunoştea adevărul şi se mai putea vorbi de el, cînd 
de la New York la Moscova victoria românilor, al căror 
simbol era regele Mihai, era salutată cu entuziasm, românii 
încă mai credeau în imposibil: că, prin propria lor izbîndă, 
îşi cîştigaseră dreptul de a fi în sfîrşit stăpâni în ţara lor. 

La 30 august, primele unităţi ale avanposturilor sovieti- 
ce pătrundeau în Bucureşti. 


1 Chiar din data de 23 august 1944, la ordinul noului şef al Marelui 
Stat-Major, generalul Gheorghe Mihail, numit de Rege comandant 
al tuturor forţelor armate române, unităţile retrase de pe frontul din 
Moldova au luat poziţie, formînd un fel de baraj între trupele germa- 
ne din Grupul de Armate Ucraina-Sud, confruntate cu marea ofen- 
sivă a Fronturilor II şi III sovietice (în Ucraina) — pe de o parte, şi 
formațiunile militare române din interiorul ţării, care se luptau cu 
efectivele naziste din Bucureşti şi din împrejurimile Capitalei. 

Armata Roşie a străbătut satele şi oraşele ţării fără să 
intîmpine rezistenţă. Nu a avut nevoie să tragă nici un foc 
de armă. Iar trupele române îi vor acoperi trecerea Car- 
paţilor. 

Populaţia civilă? Nici prietenoasă, nici duşmănoasă. 
Dacă în timpul războiului nu a fost nici pro-, nici antiger- 
mană, nici acum, în ceasul eliberării, nu este pro- sau anti- 
sovietică. Românii sînt fatalişti: îşi încovoaie gira spinării în 
faţa invadatorilor de orice fel — azi în faţa sovieticilor care 
se proclamă eliberatori, ieri în faţa nemților care-şi ziceau 
aliaţi. Înţelepciunea dobîndită de-a lungul secolelor în a- 
ceastă ţară, unde năvălirile au fost necontenite, exclude 
orice act necugetat de bravură. Ea te învaţă să nu pui la 
inimă dacă eşti socotit laş. Dar te învaţă totodată că, pentru 
a supravieţui, trebuie să perseverezi în speranţă, să aştepţi 
ziua cînd vei redeveni liber şi stăpîn pe soarta ta. 

Cu sosirea trupelor sovietice încep timpuri grele. Sol- 
daţii sovietici seamănă ca două picături de apă cu mujicii 
neciopliţi şi cu tîrgoveţii bădărani din armata ţarului care în 
1917 au lăsat în urma lor tragice amintiri. Sînt, de altfel, 
aidoma soldaţilor ruşi pe care i-a descris Jules Michelet în 
1854. Comunismul nu i-a făcut mai buni. 

Singurii miraţi sînt puţinii intelectuali români convinşi 
de rolul pilduitor care îi revine omului sovietic în construi- 

rea unei lumi mai bune, cu adevărat frăţeşti. De pildă, bă- 
trînul medic care, refugiat pe moşia unui cumnat, a văzut 
năruindu-i-se într-o clipă idealul de-o viaţă: obligat să asis- 
te la jefuirea conacului şi la beţia cruntă care a urmat vizitei 
în pivnițe, intervenise, mînat de instinctul profesional, 
smulgînd de la gura unui tînăr ofiţer flaconul de apă de co- 
lonie dibuit în sala de baie, dar s-a ales cu o palmă zdravănă 
din partea beţivanului. Hotărît lucru, Lenin şi Stalin nu re- 
modelaseră poporul rus... 

Dar românul de rînd nu se miră. El ştie că, la război, nici 
o armată, nici măcar armata română pe teritoriul naţional 
nu e blîndă cu localnicii. În privinţa armatei sovietice, se 
aşteaptă la ce-i mai rău. 

Iar mai răul nu întârzie să se arate. Trupele din prima 
linie care pătrund şi înaintează în ţară sînt alcătuite din 
mongoli. Sînt înspăimîntători: mici de stat, îndesaţi, umblă 
despuiaţi pînă la brîu, arătîndu-şi muşchii de oțel. Cu toate 
că sînt goi în sus, cu tot soarele torid de august poartă nişte 
cuşme imense înfundate pînă peste urechi, de nu li se mai 
văd decît ochii oblici. Soldaţilor ăstora le e foame şi sete. : 
Intendenţa nu-i urmează niciodată, iar ei, ca să se hrâneas- 
că şi să-şi înmoaie gîtlejul, smulg fără scrupule alimentele şi 
băuturile peste care dau în calea lor. Nici nu-i de mirare, 
aceste avanposturi au luptat cu vitejie în primele rînduri. 
Nu te poţi aştepta la delicateţe din partea lor. 

Dar iată şi eşaloanele următoare. Nu mai sînt mongoli, 
dar sînt şi mai cruzi. Jaful devine tot mai sistematic. lau cu 
ei lucruri de care au şi de care nu au nevoie. Iar ceea ce nu 
poate fi cărat imediat e distrus cu furie. Ruina şi teroarea 
se abat asupra satelor şi oraşelor ţării. Sînt violate femeile, 
tinere sau bătrîne, sînt omorîţi oamenii şi se ride de asta în 
timpul beţiilor. De la marii comandanţi, Tolbuhin şi Mali- 
novski, pînă la ultimul dintre ofiţerii Armatei Roşii, nimeni 

nu li se împotriveşte. 

În ciuda loviturii de stat de la 23 august, ruşii pătrund în 
România ca pe un teritoriu duşman.. Se consideră şi se 
poartă ca nişte cuceritori. | 

La Bucureşti domneşte din nou îngrijorarea. Totul do- 
vedeşte că armata sovietică nu a 'primit ordin să se poarte 
ca aliată. Jefuieşte şi terorizează populaţia. Dezarmează 
soldaţii românil. Iar după trecerea ei, situaţia nu se îmbu- 
nătăţeşte deloc. 

Căci în urmă rămîne administrația militară. Şi apar „re- 
prezentanţi democrați ai poporului”. Îşi impun voinţa şi, 
nesocotesc cu deliberare dispoziţiile noului guvern român. 
Nu sînt mulţi, aceşti reprezentanţi, dar sînt bine îndoctri- 
naţi. În şedinţe politice nocturne sînt instruiți în privinţa 
măsurilor pe care trebuie să le aplice a doua zi, cînd, abru-. 
tizaţi de oboseală, fac exces de zel, de teamă să nu fi uitat 
lecţia. Una din primele lor sarcini este organizarea comite- 
telor de întreprindere, a căror misiune va fi lupta pentru 
alcătuirea unui sindicat „unic şi revoluţionar”. Drept răs- 
plată, li se dă dreptul să fure ca... ruşii. Pentru a-i recruta 
se apelează la foşti membri ai Gărzii de Fier, la agenţi care 
au servit în poliţia lui Antonescu, la toţi cei pe care sovieti- 
cii sau comuniştii locali îi denunţaseră. Au de ales între în- 
chisoare sau îmbogățirea rapidă. 

Nu e decit o cale pentru a remedia această situaţie năs- 
cută negreşit dintr-o neînțelegere: o explicaţie cu autori- 
tăţile sovietice. Trebuie discutat de la guvern la guvern. Cu 
„căpeteniile Armatei Roşii din ţară nu te poţi înţelege. Tre- 


1 Armata Roşie va lua prizonieri 130 000 de ofiţeri şi soldaţi români în 
cursul înaintării sale prin ţară, cu toate că România încetase lupta 
împotriva forţelor sovietice încă de la 23 august, conform ordinului 
regal. Cu aceşti 130 000 de militari deportaţi în U.R.S.S. între 23 
august şi 12 septembrie 1944, numărul prizonierilor români internaţi 
pe teritoriul sovietic pare a se fi ridicat la 169 591. - 

buie semnată cît mai repede convenția de armistițiu, ai că- 
rei termeni generali au fost negociați la Cairo. : 

Delegația română, trimisă la finele lunii august la Mos- 
cova, face anticameră la Kremlin. Comunistul Lucrețiu Pă- 
trăşcanu, ministru de stat şi ministru ad interim la justiție, 
generalul Dumitru Dămăceanu, național-țărănistul Ghiţă 
Pop, Barbu Ştirbei şi Constantin Vişoianu, care îi repre- 
zentaseră la Cairo pe Rege şi pe conducătorii partidelor 
politice, aşteaptă să fie primiţi. Vor înţelege curînd că so- 
vieticii nu vor să înceapă tratativele cu plenipotenţiarii ro- 
‘mâni înainte de a fi ocupat întreg teritoriul ţării. Atunci, 
vor vorbi ca stăpîni absoluţi. 

Iar în acest răstimp, în România situaţia se înrăutăţeşte 
din zi în zi. 

Dar, dacă şefii refuză orice discuţie, poate ar fi de încer- 
cat o înţelegere de la om la om între rusi şi români. 


Imposibil! Primul obstacol de netrecut e limba: dacă ro- 
mâna are unele cuvinte de origine slavă, ea este totuşi la- 
tină şi, prin urmare, fundamental diferită de rusă. A] doilea 
obstacol, la fel de mare: prejudecata împotriva burghezului 
român, picurată în doze conside rabiig în mintea soldatului 
sovietic. Orice român îi inspiră o teamă amestecată cu dis- 
preţ, în stare să incite la căle mai crubte violențe. Se prea . 
poate ca acestui soldat să nu i se fi spus în mod lămurit că 
trebuie să n se încreadă în români, dar ce altceva se aştep- 
ta de la €] după ce fusese pus în gardă în privința burghezu- * 
lui român? Nu-s oarecum burghezi toţi aceşti ţărani ro- 
mâni, proprietari ai ogoarelor lor, toţi aceşti muncitori, 
proveniţi aproape toţi de la ţară şi care posedă bá > bu- 
căţică de pămînt în satul de baştină, ba o căsuţă la periferia 
oraşului unde lucrează? Neputînd să se apropie ca să se cu- 

noască, nici nu se pot înţelege. Neîncrederea sovieticului, 
spaima care-l cuprinde în faţa diavolului care e, în ochii lui, 
orice burghez, îl duc la cruzime. A fost învăţat să-şi păzeas- 
că sufletul şi mintea lui de socialist. Iar românul, care nu 
ajunge să descifreze nici acest suflet, nici această minte, es- 
te uluit. Apoi, cuprins de teamă, se simte terorizat. 

Şi totuşi, acest soldat sovietic inabordabil şi aparent pri- 
mitiv merită laude. S-a bătut eroic şi continuă lupta cu vite- 
jie. Resemnarea lui blajină e cu atît mai inexplicabilă. Căci 
e lipsit de toate cele. Cînd îşi spală uniforma la rîu, glorio- 
sul luptător sovietic se înfăţişează gol-goluţ ţăranului ro- 
mân; nu poartă nici măcar izmană. Cămaşă, nici atît, margi- 
nea albă care iese de sub gulerul tunicii nu este decît o 
bordură cusută direct pe stofa aspră! Intendenţa nu se o- 
cupă de el. Ea adună tot ce se poate transporta în patria- 
mamă, iar cîțiva ofiţeri profită de firimiturile care pot fi de- 
turnate pe drum. Bunăstarea soldatului nu interesează pe 
nimeni. Ar fi de plins, iar românii ar fi gata să pună ceva de 
la ei văzînd atîta sărăcie, atîta mizerie, dacă sovieticul n-ar 
crede cu tărie sau nu s-ar face a crede că e soldatul cel mai 
bine tratat din lume. Ceea ce stîrneşte mirarea la început, 
plictiseşte cu timpul şi sfirşeşte prin a irita. Este un fel de 
viaţă ciudat în secolul nostru, care determină o nu mai pu- 
ţin ciudată concepţie despre viaţă. Rusul se complace în- 
tr-o constantă exaltare, în felul acesta scăpînd probabil de 
insatisfacţii, el oscilează între atitudini extreme. Hotărit lu- 
cru, sufletul slav descumpăneşte spiritul latin! 

Se instalează deci teama, neînţelegerea, groaza. Zvo- 
nuri alarmante aleargă de la o gospodărie ţărănească la al- 
ta, de la un sat la altul, precedînd înaintarea Armatei Roşii. 
Iar cînd ea apare, sătenii îşi spun că, la urma urmei, este 
mai bine că ordinea şi rigoarea trupelor sovietice lasă de 
dorit şi nu amintesc cu nimic de disciplina Wehrmacht-ului. 

Soldaţii par să fie mai omenoşi, cu ochii lor strălucind de 
admiraţie la vederea unei gospodării bine întreţinute. Se 
înduioşează în faţa unui ţînc şi sînt, în fond, simpatici! Ță- 
ranului îi piere frica văzîndu-i pe sovietici cum coboară de 
pe tancuri ca să ia în braţe copilaşii de pe uliţe, ca să se 
joace cu ei, să rîdă în hohote. Dar, adeseori, privirea lor se 
întunecă brusc. N-o să se ştie niciodată de ce sînt, atunci, în 
stare să-i doboare cu sînge rece pe părinţii pruncilor pe ca- 
re, cu o clipă mai înainte, îi dezmierdaseră. De plăcere, din 
disperare? 

Nenumărate tragedii... Una printre atîtea altele: în- 
tr-un sat de munte, ca peste tot pe unde urmează să treacă 
trupele sovietice, tinerele fete sînt ascunse în grabă prin 
podurile caselor. Cînd soseşte batalionul rus, în sat se găsea 
o pereche de orăşeni care se refugiaseră din faţa bombar- 
damentelor americane. Seara, doi tineri ofiţeri ruşi pă- 
trund în casă şi ocupă una din camere, în timp ce soldaţii se 
încartiruiesc în curte şi în şură. Perechea de orăşeni se te- 
mea că ruşii, pricepînd că nu sînt ţărani şi că, deci, vor fi 
adus ceva bani cu ei, îi vor fura. Dar, la sosire, ofiţerii şi 
soldaţii se comportă corect. Gazdele, ruşinate că le fusese 
frică degeaba, îi invită la prînz, pentru a doua zi, pe cei doi 
ofițeri, iar soldaţilor le făgăduiesc o marmită de ciorbă. A 
doua zi, ofiţerii se prezintă la ora mesei, proaspăt raşi, ama- 
bili, curtenitori... ba chiar şi cu un dar, o damigeană de țui- 
că. Totul a fost vesel şi plăcut, şi-au vorbit prin semne, s-au 
distrat de minune. Ofițerii îi spuneau doamnei „mamuş- 
ka”, îi imitau gesturile şi tot acest curs de bune maniere, 
improvizat, părea să-i amuze copios. Vine şi ceasul despăr- 
țirii, batalionul părăsind satul la începutul după-amiezii. 
Nici nu se îndepărtează bine, că toţi sătenii dau năvală. Re- 
fugiaţii sînt bine, sănătoşi? N-au păţit nimic? Se temuseră 
pentru ei, fiindcă ofiţerii îl omoriseră pe cîrciumarul din sa- 

tul învecinat, ca să-i fure o damigeană de ţuică. Tocmai da- 
migeana oferită cu atîta gentileţe şi curtoazie! 


O dată cu intrarea Armatei Roşii în Bucureşti, la 30 au- 
gust, oraşul s-a schimbat. Totul a devenit trist, un iremedia- 
bil văl cenuşiu s-a aşternut peste fiinţe, peste lucruri. Miş- 
care este, chiar prea multă, şi totuşi Bucureştiul e trist, trist 
de-ţi vine să plîngi. Camioane şi tancuri sovietice străbat 
străzile şi bulevardele. La început erau înţesate de soldaţi 
asiatici, dar acum sînt pline de soldaţi europeni, printre ca- 
re pot fi văzute şi multe femei cu o înfăţişare extravagantă. 

Partidul Comunist Român i-a primit pe toţi cu flori, stri- 
gînd lozinci care-i slăveau pe „eliberatori”. Dar ce fel de 
eliberatori? Eliberatori ai unei Capitale deja eliberate... E- 
liberatori care se comportă ca nişte cuceritori... 

Este, adesea, în privirea rusului atîta uimire în faţa unei 
„clădiri, a unei case boiereşti sau a unei alei mărginite de 
flori încît, văzîndu-l, ai zice că e un copil uluit de cine ştie 
ce descoperire neaşteptată. Teamă de vrăjitorii? Descînt 
de deochi? Vraja e trecătoare, emoția trece repede. Rede- 
venind impenetrabil, rusul tratează oamenii şi locurile cu o 
indiferenţă suverană. Doar dacă n-a băut prea mult. lar as- 
ta i se întîmplă des. Atunci ar vrea să spargă gheaţa, să de- 
vină comunicativ, dar o face într-un mod ciudat: îndreaptă 
revolverul asupra trecătorilor de pe stradă, care, terorizaţi, 
îl văd în cele din urmă trăgînd, după ce a ochit — stîngaci, 
e drept — cauciucurile maşinilor în viteză; decepţionat de 
românii care fug, speriaţi, din calea lui, tocmai cînd el i-ar 
vrea prietenoşi şi plini de admiraţie, pîndeşte vreun cama- 
rad sovietic, se iau la harţă şi ajung la cuțite. Cîteodată pre- 
feră să violeze o femeie chiar acolo, pe trotuar, în plihă zi, 
iar românii rinjesc, ca să-şi facă curaj. „Mai bine ca sălbati- 
cii decît deloc” îşi spun ei, dar sînt negri de supărare. 

Protestele guvernului român nu sînt luate în seamă de 
Comandamentul sovietic. Acesta nu recunoaşte autorita- 
tea naţională a unui stat cu care guvernul său nu a încheiat 
încă armistițiul. Totul se va aranja cînd armistițiul va fi sem- 
nat. Dar delegaţia română plecată la 29 august la Moscova 
încă nu a fost primită de autorităţile sovietice. În aceste îm- 
prejurări, guvernul român socoteşte mai prudent să amîne 
revenirea Regelui în Capitală. Mihai este deci rugat să mai 
rămînă la Dobriţa, satul unde se retrăsese, pînă cînd Stalin 
îi va recunoaşte calitatea şi poziţia de Suveran al României. 

Reintrată în vigoare la 30 august, Constituţia din 1923 a 
redat cetăţenilor toate drepturile şi libertăţile. La 1 sep- 
tembrie, partidul comunist, de acord cu partidul socialist, 
hotărăşte să organizeze „mişcarea sindicalistă unită”. Şi, în 
timp ce diviziile armatei române sînt integrate în Frontul II 
Ucrainean şi se pregătesc să continue lupta în Ungaria, du- 
pă crîncenele bătălii din Ardeal împotriva armatei germa- 
ne, partidul comunist constituie mişcări aparent inutile de 
„tineri militanţi şi antihitlerişti”. Hotărît lucru, trebuie de- 
păşit urgent acest moment neplăcut! 

Doar că delegaţia română, care continuă să facă antica- 
meră la Moscova, trimite veste că e total ignorată. Nu a pri- 
mit nici un semn din partea guvernului sovietic. Ce se pe- 
trece oare? La 6 septembrie, văzînd efectele dezastruoase 
pe care lovitura de stat de la Bucureşti le-a produs asupra 
Wehrmacht-ului, Bulgaria a hotărît să rupă relaţiile diplo- 
matice cu Axa şi, proclamîndu-se neutră, să-şi retragă tru- 
pele din Iugoslavia, unde intraseră alături de nemți; de ce 
oare Stalin, care nu declarase război Bulgariei pe cînd a- 
ceasta era aliata lui Hitler, a ales tocmai acest moment al 
dezangajării bulgare ca să-i declare război şi să ordone tru- 
pelor sale să invadeze această ţară? Ce-or fi însemnînd ca- 
rantina impusă delegaţiei române şi tardiva declaraţie de 
război făcută Bulgariei? 

La 8 septembrie, după o săptămînă de aşteptare şi după 
ce trupele sovietice acoperiseră întreg teritoriul României, 
plenipotenţiarii români sînt în sfîrşit primiţi la Kremlin. În 
marea sală unde sînt introduşi domneşte o atmosferă gla- 
cială. Se află în faţa lui Veaceslav Mihailovici Skriabin, zis 
Molotov, ministrul sovietic al afacerilor externe, asistat de 
fostul procuror Andrei lanuarevici Vişinski, ministru ad- 
junct al afacerilor externe, şi a doi generali cu piepturile 
largi acoperite de o impunătoare panoplie de medalii şi de- 
coraţii. Ambasadorii Statelor Unite şi Marii Britanii, Ave- 
rell Harriman şi Sir Archibald Clark-Kerr stau, discret, de- 
oparte. 

Fără nici un protocol, după prezentările de rigoare, 
Molotov dă grăbit citire clauzelor armistiţiului. Ele diferă 
de cele stabilite la Cairo de Barbu Ştirbei şi Constantin Vi- 
şoianu. S-a revenit la suma de 300 de milioane de dolari- 
aur pe care românii vor trebui să-i plătească drept despăgu- 
biri pentru prejudiciile şi distrugerile de care s-au făcut 
vinovaţi pe teritoriul sovietic; şi totuşi fusese vorba ca suma 
finală să fie stabilită după sfârşitul războiului, cînd sacrificii- 
le românilor pentru obţinerea victoriei împotriva naziştilor 
vor putea fi şi ele calculate. Dar Molotov declară, tăios, că 
nu e dispus să discute aceste clauze; cu un glas monoton, 
continuă citirea textului, articol după articol, nepăsător la 
eforturile lui Vişoianu, care încearcă de cîteva ori să-l în- 
trerupă. Citeşte imperturbabil, de parcă n-ar fi auzit nimic. 
„Să trecem acum la articolul următor” spune sec, după ce 
i-a aruncat pisălogului o privire severă pe deasupra ochela- 
rilor. 

Vişoianu a fost discipolul lui Titulescu, a făcut parte din 
delegaţia română la Societatea Naţiunilor, a fost ambasa- 
dor şi îşi cunoaşte meseria de diplomat. După „concedie- 
rea” lui Titulescu, a condus „Viaţa Românească” — cu- 

noaşte aşadar valoarea ideilor şi a cuvintelor. Pricepînd ză- 
dărnicia demersurilor sale în privinţa datoriei fixate şi a 
obligaţiei ca România să întreţină armata sovietică pe tim- 
pul staţionării sau traversării teritoriului ţării, se resemnea- 
ză la gîndul că nu va putea schimba nimic. Ar fi, totuşi, su- 
ficient să se includă un punct, unul singur, pentru a limita 
mărimea tributului ce urmează a fi plătit: fixarea duratei de 
staţionare a armatelor sovietice în România. Deci, cînd se 
vor retrage aceste armate de pe teritoriul românesc? 

Vişoianu insistă. În cele din urmă, Molotov catadicseşte 
să-i răspundă: „trupele aliate” vor părăsi România la în- 
cheierea ostilităţilor. Şi, ca să arate că nu mai e nimic de 
adăugat în această privinţă, adaugă: „Trecem acum la arti- 
colul următor”... Dar Vişoianu nu se lasă. Cere să fie inse- 
rată, negru pe alb, această simplă clauză: „La încheierea 
ostilităţilor, trupele aliate vor părăsi teritoriul românesc”. 

— Dare evident, spune Molotov, de ce să includem un 
articol atît de evident? 

— Tocmai pentru că este evident, mai bine să fie în- 
scris ca atare! 

— Da de unde! N-are rost, e de la sine înţeles... 

— E de la sine înţeles, dar mai bine s-o spui ca să se 
priceapă, cum zicea Talleyrand. 

— Mulţumesc reprezentantului român pentru citatul 
său istoric, izbucneşte Molotov şi, cu un gest scurt, mînios, 
rupe în două creionul pe care-l răsucea între degete. 

Atunci intervin ambasadorii Statelor Unite şi Marii Bri- 
tanii, dl. Harriman şi Sir Archibald, care îi fac semn lui Vi- 
şoianu să nu-l mai siciie pe ministrul sovietic. 


Discuţia s-a dovedit imposibilă. Convenţia de armistițiu 
a fost semnată la 12 septembrie 1944 de către generalul so- 


T 

vietic Malinovski în numele Aliaților, pentru U.R.S.S., Re- 
gatul-Unit al Marii Britanit $i S.U.A., iar pentru România 
de către Pătrăşcanu, Dămăceanu, Ştirbei şi Pop. 

De ce americanii şi englezii le delegaseră puterea ru- 
şilor? De ce clauzele armistiţiului elaborate de Molotov e- 
rau mai severe decît cele negociate la Cairo încă din luna 
martie? 

Românii n-au fost niciodată informaţi. Dar mulţi ani 
mai tîrziu, Memoriile lui Cordell Hull (pe atunci secretar de 
stat al S.U.A.), apoi cele ale lui Winston Churchill, premie- 
rul britanic, aveau să explice cele întîmplate: cu toate că 
Roosevelt, Churchill şi Stalin declaraseră mereu că vor ac- 
ţiona punîndu-se de acord în privinţa ţărilor eliberate şi re- 
petaseră solemn lucrul acesta la Conferinţa de la Moscova 
din 1943, un aranjament secret a intervenit în iunie 1944 
între Londra şi Moscova, Iniţiativa îi aparținuse lui Chur- 
chill. Fără ştirea lui Roosevelt, se adresase direct lui Stalin, 
propunîndu-i un tîrg: pe o perioadă de „încercare” de trei 
luni, U.R.S.S. va exercita o influenţă preponderentă în Ro- 
mânia, iar Marea Britanie, în Grecia. Lui Stalin i-a surîs i- 
deea. Prudent, a întrebat Londra dacă Roosevelt are ceva 
împotrivă. La care, Churchill s-a văzut nevoit să ceară bine- 
cuvintarea lui Roosevelt. Preşedintele Statelor Unite nu 
s-a învoit: nemulţumit de tratativele purtate fără asenti- 
mentul său, s-a declarat încă o dată ostil ideii unor zone de 
influenţă, ba chiar, la insistenţele secretarului său de stat, 
Cordell Hull, ostil şi luării de măsuri care ar fi semănat cu o 
încercare de împărţire a lumii între marile puteri. Dar, nu 
mult după aceea, în lipsa lui Cordell Hull şi aparent fără 
tragere de inimă, Roosevelt a cedat. A acceptat planul lui 
Churchill, nu fără a impune cîteva restricţii: acordul inter- 
venit între Londra şi Moscova nu va fi aplicabil „decît în 
condiţiile perioadei de război” şi nu va prejudicia în nici un 


100 Deturnarea 


fel „drepturile şi responsabilităţile pe care fiecare dintre 
cele trei Mari Puteri vor avea să le-exercite în momentul 
reglementării păcii şi, prin urmare, privind ansamblul Eu- 
ropei”... Şi totuşi, se va produce o reînnoire tacită a aran- 
jamentului secret, prin care se va acorda Uniunii Sovietice 
o influenţă preponderentă în treburile României, influenţă 
pe care Stalin s-a priceput să o facă exclusivă. Reînnoirea a 
fost cu atît mai lesnicioasă cu cît, la 9 octombrie 1944, la 
Moscova, Churchill a comis o imprudenţă: era împreună cu 
Stalin, Molotov şi Eden. Propunînd o reglementare a afa- 
cerilor în Balcani, el a mizgălit pe o bucată de hirtie o so- 
luţie care le acorda sovieticilor o influenţă de 90% în Ro- 
mânia, 10% în Grecia, 50% în Iugoslavia, 50% în Ungaria 
şi 75% în Bulgaria. Bineînţeles, stăpînul Kremlinului a a- 
probat imediat, cu o trăsătură de creion albastru, procenta- 
jele propuse. Abia atunci, cuprins subit de remuşcări, 
Churchill şi-a exprimat temerea că o astfel de înţelegere ar 
putea părea cinică, dar Stalin s-a grăbit să-l liniştească. 

Aranjamentul secret dintre Londra şi Moscova explică 

- multe aspecte inexplicabile în epocă: de ce linceziseră spre 
final tratativele de la Cairo între reprezentanţii Aliaților şi 
emisarii români, de ce ambasadorii Statelor Unite şi ai An- 
gliei au tăcut în mod atît de ciudat în timpul aşa-ziselor tra- 
tative din 8 septembrie de la Kremlin. Tot ce avea să se mai 
petreacă şi să-i năucească pe români tot din: acest aranja- 
ment decurgea. 

Dar atunci, în septembrie 1944, românii nu ştiau nimic 
despre soarta care li se hotărîse, peste capul lor, în flagran- 
tă opoziţie cu principiile proclamate. Ei credeau că e vorba 

„le o simplă slăbiciune a Statelor Unite şi a Angliei şi de- 
plîngeau absenţa Franţei de la dezbateri, privîndu-i de pre- 
zenţa unui prieten printre Aliați. Franţa, însă, nu avea de 
ce să fie convocată la Kremlin, căci nu fusese în război cu 

România. Generalul De Gaulle s-ar fi opus ideii de a-i de- 
clara război, chiar şi în ajunul loviturii de stat, din raţiuni 
pur teoretice: starea de beligeranţă între Franţa şi Româ- 
nia îi părea de neconceput. De altfel, Franţa nu a dorit să 
devină prima între micile puteri, a preferat să fie ultima 
dintre marile puteri. 


Convenţia de armistițiu a impus românilor grele contri- 
buţii la războiul împotriva Germaniei. 

Din punct de vedere militar, ţara lor va fi a patra putere 
aliată — după U.R.S.S., S.U.A. şi Anglia —, România pu- 
nînd permanent la dispoziţia Înaltului Comandament so- 
vietic 12 divizii de infanterie echipate, înarmate şi cu efec- 
tive complete, ceea ce reprezintă un număr de combatanți 
superior celui indicat, deoarece s-a prevăzut ca orice soldat 
mort sau rănit să fie imediat înlocuit. În plus, ea va asigura 
aprovizionarea trupelor sovietice cu alimente, carburant, 
mijloace de comunicaţie, bunuri industriale şi tot felul de 
alte mărfuri cerute de Înaltul Comandament sovietic. Iar 
ca despăgubiri, va plăti Uniunii Sovietice, într-un răstimp 
de 6 ani, 300 de milioane de dolari-aur, sumă pe care 
Roosevelt o găsea excesivă... 

Guvernul român se angajează de asemenea să colabo- 
reze cu Înaltul Comandament sovietic pentru a căuta cri- 
minalii de război şi a împiedica, pe teritoriul său, activitatea 
formațiunilor probhitleriste şi fasciste ostile Aliaților şi cu 
precădere U.R.S.S. 

Toate aceste clauze, care par atît de normale în acest 
septembrie 1944, nu vor duce oare la abuzuri, la interzice- 
rea, de pildă, a oricărei propagande anticomuniste sau pur 
şi simplu necomuniste, care ar putea fi considerată „antiso- 

vietică”? Toate aceste clauze nu contravin oare principiilor 
democratice cuprinse în Cartea Atlanticului, în Declaraţia 
Naţiunilor Unite şi în Comunicatul Conferinţei de la Tehe- 
ran? Sigur că nu, din moment ce le-au aprobat americanii şi 
britanicii! Chiar dacă stipulează că editarea şi tipărirea zia- 
relor şi periodicelor, producţia teatrală şi cinematografică, 
programele radiofonice, poşta, telefonul şi telegraful au 
nevoie de aprobarea Înaltului Comandament sovietic pen- 
tru a funcţiona — ceea ce, în euforia eliberării, e un ade- 
vărat nonsens. 

Convenţia de armistițiu a prevăzut de asemenea fron- 
tierele statului român. U.R.S.S. păstrează Basarabia şi Bu- 
covina de nord; la ultimatumul din 28 iunie 1940 se va face 
de-acum referire ca la un „acord”. În schimb, Convenţia a- 
nulează dispoziţiile a ceea ce a devenit „Dictatul de la Vie- 
na”, la vremea sa denumit „Arbitrajul de la Viena”: Ro- 
mânia recuperează nordul Ardealului, dăruit de Hitler şi 
Mussolini Ungariei, la 30 august 1940. În felul acesta, doar 
unu! dintre cele două efecte asupra teritoriului României 
produse de acordul Ribbentrop-Molotov şi de protocolul 
secret anexat acestuia, din 23 august 1930, a fost reparat. 
Cînd Molotov a dat citire, la Kremlin, clauzelor armistițiu- 
lui, ambasadorii american şi englez nu au avut curaj să sem- 
naleze regretabila omisiune. Românii, cu atît mai puţin. 

Nici vorbă de restituirea Basarabiei şi a Bucovinei de 
nord. În rest, totul va fi mai mult sau mai puţin suportabil, 
în funcţie de interpretarea şi de aplicarea Convenţiei de ar- 
mistiţiu sub oblăduirea sovieticilor. Cîteva exemple: arma- 
ta sovietică nu a părăsit teritoriul României la finele războ- 
iului, cum îi promisese Molotov lui Vişoianu în prezenţa lui 
Harriman şi a lui Clark-Kerr, ci treisprezece ani mai tîrziu, 
adică în 1958; datoria de 300 de milioane de dolari-aur a 
fost plătită, după unele evaluări, de opt ori, după altele de 

patru ori; în orice caz, nimeni n-a avansat vreodată o cifră 
inferioară celei din urmă. 

În septembrie 1944, populaţia României este optimistă, 
căci nici ea, nici guvernul habar nu au de existenţa vreunui 
acord care dă Uniunii Sovietice puteri privilegiate în ţara 
lor. Opinia publică nu cunoaşte nici măcar clauzele Con- 
venţiei de armistițiu, căci Înaltul Comandament sovietic a 
interzis publicarea ei în presa românească. Armistițiul a 
fost semnat, asta-i tot ce ştiu românii, şi le e de ajuns ca să 
fie încrezători în viitor. Bizuindu-se pe principiile care i-au. 
călăuzit pe Aliați în lupta lor împotriva naziştilor, ei cred că 
vor redeveni în curînd liberi şi independenţi. 


În cele din urmă, Regele s-a întors în Capitală. Guver- 
nul a socotit că Dobriţa nu mai constituie un refugiu sigur 
de cînd Armata Roşie a pătruns în regiune. Mihai a ajuns la 
Bucureşti pe 10 septembrie. Coborînd spre cîmpie cu tre- 
nuleţul de munte, Suveranii au văzut trecînd şoseaua care 
se întinde de-a lungul căii ferate o coloană de trupe sovie- 
tice motorizate, care utiliza vehicule disparate, rechiziţio- 
nate de-a valma. Trenul regal îi aştepta la Tirgu-Jiu. Con- 
ductorul şi mecanicul erau foarte agitaţi: vagonul special 
fusese jefuit, iar ei înşişi fuseseră uşuraţi de bani, ceasuri şi 
verighete. Coloana pe care Regele şi Mama sa o văzuseră 
trecuse pe acolo! De la fereastra trenului care îi ducea spre 
Bucureşti, Suveranii au văzut defilînd vagoane încărcate cu 
tancuri şi camioane americane păzite de soldaţi sovietici, 
iar departe, pe şosea, lungi coloane ale Armatei Roşii, în 
căruţe trase de cai furaţi de prin satele româneşti, care se 
îndreptau spre Ungaria. ` 

Fiindcă Palatul regal din Bucureşti fusese grav avariat 
de bombardamentele germane, Suveranii se instalează în 

reşedinţa prinţesei Elisabeta, mătuşa Regelui, pe şoseaua 
Kiseleff. 

În aceeaşi zi, 10 septembrie, Regele primeşte guvernul, 
venit să depună jurămâîntul. 


VII 


„Davai ceas” 


Toţi miniştrii prezenţi la Bucureşti în acea zi de 10 sep- 
tembrie au venit la Palatul de pe Şoseaua Kiseleff să de- 
pună jurămîntul în faţa Regelui. Ceremonia, șimplă dar 
caldă, i-a oferit lui Iuliu Maniu prilejul să exprime Suvera- 
nului, în numele său şi al colegilor din guvern, recunoştinţa 
şi felicitările lor pentru îndrăzneaţa acţiune din 23 august. 

Lucrețiu Pătrăşcanu, ministru de stat şi ministru ad inte- 
rim la justiţie, se găsea la Moscova în acea zi, făcînd parte 
din delegaţia română la negocierile de armistițiu. 

Pe 13 septembrie, a doua zi după întoarcerea sa din U- 
niunea Sovietică, cînd s-a prezentat la Rege, Pătrăşcanu a 
început prin a refuza asistenţa preotului la ceremonia pres- 
tării jurământului. Faptul n-a surprins pe nimeni: era comu- 
nist, se declara ateu. Mult mai ciudată a fost în schimb ho- 
tărîrea sa de a suprima din formula consacrată promisiunea 
de fidelitate faţă de Rege. Şi-a exprimat refuzul cu fermita- 
te, dar părea stînjenit că a trebuit să procedeze astfel. S-o fi 
făcut la ordin său dintr-o prejudecată? În luna aprilie, cînd 
Pătrăşcanu se întîlnise pentru prima oară cu un mesager al 
Regelui însărcinat să sondeze intenţiile comuniştilor, îşi 
angajase cît se poate de limpede partidul: Comitetul Cen- 
tral, asigurase el, îl va susţine „cu toată tăria” pe Regele 
Mihai, în ciuda convingerilor republicane ale tovarăşilor 
comunişti, cu condiţia ca Suveranul să intervină, în măsura 

posibilităţilor sale, pentru dezangajarea României din ali- 
anţa cu Hitler. Or, nu numai că Regele nu s-a limitat doar 
la a fi de acord, dar chiar a preluat conducerea operațiuni- 
lor şi şi-a asumat personal toate riscurile loviturii de stat. 
Atitudinea lui Pătrăşcanu e inexplicabilă. Aici, oare, voiau 
comuniştii să ajungă? Nici Moscova, nici comuniştii români 
nu par totuşi să atace frontal monarhia; atunci, de ce refuză 
Pătrăşcanu să jure credinţă Regelui? Să aibă comuniştii 
vreun ţel ascuns? Şi de ce declară Pătrăşcanu, cîteva zile 
mai tîrziu, într-un interviu pentru „Journal de Genève”, că 
în România problema de a alege între monarhie şi repu- 
blică nu este încă actuală? Tocmai Pătrăşcanu a fost însăr- 
cinat să o spună, el, care a stabilit şi definit relaţiile dintre 
comunişti şi Palat, care nu o dată l-a întîlnit pe Rege în tim- 
pul conspirației contra lui Antonescu şi a Germaniei nazis- 
te, el, care de atîtea ori a împărtăşit pe faţă opinia tînărului 
Rege despre evenimentele în curs sau viitoare! Să fie de 
rău augur pentru Mihai, sau pentru Pătrăşcanu, care s-a vă- 
zut obligat să se dezică? Poate pentru amîndoi... 

Şi totuşi, nu e în fond nici un motiv de alarmă să-i vezi 
pe comunişti arătîndu-se sectari la Palat şi într-un interviu 
destinat presei străine. Nici faptul că militarii sovietici se 

. comportă ca nişte cuceritori. Ar fi exagerat să tragi de aici 
concluzia că sînt de aşteptat îngrijorătoare schimbări pro- 
funde. Mai ales că Molotov s-a angajat în numele guvernu- 
lui său să nu schimbe absolut nimic din structurile sociale 
ale României. 

Şi totuşi pluteşte un fel de ambiguitate, se produc răs- 
turnări neaşteptate şi abandonuri spectaculoase, chiar dacă 
sînt nuanţate. Incertitudinea domneşte peste tot. Un val de 
ură, de nedreptăţi se ridică şi acoperă societatea româneas- 
că. „Semnalaţi, dezarmaţi şi predaţi elementele legionare 
autorităţilor militare, civile şi formațiunilor patriotice” 
glăsuieşte ordinul Comitetului Central al Partidului Comu- 

nist Român. Guvernul trece la epurarea cadrelor din admi- 
„nistraţie, dar comuniştii nu se mulţumesc cu atît. „Să nu ne 
oprim la jumătatea drumului” îşi titrează articolul, apărut 
în „România liberă” din 30 august, Grigore Preoteasa, un 
fost legionar convertit la comunism. Epurarea ar trebui să 
cuprindă, după articolul de ziar, „toate domeniile vieții e- 
conomice şi politice”. Dar nu legionarii din „Garda de 
Fier” sînt cei mai vizaţi, căci unii au pătruns în rîndurile 
partidului comunist, ci „elementele proraziste”. De cine e 
vorba de fapt? Nu există nici o definiţie, nici un criteriu 
mărturisit. Se lansează simple insinuări. Amplificate în 
mod abil, ele sînt suficiente pentru a-l supune răzbunării 
populare pe orice opozant al comunismului. Această poli- 
tică e justificată printr-un raţionament înşelător: din mo- 
ment ce orice propagandă ostilă Uniunii Sovietice urmează 
a fi riguros reprimată în conformitate cu articolul 15 al 
Convenţiei de armistițiu, nu este la fel de blamabil şi faptul 
de a fi anticomunist sau chiar necomunist? Dar pentru bie- 
tul român, care nu cunoaşte clauzele armistiţiului, poziția 
partidului comunist depăşeşte putinţa de înţelegere. 
Vînătoarea de vrăjitoare a debutat în septembrie. Pro- 
naziştii, pe care zadarnic îi căutaseră în ziua de 23 august 
Gerstenberg şi Friessner, ca să formeze guvernul favorabil 
Germaniei cerut de Hitler, pronaziştii pe care Hensen nu-i 
găsise niciodată în România, sînt acum peste tot: în guvern, 
unde generalul Potopeanu, ministrul economiei şi finanțe- 
lor, este arestat drept criminal de război; în uzine şi între- 
prinderi, unde muncitorii reclamă înlocuirea conducerii; în 
administraţie, unde funcţionarii sînt alungaţi... Şi tot în 
septembrie iau fiinţă şi Tribunalele Poporului. Comunistul 
Pătrăşcanu urmărea deci un scop precis reclamînd Ministe- 
rul Justiţiei, în timp ce reprezentanţii celorlalte trei partide 
se mulţumeau, aşa cum se prevăzuse iniţial, cu rolul de mi- 
niştri de stat. 

Dar optimismul românesc nu se dezminte nici acum. În 
chip de consolare, s-au găsit explicaţii pentru epurare, pen- 
tru excesele ei, pentru folosirea ei ca mijloc de îmblinzire a 
populaţiei: din moment ce ea bîntuie şi în Occident, în- 
seamnă că e obligatorie. E adevărat, acolo excesele ei sînt 
produsul dezorganizării, pe cînd aici sînt produsul unei or- 
ganizări perfide. În rest, acolo, în Occident, ea a fost im- 
pusă de opinia publică, pe cînd în România a fost impusă 
de un singur partid politic. E drept, şi de Aliați, care au in- 
tervenit pe lîngă guvernul român, cerînd pedepsirea celor 
care au colaborat cu nemţii. Cum să le pretinzi însă să ve- 
gheze îndeaproape la felul în care se practică epurarea? 

Regula e generală, nu se admit excepţii. Românii cred 
că va veni curînd şi timpul cînd abuzurile vor fi date în vi- 
leag, cînd se va putea explica faptul că în realitate adevă- 
raţii fascişti au fost puţini în ţara aceasta, că România nu 
avea de ales cînd s-a aliat cu Axa, că numai constrînsă şi 
forţată a purtat război împotriva Uniunii Sovietice, că atît 
de puţini au fost hitleriştii împătimiţi încît nici n-au îndrăz- 
nit să se arate în ziua de 23 august! Iar dacă denunţurile 
lovesc în oameni cumsecade, dacă sînt persecutați foşti lup- 
tători din rezistenţă, în vreme ce legionari şi partizani ai lui 
Antonescu îngroaşă rîndurile comuniştilor, asta înseamnă 
doar că trăim momente grele, cum am mai trăit, dar le vom 
depăşi. 

Viitorul esie promiţător. La 18 septembrie, postul de 
radio american a declarat, într-un comentariu de la New 
York, că: „prin alăturarea României la tabăra Aliaților, 
Germania este ameninţată din sud-est, Ungaria se află pe 
pragul căderii, drumul care duce la Budapesta, Praga şi Vi- 
ena a fost deschis, iar toate acestea constituie o contribuţie 
de care poporul român pe bună dreptate se poate felici- 
ta...” 

Americanii spun că poporul român are tot dreptul să se 
felicite. Şi se felicită. Disperarea face loc speranţei. În min- 
tea românilor, cuvintele rostite la postul de radio american 
reflectă voinţa preşedintelui Roosevelt de a apăra liberta- 
tea naţiunilor şi drepturile omului pretutindeni în lume, în 
speţă în România. Şi nu interpretează cu uşurătate comen- 
tariile parvenite de la New York, ci îşi întemeiază încrede- 
rea pe marile precepte, atît de des proclamate drept scopu- 
rile războiului în curs. Ei cunosc perfect aceste precepte, 
pe care marile partide politice române au avut grijă să le 
difuzeze, le-au auzit şi la BBC sau la postul sovietic de ra- 
dio din Tiraspol care emite în limba română. În definitiv, de 
ce s-ar îndoi de buna credinţă a Aliaților? Carta Atlanticu- 
lui, din 14 august 1941, a indicat în mod clar hotărîrea Ali- 
aţilor de a „respecta dreptul pe care toate popoarele îl au 
de a-şi alege forma de guvernare în care doresc să trăias- 
că”. Iar dacă, pe de o parte, acest document spune că Alia- 
ţii „nu doresc nici o modificare teritorială care să nu fie 
conformă cu dorinţa liber exprimată a popoarelor interesa- 
te” şi dacă, totuşi, Basarabia, Bucovina şi Ţinutul Herţei au 
fost anexate prin forţa armelor, aceasta înseamnă că s-a pe- 
trecut o eroare pe care, desigur, Uniunea Sovietică va voi 
sau va trebui să o repare în momentul cînd se va încheia 
pacea. Căci textele sînt absolut clare în acest sens. Atît pri- 
vitor la teritorii, cît şi la celelalte probleme. N-au afirmat 
oare Aliaţii, în Declaraţia Naţiunilor Unite din 1 ianuarie 
1942, că se vor lupta pentru „apărarea vieţii, a libertăţii, a 
independenţei, a libertăţii religioase, pentru prezervarea 
drepturilor omului şi a dreptăţii”? În comunicatul emis du- 
pă Conferinţa de la Teheran, Roosevelt, Churchill şi Stalin 
n-au îndemnat oare toate naţiunile să-şi unească eforturile 
pentru „a suprima tirania şi subjugarea, opresiunea şi into- 
leranţa”? 

Ba da, doar că în România mai e mult pînă atunci! Toţi 
invocă marile principii de libertate şi independenţă, dar 
tocmai cei care o fac mai insistent exercită tirania, încearcă 
să instaureze robia, oprimă şi practică intoleranța. Vîntu- 
rînd legile democraţiei îi oprimă ei pe democrați! Noţiunile 
sînt răsturnate. Cuvintele nu mai au sens. Între neadevă- 
ruri şi scorneli, realitatea însăşi este mistificată. Oamenii şi 
faptele lor sînt într-o capcană şi într-un labirint. Dar vor 
veni americanii şi englezii să-i scoată de acolo şi ie vor ex- 
plica sovieticilor că minciunile pe care le-au împletit au de- 
vanit atît de multe şi de grele, încît românii nu mai pot, sin- 
guri, să le respingă... Cu atît mai mult cu cît înşelăciunile 
au dobîndit o aparenţă de adevăr. Astfel, de pildă, în ciuda 
faptului că toată lumea îşi aminteşte cu precizie cum s-au 
petrecut lucrurile la 23 august, într-o sală de cinematograf 
din Bucureşti rulează un film care arată eliberarea Capita- 
lei de către armata sovietică, de unde rezultă că, întrucît nu 
românii i-au alungat pe nemți, ei sînt favorabili Axei şi prin 
urmare merită să fie trataţi ca suspecți, dacă nu chiar ca 
pronazişti! Alt film, de data aceasta româno-sovietic, plim- 
bă camera pe malul lacului Herăstrău, pentru a înfăţişa 
drăgălaşe muncitoare care se bucură de instalaţiiie unui 
fost club burghez; doar că înotătoarele, încîntate să se lase 
filmate şi nebănuind duplicitatea cineastului, sînt chiar 
membrele acestui club, rămas cît se poate de select! Ceea 
ce vrea să sugereze filmul e că, în ciuda aparenţelor, a ne- 
dreptăţii, a sărăciei crunte, unele progrese sociale sînt to- 
tuşi în curs. 

Minciuni care se ţin lanţ, înşelăciuni umilitoare, subter- 
fugii derutante, dar vor trece toate cînd vor veni americanii 
şi britanicii! 

La 18 septembrie, în chiar ziua cînd postul de radio a- 
merican îi încuraja pe români, ua bombardier al Forţelor 

Aeriene americane i-a depus pe aeroportul de la Popeşti, 
lîngă Bucureşti, pe primii ofiţeri superiori din S.U.A. şi Ma- 
rea Britanie veniţi în România eliberată. Urmează să parti- 
cipe la lucrările comisiei instituite de Aliați pentru a supra- 
veghea aplicarea armistiţiului. Fericită coincidenţă, acest 
18 septembrie! Românii îşi recapătă încrederea, speranţele 
lor nu au fost zadarnice. 

Dar ofiţerii aceştia ar fi trebuit să fie informaţi de gu- 
vernele lor cu privire la aranjamentul secret încheiat cu 
Stalin. Or fi fost preveniţi? Ştiau ei, oare, că visele de liber. 
tate şi dreptate ale românilor deveniseră nebuneşti, ireali- 
zabile? În loc să le tempereze ardoarea, ei le vor stimula 
credulitatea. Poate că o făceau conştient. Poate că ei înşizi 
fuseseră înşelaţi. 


Şi cuvintele măgulitoare ale postului de radio american, 
şi sosirea ofiţerilor americani şi britanici fuseseră o simplă 
iluzie. Căci deziluzia a fost totală pe 21 septembrie. La a- 
cea dată, s-a stabilit la Bucureşti Comisia aliată pentru ve- 
rificarea aplicării clauzelor armistiţiului. Se aştepta instala- 
rea „Comisiei aliate de control”. S-a descoperit însă că la 
titlul ei se adăugase, între paranteze, un cuvînt, unul sin- 
gur, ea devenind „Comisia aliată de control (sovietică)”. 
U.R.S.S., unicul reprezentant al Aliaților, avea să fie jude- 
cător şi parte în executarea clauzelor armistiţiului. 

Decepţionantă a fost şi instalarea acestei comisii în- 
tr-un decor care ţinea deopotrivă de Commedia dell'arte şi 
de Ivan cel Groaznic. Clădirea fusese amenajată ca o veri- 
tabilă fortăreață; imobilele din împrejurimi fuseseră eva- 
cuate, iar santinele sovietice înarmate cu puşti-mitraliere 
vegheau, cu priviri răuvoitoare, cu degetul pe irăgaci, ca 
nici un român să nu se apropie nici măcar de trotuarul din 
faţa sediului. 

Membrii comisiei sînt ruşi, cu toţii. Ei sînt cei care iau 
hotărîrile. Anglo-americanii sînt chemaţi doar să le ratifice, 
nu să le discute. Şi, cum acestora li se mai întîmplă să se 
răzvrătească, vor fi curînd trataţi ca duşmani. Pe faţă. Şi ei! 
Ofițerii americani şi englezi vor informa despre aceasta 
Washingtonul şi Londra, dar competenţii funcţionari de la 
State Department şi Foreign Office vor socoti rapoartele 
lor exagerate. De altfel, orice s-ar întîmpla, relaţiile amica- 
le ale lui Roosevelt şi Churchill cu Stalin nu trebuie tulbu- 
rate de nişte abuzuri comise pe teritoriul României. 

Hotărîrile luate de ruşi sînt fără drept de apel. Fusese o 
coincidenţă pe 18 septembrie, pe care românii se grăbiseră 
să o considere îmbucurătoare: aceea a sosirii ofiţerilor a- 
mericani şi britaniti pe solul românesc. Trei zile mai tîrziu, 
pe 21 septembrie, cînd la Bucureşti se instala „Comisia ali- 
ată de control (sovietică)” avea să se mai producă o coinci- 
denţă, considerată extrem de neplăcută: la acea dată, Par- 
tidul Comunist Român lansa primul număr al organului său 
oficial, cotidianul „Scînteia”. Şi în ziua aceea România a 
devenit pe deplin conştientă că a fost prinsă ca într-o men- 
ghină sub presiunea conjugată a sovieticilor şi a executan- 
tilor lor români. 

Pe 24 septembrie, precedată de o largă publicitate în 
paginile „Scînteii”, pe străzile Capitalei are loc o manifes- 
taţie. Ea deschide seria „manifestaţiilor spontane”. Vor fi, 
toate, obligatorii. 

Tehnica utilizată pentru organizarea acestor marşuri 
forţate e cît se poate de simplă: după ce îndeplinesc forma- 
litatea de a ponta la locul de muncă, muncitorii sînt încer- 
cuiţi de oameni veniţi îndeobşte din exterior şi care poartă 
brasarde; de nu se ştie unde apar nişte camioane, iar lumea 
este urcată cu sila în ele; odată ajunse în centrul oraşului, 
camioanele îşi descarcă ocupanţii, iar responsabilii cu bra- 

sarde îi aliniază pe muncitori, fiecare avînd în grijă patru 
sau cinci rînduri de manifestanți. Imediat ce se pătrunde pe 
bulevarde şi străzile principale, manifestanţii au datoria să 
scandeze lozincile pe care mai întîi le strigă responsabilii şi 
să-şi exprime aprobarea prin urale răsunătoare. Durează 
cîteva ore marşul acesta prin oraş, dar, în definitiv, pe vre- 
me bună e mai plăcut decît să stai la locul de muncă şi să 
tragi tare... Economia nu prea are de suferit, oricum e în 
mare dificultate din lipsă de maşini şi de materii prime. Cu- 
rînd, însă, muncitorii înşişi se vor arăta nemulţumiţi, sătui 
de aceste plimbări forţate. Au priceput că sînt folosiţi ca 
nişte marionete, se simt înjosiţi că sînt manipulaţi în felul 
acesta, că trebuie să se supună unor ordine venite de nu se 
ştie unde şi a căror rațiune nu le-a fost explicată. Unii încep 
să nu mai vină la lucru, doar ca să scape de corvoada de- 
monstraţiei. Li se desfac contractele de muncă, iar dacă se 
găsesc vreunii care să-i apere, sînt acuzaţi că ar fi fascişti şi 
ameninţaţi cu închisoarea. Alţii fac pe bolnavii sau pretind 
că au pe cineva grav bolnav în familie, dar cei mai mulţi „se 
topesc”: încet-încet, alunecă spre capătul şirului în care au 
fost orînduiţi, apoi iute, la vreo intersecţie sau profitînd de 
un moment de neatenţie al responsabilului o şterg din co- 
loană. Cînd văd că rîndurile s-au cam rărit, responsabilii iau 
cu forţa trecători, îi încolonează, iar manifestaţia „sponta- 
nă” merge înainte. 

Strada, astfel asediată, întreţine climatul de nesiguranţă 
şi delaţiune. Ea reclamă prin urlete pedepsirea tuturor ele- 
mentelor naziste şi fasciste, singurii vinovaţi de nenorociri- 
le trecute şi prezente. 

Pe 26 septembrie, „Scînteia” publică „Proiectul de plat- 
formă a Frontului Naţional Democratic'din România”: 
programul politic al P.C.R. este un îndemn, adresat tuturor 
organizaţiilor democratice din ţară, la constituirea unui 

front comun care să adopte acest program. De azi înainte, 
o nouă lozincă vine să o completeze pe aceea care cere e- 
purarea sectorului public şi privat: e vorba de urarea „Tră- 
iască proiectul de platformă al Frontului Naţional Demo- 
cratic”. Operația e menită a scoate Partidul Comunist 
Român din izolare. În iunie fusese acceptat în coaliția or- 
ganizată atunci pentru răsturnarea alianțelor României, 
numai pentru că englezii ceruseră în mod expres, prin in- 
termediul emisarilor Regelui şi ai lui Iuliu Maniu de la Cai- 
TO, asocierea comuniştilor. Dar vremurile s-au schimbat, 
partidul comunist nu mai înţelege să rămînă a cincea roată 
la căruţă, vrea puterea. Cum, însă, nu o poate cuceri de u- 
nul singur — nici poporul, nici occidentalii nu ar admite 
una ca asta —, speră să-şi atragă simpatia maselor prin pro- 
gramul său politic; prin F.N.D. nu numai că-şi va spori nu- 
mărul partizanilor, dar va oferi întregii lumi imaginea unei 
formaţiuni care reprezintă un larg evantai al opţiunilor po- 
litice. 

Comuniştii ştiu bine că pe plan strict politic şi făcînd ab- 
stracţie de împrejurări, adică de prezenţa armatei sovietice 
pe pămîntul românesc, ei nu reprezintă nimic sau aproape 
nimic. Înainte de război dacă numărau 300 de membri. Unii 
se duceau frecvent în zona graniţei sovietice, pentru a pri- 
mi curierul care trecea clandestin Nistrul, chiar dacă ade- 
renţii se recrutau din zonele apusene; aceasta, pentru că în 
primele loje, situate în Basarabia şi Moldova, puteai fi mai 
bine intormat despre ceea ce se petrece dincolo de Nistru. 
Fiind aşa de puţini, comuniştii români nu puteau juca nici 
un rol în viaţa politică a ţării, chiar dacă printre greviştii 
acelor vremuri se mai găsea cîte un Gheorghe Gheorghiu- 
Dej, care, ceferist fiind, la greva din 1933 se proclama sus şi 
tare comunist. Dar, dacă partidul comunist bătea pasul pe 
loc încă de la constituirea sa, în 1921, o altă formaţiune po- 

litică avea să se ridice rapid: „legionarii”, astfel numiţi în 
cinstea lui Mussolini, care constituiseră „Garda de Fier”, 
nume ales ca un omagiu adus lui Hitler. Adevărată coloană 
a V-a bine orchestrată de cel de al III-lea Reich, Garda de 
Fier a entuziasmat, la început, tineretul universitar şi de la 
sate. Extrema dreaptă devenea îngrijorătoare, dar cum să o 
pedepseşti, cînd Berlinul pîndea orice act susceptibil să fie 
interpretat ca o provocare? S-a găsit, atunci, de cuviinţă că 
o contrapondere ar conferi o aparenţă de echilibru repre- 
siunii: comuniştii aveau să fie ţapii ispăşitori, lupta împotri- 
va extremei drepte devenind pandantul celei împotriva ex- 
tremei stîngi. Şi astfel, nesemnificativul partid comunist, 
aripă disidentă a partidului socialist, a fost interzis în 1924 
şi unii dintre şefii săi judecaţi, în acelaşi an, de o Curte mi- 
litară. Cînd a venit războiul, comuniştii români care nu tre- 
cuseră în Uniunea Sovietică se găseau în închisoare, în la- 
gărul de la Tîrgu Jiu, sau aveau domiciliu forţat. Apoi, în 
1944, după lovitura de stat de la 23 august, numărul mem- 
brilor partidului comunist a început să crească vertiginos: 
la sfîrşitul anului sporiseră de la 300 la 964. În decembrie, 
ziarul „Scînteia” anunţa triumfal faptul acesta. În septem- 
brie, însă, cifra aceasta nu fusese încă atinsă şi, oricum, un 
partid politic de circa 1 000 de oameni, chiar în stare să se 
folosească de diferiţi nelegiuiţi, nu reprezenta cine ştie ce 
forță într-o ţară cu optsprezece milioane de locuitori. 
Frontui Naţional Democratic era chemat să înşele lumea! 
Dar românii sînt tare glumeţi. F.N.D.-ului i-au tradus 
repede sigla prin: Fără neam, nici Dumnezeu. Nu iau în se- 
rios nici proiectul de platformă trîmbiţat de P.C.R. Refor- 
ma agrară democratică a fost realizată după primul război 
mondial! N-ar mai rămîne de împărţit decît ogoarele ţăra- 
nilor ceva mai puţin săraci. Întărirea economiei naţionale? 
Nu e de imaginat, atita vreme cît sînt comuniştii la putere, 

fiindcă ei pun la cale veşnice întreruperi ale lucrului şi a- 
probă desfiinţarea uzinelor şi rechiziţii de material începu- 
te de militarii sovietici. Românii refuză să creadă în proiec- 
tul de platformă şi în F.N.D., în ciuda discursurilor, a 
arwcolelor din ziare şi a manifestaţiilor de stradă. Cine s-ar 
încumeta să subscrie la un program politic atît de demago- 
gic? Cine ar putea consimţi să le dea concursul comunişti- 
lor aderînd la F.N.D.? 


Cu toate acestea, mulţi s-au încumetat, mulţi au con- 
simţit. Ai fi zis că e un joc de cărţi măsluite şi că atuurile 
erau toate la comuniştii cei grijulii. Fiecare zi aduce un nou 
lot de aderenţi: tot felul de grupări politice ivite din senin, 
dar conduse de membri notorii ai partidului comunist; gru- 
pări de tineret, de ucenici, de muncitori, de studenţi; apoi, 
„Frontul Plugarilor” condus de Petru Groza, om politic fă- 
ră anvergură şi necunoscut publicului; un grupuscul nou în- 
fiinţat, disident din Partidul Naţional-Ţărănesc; apoi, for- 
maţiunea liberală constituită de Tătărăscu în 1943 , pentru 
că Partidul Liberal refuzase să-l reintegreze, reproşîndu-i 
că sprijinise dictatura carlistă; în sfârşit, multe alte mişcări şi 
organizaţii şi, de asemenea, Partidul Social-Democrat al 
idealistului Titel Petrescu care, la 2 octombrie, adoptă pro- 
iectul de platformă ca program politic al unui „Front Unic 
Muncitoresc”. Iar în momentul în care Asociaţia Scriitori- 
lor Români votează prin ridicare de miini adeziunea la 
E.N.D., farsa era încheiată: comunismul românesc nu mai 
constituia doar un partid cu o ideologie proprie, ci repre- 
zenta țărănimea, muncitorin.ea, intelectualitatea şi tinere- 
tul... 

Stratagema reuşise. De azi încolo, manifestaţiile, din ce 
în ce mai frecvente şi mai zgomotoase, pretind nu numai 

epurarea în stînga şi în dreapta, ci şi imediata aplicare a 
platformei F.N.D. „Jos Sănătescu” şi „Sus F.N.D.-ul” sînt 
lozinci scandate cu tărie, sub pancarte cu inscripţii răzbu- 
nătoare la adresa tuturor celor ce trebuie doboriţi şi sub 
portretele lui Marx, Engels, Lenin şi Stalin. 

În octombrie, situaţia se deteriorează. Zeci de mii de 
muncitori sînt conduşi în ziua de 8 octombrie spre cel mai 
mare stadion al Capitalei, acolo, cuvîntări agresive îm- 
proaşcă cu noroi guvernul generalului Sănătescu şi cer o 
guvernare democratică asigurată de F.N.D., după care 
mulţimea este dirijată pe bulevardele şi arterele centrale ca 
să-şi strige pretenţiile. La 15 octombrie au loc din nou tot 
felul de manifestații, nu numai la Bucureşti, ci şi în provin- 
cie. Iarăşi se cere demisia imediată a guvernului Sănătescu 
şi venirea la putre a F.N.D. Degeaba! Generalul Sănătescu 
nu se lasă intimidat şi nu dă semne că ar vrea să demisione- 
ze, iar Iuliu Maniu, „oracolul politicii româneşti”, sublini- 
ază public incoerenţa platformei F.N.D. În ce îl priveşte, 
poporul român, mai aplecat spre luările de poziţie subtile 
decît spre atitudinile tranşante, este îngrijorat, dar nu reu- 
şeşte să ia în serios F.N.D.-ul şi fanfaronada lui. 

Cum mijloacele folosite pentru a intimida guvernul şi 
opinia publică au eşuat, comuniştii îşi schimbă tactica: la 18 
octombrie demisionează din guvern şi îi trag după ei şi pe 
socialişti. Titel Petrescu ar fi vrut să evite această criză, căci 
de cîteva zile începuse să simtă că fusese înşelat în buna sa 
credinţă, dar convenţia încheiată cu partidul comunist în 
vederea emancipării sociale şi culturale a muncitorimii îi 
constrîngea pe socialişti să se conformeze hotăririlor Co- 
mitetului Central al partidului comunist. 

Din cauza dezordinii instalate la vremea secerişului, din 
cauza rechiziţionării tractoarelor şi cailor de către sovietici, 
precum şi din cauza dezorganizării generale impuse de „re- 

prezentanţii democratici ai poporului”; produsele alimen- 
tare au început să lipsească aproape peste tot în ţară, iar 
Moldova a fost cuprinsă de o foamete ucigătoare. 

Pe 25 octombrie, Transilvania de nord este eliberată de 
trupele române şi sovietice, dar, contrar clauzelor armisti- 
țiului, ţinuturile acestea nu sînt restituite României, ci tre- 
cute sub administraţie militară sovietică. 

La 28 octombrie, prefectul de Galaţi este îndepărtat cu 
forţa — înlocuit, pretind organizatorii unei manifestații lo- 
cale, pentru a satisface voinţa populaţiei. Scenariul se va 
repeta şi în alte prefecturi. 

La sfîrşitul lui octombrie, „Comisia aliată de control 
(sovietică)” se plînge Regelui că guvernul militar al Româ- 
niei nu-şi îndeplineşte satisfăcător obligaţiile înscrise în 
Convenţia de armistițiu, aşa că sovieticii sugerează consti- 
tuirea unui guvern politic, ba chiar insistă asupra acestui 
punct. 

Încă de la început, Mihai s-a străduit să întreţină cele 
mai bune relaţii posibile cu comandanții militari sovietici 
staționaţi în România. Secondat de Regina-Mamă, îi pri- 
meşte la reşedinţa sa şi — el, de obicei timid şi mai degrabă 
taciturn — devine volubil, încercînd să le explice oaspeţilor 
mecanismele democraţiei române şi imperativele Constitu- 
tiei. Zadarnică osteneală! Vădit lucru, sovieticii nu dau 
crezare spuselor Regelui că e necesar ca principalele parti- 
de politice să participe la un guvern de coaliție. Îl infor- 
mează pe Rege că guvernul generalului Sănătescu nu se 
mai bucură de încrederea lor: a violat angajamentele luate 
prin Convenţia de armistițiu, îndrăznind să se „tocmească” 
în privinţa prestaţiilor datorate armatei sovietice! 

Comuniştii, trecuţi în opoziţie, cer sus şi tare, prin tot 
felul de manifestații de stradă, schimbarea guvernului; so- 
vieticii îi susţin, formulînd aceeaşi revendicare în faţa Re- 
gelui. Hotărit lucru, se strînge chinga în jurul României. 

Dar românii nu cedează. Mihai optează pentru o solu- 
ţie de compromis: o remaniere ministerială. Astfel, la 4 no- 
iembrie, noul guvern, cu generalul Sănătescu menţinut la 
preşedinţie, îi asigură lui Petru Groza intrarea pe scena 
politică, în calitate de vicepreşedinte, reprezentind F.N.D. 
O treime din departamente şi trei subsecretariate de stat, 
printre care cel de la interne, revin membrilor F.N.D. Şi la 
Ministerul Afacerilor Străine se produce o schimbare: Gri- 
gore Niculescu-Buzeşti îi cedează locul lui Constantin Vi- 
şoianu, care, în calitatea sa de participant la negocierile de 
la Moscova, este considerat cel mai potrivit pentru a răs- 
punde de aplicarea armistiţiului. 

În pofida importantei remanieri ministeriale, viaţa nu-şi 
reia cursul normal. Agitaţia nu conteneşte. Cînd, la 17 no- 
iembrie, muncitorii de la uzinele Malaxa îşi alungă condu- 
cerea, se produce o încăierare sîngeroasă între agitatorii 
comunişti şi sindicaliştii care se încăpăţinează să-şi apere 
independenţa. 

Pentru a-i îngenunchea pe români, care se agaţă de 
drepturile lor politice şi economice, se trece la metoda a- 
brutizării, instaurînd grija pîinii celei de toate zilele: la în- 
` demnul sindicatelor, proclamă ziarul „Scînteia”, se intro- 
duce controlul distribuirii bunurilor de consum curent. 
Fabricanţii sînt constrînşi să se supună bunului plac al agi- 
tatorilor comunişti. Prăvăliile sînt goale. Numai sindicatele 
dispun de alimentele necesare aprovizionării populaţiei, 
pe care le distribuie în uzine şi birouri doar acelora care nu 
lipsesc de la şediţele de îndoctrinare şi de la manifestaţiile 
de stradă. 

Totodată, chinga se strînge şi din partea sovieticilor: tot 
ce a mai rămas din economia ţării este la cheremul lor; ca 
să pună mîna pe echipamentele din uzine şi să le transporte 
în Uniunea Sovietică, nu au decit să-l eticheteze pe pro- 

prietar drept „nazist”. Nu rămîn pe loc în ţară decît echipa- 
mentele uzinelor a căror producţie este utilă ruşilor. Cât 
despre prestările datorate de români militarilor sovietici, e- 
xigenţele în aceată privinţă sînt de-a dreptul ridicole. Ast- 
fel, de pildă, într-o bună zi, ofiţerul sovietic însărcinat cu 
rechiziţionarea pîinii îi pretinde lui Vişoianu un milion de 
franzele. 

— Aveţi un milion de soldaţi în România? îl întreabă 
ministrul afacerilor externe. 

— Nu. 

— Dar câţi aveţi? 

— Asta e secret militar! 

Altă dată, povestea Constantin Vişoianu, armata sovie- 
tică a cerut cîteva sute de milioane de lei (moneda româ- 
nească era în plină inflaţie), pentru a cumpăra diferite pro- 
duse notate pe o listă. Spre marea surprindere a ministrului 
afacerilor externe, lista cuprindea, pe lîngă o serie de bu- 
nuri de strictă necesitate, şi zeci de mii de taioare de damă, 
zeci de mii de cămăşi de mătase, precum şi o importantă 
cantitate de ouă de fazan. Cum în acel moment Viîşinski era 
la Bucureşti, Vişoianu s-a dus la el şi, cu un aer nevinovat, 
l-a întrebat: | 

— De cînd poartă soldaţii ruşi cămăşi de mătase şi mă- 
nîncă ouă de fazan? 

„S-a uitat la mine — avea să povestească mai tîrziu Vi- 
şoianu — pe jumătate mirat, pe jumătate amuzat, parcă 
întrebîndu-se unde voiam să ajung. I-am arătat lista şi, poa- 
te pentru prima oară în viaţa sa, Vişinski a roşit.” 

Cu o floare nu se face primăvară! Fără să se ruşineze, 
sovieticii reproşează guvernului român orice tentativă, cât 
de timidă, de a le modera exigenţele, căci ei nu au decît un 
singur gînd: să pună mîna, fără scrupule, pe toată producţia 
românească. 

Soldaţii sovietici nu par să profite cu nimic de toate as- 
tea. Înfometaţi, abrutizați, ei continuă să şterpelească ori- 
ce. În oraşe, la sate, îi despoaie pe români, după ce le strigă 
invariabil „davai ceas”. Pare a se fi organizat o adevărată 
competiţie: cine smulge mai multe ceasuri, cine are mai 
multe la încheietura miinii, dar nu numai, ci şi pe antebraţ! 
Cele mai de temut sînt patrulele poliţiei militare, care 
mişună pe străzi de cum se lasă întunericul: nu întocmesc 
procese-verbale noctambulilor, ci le iau, în afară de ceas, 
banii, actele şi, uneori, chiar hainele. 

La teatrul de revistă, popularul Constantin Tănase re- 
zumă situaţia. Iată unul dintre scheciurile sale cele mai gus- 
tate din timpul războiului: intră pe scenă cu un portret al 
lui Hitler, se opreşte în faţa unui zid, după care, cu un aer 
nehotăriît, se întoarce către public şi-l întreabă: „să-l spîn- 
zur, să-l bat în cuie?” Acum, cu un aer de cumplită desnă- 
dejde, îşi strigă năduful: „Greu era cu der, die, das / Dar mai 
greu cu davai ceas!” 


VIII 
In cine să te încrezi? 


Absurd, nonsens, irațional! Violenţa şi ura fugăresc nă- 
lucile nazismului, acuzat de fi semănat tocmai violenţa şi 
ura. 

Penuria de alimente, adevărat paradox în această ţară a 
abundenței, este menită să înrobească. Dacă nesfirşite con- 
voaie cară şi iar cară spre Uniunea Sovietică vagoane de 
grîu, de carne şi de petrol românesc, nimeni să nu se revol- 
te, căci ruşii jefuiesc din... prietenie. Nu s-au proclamat ei 
„prieteni” ai românilor? Cine pretinde contrariul se de- 
mască singur drept fascist. 

Frică şi foamete. Dar nu vor dăinui multă vreme, căci 
americanii şi englezii nu vor întîrzia să dojenească Mosco- 
va! Nu încape nici o îndoială. Cel puţin aşa afirmă ofiţerii 
din misiunile americană şi britanică. Ei nu încetează să de- 
nunţe în rapoartele lor duplicitatea sovieticilor şi purtarea 
comuniştilor români. Ar fi de ajuns puţină fermitate ca to- 
tul să reintre în normal. Aşa è rusul, dintotdeauna: ori stă- 
pîn, ori slugă preaplecată. E îndrăzneţ cu cel slab şi supus 
faţă de cel puternic. De pildă, într-o seară, la Bucureşti, a 
fost suficient ca un tînăr belgian să strige „davai ceas” unei 
patrule a Poliţiei militare sovietice, pentru ca soldaţii ruşi 
să-şi depună imediat armele pe trotuar, o dată cu ceasurile 
cerute. Toţi sînt la fel şi, îndată ce Roosevelt şi Churchill se 
vor adresa ceva mai ferm lui Stalin, cerîndu-i socoteală, stă- 

pînul Kremlinului va ceda. Astfel gîndesc românii. Dar la 
Washington şi la Londra rapoartele ce denunţă foametea 
şi spaima de care suferă românii sînt clasate în dosare. 

La 11 noiembrie prietenia ruso-română, proclamată de 
săptămîni întregi de pancartele manifestanţilor, este pecet- 
luită prin înfiinţarea ARLUS-ului („Asociaţia română 
pentru strîngerea legăturilor cu Uniunea Sovietică”). Cu- 
rînd se vor naşte şi SOVROM-urile (Societăţile industriale 
şi comerciale sovieto-române). Prietenia sovietică cuprin- 
de.în braţe toate activităţile economice, politice, artistice, 
sufocînd întreaga ţară. 

Prima manifestare oficială a acestei prietenii Tai 
toare, de la metropolă la colonie, a fost o reuşită: pentru a 
inaugura şirul oratorilor chemaţi să exalte înfrăţirea ruso- 
română, ARLUS-ul l-a invitat pe scriitorul sovietic Ilya 
Ehrenburg. Scrierile lui sînt apreciate în România, iar el 
este considerat un om de calitate, pentru că iubeşte Franţa. 
Conferinţa a fost o încîntare. Ehrenburg a vorbit despre 
Rusia şi despre Franţa, aceste două ţări dragi inimii lui; a- 
poi, despre dragostea la prima vedere pe care i-au trezit-o 
România şi poporul ei, care i se părea a fi liniuţa de unire 
între cele două patrii ale sale, întrucît exprimă esenţialul în 
latină şi în slavă; se referea la cuvintele pîine şi dragoste. 
Românii, flataţi, au aplaudat cu entuziasm. A doua zi, scrii- 
torul a fost invitat să cineze la Capşa, cel mai faimos dintre 
restaurantele bucureştene. Jovial, comunicativ, atunci cînd 
trecea de la o masă la alta, cu paharul în mînă, ciocnind cu 
toată lumea, părea un obişnuit al locului. Dar, mai ales, nu 
contenea să-i asigure pe convivi că aici, în estul Europei, 
regăseşte ceva din atmosfera pariziană. Românii prezenţi 
la Capşa au fost încîntaţi. Dar, peste cîteva zile, un articol 
publicat la Moscova şi semnat Ilya Ehrenburg povestea im- 
presiile culese de autor la Bucureşti, capitala unei ţări re- 

acţionare unde totul ar trebui schimbat. Restaurantul Cap- 
şa, cu ambianța lui retrogradă, era citat ca exemplu al spi- 
ritului decadent şi degradat al românilor. 

În cine să te încrezi? Totul nu e decît minciună. 

Şi cum să denunţi impostura dacă numai partizanii ne- 
condiționaţi ai politicii sovietice au dreptul să se exprime? 
În plus, numai ei au putinţa să acţioneze. 

Conducătorii politici sînt nişte necunoscuţi. În schimb, 
îngerii lor păzitori sînt mai toţi cunoscuţi: foşti membri ai 
Gărzii de Fier şi evrei! În acest univers absurd, persecutorii 
şi persecutaţii se întovărăşesc adesea. 

Evrei peste tot: în posturile de conducere, în poliţie, 
printre agitatori. Evrei groaznici. Reacţie, spun ei, la frica 
şi la umilinţele, la mizeria şi la suferinţele îndurate. Doar că 
supraviețuitorii pogromurilor şi ai lagărelor de concentrare 
se ţin deoparte, nu sînt de-ai lor. 


Istoria evreilor români e lungă şi complexă. Ea coboară 
pînă în antichitate, pietre de mormînt atestînd prezenţa u- 
nor soldaţi şi comercianţi originari din Iudeea în Dacia cu- 
cerită de legiunile lui Traian. Unii istorici avansează chiar 
ipoteza că influenţa lor a fost suficient de puternică pentru 
a-şi pune amprenta: neîmblînzitul instinct de conservare al 
acestei minorităţi care sînt latinii din Orient, pierduţi în 
masa slavă care le-a năpădit regiunea, ataşamentul faţă de 
patrimoniul cultural, darul de a se adapta fără a se lăsa asi- 
milaţi, toate aceste trăsături ale poporului român se asea- 
mână acelora ale poporului evreu. 

În orice caz, comunităţi israelite sînt semnalate în prin- 
cipatele române începînd cu secolul al XVI-lea, dar evrei 
expulzați din Ungaria în 1367 se stabiliseră aici chiar de a- 
tunci. 

La curtea voievodală a Ţării Româneşti, evrei veniţi din 
Spania prin Imperiul otoman erau fie diplomaţi, fie cărtu- 
rari. În Moldova, alți evrei, fugiţi din Rusta şi Galiţia sînt 
neguţători şi meşteşugari. Oricum, în ambele principate 
sînt bine primiţi. 

Unii domnitori moldoveni i-ar fi vrut mai numeroşi şi, 
pentru a-i reţine pe pămîntul Moldovei pe evreii din Litua- 
nia şi Polonia care traversau ţara în drum spre Constanti- 
nopol, unde mergeau $ă facă negoţ, le ofereau un regim de 
favoare: evreii erau scutiţi de impozite, aveau propriii lor 
reprezentanţi în sfaturile tîrgurilor şi li se construiau sina- 
gogi, lăcaşuri pentru abluţiunile lor rituale, cimitire. Atîtea 
avantaje atrag numeroşi evrei pe pămîntul generos al Mol- 
dovei. Dar iată că bulgarii şi grecii, care deţineau cvasi-mo- 
nopolul comerţului portuar din Moldova, obţin în 1579 de 
la Petru Şchiopul izgonirea evreilor din principat. Măsura 
nu va rămîne însă multă vreme în vigoare. Cîţiva ani mai 
tîrziu, domn este Aron-Vodă, despre care se spunea chiar 
că ar fi israelit! 

Dominația otomană asupra principatelor române a re- 
prezentat un factor de îmbunătăţire a soartei evreilor din 
ţară. Ruşii, în schimb, în expansiunea lor către Balcani, vor 
pune capăt acestei situaţii privilegiate. Purtători de antise- 
mitism, ei îl vor propaga în jur. Încă din secolul al XVII-lea, 
invaziile cazacilor fuseseră ucigătoare pentru toate neamu- 
rile, dar mai ales pentru evrei. Dar ceea ce fusese doar o 
înclinaţie urîtă a hoardelor cazace şi tătăreşti devine în se- 
colele al XVIII-lea şi al XIX-lea unul din instrumentele 
politicii expansioniste ruseşti: antisemitismul pătrunde ast- 
fel în principatele române. Rusia îi conferă chiar drept de 
cetate: în vremea protectoratului rusesc, Regulamentul 
Organic, în realitate prima Constituţie a ţărilor române, de 
altfel benefică în multe privinţe, codifică antisemitismul 

după model rusesc. Evreii pierd dreptul de a se stabli la sa- 
te, de a întemeia industrii, de a se împămînteni etc. 

Abia la sfîrşitul primului război mondial persecuția legi- 
ferată va înceta. Cu toate acestea, antisemitismul a găsit un 
teren propice şi nu va fi lesne de extirpat. 

Românul e patriot pentru a-şi păstra identitatea, dar 
naţionalist pînă la fanatisni nu a fost decît sub influenţa Bi- 
sericii sale. Naţională, Biserica ortodoxă română îşi are ori- 
zontul limitat la graniţele ţării. Cu cîteva rare excepţii — 
Patriarhia din Constantinopol, mănăstirile de la Muntele 
Athos, bisericile ortodoxe surori — tot:ce e în afara ţării îi 
e străin, ba chiar duşman. Pentru ea, luptele seculare care 
i-au apus pe români polonezilor şi ungurilor nu erau decît 
o fericită cruciadă împotriva „papistaşilor”. Ea îşi va incita 
credincioşii să lupte împotriva evreilor, persecutîndu-i, cu 
atît mai mult cu cît aceşti necreştini îi par mai răi decît stră- 
inii de departe, căci îi scapă, deşi trăiesc în spaţiul supus 
jurisdicției sale spirituale. Şi astfel, Biserica ortodoxă româ- 
nă, care a ajutat atîta poporul român, cultivîndu-i instinctul 
de conservare, a constituit, în parte cel puţin, germenele 
antisemitismului în România. 

Începînd din anul 1924, o dată cu legislaţia bazată pe 
noua Constituţie de după război, discriminările care-i lo- 
veau pe evrei dispar din legi. Izgonit din legi, antisemitis- 
mul rămîne în inimi. Sigur, Marele Rabin este senator de 
drept, treizeci şi trei de parlamentari sînt evrei, iar Partidul 
Evreiesc, fondat în 1930, va obţine cinci locuri în Cameră, 
dar studenţii molestează evrei, fac incursiuni violente în 
cartierele lor, iar în 1926 ucigaşul unui student evreu din 
Cernăuţi este achitat. Drame, drame... 

Apoi a venit tragedia: ascensiunea nazismului, sateliza- 
rea României. 

România este constrinsă să abandoneze Basarabia și 

Bucovina în iunie 1940, doar pentru că Stalin şi Hitler au 
hotărît aşa, dar propaganda antisemită îi face pe evrei răs- 
punzători de pierderea acestor provincii, drept care, numai 
la Dorohoi, sînt ucise circa 52 de persoane de către soldaţii 
unui tegiment ce părăsea garnizoana. 

Între 6 septembrie 1940 şi 24 ianuarie 1941, cînd gene- 
ralul Ion Antonescu şi legionarii Gărzii de Fier împart pu- 
terea, legi, regulamente şi violenţe se abat asupra minori- 
tăţii evreieşti. Paroxismul va fi atins în cele trei zile cît a 
durat rebeliunea legionarilor, care rîvneau să-l înlăture pe 
Antonescu pentru a rămîne stăpînii absoluţi ai ţării: mii de 
evrei sînt schingiuiţi înainte de a fi ucişi — vreo douăzeci 
sînt spînzuraţi de cîrligele abatorului din Bucureşti, ca vite- 
le —, sinagogi şi cimitire sînt profanate, locuinţe de evrei 
incendiate. Furia ucigătoare a legionarilor a făcut victime 
şi printre creştini, personalităţi marcante, precum renumi- 
tul istoric Nicolae Iorga, fiind sălbatic asasinate. 

În iunie 1941, eliberînd cu ajutorul trupelor germane 
Basarabia şi Bucovina, armata română hăituieşte evreii din 
aceste provincii, acuzaţi că sînt înţeleşi cu Uniunea Sovie- 
tică. Zeci de mii de bărbaţi, femei şi copii sînt ucişi. La -1 
septembrie 1941, 166 000 de evrei basarabeni şi bucovineni 
au fost masacrați. Supraviețuitorii au fost deportaţi în la- 
găre amenajate pe teritoriul sovietic, dincolo de Nistru, în 
circumscripţia administrativă nou creată, numită Transnis- 
tria; populaţia locală colaborează plină de zel, ajutindu-i pe 
ocupanţi cînd e vorba să-i facă să sufere pe prizonierii e- 
vrei. Cei ucişi şi internaţi originari din Basarabia şi Bucovina 
reprezintă o treime din populaţia evreiască din România. 

La laşi, un pogrom decimează în zilele de 29 şi 30 iunie 
1941 mai bine de zece mii de evrei: opt mii sînt împuşcaţi 
pe marginea gropilor pe care au fost siliţi să şi le sape sin- 

guril, iar vreo două mii sînt încărcaţi într-un tren cu vagoa- 
ne plumbuite, fără o destinaţie precisă; doar câţiva Vor scă- 
pa de moartea prin asfixiere, în chinurile setei şi ale foamei. 

În restul teritoriului românesc, 40 000 de evrei au fost 
internaţi în lagăre. La atîtea suferinţe s-au adăugat tot felul 
de vexaţiuni; mulţi au fost excluşi din profesiunile liberale, 
din comerţ şi industrie şi, în plus, constrînşi să măture stră- 
zile şi să curăţe zăpada. Evreii au fost spoliaţi în valoare — 
evaluată — de un miliard de dolari. Pe de o parte, oricine 
putea să acapareze bunuri ale evreilor, deveniți res nullius, 
pe de altă parte, pentru a sistematiza hoţia, statul a creat 
Centrul Naţional de Românizare, însărcinat cu naționali- 
zarea proprietăţilor evreieşti, desigur, fără nici un fel de 
despăgubire. Evreii români au fost obligaţi de asemenea la 
plata unei răscumpărări, pentru a scăpa de lagăre şi de 
muncile grele şi înjositoare care le fuseseră impuse, ca să 
nu mai vorbim de „contribuţiile” cerute de nemți, cînd în 
bani, cînd în bijuterii, îmbrăcăminte etc. „Centrala Evreias- 
că” a fost î însărcinată cu strîngerea răscumpărărilor şi a co- 
lectelor. Înainte de a pune pe picioare acest erzaţ de orga- 
nizaţie, a trebuit să fie desfiinţată Federaţia Comunităţilor 
evreieşti din România. 

Operația condusă de Gustav Richter, delegat la Bucu- 
reşti al Departamentului lui Adolf Eichmann, a fost în- 
cununată prin crearea, în 1942, a acestei Centrale Evre- 
ieşti, în fruntea căreia au fost numiţi israeliți de care cei din 
ţară nu auziseră niciodată — cu excepţia unui oarecare A. 
Willman, care se remarcase publicînd scrieri favorabile co- 
laborării cu Germania nazistă. 

Consultarea statisticilor nu poate fi o consolare pentru 
atitea tragedii. Şi totuşi, statisticile atestă că România a 


1 După ultimele statistici, nu 8 000, ci „doar” 4 000 ar fi fost împuşcaţi. 

fost, printre ţările ocupate, de nemți, una din cele (dacă nu 
chiar singura) în care cel mai mare coeficient de evrei a su- 
pravieţuit nazismului. Faptul este incontestabil; de altfel, 
însuşi Adolf Eichmann se plîngea în august 1942 că întîm- 
pină „dificultăţi din partea României” (vezi documentul 83 
N.G. 2198 al procesului de la Nürnberg), iar în august 1944 
se pregătea să meargă personal la Bucureşti, ca să pună ca- 
păt „tărăgănelilor românilor”, dar a fost împiedicat să pă- 
trundă în ţară, datorită loviturii de stat de la 23 august. 

“Meritul pentru supraviețuirea celor mai mulţi evrei re- 
vine regelui Mihai, mamei sale, regina Elena, lui Iuliu Ma- 
niu şi, într-o oarecare:măsură, mareşalului Antonescu, ca 
să nu mai vorbim de nenumăraţii români, cunoscuţi sau a- 
nonimi, care pentru a proteja minoritatea prigonită şi-au 
riscat viaţa. - 

Consiliul Evreiesc, care veghease la destinele Federa- 
tiei Comunităţilor, dizolvată din grija lui Richter, se recon- 
stituise în clandestinitate. Conducătorii lui, marele rabin 
Alexandru Şafran şi dr. W. Filderman, continuau să se bu- 
cure de simpatie în cercurile cele mai înalte. Cu toate că 
fusese desemnat ca primul ostatic, Marele Rabin a putut 
stabili contacte directe cu Palatul regal; doctorul Filder- 
man, la rîndul său, a menţinut relaţii neîntrerupte cu Ion 
Antonescu şi cînd, la insistenţele lui Richter, acesta l-a tri- 
mis, în 1943, într-un lagăr din Transnistria, Regele a reuşit 
să-l elibereze pe deportat după două luni. Iuliu Maniu nu 
înceta să intervină în sprijinul evreilor, ceea ce şi explică 
scrisoarea pe care i-a adresat-o dr. Filderman la 1 decem- 
brie 1942, asigurîndu-l de „călduroasele sale mulțumiri 
pentru tot sprijinul acordat populaţiei iudaice”. 

Pentru mareşalul Antonescu, antisemitismul reprezen- 
ta un adevăr absolut, de necontestat. Şi totuşi, asta nu-l îna- 
piedica să respecte în persoana dr. Filderman pe valorosul 

ofiţer din timpul primului război mondial; virtutea militară, 
pe care o ţinea la mare preţ, îi învinsese antisemitismul. În 
1940, în urma solicitărilor repetate ale lui Filderman, Ion 
Antonescu a anulat ordinul de închidere a sinagogilor şi a 
cimitirelor iudaice — printre care cel din Bucureşti, de pe 
strada Sevastopol, tocmai fusese profanat, mormintele ara- 
te şi osemintele spulberate. În această afacere, Antonescu 
a mers pînă la a cere demisia ministrului cultelor. Mai tîr- 
ziu, în septembrie 1941, cînd — la intervenţia lui Richter 
— evreii au fost constrînşi să poarte steaua galbenă ca pe 
un semn discriminatoriu şi să se grupeze în ghetouri, a fost 
de ajuns ca dr. Filderman să facă demersuri pe lîngă Ma- 
reşal, iar Marele Rabin pe lîngă patriarhul Nicodim, pentru 
ca autorităţile române să renunţe la aceste măsuri, care nu 
s-au mai aplicat decît la Cernăuţi şi în cîteva oraşe din Mol- 
dova. Dar momentul de răscruce pentru evreii români avea 
să fie vara anului 1942: în iulie, Richter obținuse de la Ma- 
reşal ca mai întîi evreii din Transilvania şi, ulterior, toţi e- 
vreii din ţară să fie deportaţi în lagărele morţii din Polonia. 
Năpădit de insistenţele Regelui şi ale Reginei-Mame, ca şi 
ale nunţiului apostolic, monseniorul Andrea Cassulo, ale 
ministrului Elveţiei, René de Weck şi ale ministrului Tur- 
ciei, Suphi Tanrioer, Conducătorul a sfîrşit prin a abroga 
decretul, atunci cînd un mitropolit a venit să-l implore î în 
acelaşi sens. 

Cît despre Mihai Antonescu, strălucitul adjunct al Ma- 
reşalului, acesta, oportunist cum era, se folosea de antise- 
mitism cu circumspecţie, după cum o dictau împrejurările 
războiului: duşmănos cu evreii în ceasurile de glorie ale na- 
zismului, din ce în ce mai înţelegător, devenind chiar bine- 
voitor, în funcţie de evoluţia războiului. În-septembrie 
1942, cînd A. Şatran şi W. Filderman au propus ca depor- 
taţii din Transnistria să fie repatriați în schimbul unei des- 

păgubiri plătite de evreii din străinătate — lucru refuzat cu 
înverşunare de Richter şi, prin imitație, de Ion Antonescu 
—, Mihai Antonescu s-a angajat să-l convingă pe Condu- 
cător, iar repatrierea a avut loc discret, în grupuri mici. 
Biserica ortodoxă română era cunoscută pentru antise- 
mitismul ei, iar legionarii reuşiseră să-şi facă mulţi adepţi în 
rîndurile preoţilor de la sate şi de la oraş. Cu toate acestea, 
în tot timpul războiului, patriarhul Nicodim a dovedit curaj 
şi perseverenţă în apărarea evreilor; nu o dată a intervenit 
în favoarea lor la îndemnul Marelui Rabin, al Regelui, şi 
adesea al reginei Elena. În rîndurile preoțimii, de aseme- 
nea, unii i-au ajutat pe evrei. Ca şi din ale mitropoliţilor. În 
august 1942, cînd vagoanele de vite aşteptau prin gări să-i 
încarce pe evreii transilvăneni a căror deportare în Polonia 
devenise iminentă, marele rabin Şafran, după ce bătuse za- 
darnic la toate uşile, în disperare de cauză are o idee nebu- 
nească: să apeleze la mitropolitul Bălan al Ardealului! Sen- 
timentele mitropolitului erau totuşi bine cunoscute, el 
fusese singurul din ierarhia superioară bisericească orto- 
doxă care acceptase scaunul de mitropolit al Odessei ocu- 
pate. Marele Rabin nu putea pleca la Sibiu, Gestapo-ul l-ar 
fi împiedicat. Trimite atunci un emisar care să-l roage pe 
mitropolit să vină de urgenţă în Capitală, căci are ceva im- 
portant să-i comunice. Mitropolitul Bălan acceptă, ajunge 
la Bucureşti şi se întilneşte cu Marele Rabin la generalul 
Văitoianu. Dar e intransigent. N-o să intervină. Nu mai are 
nimic de adăugat. Atunci, privindu-l cu compătimire, Ma- 
rele Rabin îi spune: „Vă fac răspunzător în faţa lui Dumne- 
zeu de moartea a 35 000 de evrei!” Înaltul prelat se ridică 
de pe scaun fără să spună un cuvînt, îl cheamă la telefon pe 
prietenul său, mareşalul Antonescu, îi cere o audienţă ur- 
gentă, acceptă invitaţia la prînz a acestuia şi se urcă în ma- 
şină pentru a merge la dictator. A plecat de la generalul 

Văitoianu la 12,45. La ora 15, îl sună pe Marele Rabin: mi- 
tropolitul Bălan îl anunţă, pe un ton sever şi distant, că e- 
vreii ardeleni nu vor fi deportaţi şi că decretul prevăzînd 
deportarea evreilor români în Polonia tocmai a fost anulat. 
Şafran mai avusese parte de o bucurie similară cu un an 
înainte, cînd se dăduse ordinul de deportare a evreilor bu- 
covineni şi basarabeni în Transnistria. Antonescu nu se lã- 
sase înduplecat de intervenţiile Palatului şi ale patriarhului 
Nicodim. Aflînd că I.P.S. Tit Simedrea, mitropolitul Buco- 
vinei, e la Bucureşti, Marele Rabin s-a dus la el. Spre marea 
sa mirare, antisemitul notoriu care era mitropolitul Tit Si- 
medrea, în loc să-l refuze, l-a primit foarte cordial. Mitro- 
politul, încă impresionat, s-a grăbit să-i povestească impre- 
siile sale de pe drumul către gara din Cernăuţi, unde se 
ducea să ia trenul spre Bucureşti. Văzuse un convoi de e- 
vrei deportaţi, conduşi de soldaţi. Printre militari, un soldat 
care, cuprins de milă, purta pe braţe o bătrînă neputincioa- 
să. Se înfiorase de strigătele deportaților, alienaţi scoşi din 
ospiciu. Infernul, devenit realitate la doi paşi de el, sub o- 
chii lui! La cererea sa, şeful escortei acceptase să amîne 
plecarea convoiului. O dată reîntors la Cernăuţi, mitropo- 
litul Tit Simedrea avea să insiste şi să obţină de la guverna- 
torul general al Bucovinei încetarea definitivă a tuturor de- 
portărilor. 

„Românul, fie şi antisemit, devine înţelegător, deschis, 
dacă mergi o bucată de drum alături de el”, avea să comen- 
teze marele rabin Alexandru Şafranl. 

La sfîrşitul anului 1942, politica românească faţă de 
evrei se modifică radical. Pe Don, în bătălia de la Stalin- 
grad, România pierde 18 divizii şi chiar dacă la începutul 


1 A. Şafran a publicat în 1987 Resisting the Storm — Romania, 1940- 
1947. Memoirs, edited and annotated by Jean Ancel — Yad Vashem, 
Jerusalem. 

lunii decembrie 1942 mareşalul Antonescu este încă orbit, 
cum va rămîne de altfel pînă la sfîrşit, continuînd să creadă 
că Hitler şi armata germană sînt şi vor fi de neînfrînt, se 
îndepărtează totuşi de doctrina rasistă a lui Rosenberg. Ca 
urmare, adevărații conducători ai minorităţii ebraice din 
România — A. Şafran şi W. Filderman, pe care nemţii nu-i 
recunosc ca atare — sînt informaţi la începutul lui decem- 
brie 1942 de autorităţile române că toţi coreligionarii lor 
vor putea emigra, dacă vor, în Palestina. Nemţii se opun? 
Nu contează, plecările sînt „ilegale”... 

România devine astfel o oază, o biflecuvîntată salvare. 
Sosesc aici supraviețuitori din Polonia, Ungaria, Slovacia. 
Românii se lasă adesea plătiţi la graniţă ca să închidă ochii, 
lucru nu foarte frumos din partea lor, dar în epocă, o 
neaşteptată binefacere totuşi. Cu complicitatea marinari- 
lor, vapoarele de curse regulate debarcă evrei pe Pămîntul 
făgăduinţei. O flotă este organizată în secret. Treisprezece 
cargoboturi pleacă ducînd 13 000 de emigranţi, în ciuda 
opoziţiei nemților şi a englezilor. Dar se produc două ca- 
tastrofe, două vapoare se scufundă: Struma la 23 februarie 
1944, cu 769 de pasageri, mai ales tineri, şi Mekfure la 5 au- 
gust 1944, cu 394 de călătoril. 


1 În revista lunară „Un mois avec les Juifs d'URSS”, publicată de „Bi- 
bliotheque juive contemporaine” la Paris, numărul din martie 1984, 
p. 4 şi 5, sub titlul O falsificare deliberată se afirmă: În 1982, am 
descoperit un document care pune afacerea (scufundarea vaporului 
„Struma”) într-o nouă lumină: „Struma” a fost torpilat de un subma- 
rin sovietic! Sursa acestei afirmaţii se află în foarte oficialele arhive 
navale centrale sovietice, vol. 26-27, p. 32, 1971. La capitolul intitulat 
Flota din Marea Neagră în timpul Marelui Război pentru Apărarea 
Patriei... chtch-23 (comandant: locotenent cl. I O. M. Deneiko, comi- 
sar politic militar instructorul A. G. Rodinţev) a localizat devreme, în 
dimineaţa zilei de 24 februarie 1942, vaporul de transport inamic 
„Struma”, de 7 000 tone, neapărat. Vaporul a fost atacat de la o 
distanţă de şase lungimi de cablu de o torpilă submarină care şi-a lovit 
ţinta şi l-a scufundat. 

Lungă şi complexă este istoria minorității ebraice din 
România, a cărei situaţie, conform Enciclopediei iudaice 
publicată la Ierusalim, a avut „întotdeauna un caracter spe- 
cial”. 

Printre evreii care au cooperat în 1944 la înstrăinarea 
României nu se numără nici unul din cei care au luptat şi 
au riscat totul ca să-i apere sub regimul lui Antonescu. Nici 
marele rabin Alexandru Şafran, nici dr. W. Filderman. În 
schimb, tot felul de foşti slujbaşi ai Centralei Evreieşti se 
declară „luptători comunişti din clandestinitate”. Neavind 
alţii, Moscova îi aceeptă. Stalin se va putea bizui pe aceşti 
israeliți, rupţi de orice tradiţie iudaică. Ei vor specula în 
scopuri personale faimoasa mentalitate reformistă a popo- 
“ului evreu, însetat de dreptate. Ca peste tot, există „oi ne- 
gre” şi printre evrei. Aceste „oi negre” au făcut ca mulţi 
români filosemiţi pe vremea nazismului să devină antise- 
miţi iremediabili. 

Slujindu-se de legionarii Gărzii de Fier şi de evreii dis- 
puşi să se asocieze cu asupritorii lor de mai ieri şi să lupte 
împotriva celor care îi ajutaseră şi-i apăraseră, comunismul 
urmărea realizarea proiectelor sale. 


IX 
Vremea Anei Pauker 


Noiembrie 1944. Guvernul abia se remaniase. Manifes- 
taţiile, însă, reîncep. Pe străzi, se cere necontenit căderea 
imediată a gvvernului Sănătescu şi „F.N.D.-ul la putere!”. 
Acest F.N.D. (Frontul Naţional Democrat), recent consti- 
tuit în jurul partidului comunist, este totuşi reprezentat în 
noul guvern Sănătescu, în care deţine chiar vicepreşedinţia 
şi cîteva ministere. 

Iarna începe cu grave probleme de aprovizionare, cu 
primele semne ale unei epidemii de tifos exantematic şi 
mai ales cu o nesiguranţă care se instalează peste tot. E de 
ajuns ca un militant comunist să rîvnească la locuinţa cuiva 
pentru ca respectivul locatar să fie acuzat de fascism dacă 
îşi revendică drepturile legale iar, dacă insistă, să fie denun- 
tat ca fost „agent al Gestapo-ului”. 

Foamete, boli şi frică. Şi un singur remediu: „F.N.D.-ul 
la putere!”. Mitingurile şi ziarele comuniste „Scînteia” şi 
„România liberă” o cerîntruna, pe toate tonurile: lucrurile 
se vor aranja de la sine atunci cînd F.N.D. va cîrmui singur 
ţara, iar asta, deoarece toate nenorocirile actuale decurg 
din acţiunile dăunătoare ale partidelor aşa-zise „istorice”, 
ale liberalilor şi naţional-țărăniştilor din guvern. Iar cine se 
îndoieşte de asta e un duşman al poporului, adică... fascist. 

Pentru români, nu-i nimic nou. Legionarii făcuseră ace- 
laşi lucru: torpilaseră guvernul din care făceau parte. Le- 

gionarii în 1941, ca şi comuniştii în 1944, considerau că a 
sosit momentul să pună mîna pe putere îndepărtîndu-i toc- 
mai pe cei care îi ajutaseră să se ridice. Scopul şi mijloacele 
extremei drepte din epoca nazismului triumfător sînt pre- 
luate de extrema stîngă în momentul înaintării sovietice. 
Insolită similitudine în ochii românilor, ba chiar revoltătoa- 
re: comuniştii şi F.N.D.-ul lor se declarau adversari ireduc- 
tibili ai trecutului odios care a fost vremea legionarilor. 
Vorbesc de eliberare, dar primăriile şi prefecturile sînt lua- 
te cu asalt, țăranii sînt îndemnați să ocupe moşiile şi să le 
împartă, iar în loc să recapete dreptul de a vota în mod se- 
cret, conform propriei sale conştiinţe, românul se vede îm- 
pins în turmele astea care urlă pe străzi vorbele unei miini 
de bezmetici, supravegheați de agitatori. Tot auzind că 
marşurile şi întrunirile populare constituie manifestările 
cele mai autentice ale democraţiei, românul va înţelege că 
e disprețuit, că i se subestimează capacitatea de a discerne. 
Şi că toţi locuitorii ţării sînt trataţi ca o turmă. 

„Jos Sănătescu!” şi „F.N.D.-ul la putere!” urlă strada, în 
pofida remanierii guvernamentale din 4 noiembrie. 

La jumătatea lui noiembrie, Vîşinski soseşte la Bucu- 
reşti. Vine să sprijine revendicarea exprimată de autorită- 
tile militare sovietice (Înaltul Comandament şi Comisia 
aliată de control — sovietică) şi de comuniştii români: ime- 
diata înlocuire a guvernului Sănătescu cu un guvern alcă- 
tuit de F.N.D. 

Andrei lanuarevici Vîşinski, ministru adjunct al afaceri- 
lor externe al U.R.S.$. şi, după cît se pare, specialist în pro- 
bleme româneşti, a slăbit mult de la vizita lui precedentă la 
Bucureşti, cu două luni în urmă: „Sănătatea mea s-a şubre- 
zit serios din cauza necazurilor pe care ni le produce actua- 
lul guvern român” îi spune el pe un ton confidenţial lui 
Constantin Vişoianu, ministru: român al afacerilor străine. 

Fostul procuror rosteşte un rechizitoriu împoiriva guver- 
nului prezidat de generalul Sănătescu şi, lipsindu-i acuza- 
tiile, încheie cu formula magică: „Sănătescu e un fost fas- 
cist”. Calificativul e infamant şi nu rezistă analizei. Nici că 
se poate absurditate mai mare: fascist, cel care a colaborat 
activ la lovitura de stat de la 23 august? E drept că Vişinski 
nu a avut îndrăzneala să spună o astfel de enormitate şi în 
fața Regelui, cînd a venit la Peleş să-l salute, însoţit de Vi- 
şoianu, dar Mihai fusese informat şi ştia la ce să se aştepte. 

Evident că un guvern prezidat de un fascist nu mai poa- 
te rămîne la putere! Viitorul prim-ministru va trebui să fie 
tot un militar, dar pe cine să alegi? Cine nu va fi acuzat de 
fascism de pe o zi pe alta? Generalul Nicolae Rădescu, bi- 
neînțeles. Antonescu îl internase într-un lagăr. Mai mult, 
Rădescu îl înlocuise pe generalul Mihail în fruntea Statu- 
lui-Major român la cererea sovieticilor. 

Generalul Nicolae Rădescu prezidează noul guvern 
format la 6 decembrie 1944. F.N.D.-ul şi-a întărit poziţiile. 
În felul acesta, criza cronică de care suferă viaţa politică 
românească de la intrarea ruşilor în Bucureşti s-a rezolvat. 


În sfârşit! 


La 7 decembrie, proaspătul prim-ministru ține o confe- 
rinţă de presă în cursul căreia îşi expune programul. Promi- 
te să restabilească ordinea şi libertatea. Lansează avertis- 
mente: „Nu voi tolera ca muncitorii, inditerent ce motiv de 
nemulţumire ar avea — lucru pe care îl admit, doar că sin- 
gurele căi folosite pentru a cere satisfacţie trebuie să fie 
cele legale -— să alunge conducerea uzinei din proprie ini- 
țiativă, cum deseori s-a întîmplat pînă acum. Şi nu voi tole- 
ra ca prefecţii şi primarii să fie înscăunaţi de indivizi ce-şi 
arogă singuri dreptul de a se substitui autorităţii legale, 

înlocuindu-i pe reprezentanţii acesteia cu oameni aleşi 
de ei”. 

Riposta presei comuniste este imediată: ;,Pentru primul 
ministru, «respectarea legii» înseamnă represiune, în sco- 
pul de a împiedica acţiunile revoluţionare ale maselor”. 

Generalul Rădescu i-a decepţionat pe comunişti de la 
început. Şi nu numai prin program şi prin felul în care l-a 
expus, dar mai ales pentru că a redistribuit portofoliile, 
păstrînd pentru sine Ministerul de Interne şi refuzînd să re- 
vină asupra acestei decizii. Or, adevăratul mobil al întregii 
operaţii de schimbare a guvernului fusese ca, ajutat de Vî- 
şinski, Partidul Comunist Român să preia conducerea Mi- 
nisterului de Interne: comunistul Teohari Georgescu tre- 
buie să-i urmeze naţional-ţărănistului Nicolae Penescu, al 
cărui subsecretar de stat fusese în guvernul Sănătescu. Vic- 
toria era inutilă, din moment ce Rădescu păstra pentru sine 
ministerul atît de rîvnit. O provocare! Programul de guver- 
nare şi conferinţa de presă — tot provocări. Şi — culmea! 
— Maniu şi Brătianu, şefii celor două mari partide politice 
ale ţării, îşi permit să acorde, public, sprijin programului 
propus de guvernul Rădescu, care urmăreşte restabilirea 
ordinii şi apărarea libertăţilor. Guvernului Rădescu i s-a 
declarat război. 

La 8 decembrie, F.N.D.-ul adresează un ultimatum gu- 
vernului instalat de numai două zile şi din care, în plus, face 
parte: platforma F.N.D. va trebui să fie pusă în aplicare în 
cel mult o lună, pentru a se asigura adevărata democratiza- 
re a ţării! 

Deci, platforma comunistă şi nu platforma guverna- 
mentală. Iar asta imediat. Rădescu nu admite acţiunea di- 
rectă în eliminarea cadrelor din întreprinderi? Ei bine, se 
va adopta calea indirectă: liste şi iar liste, cereri şi iar cereri, 
reclamaţii peste reclamaţii vor fi depuse atît la Preşedinţia 

Consiliului de Miniştri, cât şi la Ministerul de Interne, am- 
bele în mîna lui Rădescu. Listele cuprind numele „fascişti- 
lor încă neepuraţi” şi ale persoanelor demne de a-i înlocui. 
Şi nu e cerere care să nu amintească faptul că aceste schim- 
bări trebuie operate înaintea termenului prevăzut, adică în 
mai puţin de o lună. 

Patru săpămîni pentru a hărţui guvernul, patru săptă- 
mini în cursul cărora Partidul Comunist Român îşi va putea 
desăvirşi minuţioasa adaptare a metodelor de lucru la tacti- 
ca momentului. 

Lothar Rădăceanu, un transfug din partidul socialist, 
ajuns ministru al muncii în guvernul Rădescu, pune la 
punct măsurile care legalizează comitetele de fabrică şi în- 
locuieşte sindicatele de diverse orientări cu sindicatul unic. 
Tar asta, spun comuniştii, înseamnă adevărata libertate sin- 
dicală! 

Pînă şi plugarii au acum un sindicat. Ţăranii nu fuseseră 
niciodată sindicalişti, iar acum, neîncrezători cum sînt, pu- 
tini se înscriu. Dar sînt preveniţi că numai sindicalişti vor 
primi seminţe şi furaje. Şi cum acestea nu se găsesc deloc şi 
cum viitoarea recoltă merită o înscriere în sindicat, argu- 
mentul prinde. Semințele şi furajele au fost preluate din 
contribuţia la întreţinerea trupelor sovietice şi din cotele 
destinate plăţii datoriei româneşti. Îndoctrinarea satelor 
merită efortul! 

Vişinski se întoarce la Moscova. Poate pleca liniştit, 
căci i-a venit schimbul: Ana Pauker e la Bucureşti. 

O dată cu luna decembrie a venit şi vremea Anei 
Pauker. 


f Născută Rabinovici, Ana a văzut lumina zilei în Moldo- 
va, în 1893. Familia ei era originară din Basarabia, provin- 

cia românească răpită de două ori de ruşi de la începutul 
secolului al XIX-lea. Părinţii ei erau credincioşi, practicînd 
cu fervoare religia mozaică, dar fiică lor, Ana, dispreţuieşte 
credinţa, ritualul şi tradiţiile. Şi totuşi este o mistică: Dum- 
nezeul ei va fi ideologia marxist-leninistă. Profetul ei va fi 
Stalin, iar biserica ei — Kominternul. Sufletul ei va fi suflet 
de sclavă la Moscova, de tiran la Bucureşti. 

Indecentă şi pudică totodată, Ana Pauker, care a lăsat 
amintirea unei atracţii senzuale pentru intrigă şi putere, 
pentru bărbaţii tineri şi pentru mesele bogate, nu-şi poves- 
tea viaţa. Era urîtă, cu urîţenia chipurilor dezagreabile şi a 
siluetelor greoaie, scoase în evidenţă de uscăciunea sufle- 
tească. Era inteligentă, dar incapabilă să se afirme dincolo 
de directivele primite de la Stalin sau să se menjină la pute- 
re fără sprijinul acestuia. În fond, o executantă cinică. Să fi 
fost îndrăgostită de Stalin? Sau de comunism? S-a povestit 
că-şi denunţase soţul, pe Marcel Pauker, român şi comu- 
nist, ca şi ea, care a dispărut în epoca marilor epurări sovie- 
tice. În orice caz, se ştie că n-a făcut nimic ca să-l salveze. 
Soţie de temut, să fi fost o bună mamă pentru copiii ei? 
Fire ascunsă şi deşănţată totodată, Ana Pauker nu-şi dez- 
văluia nici sentimentele, nici gîndurile personale. 

Socialistă în 1915, ajunge în 1922 în Comitetul Central 
al Partidului Comunist Român, de curînd creat. Arestată în 
1925 pentru incitare la răscoală, fuge în Rusia în timpul 
procesului. Trebuie să fi păstrat o amintire plină de mînie 
României şi românilor, pe care nu reuşise să-i convertească 
pe cînd căuta să recruteze partizani pentru celula ei — pri- 
ma celulă comunistă din România. Toată osteneala ei fuse- 
se zadarnică: ţăranii, de curînd împroprietăriți, se declarau 
mulţumiţi de situaţia lor, iar muncitorii — majoritatea lu- 
crînd în companiile petroliere străine — erau bine trataţi. 

La Moscova, Ana Pauker este admisă în Komintern. 
Revine în România în 1934 şi, un an mai tîrziu, este numită 

în funcţia de secretar al P.C.R. Arestată la 4 iulie 1935, va 
fi condamnată la 10 ani de închisoare în 1936. Procesul ce i 
s-a intentat a avut darul să-i tulbure profund pe intelectua- 
lii români, care pe drept cuvînt îl considerau o nedreptate. 
Fără să fie simpatizanți sau, cu atît mai puţin, membri ai 
partidului comunist, ei vedeau în acel proces semnalul „în- 
ceputului sfîrşitului democraţiei”, al liberei exprimări a ide- 
ilor şi ideologiilor. Avocaţii români şi-au alertat confrații 
francezi, astfel că Ana Pauker a fost apărată de celebre fi- 
guri ale baroului din Franţa şi România. Ella Negruzzi, a- 
vocat ieşit din înalta burghezie română, şi-a făcut un punct 
de onoare din a pleda cu ardoare în favoarea militantei co- 
muniste care, mai tîrziu, avea să-i refuze o întrevedere celei 
care la rîndul ei devenise o persecutată. 

Procesul Anei Pauker a emoţionat intelighenţia româ- 
nă şi occidentală, dar Moscova a păstrat tăcerea. Şi totuşi, 
România şi U.R.S.S. reluaseră relaţiile diplomatice de la 9 
iunie 1934. Abia în 1940, după ce Basarabia a fost din nou 
răpită de ruşi cu acordul lui Hitler, Stalin a acceptat să o 
preia pe Ana Pauker în schimbul unui prizonier român a- 
flat în Rusia. Comunista pentru Ion Codreanu, un bătrîn 
care jucase un rol politic în 1918, pe vremea’alipirii Basara- 
biei la patria mamă. Afacerea e încheiată. Ana Pauker 
pleacă la Moscova. Devine cetăţeană sovietică. Stalin o 
primeşte la Kremlin şi îi arată multă consideraţie. 

Însărcinată, pentru început, cu îndoctrinarea prizonie- 
rilor români de pe Don şi de la Stalingrad, ea va forma divi- 
zia „Tudor Vladimirescu”, viitorul nucleu în jurul căruia va 
fi reformată armata română. 

În 1944, cînd se reîntoarce în România, este investită cu 
puteri excepţionale şi se pretinde chiar că între ea şi Stalin 
exista un fir telefonic direct. P.C.R. are trei secretari, dar 
ungurul Vasile Luca, fost adept fanatic al lui Bela Kun, şi 

Gheorghe Gheorghiu-Dej, ceferistul, recunosc în Ana 
Pauker pe şefa lor. Ea este cea care organizează formaţiu- 
nea paramilitară „Apărarea Patriotică”, ai cărei membri — 
în lipsa altora mai buni — vor fi recrutaţi dintre foştii legio- 
nari eliberaţi din închisoare şi ale căror fişe le va păstra ea 
însăşi, în chip de cauţiune. 

Nimic şi nimeni nu trebuie să-i reziste... 

Conducătorii Partidului Social-Democrat sînt îngrijo- 
raţi de brutalitatea acţiunilor întreprinse de asociaţii lor co- 
munişti. Convoacă o întrunire. Timp de două zile (10 şi 11 
decembrie 1944), militanţii socialişti discută dacă democra- 
ţia în general şi socialismul în particular pot să subscrie la 
modalităţile utilizate de partidul comunist. Majoritatea 
răspunde „nu”. Dar o minoritate se detaşează, propunînd o 
rezoluţie care condamnă social-democraţia din România şi 
din alte părţi pentru că s-a îndepărtat de la misiunea ei, ne- 
înţelegînd că „transformarea radicală a societăţii nu mai 
poate fi concepută cu metodele din trecut”. În faţa opo- 
ziţiei majorităţii, minoritatea devine amenințătoare. Îşi im- 
pune rezoluţia. Conducerea Partidului Social-Democrat a 
fost înfrîntă. Ana Pauker a condus bine jocul. 

Anul se încheie cu deruta democraţilor. 1945, în schimb 
începe bine. 


La 7 ianuarie, într-un comentariu asupra războiului, 
BBC afirmă că „dintre toate naţiunile care luptă împotriva 
Germaniei, România se plasează pe locul patru în ceea ce 
priveşte numărul soldaţilor participanţi la bătăliile pentru 
abolirea nazismului”. 

Românii încep din nou să spere. Aliaţii stimează Ro- 
mânia. Îi fac dreptate, recunoscînd importanţa sacrificiilor 
la care consimte. Se ajunge pînă la a afirma că emisiunea 

BBC-ului este un preludiu la mult aşteptata şi energica 
acţiune aliată menită să pună capăt acţiunilor conceriate 
ale sovieticilor şi ale comuniştilor români. Emisiunea pos- 
tului de radio britanic estompează sentimentul de nedrep- 
tate şi părăsire resimţit la vestea că, în decembrie, cu ocazia 
vizitei sale la Moscova, generalul De Gaulle n-a ridicat 
problema românească. Churchill şi Roosevelt o vor face cu 
primul prilej. Numai să nu întîrzie prea mult, căci viaţa a 
devenit de nesuportat... 

Termenul de o lună acordat de comunişti guvernului 
Rădescu încă nu a expirat şi F.N.D.-ul se apucă să-şi aplice 
de unul singur platforma: cete înarmate confiscă pământuri 
şi ie distribuie cu surle şi trîmbiţe ţăranilor, iar şedinţele de 
îndoctrinare, devenite obligatorii datorită presiunilor exer- 
citate asupra muncitorilor şi funcționarilor de toate grade- 
le, s-au înmulţit la oraş şi la ţară. Ministrul de justiţie, Lu- 
creţiu Pătrăşcanu, suspendă stabilitatea şi inamovibilitatea 
magistraţilor, făcînd astfel inutil apelul la justiţie împotriva 
abuzurilor şi a exceselor de tot felul. 

Generalul Rădescu este pus în imposibilitatea de a gu- 
verna. Nu poate restabili ordinea şi legalitatea, aşa cum a 
promis. Dar noul prim-ministru nu e deloc dispus să joace 
rolul unui şef neputincios al unui guvern fără autoritate. 
„Democratizarea ţării”, cerută zgomotos de comunişti, va 
fi efectivă şi imediată, proclamă el, dar numai în condiţii 
precise: pe temeiul urtor alegeri generale, care vor avea loc 
în cel mai scurt timp. 

Această ultimă declaraţie a generalului Rădescu pro- 
voacă un val de indignare, presa comunistă şi manifestaţiile 
de stradă văzînd în ea o perfidă agresiune împotriva for- 
telor vii ale naţiunii: alegerile sub control internaţional, aşa 
cum sugerează generalul Rădescu, ar permite o imixtiune 
în treburile interne ale ţării şi reintroducerea dictaturii în 
locul adevăratei democraţii în curs de formare. 

Strada devine din ce în ce mai amenințătoare. Foşti de- 
ţinuţi de drept comun au primit revolvere şi, astfel înar- 
maţi, conduc manifestaţiile publice. Îşi plătesc libertatea. 
Se merge atît de departe încît, într-un oraş de provincie, 
este numit comisar de poliţie un fost deținut de drent co- 
mun; ziua, el execută conştiincios ordinele superiorilor să! 
dar noaptea îşi reia vechile năravuri. Cînd o anchetă îl va 
căuta pe banditul local, ea va fi, evident, dificilă, după cum 
dificile vor fi mai tîrziu şi eforturile menite să înăbușe afa- 
cerea aceasta neplăcută. 

Cetăţeanul de rînd e complet dezorientat în mijlocul 
matrapazlicurilor care nu încetează să se amplifice şi care îi 


răscolesc viaţa. Ce-i drept, ordinea n-a atins niciodată în ţa- 


ra asta rigoarea impusă de civismul britanic sau, cu atît mai 
puţin, oarba disciplină germană. Ordinea românească e o 
formă de dezordine. Pînă şi militarii nemți. s-au lăsat conta- 
minaţi în timpul războiului. Înaintea venirii sovieticilor şi a 
ascensiunii comuniştilor, nimic nu părea cu neputinţă în ţa- 
ra asta: cu puţină iscusinţă, oricine putea mişca autorităţile 
de la orice nivel datorită legăturilor subtile de rudenie, în 
numele fostei camaraderii de arme sau şcolare, al solida 

rităţii regionale. Trocul în materie de influenţe politice, e- 
conomice şi sociale devenise o solidă instituţie naţională. 
Pentru majoritatea muritorilor, ea se prăbuşise. Privată de 
acest sistem ancestral, viaţa de zi cu zi a românilor a deve- 
nit, în aceste vremuri de dezordine, o încurcătură fără leac. 
Cine reuşeşte să ajungă în birourile administraţiei se pome- 
neşte cel mai adesea în faţa unor funcţionari despre care 
nimeni nu-i poate furniza cel mai mic indiciu care să-l con- 
ducă la o legătură de rudenie utilă; oamenii aceştia, cu ru- 
bedenii şi prietenii necunoscute, vorbesc perfect româneş- 
te, dar, adesea, accentul rusesc ie marchează rostirea. 
Românul se simte străin la el acasă. Îşi petrece majoritatea 

timpului căutînd de-ale gurii şi încercînd să se apere în fața 
acuzațiilor cu care e copleşit. Nu mai e de ajuns să“dove- 
deşti că ai fost antinazist, acum trebuie să demonstrezi că ai 
fost de partea cea bună, adică a Uniunii Sovietice şi nu a 
Marii Britanii... 


Ruşii şi comuniştii români nu fac altceva decît să amin- 
tească eroarea fatală comisă de poporul român cînd a por- 
nit la luptă împotriva Uniunii Sovietice, alături de Hitler. 
Dar românii, care suportă povara forţelor care îi trag la 
fund, refuză ceea ce li se cere în plus: să aplaude suferin- 
tele la care sînt supuşi. Resping complexul acesta de vino- 
văţie ce le este inoculat, fie făţiş, fie ocult. Se indignează 
văzînd că presa comunistă subliniază actele de care armata 
română s-a făcut vinovată în trecut, dar nu spune o vorbă 
despre înaintarea acestei armate în Cehoslovacia, cu preţul 
unor lupte dure, şi nu pomeneşte de felicitările solemne 
adresate ei de mareşalul Malinovski, comandantul celui de 
al 2-lea Front Ucrainean. 

Românii îşi regăsesc logica. Îşi amintesc de cauze, nu 
numai de efecte, şi nu pierd din vedere că nu au fost nici 
singurii, nici primii responsabili pentru masacrul din ultimii 
ani. Neacceptînd să se autocondamne, suferința lor este, 
poate, şi mai cumplită. Căci a te socoti pedepsit pe nedrept 
e întotdeauna mai dureros... 

După primul război mondial, România se angajase — 
din interes, desigur, dar cu o luciditate exemplară — într-o 
politică de absolută opoziţie faţă de revizionismul care ar fi 
repus în discuţie tratatul de pace. Politica românească, abil 
şi activ condusă, avea să-şi găsească în Nicolae Titulescu un 
animator cu o viziune atît de largă încât avea să depăşească 
problema strict românească pentru a cuprinde Europa în 

ansamblu. Aşa se născuseră, cu migală şi perseverenţă, Li- 
ga Naţiunilor, precum şi Mica Înţelegere care unea forţele 
României, Iugoslaviei şi Cehoslovaciei. Dar totul s-a năru- 
it. Prin acordurile de la München din 1938, Franţa şi Anglia 
semnau actul de deces al strategiei elaborate împotriva re- 
vizionismului. Datorită înțelegerii secrete dintre Hitler şi 
Stalin şi pactului Ribbentrop-Molotov care a consfinţit-o, 
Germania şi-a putut permite să revendice revizuirea Trata- 
tului de la Versailles, la care participase ca învinsă, iar Ru- 
sia, care se exclusese de la acest tratat semniînd o pace se- 
parată, a putut cere modificări ale frontierelor sale. 
Berlinul şi Moscova au hotărît astfel, fără a-şi atrage ne- 
plăceri, destinul Europei de Est. România s-a văzut izolată, 
părăsită de aliaţii ei. Aşa fiind, a căutat soluţia cea mai pu- 
ţin dramatică şi a găsit-o: mai bine să se lase satelizată de al 
III-lea Reich decît să fie ocupată de armatele lui. Războiul 
se desfăşura în alte părţi, în Polonia şi în Apus. Iar dacă 
Berlinul se serveşte de grîul şi de petrolul românesc, dacă 
plăteşte în aur mărfurile ridicate din România, cui să te mai 
plingi că ai fost totuşi tras pe sfoară? Iar atunci cînd Basa- 


rabia este smulsă de Uniunea Sovietică, în iunie 1940, şi - 


cînd nordul Transilvaniei este oferit de Ribbentrop şi Cia- 
no Ungariei, în august 1940, cui i-ar fi putut cere România 
să i se facă dreptate? 

Slăbit, Occidentul trădase micile ţări europene din Est. 
Ele s-au văzut lipsite de apărare între coloşii rus şi german, 
hotărîţi să şi le împartă. In 1941, românii vor înţelege să 
profite de războiul pe care şi l-au declarat asociaţii de ieri 
şi, alături de germani, vor pleca să elibereze Basarabia. 

Antonescu şi numai Antonescu a fost de părere ca ro- 
mânii să-i însoţească pe nemți dincolo de graniţele Basara- 
biei eliberate, pînă la Don şi la Stalingrad. Credea în Hitler 
şi voia să răscumpere, printr-o importantă contribuţie a ar- 


Vremea Anei Pauker 147 


matei române la războiul germano-sovietic, nordul Transil- 
vaniei pe care Reichul îl dăruise Ungariei. Dar nu îndrăz- 
nea să o ceară formal în schimbul acestei contribuţii. 

România a primit cu consternare vestea că armata ei 
trecuse Nistrul pentru a lupta pe teritoriul sovietic. Din a- 
cea vreme datează rezistenţa Regelui şi intervenţia lui Iu- 
liu Maniu pe lîngă capitalele Aliaților. A calitatea sa de re- 
prezentant al majorităţii corpului electoral, Maniu 
începuse prin a-i explica lui Antonescu cît de nepopular 
era războiul alături de nazişti împotriva Uniunii Sovietice, 
opinia publică considerînd că ţara nu avea nimic de cîştigat, 
ba chiar că avea numai de pierdut de pe urma luptelor pur- 
tate dincolo de Nistru, pe pămînt străin. Dar Antonescu 
nu-l ascultase pe Maniu. Atunci, pentru a face cunoscută 
părerea populaţiei şi divorţul ei de Antonescu, Maniu s-a 
adresat Aliaților; din august 1941, prin intermediul reţelei 
lui Rică Georgescu, conducătorul Partidului Naţional-Ţă- 
rănesc le-a expus regulat poziţia reală a poporului român, 
opoziţia acestuia faţă de războiul în care fusese tîrît şi do- 
rinţa de a se reintegra în alianțele sale tradiţionale. Prin a- 
ceste contacte cu Aliaţii, menținute de Maniu în tot timpul 
războiului, lovitura de stat de la 23 august a fost mai întîi 
schiţată, apoi hotărîtă. Această acţiune, în pofida desfăşu- 
rării ei improvizate sub impactul evenimentelor, fusese de 
fapt îndelung chibzuită şi minuţios pregătită. 

Rememorîndu-şi trecutul atît de proaspăt şi gîndindu-se 
la soldaţii care luptă alături de sovietici şi sub comanda lor, 
românii nu acceptă autocuipabilizarea. Pentru ei, politica 
dusă de comuniştii români nu are nici o justificare. Şi, ig- 
norînd clauzele armistiţiului şi înțelegerile dintre Londra şi 
Moscova care le-au făcut posibile, românii aşteaptă inter- 
venţia americană şi britanică. Conform principiilor enun- 
tate, ea le va asigura libertatea promisă. 

Foametea face ravagii în Moldova, unde recolta a fost 
compromisă de bătăliile purtate aici pînă la sfârşitul lui au- 
gust şi unde puţinele rezerve alimentare au fost rechiziţio- 
nate de trupele sovietice. E drept că americanii au trimis 
grîu şi orez, dar prima grijă a fost să se şteargă inscripţia 
„U.S.A.” imprimată pe saci, pentru a pune ştampila sovie- 
tică. Iar cînd alimentele au fost în sfîrşit distribuite, comu- 
niştii au fost cei care au făcut-o; după ce şi-au luat partea 
leului, au mai aruncat ceva pe piaţa neagră şi cînd, în sfîrşit, 
au împărţit ce mai rămăsese, au făcut-o în schimbul unor 
adeziuni. . 

Comuniştii caută peste tot adepţi, ca să-şi întărească 
omniprezenţa. Pînă şi burghezia începe să adere la F.N.D., 
sperînd astfel să-şi salveze averile. Calculul se dovedeşte 
înțelept, burghezii care intră în serai sînt primiţi mai bine 
decît muncitorii şi ţăranii. 

Fiecare zi aduce noi manifestații şi urlete, adunări re- 
vendicative, articole de presă incendiare. Nemţii dăduseră 
mînă liberă armatei să reprime rebeliunea legionară; în 
1944, ruşii veghează ca tulburările produse de comunişti să 
rămînă total nepedepsite. 

În ochii românilor, Uniunea Sovietică repreziată Rusia 
cca dintotdeauna. Poftelor imperialiste de altădată nu le-au 
luat locul ambiţii mai rezonabile. În România, nimeni nu 
pricepe ce merite poate avea regimul sovietic dacă nu se 
arată preocupat de prosperitatea şi mulţumirea poporului, 
de reconstrucţia ţării devastate de război. Occidentm e 
convins că Stalin aplică în ţara sa nobilele precepte pe care 
le proclamă, dar românii pretind că sînt mai bine plasați geo- 
grafic pentru a şti că, de fapt, el este unul din cei mai sîn- 
geroşi despoţi ai istoriei ruse şi nu caută defel să le asigure 
sovieticilor fericirea făgăduită. Nu urmăreşte decît să în- 
zestreze Rusia cu colonii de tip nou, pe care le proclamă 

„cuceriri socialiste”. Panslavismul mesianic rus a căpătat 
doar un nume nou: comunismul, iar acesta nu e decît un 
mijloc, nu un scop. Aşa gîndesc românii care, ce-i drept, 
sînt mai degrabă conservatori. Ţara lor este bogată şi dacă 
nu e mai dezvoltată, asta trebuie pus mai ales pe seama ne- 
sfirşitelor ocupaţii străine la care a fost expusă prin poziţia 
ei geografică. La cel mai mic răgaz, între două invazii, pros- 
peritatea e pe punctul să se instaureze, dar vine din nou o 
ocupaţie şi românul se trezeşte la fel de sărac ca înainte. 
Sărac, da, dar ogoarele lui sînt roditoare, iar asta îl fereşte 
de mizerie, de sărăcia lucie. 

Mic proprietar, doritor să-şi păstreze bucata de pămînt 
şi să se bucure de ea, săteanul iubeşte mai presus de orice 
independenţa, vrea să fie stăpîn la el acasă. Ideologiile re- 
voluţionare, doctrinele care recomandă împărţirea bunuri- 
lor nu-i sînt pe plac. De regulă, sînt împărtăşite doar de să- 
racii lipiti sau de bogaţii cu aplecare spre mecenat. 
Românul nu e nici sărac lipit, nici bogat. De altfel, comu- 
nismul nu €, în ochii lui, o doctrină generoasă, în stare să-i 
entuziasmeze pe flămînzi şi pe cei avuţi, ci doar un sistem 
profitabil pentru imperialismul rusesc. Pentru că nici nu 
sînt lipsiţi de toate cele, dar nici nu au de prisos, majorita- 
tea românilor se situează politic la centru. Reformele pro- 
funde introduse în România cu consimţămîntul întregului 
popor s-au datorat, în tot lungul istoriei, unor intelectuali 
şcoliţi în Apus, de obicei avuţi. Şi întotdeauna înţelepciu- 
nea şi bunul simţ, spiritul conciliant şi înţelegerea reciprocă 
au prevalat, la români, asupra constrîngerilor, violenţei şi 
duşmăniei. Un popor chibzuit, capabil de mari revoluţii, 
numai să fie folositoare şi paşnice. Astfel, cînd, în 1857, în 
Divanul ad-hoc, moş Ion Roată a cerut desfiinţarea dijmei 
şi a robiei la boieri, el a rostit limpede singura năzuinţă a 
ţărănimii: să ajungă la un trai mai demn, nu să-i ruineze pe 


150 Deturnarea 


proprietarii bogaţi. De asemenea, atunci cînd, amenință- 
tor, poetul George Coşbuc cerea, în răsunătorul său poem 
„Noi vrem pămînt” o redistribuire a proprietăţilor agricole, 
el îl ruga pe Cel de Sus să-i ferească pe ţăranii români de 
ispita de a vrea sînge, nu pămînt. Iar atunci cînd Parlamen- 
tul a votat, la 15 decembrie 1918, reforma agrară propusă 
de Ionel Brătianu şi făgăduită de regele Ferdinand, în adu- 
nare predominau liberalii şi conservatorii, în majoritate 
mari latifundiari care au acceptat să fie expropriaţi de pro- 
priile lor bunuri. „Poporul român este cel mai răbdător şi 
mai blînd din lume” a spus Jules Michelet. Este însă şi dîrz: 
ştie să lupte pentru reforme. Nu şi pentru răsturnări male- 
fice. 

Configuraţia politică a ţării e bine cunoscută la Mosco- 
va. Comuniştii nu s-au adresat intelectualilor români. Au 
recrutat totuşi cîţiva, unii pentru că erau idealişti, dar cei 
mai mulţi pentru că erau nişte mediocrităţi care sperau să 
promoveze pe această cale. 

Prototipul idealistului a fost Lucrețiu Pătrășcanu. Eră 
un tînăr avocat destinat unui viitor strălucit. Şi totuşi, dato- 
rită credinţei sale absolute în comunism şi personalităţii sa- 
le prea puternice, Moscova nu avea încredere în el. Era un 
utopist, credea că marxismul se va impune de la sine, fără a 
recurge la forţă, fără presiuni, fără violarea conştiințelor şi 
fără aplicarea unei strategii inflexibile în orice împrejurare. 

Ilustrul romancier Mihail Sadoveanu, folosit ca dovadă 
de moralitate şi portdrapel al noilor litere româneşti, s-a 
lăsat pur şi simplu luat de val. Asemenea lui, s-au mai lăsat 
şi alţii antrenați, datorită unor minime concesii şi mici lagi- 
tăţi, dincolo de convingerile lor: personalităţi care s-au te- 
mut să protesteze la timp împotriva folosirii abuzive a unei 
semnături pe un manifest, împotriva transformării unei 
conferinţe literare sau ştiinţifice în miting comunist. Prea 

lucide — sau mai degrabă prea slabe —, aceste personali- 
tăţi s-au lăsat înregimentate, dar rareori orbite. Astfel, Sa- 
doveanu, ajuns pe culmea onorurilor politice, sfinxul de- 
spre care se credea că a fost într-adevăr domesticit avea 
să-i declare într-o seară unui prieten originar, ca şi el, din 
Iaşi, în cursul unei recepții la ambasada Franţei: „Întoar- 
ce-te în frumosul nostru tîrg, fugi de Bucureşti şi de capca- 
nele lui, altfel o să ajungi, ca mine, o simplă marionetă”. 

Adeziunea intelectualilor la Partidul Comunist Român 
a fost lăsată la voia întîmplării. Ca şi aceea a ţăranilor şi a 
muncitorilor, înregimentaţi fără să li se fi cerut consimţă- 
mântul explicit. Solicitările i-au vizat, în schimb, pe bur- 
ghezi. 

România a devenit un teren mişcător. Adevărul nu se 
mai poate spune, iar prudenţa elementară te îndeamnă să 
repeţi ca papagalul neroziile la modă. Limba română, de 
pildă, şi-a pierdut originea latină: de acum e slavă, în pro- 
porţie de mai bine de 80%. Aserţiuni menite să strivească, 
să şteargă personalitatea poporului român... 


La 24 ianuarie 1945, Gheorghe Gheorghiu-Dej ţine o 
cuvîntare de mare răsunet. Ca vechi ceferist, ministrul co- 
municaţiilor este singurul dintre conducătorii comunişti ca- 
re are oarecare influenţă asupra clasei muncitoare. Cînd a- 
pare, pe 24 ianuarie, în faţa foştilor săi tovarăşi de muncă, 
convocați ca să-l asculte, Gheorghiu-Dej este aureolat de 
un nou prestigiu: revine de la Moscova, aducînd cu el pri- 
mul şi singurul acord româno-sovietic reciproc satisfăcător, 
o convenţie privind circulaţia feroviară între cele două țări. 
Încheierea acestui acord a fost scopul mărturisit al călăto- 
riei sale în Capitala sovietică. Dar, ciudat lucru, chiar a do- 
ua zi după ce s-a întors la Bucureşti, Gheorghiu-Dej e în 

măsură să prezinte asociaţilor F.N.D. un nou program gu- 
vernamental. Şi, cum programul a fost aprobat fără discuţii 
şi în unanimitate, imediat, Gheorghiu-Dej îl expune în ace- 
eaşi zi în faţa muncitorilor ceferişti. În realitate, programul 
nu este altceva decît versiunea revăzută şi corectată a plat- 
formei politice din septembrie. Un element într-adevăr 
nou apare în capitolul referitor la economie şi la perspecti- 
vele ei de viitor, anume, apelul călduros lansat burgheziei 
de a se alătura forţelor democratice ale ţării, în vederea u- 
nei strînse colaborări. Apelul îi vizează în egală măsură pe 
micii comercianţi, pe marii industriaşi şi pe marii bancheri. 

Cu acest nou program, comuniştii simulează biindeţea. 
Românii nu se lasă convinşi. Dar cred într-un răgaz. Va fi, 
desigur, un răgaz bine venit, căci timpul lucrează în favoa- 
rea lor: cînd războiul se va fi terminat în Europa, america- 
nii vor scăpa de multele probleme actuale şi atunci se vor 
putea consacra integral instaurării democraţiei în ţările eli- 
berate. 

Dar, de cum şi-au expus programul, comuniştii reclamă 
adoptarea lui imediată. lar pe străzi reîncep strigătele: 
„Trăiască guvernul F.N.D.!”, „Jos antidemocraţii!” 

Maniu şi Brătianu, şefii celor mai importante partide 
din ţară, nu reacţionează. Nu comentează, nu-şi dau cu pă- 
rerea. Nu acceptă absurda provocare. Tăcerea lor este des- 
cumpănitoare. 

Opinia publică, însă, habar n-are că au fost împiedicaţi 
să-şi spună părerea. După ce programul comunist fusese 
prezentat, Maniu şi Brătianu, socotind că nu avea sens de- 

cât în cadrul unei campanii electorale, s-au grăbit să-şi ela- 
boreze, fiecare, un program de guvernare. Dar „Drepta- 
tea”, ziarul naţional-ţărănist, ca şi „Viitorul”, ziarul liberal, 
au refuzat să le tipărească! Uniunea tipografilor, aflată la 
ordinele comuniştilor, le ceruse tipografiior de la cele două 

ziare să refuze categoric să mai tipărească orice text cu ca- 
racter politic! Cererea fusese, bineînţeles, însoţită de ame- 
nințări în caz de nesupunere. 

În anturajul lui Maniu, unii îl sfătuiesc pe bătrinul lider 
respectat să mobilizeze masele, căci mai mult ca sigur, la 
invitaţia şefilor de secţii ai Partidului Național- Ţărănesc, 
zeci de mii de oameni ar veni să-şi manifeste ostilitatea față 
de uneltirile comuniste, dovedind asttei că toate atentatele 
comise împotriva democraţiei nu sînt decît opera unei gru- 
pări cu totul străină de tradiţiile ţării. Maniu, însă, refuză. 
Nu concepe ca majoritatea unei naţiuni să fie redusă la de- 
monstraţii de forţă. Adevăraţii apărători ai democraţiei, 
spune el, nu-şi pot îngădui să încalce legile acesteia. Apoi, 
Maniu este sigur, ca mai toţi românii, că majoritatea e- 
lectoratului nu va mai fi mult timp încătuşată. Stalin nefiind 
singurul făuritor al victoriei, nu va fi nici singurul stăpîn al 
păcii ce se va încheia. 

Şi se va încheia curînd, pare-se: la Ialta încep consfătuiri 
între Roosevelt, Churchill şi Stalin, în vederea păcii. 


X 

În răstimpul dintre două duminici, la Ialta, de la 4 la 11 
februarie, cei Trei Mari, făuritorii victoriei apropiate, au 
pus bazele păcii viitoare. Au pregătit terenul pe care vor 
înflori libertatea regăsită, egalitatea şi fraternitatea între 
Naţiunile, de azi înainte, Unite. Generoşi şi dezinteresaţi, 
Roosevelt, Churchill şi Stalin, înconjurați de sfetnicii lor 
devotați, au acţionat părinteşte, preocupaţi să asigure pe- 
renitatea efectelor produse de strădaniile lor: s-a sfîrşit cu 
imperialismul, s-a sfârşit cu dictatura, ţările eliberate vor 
trăi fericite. 

Comunicatul publicat la încheierea istoricei lor întilniri 
dovedeşte cu prisosinţă că Roosevelt moralistul şi Chur- 
chill cel îndărătnic l-au convertit pe Stalin la idealul demo- 
cratic în numele căruia au luptat împotriva lui Hitler şi a 
nazismului, împotriva opresiunii şi a dictaturii. Comunica- 
tul o spune limpede: popoarele dispun de dreptul lor suve- 
ran de a se autoguverna şi de a-şi alege în deplină libertate 
regimul politic. Şi comunicatul merge mai departe, atît de 
mare este solicitudinea celor Trei Mari: pentru ca alegerile 
ce se vor desfăşura curînd în toate ţările eliberate să fie cu 
adevărat democratice, Statele Unite ale Americii, Marea 
Britanie şi Uniunea Sovietică vor veghea ca acei care le vor 
organiza să reprezinte efectiv toate tendinţele politice na- 
tionale. 

Alegeri cu adevărat libere, dreptate pentru toţi şi pen- 
tru totdeauna. Dorinţa românilor s-a împlinit! 


La 10 februarie mai erau încă în tunel şi nu-i vedeau 
capătul. În ziua aceea, Petru Groza a adresat un apel ţără- 
nimii, îndemnînd-o să pună stăpînire de îndată, cu forța, pe 
marile proprietăţi agricole. Liderul „Frontului Plugarilor” 
şi vicepreşedinte al Consiliului de Miniştri sfida în acest fel 
autoritatea legală a ţării. Primul ministru, generalul Nico- 
lae Rădescu, acceptă provocarea: e hotărît să nu se predea 
fără să opună rezistenţă. Nu dispune, în ce îl priveşte, de 
mijloace proprii: poliţia este împănată de elemente proco- 
muniste care-i ocrotesc pe vinovaţii de dezordine, iar arma- 
ta nu poate interveni, căci Convenţia de armistițiu asimi- 
lează orice act militar ostil comuniştilor cu un sprijin armat 
acordat elementelor pronaziste. lar presa şi radioul nu 
transmit mesajele guvernamentale adresate poporului. 

Rădescu nu poate să comunice cu opinia publică româ- 
nă. Va vorbi, atunci, opiniei publice mondiale: primul mi- 
nistru invită la o conferinţă de presă diplomaţii acreditaţi în . 
Capitala ţării, ziarişii români şi străini, exponenţii de vază ai 
vieţii politice a ţării. Îşi propune să denunțe procedeele fo- 
losite pentru subjugarea României sub pretextul de a o de- 
mocratiza. Întrunirea convocată va avea loc în ziua de 11 
februarie, în sala cinematografului Aro” de pe bulevardul 
Brătianu. 

La ora fixată, primul ministru şi invitaţii săi găsesc uşile 
sălii ferecate. Comuniştii şi oamenii lor au pătruns din vre- 
me în sală, s-au baricadat înăuntru şi au zăvorit toate intră- 
rile. O demonstraţie, vădită, de răzmeriţă. 

Reacţia primului ministru este promptă: urmat de invi- 
taţii săi, pătrunde în sala cinematogratului din vecinătate, 

„Scala”. Cuvîntarea lui este scurtă.. Fără preambul, fără 
consideraţii generale, fără nici o aluzie la diversele acte 
subversive, prin urmare fără a insista asupra cauzelor, Ră- 
descu trece de-a dreptul la efecte: dezordine, teroare, cen- 
zura exercitată prin intermediul Uniunii tipografilor. Dă 
pe faţă de asemenea capcanele întinse, de pildă reforma 
agrară, pe care o socoteşte de două ori nepotrivită: mai în- 
tîi, pentru că datoria de război contractată de România faţă 
de U.R.S.S. nu admite nici o încetinire a ritmului produc- 
tiei agricole, iar în al doilea rînd, pentru că o redistribuire a 
terenurilor, în lipsa soldaţilor aflaţi alături de sovietici pe 
frontul din Vest, ar fi o nedreptate, excluzîndu-i pe comba- 
tanţi de la împărţire. Primul ministru nu s-a ascuns după 
degete! 

Din nou, românii îşi recapătă speranţa. Şeful guvernu- 
lui a dat glas, în faţa lumii, frămîntărilor lor. Teroarea exer- 
citată de comunişti nu mai e de temut. Declaraţia de la Ial- 
ta îi va linişti şi pe cei mai speriaţi. Românii nu ştiu, evident, 
că acel comunicat oficial al celor Trei Mari nu e decît un 
ipocrit omagiu adus virtuţii batjocorite, că, în realitate, 
` Roosevelt şi Churchill i-au acordat lui Stalin, prin clauze 
secrete, o libertate de acţiune suficientă pentru ca, atunci 
cînd se va încheia pacea, să poată prezenta subjugarea Ro- 
mâniei drept un fapt împlinit, drept o cucerire socialistă. 
Ignorînd concesia în detrimentul României, poporul ro- 
mân e convins că libertatea îi este de acum asigurată şi că 
autoritatea legală s-a reinstaurat în ţară. 

Dar la 13 februarie are loc o uriaşă manifestaţie împo- 
triva generalului Rădescu, acest trădător, acest îngrozitor 
criminal care a dezvăluit străinătăţii, adresîndu-se corpului 
diplomatic şi gazetarilor străini, afacerile interne ale patriei. 

O manifestaţie violentă. Nu se va mai putea repeta, De- 

claraţia de la Ialta se opune violenţei. Aliaţii vor interveni 
la nevoie. Dar nimeni nu intervine. Şi lumea începe să se 
întrebe dacă Roosevelt şi Churchill nu au comis o tragică 
greşeală. Nu, nu se poate, e de necrezut! Poate că ar trebui 
ca oprimatul să se apere singur, fără ajutorul nimănui, pen- 
tru a atrage astfel atenţia cavalerilor democraţiei. 

Şi astfel, încrezători în garanţiile date la Ialta, românii 
ridică fruntea. 


Populaţia se opune, în provincie, acţiunii de înlocuire 
cu forţa a prefecţilor. Se produc ciocniri, încăierări. 

La 19 februarie, primul ministru Rădescu, care este şi 
ministru de interne, îl destituie pe subsecretarul de stat de 
la interne, comunistul Teohari Georgescu, care-l atacase în 
public după ce refuzase șistematic să-i execute deciziile. 
Georgescu, destituit, se baricadează în biroul său. Partidul 
comunist dă instrucţiuni unora, îi cheamă la rebeliune pe 
toţi, din toate colţurile ţării. Rădescu se dovedeşte incapa- 
bil să menţină ordinea, se spune în apelul comuniştilor ro- 
mâni, iar postul de radio sovietic e de aceeaşi părere, pre- 
zentînd această incitare la revoltă drept expresia voinţei 

populare. 

" La 20 februarie izbucneşte un adevărat scandal la uzi- 
nele Malaxa, cel mai important complex industrial, produ- 
cător de oţeluri şi locomotive. Acest 20 februarie este ziua 
alegerilor sindicale în uzină. Votarea urma să se desfăşoare 
fără incidente, după tipicul experimentat deja în alte între- 
prinderi: persoanele alese de comunişti s-au inflitrat în 
fruntea mişcării muncitoreşti, astfel încît desemnarea lor ca 
exponenţi ai lucrătorilor nu mai pune probleme. Dar, la 
Malaxa, comuniştii sînt puşi în minoritate. Un scandal! To- 
tuşi, libertatea sindicală există şi, chiar dacă tradiţia ei nu e 

foarte lungă în România, e în schimb bine înrădăcinată; 
grevele antebelice de la Reşiţa şi de la C.F.R. au dovedit cu 
prisosinţă curajul muncitorilor români, care ştiu să-şi apere 
drepturile. La 20 februarie 1945, muncitorii de la uzinele 
Malaxa înțeleg să facă uz de drepturile lor înscrise în legile 
sindicale. Îşi aleg reprezentanţii pe care îi vor. Dar abia se 
face cunoscut rezultatul alegerilor, că la porţile uzinei se şi 
adună sute de manifestanți. În fruntea lor e Gheorghe 
Apostol, atotputernicul secretar general al Confederaţiei 
Generale a Muncii şi unul din acoliţii Anei Pauker. Mani- 
festanţii sînt înarmaţi. Forţează porţile. În învălmăşeala 
produsă de ciocnirea dintre manifestanți şi muncitori, . 
Gheorghe Apostol este molestat, rănit. O dramă, numai 
bună de exploatat... 

24 februarie e o zi memorabilă: zeci de mii de persoane 
participă la o manifestaţie cum n-a mai avut loc, răspunzînd 
la apelul organizaţiilor F.N.D. — de fapt, înrolați cu forţa, 
muncitorii fiind ameninţaţi că dacă lipsesc vor fi concediaţi. 
Locurile de muncă sînt puţine în ziua de azi, aşa că o mul- 
time cît vezi cu ochii scandează lozinci insultătoare la adre- 
sa lui Rădescu şi a fasciştilor de la Malaxa, complicii lui. Se 
cere „F.N.D.-ul la putere”, „Teohari Georgescu, ministru 
de interne”. Coloana străbate Calea Victoriei şi se opreşte 
în Piaţa Palatului, unde muncitorii sînt dojeniţi de oratori: 
au fost batjocoriţi de golanii de la Malaxa şi de Rădescu, 
şeful lor. În timp ce se urlă discursurile, punctate din loc în 
loc de lozinci scandate mecanic, un grup de circa cinci sute 
de manifestanți încearcă să pătrundă în Ministerul de In“ 
terne, situat drept în faţa Palatului regal. Santinelele nu iz- 
butesc să li se opună, sînt copleşite, aşa că trag. N-au fost 
decit focuri în aer, vor declara manifestanţii aflaţi în apro- 
pierea clădirii. Dar, în aceeaşi clipă, răsună şi altă salvă. U- 
nii vor spune că s-a tras de pe acoperişul ministerului şi că 


Ultimatumul sovietic 159 


printre trăgători a fost recunoscut Teohari Georgescu. Un 
mort şi mai mulţi răniţi... Mulțimea se împrăştie în dezor- 
dine, aruncînd pancartele şi steagurile. În urma autopsiei, 
se va stabili că persoana decedată a murit de un glonte de 
fabricaţie sovietică, dar autopsia va fi contestată. Să-şi fi a- 
sumat oare comuniştii, deliberat, riscul de a ucide, la nevo- 
ie de a-l sacrifica pe unul de-ai lor, ca să creeze o situaţie 
fără ieşire şi să ofere prilejul unui război civil? Tinerii 
naţional-ţărănişti şi liberali, socotind deplasate sfaturile 
„bătrînilor” care-i îndeamnă la prudenţă, ies în stradă în 
grupuri mici. Au loc ciocniri. Spre seară, agitația e în toi. 
aceeaşi seară, Rădescu se adresează naţiunii. 

Fără să fi solicitat permisiunea cenzurii sovietice, gene- 
ralul pune stăpînire pe microfonul postului de radio româ- 
nesc: „Întotdeauna în trecut națiunea noastră a ştiut să-şi 
apere existenţa. Nici acum nu se va lăsa zdrobită de o mînă 
de laşi care, sub masca democraţiei — o democraţie pe care 
o calcă în picioare la fiecare pas —, nu sînt decît adevărate 
hiene ce încearcă să devină stăpîne pe pămîntul nostru. În- 
tr-un elan comun, să ne ridicăm cu toţii ca să ne opunem 
acestui pericol! Armata şi eu însumi ne vom face datoria 
pînă la capăt, iar voi toţi să fiţi la posturile voastre”. 

E un impulsiv, discursul a fost prea violent, se comen- 
tează în saloanele progresiste ale Bucureştiului. Şi mai vio- 
lentă va fi însă reacţia comuniştilor: presa lor şi manifesta- 
tiile organizate în amintirea victimei ucise în faţa 
Ministerului de Interne cer „Moarte asasinului”, „Moarte 
măcelarului Rădescu”. lar presa şi radioul sovietice le cîntă 
în strună. 

“Pentru că generalul Rădescu l-a destituit abuziv pe sub- 
secretarul de stat, comunistul Teohari Georgescu, pentru 
că soldaţi ai armatei române, fapt incontestabil, au ucis un 
militant comunist din ordinul primului ministru, garnizoa- 

na Capitalei este dezarmată de sovietici. Se pretextează că 
pentru menţinerea ordinii nu e nevoie de forte armate, că 
poliţia este suficientă, ajungîndu-se pînă la a pretinde că 
prezenţa armatei române reprezintă o ameninţare la adre- 
sa vitezei armate sovietice de pe front. 

Românii sînt năuciţi de urzeala de minciuni care se în- 

tinde pe zi ce trece, sfidînd, clipă de clipă, nu numai o ele- 
mentară justiţie, dar şi bunul simţ. 

Cum să ieşi din asta? Regele nu poate interveni, Consti- 
tuţia i-o interzice. Iar guvernul este neputincios în faţa co- 
muniştilor care se folosesc de subversiune pentru a face o- 
poziţie, amestecîndu-se totodată, la fiecare pas, în treburile 
ocîrmuirii, în calitatea lor de membri ai guvernului legal. 

Singurele forţe armate ale Capitalei, la sfîrşitul lui fe- 
bruarie, au rămas cele sovietice şi formațiunile din „Apăra- 
rea Patriotică”, înfiinţate de Ana Pauker. 

În decembrie, Ana Pauker prezisese: „Din zece în zece 
zile, cîte o criză politică!” 

Era tare frig la Bucureşti, la sfîrşitul lui februarie... 


„Surprinzătoare invitaţie” s-a gîndit Constantin Vişoia- 
nu, pe care Comitetul Central al Partidului Comunist Ro- 
mân îl ruga să ia parte la o întrevedere. Intrigat, acceptase 
să se ducă la sediul Comitetului Central. Ajuns acolo, a fost 
intrebat dacă ar vrea să-şi păstreze postul de ministru de 
externe în viitorul guvern. Vişoianu a zimbit, amuzat. Un 
om de stinga poate oare să sprijine o dictatură, indiferent 
de culoarea ei? Apoi, de ce să fie nevoie de un nou guvern 
şi de redistribuirea portofoliilor? Formula actuală cores- 
punde pe deplin prevederilor Declaraţiei de la Ialta, toate 
partidele fiind reprezentate. Vişoianu s-a abținut să dea 
toate aceste explicaţii, mulţumindu-se doar să refuze ama- 
bila propunere. 

În oraş, ca şi în provincie, spiritele sînt din ce în ce mai 
agitate. Încă puţin şi se ajunge la răscoală. N-ar fi exclus să 
înceapă chiar un război civil. Dar guvernul rezistă, iar Ră- 
descu, ameninţat cu moartea de către manifestanți, nici nu 
se gîndeşte să demisioneze. 

În vremea aceasta, la Bucureşti soseşte Vişinski. Vine la 
26 februarie, fără să-l fi prevenit pe ministrul afacerilor ex- 
terne, vizita sa fiind particulară. Pe 27, ambasada sovietică 
îl înştiinţează totuşi pe Constantin Vişoianu că Excelenţa 
sa viceministrul sovietic al afacerilor externe, tovarăşul An- 
drei Ianuarevici Vişinski, doreşte să fie primit de Maiesta- 
tea sa Regele României. Cînd? De îndată! 

Procedeul e cu totul în afara uzanțelor. Audienţele sînt 
de regulă fixate cu cîteva zile înainte. Nu mai e însă timp 
pentru formalisme şi uzanţe. Suveranul îl va primi pe emi- 
sarul lui Stalin. 

Chiar în ziua de 27 februarie, Mihai îi acordă audienţă 
lui Vîşinski. De faţă este şi Vişoianu. În biroul Regelui, so- 
vieticul ia cuvîntul: 

— Situaţia din România nu e deloc bună! Dezordinea . 
e tot mai mare, iar împotriva trupelor sovietice au loc acte 
de sabotaj. Considerăm că responsabil de toate acestea es- 
te guvernul şi cerem imediata lui înlocuire! 

— Să schimbăm încă o dată guvernul? Bine, dar de ce? 
Nu poate fi ţinut vinovat de faptele izolate care s-au putut 
produce! Componenţa lui este conformă cu exigenţele de- 
mocraţiei, căci toate partidele politice sînt reprezentate. 

Regele s-a abținut să remarce că nimeni pînă atunci nu 
pomenise de vreun act de sabotaj împotriva trupelor sovie- 
tice. SE + 

— Noi dorim un guvern încă şi mai democratic! 

— O să mă gîndesc la asta! 

Vişinski se ridică şi iese. Scurtă audienţă! 

A doua zi, dis-de-dimineaţă, Vişoianu este informat că 
viceministrul sovietic al afacerilor externe doreşte din nou 
să fie primit de Rege. I se acordă audiența. 

28 februarie, ora nouă, în biroul Regelui, la Palatul re- 
gal: 

— Mă văd obligat să vă expun punctul de vedere al gu- 
vernului meu. Guvernul sovietic, considerînd că situaţia ac- 
tuală a durat destul, apreciază că Maiestatea voastră tre- 
buie să intervină. Maiestatea voastră trebuie să ia hotărîri 
urgente. Trebuie pus capăt cît mai repede stării de fapt 
prezente, care a devenit intolerabilă. Maiestatea voastră 
trebuie să-i ceară generalului Rădescu să demisioneze. 
Maiestatea voastră trebuie să alcătuiască un nou guvern, 
cu membrii unor partide cu adevărat democratice şi cu per- 
„sonalităţi fără de partid. 

Viîşinski repetă ce a spus cu o zi în urmă. Regele repetă 
şi el ce spusese în ajun: guvernul actual este reprezentativ 
pentru toate orientările politice, beneficiază prin urmare 
de sprijinul naţiunii şi, astfel fiind, răspunde pe deplin pre- 
vederilor înscrise în Declaraţia de la Ialta. 

— Ialta sînt eu! 

Tăcere... Apoi, Vîşinski o ia iarăşi de la capăt: guvernul 
Rădescu trebuie să demisioneze de îndată şi un guvern cu 
adevărat democratic trebuie să-i urmeze. 

Vişoianu intervine pentru a explica mecanismul consti- 
tuţional al ţării: Regele trebuie să se consulte cu partidele 
politice înainte de a numi miniştrii. 

Sovieticul nu răspunde nimic. Pleacă. 

Misiunile americană şi britanică la Bucureşti au fost 
prevenite. Au promis să intervină. 

A doua zi, Vîşinski cere din nou audienţă. I se acordă. 
Ora 15,30, în biroul Regelui, la Palatul regal: 

— Am venit să o întreb pe Maiestatea voastră ce ho- 
tărîri a luat în problemele discutate ieri. 

— L-am informat pe generalul Rădescu despre punc- 
tul de vedere al guvernului sovietic. Au şi fost întreprinse 
consultări în vederea formării unui guvern de largă coaliţie 
naţională. 

— Nu e suficient. Noi îl considerăm pe generalul Ră- 
descu un fascist, iar guvernul său, complicele fasciştilor! Mi 
se pare că Maiestatea voastră şi persoanele din jurul Ma- 
iestăţii voastre nu vă daţi seama de gravitatea situaţiei! 

Şi Vîşinski îl măsoară cu privirea pe Vişoianu, omologul 
său român. Apoi reia firul vorbelor, rostind răspicat: 

— Totul a durat prea mult! Situaţia trebuie să se 
schimbe chiar azi! Înainte de ora şase seara, demisia guver- 
nului Rădescu să fie făcută cunoscută! În caz de refuz, nu 
mai garantăm libertatea poporului român! 

Citeva ore pentru formarea unui nou guvern? Imposi- 
bil! Ministrul român al afacerilor străine încearcă să explice 
că, între partidele politice, consultările sînt precedate de 
deliberări în sînul fiecărui partid şi că, din această cauză, 
cele citeva ore acordate nu pot fi suficiente pentru desem- 
narea viitorilor miniştri. 

— Cer ca domnul Vişoianu să nu mai intervină în dis- 
cuţie! Nu am venit aici ca să deliberez cu dînsul, ci ca să 
vorbesc cu Maiestatea voastră! 

Şi după ce a refuzat să asculte explicaţiile ministrului 
român, Vişinski, pentru care chestiunea este aparent clară, 
aşa că nu mai are nevoie de argumentări, repetă pe un ton 
tăios: 

— Demisia guvernului Rădescu va fi anunţată pînă la 
ora şase. Iar numele succesorului trebuie să fie cunoscut în 
două-trei ore. Pretind un răspuns din partea Maiestăţii 
voastre! 

Tonul, de data asta, a fost ameninţător. Regele însă nu-şi 
pierde calmul: 


164 Deturnarea 


— Voi cere părerea șefilor de partide... 

Vişinski se ridică brusc. Are ochii injectați, e furios, bate 
cu pumnul în masă şi şuieră printre dinţi: 

— Pretind răspunsul Maiestăţii voastre! 

Întoarce spatele, se îndreaptă cu paşi mari către uşă, se 
opreşte în prag şi mai strigă o dată: . 

— Cu asta am încheiat! Aştept demisia guvernului Ră- 
descu. | 

ŞI, plecînd, trînteşte uşa cu atita violenţă, încît o bucată 
de tencuială se desprinde şi cade pe parchet. 


XI 
„Ialta sînt eu!” 


Înjosită, România este în mare primejdie. Cînd Vîşinski 
se îndrepta spre Palat pentru audienţă, blindate sovietice 
apăreau pe Calea Victoriei. 

Părăsindu-l pe Rege, Vişoianu s-a dus să-i informeze pe 
reprezentanţii diplomatici ai Statelor Unite şi ai Marii Bri- 
tanii. În calitatea sa de ministru al afacerilor străine, le-a 
adus la cunoştinţă situaţia creată prin cererile sovietice, 
precum şi felul cum acestea au fost expuse. Imediat, diplo- 
maţii aliaţi cer ministrului sovietic să le acorde o întrevede- 
re, Sînt refuzaţi. Vîşinski îi va primi, dar numai atunci cînd 
criza va fi fost rezolvată. Cînd va fi prea tirziu. 

Blindatele sovietice înconjoară Palatul regal. Cenzura 
trece, oficial, în mîinile sovieticilor, iar ştirile redactate de 
agenţiile de presă internaţionale nu mai sînt transmise, pe 
motiv că sînt mincinoase. 

Regele aşteaptă cu nerăbdare reacţiile Wahina 
şi ale Londrei. Nimic, nici o veste! Reprezentanții diploma- 
tici ai Aliaților acreditați la Bucureşti aşteaptă instrucțiuni. 

Timpul trece. Ora fatală se apropie. Regele se vede silit 
să cedeze. Generalul Rădescu se supune atunci cînd Suve- 
ranul îi cere să demisioneze. Se va duce să ceară azil Amba- 
sadei britânice, care acceptă să-l primească; va fi, de altfel, 
singurul gest al Aliaților în aceste ore dramatice. 

Barbu Ştirbei este însărcinat să formeze un guvern com- 

pus din „reprezentanţi ai tuturor partidelor democratice”, 
un guvern de uniune naţională. Ştirbei a negociat armis- 
tiţiul la Cairo, nu va putea fi acuzat de fascism. 

Criza este rezolvată. 

Dar, deşi demisia guvernului Rădescu a fost anunţată la 
timp, înainte de ora 18, cenzura sovietică nu transmite ni- 
mic cu privire la mandatul încrediţat lui Barbu Ştirbei. Tir- 
ziu, în timpul serii, radioul a comunicat, la indicaţia autorită- 
ţilor sovietice, iminenta constituire a unui guvern compus 
din „reprezentanţi ai anumitor partide democratice”. 

Presa comunistă publică, a doua zi dimineaţa, scrisorile 
deschise ale unor ofiţeri superiori şi înalţi funcţionari din 
administraţie. Aceştia ţin să se desolidarizeze public de for- 
tele pe care le califică drept antidemocratice şi care încear- 
că să împiedice Frontul Naţional Democrat să ajungă la 
putere. Numeroase personalităţi află, citind ziarele, că au 
semnat aceste scrisori! 

Ţara nu mai are guvern. Mandatul încrediţat lui Barbu 
Ştirbei este trecut sub tăcere, ignorat. Viitorul guvern va 
reprezenta el „toate” partidele democratice, conform pre- 
vederilor Deciaraţiei de la Ialta, sau numai „unele” parti- 
de, aşa cum vrea Stalin? 

Viîşinski revine la Palatul regal. Neanunţat. Este „de-al 
casei”. Ieri a părăsit biroul Regelui trîntind uşa, astăzi, 2 
martie, intră strigînd: 

— Dacă noul guvern nu este constituit în următoarele 
două ore, s-a zis cu independenţa României. Alegeţi! 

Mihai nu răspunde. Se mulţumeşte să-l privească pe Vî- 
şinski drept în ochi. Fără aroganță, dar şi fără sfială. Ca 
pentru a-şi recăpăta sîngele rece, ministrul sovietic expune 
plîngerile guvernului său: populaţia română este ostilă ar- 
matei sovietice, care nu se simte în siguranţă pe teritoriul 
României, iar lipsa de prietenie a populaţiei nu este decît 

urmarea prezenţei anumitor partide politice în guvernele 
precedente. La Moscova domneşte o mare nelinişte, adau- 
pă Vişinski, ca pentru a se scuza pentru intruziunea intem- 
pestivă. Apoi adaugă, pe un ton confidenţial: 

— Trebuie să o informez pe Maiestatea voastră că sînt 
însărcinat de guvernul meu să vă fac cunoscut numele celui 
care îi inspiră încredere... 

Regele nu spune nimic. Nu pune întrebări, ascultă. 

—- Numele? Ei bine, vi-l voi spune: Petru Groza. Noi 
vrem ca Petru Groza să fie prim-ministru. 

Ce era de spus, s-a spus. Înairite de a pleca, Vişinski face 
o ultimă mărturisire:, 

— Ceea ce v-am comunicat e un secret. Chiar astăzi, 
cînd am fost întrebat de reprezentanţii american şi britanic 
ce personalitate am în vedere pentru a conduce guvernul 
român, le-am răspuns că această chestiune nu o priveşte, 
evident, decît pe Maiestatea voastră... 


În aceeaşi zi, 2 martie, Regele îl însărcinează pe Petru 
Groza să alcătuiască noul guvern. Îl pune să promită că va 
fi un guvern de largă reprezentare naţională. Groza se gră- 
beşte să accepte misiunea pe care Suveranul pinevoiegte să 
i-o încredinţeze. 

Petru Groza are o fizionomie comună, lipsită de semne 
particulare. E scurt şi îndesat, flecar, amabil şi chefliu, mî- 
nat însă de ambiţii mari. De origine mic burgheză, s-a ridi- 
cat la rangul marii burghezii datorită averii sale însemnate. 
Preferă să fie considerat mai degrabă neserios decît un mo- 
del de virtute. Unor ziarişti pe care i-a invitat la Deva, „feu- 
da” sa din Transilvania, le-a arătat mîndru un şir de case pe 
strada principală: „Toate casele astea, împreună cu restau- 
rantul şi cinematograful, au fost ale mele; le-am vîndut la 

timp şi mi-am plasat banii în Elveţia. Eu nu sînt un naiv, ca 
atâţia burghezi de la noi!” Şi a vorbit fără să-i pese de efec- 
tul produs de lăudăroşenia sa, la fel cum îşi arată şi forţa 
bicepşilor de sportiv, ca orice om căruia îi place să facă im- 
presie. În viaţă a fost călăuzit de trei țeluri: mai întîi banii, 
apoi tenisul şi, în sfârşit, politica. În politică a avut cel mai 
puţin noroc. A fost ministru în guvernul Averescu, în 1921, 
dar a trebuit să-şi dea demisia în urma unei misterioase po- 
veşti, cu deturnări de fonduri. Mai norocos în afaceri, dis- 
punînd de suficientă avere, în 1939 îşi putea oferi luxul de 
a avea propria sa formaţiune politică, înființînd la Deva 
„Frontul Plugarilor”. Fără folos, însă, bani cheltuiţi degea- 
ba! Numele lui Petru Groza nu apare în constelația marilor 
oameni politici români. S-ar fi putut consola, căci îl acapa- 
raseră alte satisfacţii: speculaţiile financiare, atît de fruc- 
tuoase în timp de război, şi cuceririle feminine, cu care se 
mai putea încă lăuda şi acum, la aproape şaizeci de ani. Dar 
comuniştii au venit să-i propună o alianţă — asta se întîm- 
pla în 1943, cînd devenise sigur că se vor afla curînd în ta- 
băra învingătorilor. Groza cel blajin este un avocat care ştie 
să-şi facă socotelile. Repede şi bine. Condusă cu pricepere, 
afacerea poate deveni rentabilă: comuniştii vor trebui să 
plătească scump o alianţă care le asigură girul unui burghez 
şi al „Frontului Plugarilor”, o organizaţie politică obscură, 
desigur, dar cu un nume atît de rustic şi autentic! Alianţa 
este pecetluită în iunie 1943, cînd ia fiinţă fantomaticul 
„Front Patriotic Antihitlerist”, care grupa în jurul partidu- 
lui comunist formaţiuni politice fără rezonanţă la nivel na- 
tional şi, printre ele, „Frontul Plugarilor”. Ora scadenţei 
sosise atunci cînd comuniştii, avînd nevoie de un om care 
să-i liniştească pe americani, pe englezi şi opinia publică 
din România datorită legăturilor sale cu burghezia, îl impu- 
seseră pe Petru Groza ca vicepreşedinte în guvernul Sănă- 

tescu, remaniat la 4 noiembrie; mai mult, iată-l în acest 2 
martie candidat al Moscovei la preşedinţia guvernului! 
Restul îl va face iscusinţa lui, care îi va permite să se men- 
ţină în acest post pînă la sfîrşitul'zilelor. 

La 2 martie, cînd a acceptat să formeze un guvern de 
largă uniune naţională, Petru Groza a promis Regelui să-i 
prezinte a doua zi o listă de ministeriabili. 

La 3 martie, dimineaţa devreme, americanii dau în sfîr- 
şit semne de viaţă: Washingtonul, ca şi Londra, au informat 
Moscova că un guvern român format din reprezentanţii u- 
nui singur partid politic va fi inacceptabil şi că Regele ar 
putea foarte bine să nu-şi dea consimţămîntul la formarea 
unei asemenea echipe ministeriale. 

Groza vine punctual la întîlnire. În după-amiaza zilei de 
3 martie îi prezintă lui Mihai o listă de guvern cuprinzînd 
toate tendinţele politice, dar numai cele afiliate la F.N.D. 
Cele două partide politice, Naţional-Ţărănesc şi Național- 
Liberal, de departe cele mai importante ale ţării, sînt exclu- 
se. Regele cere ca membrii acestor două partide să partici- 
pe la viitorul guvern. Groza pleacă, promiţînd că se va 
supune. 

Revine în aceeaşi seară, cu o listă remaniată: identică 
aceleia de dimineaţă, ea conţine în pius numele unui preot 
propus a fi viitorul ministru al cultelor. Sigur de acum de 
sprijinul Washingtonului şi al Londrei, Regele, nu acceptă 
lista şi declară că nu va accepta nici o altă listă atîta timp cît 
membri ai partidelor Liberal şi Naţional-Ţărănesc nu vor 
figura pe ea. Din nou, Groza se angajează să îndeplinească 
dorinţele Regelui. 

La 4 martie, într-o duminică, Petru Groza se prezintă 
surizător, vădit satisfăcut, în faţa Suveranului. Iată, aduce 
în sfârşit lista mult aşteptată. Dar e aceeaşi listă, respinsă 
deja de două ori! Aceeaşi. Cu nume total nesemnificative. 

Cu cîteva excepţii, ea nu evocă pe nimeni şi nimic. Nici mă- 
car O singură persoană care să se fi ilustrat în viaţa politică, 
socială sau intelectuală a ţării. Singurele figuri care ies din 
acest anonimat sînt Lucrețiu Pătrăşcanu, care conduce Mi- 
nisterul de Justiţie încă de la 23 august, Teohari Georgescu 
şi Gheorghe Tătărăscu. 

Teohari Georgescu, militant comunist, eliberat după 11 
ani de detenţie prin amnistia regală de la 23 august, îşi fă- 
cuse intrarea pe scena politică la 4 noiembrie, cînd guver- 
nul Sănătescu fusese remaniat numai şi numai pentru a 
permite F.N.D.-ului să se strecoare în guvern. Comuniştii 
ceruseră atunci cu insistenţă numirea lui ca subsecretar de 
stat la Ministerul de Interne, condus la acea dată de Nico- 
lae Penescu, naţional-ţărănist. În loc să potolească tulbu- 
rările, 'Teohari Georgescu le-a încurajat: profitînd de po- . 
ziţia sa, submina autoritatea legală. Prin grija sa, poliţia şi 
jandarmeria au fost înţesate cu oameni devotați partidului 
comunist, cu legionari şi deţinuţi de drept comun eliberaţi 
din închisoare cu condiţia să-i execute orbeşte ordinele. 
Teohari Georgescu făcuse, prevăzuse şi pregătise totul ` 
pentru a fi sigur că-i va urma lui Penescu, după căderea gu- 
vernului Sănătescu. Dar, la 6 decembrie, cînd generalul 
Rădescu a alcătuit guvernul, a preluat el însuşi conducerea 
Ministerului de Interne. Mare decepţie pentru F.N.D., ca- 
re îşi închipuia că se poate bizui pe complicitatea generalu- 
lui Rădescu doar pentru că acesta fusese un opozant în- 
dîrjit, turbat al regimului Antonescu. Aşa stînd lucrurile, lui 
Teohari Georgescu nu-i mai răminea decît să exploateze 
cu şi mai multă virulență — dacă mai era cu putinţă — a- 
vantajul subsecretariatului de stat la interne: avea să spo- 
rească deci aţiţările ia dezordine, ordinele sale conținînd 
directive contrare celor ale ministrului, iar declaraţiile pu- 
blice ostile guvernului semănînd cu abilitate confuzia, în- 

trucît, ca membru al acelui guvern, se putea crede că vor- 
beşte în numele lui. Apoi a venit scandalul: 'Teohari, demis, 
refuză să părăsească biroul şi jos, în stradă, manifestanţii 
strigă „Teohari la Interne!”. Presa sovietică se face ecoul 
acelor revendicări, se trag focuri de armă în faţa ministeru- 
lui, iar guvernul este răsturnat cu preţul uciderii unui parti- 
zan de-al comuniştilor. Pe lista lui Groza, Teohari Geor- 
gescu figurează ca viitor ministru de interne. 

Gheorghe Tătărăscu, în schimb, nu e nici pe departe un 
necunoscut. Are în urmă un lung trecut politic. La început, 
a făcut carieră în Partidul Liberal. Se afla în fruntea guver- 
nului atunci cînd, în 1936, Carol al II-lea l-a demis din func- 
ţia de ministru al afacerilor externe pe Nicolae Titulescu — 
omul de stat care acţionase atit de strălucit pentru men- 
ţinerea păcii în Europa şi a cărui demitere nu avea alt scop 
decît să uşureze orientarea progermană a politicii româ- 
neşti. În calitatea sa de atunci, angajase politica româneas- 
că spre cel de al III-lea Reich. Tot el prezida guvernul ţării 
în anul cînd Ana Pauker şi tovarăşii ei fuseseră judecaţi şi 
tot el, în fine, aderînd din primul moment la partidul unic 
denumit „Frontul Renaşterii Naţionale”, fondat de Carol 
al II-lea pentru a instaura dictatura sa personală, a fost un 
puternic sprijin al Suveranului în realizarea proiectelor 
acestuia. Partidul Liberal n-a putut uita niciodată că 
Gheorghe Tătărescu admisese să devină pîrghia unei dicta- 
turi. Neputîndu-se resemna la gîndul că nu va mai juca nici- 
odată un rol politic pe scena ţării, Tătărăscu, declarîndu-se 
dizident față de Partidul Liberal, îşi constituise propria sa 
grupare, o jalnică formaţiune care reunea în jurul ei o sea- 
mă de politicieni nepopulari sau obscuri. După cum evolua 
războiul, Tătărescu se putea aştepta ca într-o zi să fie jude- 
cat pentru că deschisese calea spre alianţa cu Germania 
sau, în cel mai bun caz, să se piardă în anonimat. Situaţii 

de nesuportat pentru cei obişnuiţi cu puterea! Dar au venit 
comuniştii şi i-au propus un tîrg: închisoarea sau supune- 
rea. Mai avea de ales, cînd victoria Axei devenise de necon- 
ceput în acea primăvară a lui 1944? La 26 mai. 1944, strîns 
cu uşa, Tătărăscu semna un pact de alianţă cu partidul co- 
munist. Iar acum, iată-l pe lista lui Groza, propus ca minis- 


tru al afacerilor externe, în locul lui Constantin Vişoianu, l 


omul pe care Aliații îl primiseră la Cairo ca emisar al demo- 
craților români, pe care Molotov îl acceptase la Moscova 
ca negociator din partea României pentru Convenţia de 
armistițiu, un om independent, nelegat de nici un partid 
politic şi vechi colaborator al lui Nicolae Titulescu! 

Aşadar, duminică, 4 martie, Petru Groza îi prezintă Re- 
gelui lista ministeriabililor, o listă pe care Mihai a refuzat-o 
deja de două ori. Nu e pic de ostentaţie în purtărea lui, se 
vrea chiar încurajator, cu siguranţa celui convins că şi-a în- 
deplinit întru totul mandatul încredinţat. Cum, lista nu e 
completă? Partidele Naţional-Ţărănesc şi Liberal nu sînt 
nici acum reprezentate? Guvernul propus de el nu este de 
largă coaliţie? Bine, dar pe listă figurează Alexandru Ale- 
xandrescu şi Gheorghe Tătărăscu: primul este naţional-ţă- 
rănist, iar al doilea — liberal! Că Alexandrescu e un ajutor 
de băgător de seamă care şi-a părăsit partidul în speranţa 
că va face carieră în F.N.D., o carieră la care rîvneşte, dar 
pentru care nu are calităţile necesare, că Tătărăscu fusese 
alungat din Partidul Liberal, ce importanţă au toate astea? 
Guvernul va reprezenta toate orientările politice. Dar nu- 
mai cele din F.N.D. Un şiretlic. O minciună. 

Întrucît Washingtonul a intervenit pe lîngă Moscova, 
Bucureştiul nu mai are nici un motiv să cedeze. Regele res- 
pinge din nou lista şi repetă că nu-şi va da acordul decît 
pentru un guvern de reală coaliţie naţională. Atunci, pe a- 
celaşi ton mieros pe care îl adoptase pentru a prezenta lista 

cu ministeriabilii, Groza îi atrage atenţia lui Mihai că 
F.N.D.-ul este pe punctul să-şi piardă răbdarea, că sînt de 
aşteptat manifestații, ba chiar că acestea ar putea fi îndrep- 
tate împotriva Suveranului... Imperturbabil, Mihai îi îna- 
poiază lui Groza lista, cerîndu-i totodată să-şi îndeplineas- 
că misiunea, să nu mai tărăgăneze atîta şi să formeze un 
guvern de uniune naţională. 

1 aceeaşi seară, Maniu şi Brătianu vin să se sfătuiască 
cu Regele. Au o îndelungată experienţă politică şi, după ce 
analizează situaţia, îl îndeamnă pe Suveran să se adreseze 
Aliaților, arătîndu-le că intervenţia pe lîngă Moscova nu a 
dus încă la nici un rezultat. 

A doua zi dimineaţă, 5 martie, Regelui i se transmite un 
mesaj din partea americanilor şi englezilor: Declaraţia de 
la Ialta nu va intra în vigoare decît după încetarea războiu- 
lui. Pînă atunci — iar Convenţia de armistițiu stă mărturie 
în acest sens — Uniunea Sovietică este singura abilitată să 
exercite controlul asupra aplicării armistiţiului în România. 

Vişinski nu se înşelase cînd a strigat: „Ialta sînt eu!” 


România a fost abandonată tocmai cînd era ameninţată 
de sovietici cu pierderea independenţei şi de F.N.D., cu 
grave răzmeriţe. În afară de garda personală a Regelui, Ca- 
pitala nu dispune de nici o forţă armată. i 

La Palat soseşte Iuliu Maniu, însoţit de adjunctul său, 
Ion Mihalache. Maniu este un înţelept, Mihalache un să- 
tean cumpătat şi perspicace. Brătianu şi alte personalităţi li 
se alătură. Toţi au renunţat la prudenţa şi moderaţia obiş- 
nuite şi sînt de părere că Regele nu poate şi nu trebuie să 
se încline în faţa sovieticilor, care vor să-l constrîngă să gi- 
reze scenariul pe care l-au pus la cale. Aducerea la putere 
a unui guvern care numai aparent este de uniune naţională 

ar echivala cu o condamnare la moarte a democraţiei în 

„România. O siluire legalizată! Instalarea dictaturii! Numai 
un război civil sau internaţional le-ar răzbi. Ruşii ameninţă 
independenţa României — ei bine, n-au decît să o smulgă 
cu forţa! Românii n-au să le-o ofere! Nu se poate accepta 
ca temeiurile democraţiei şi ale independenţei să fie batjo- 
corite printr-un fals atît de cinic elaborat! 

5 martie a fost o zi de mare tensiune. Blindatele sovieti- 
ce înconjurau Palatul. 

Spre seară, Groza revine pentru a prezenta Regelui lis- 
ta cu membrii viitorului său guvern. Aceeaşi listă. În faţa lui 
Groza, care nu şi-a pierdut zimbetul cînd servil, cînd ironic, 
Mihai caută un mijloc ca să-i aducă pe comunişti la un com- 
promis: nu poate fi vorba ca numai ei, cu F.N.D.-ul lor, să 
formeze guvernul, căci, după dreptate, ei nu pot pretinde 
acelaşi număr de ministere ca foarte popularul Partid Na- 
ţional-Ţărănesc şi foarte puternicul Partid Liberal; viitorul 
guvern ar putea fi, totuşi, compus jumătate din membrii ce- 
lor două mari partide şi jumătate din membrii F.N.D.-ului. 
Ce părere are Dl. Groza despre această propunere? Dl. 
Groza nu are nici o părere. Se vor pronunţa prietenii săi 
din F.N.D. El se va îngriji să transmită sugestia Maiestăţii 
sale. ; 

Maniu şi Brătianu, care nu au părăsit Palatul în tot 
cursul zilei, aşteaptă rezultatul întrevederii lui Mihai cu 
Petru Groza. ÎI află, dar nu sînt mulţumiţi: inițiativa Rege- 
lui părtineşte F.N.D.-ul. Suveranul trebuie să se țină tare, 

„un guvern de adevărată coaliţie nu poate fi decît un guvern 
cu majoritate naţional-ţărănească şi liberală. 

Între timp sosesc noi veşti. În jurul Bucureştiului se 
semnalează importante mişcări ale trupelor sovietice. 

La Palat, controversa continuă. Maniu şi Brătianu ac- 
ceptă în cele din urmă să negocieze cu Groza pe baza su- 
gestiei Regelui. 

La ora 10,30 seara, Groza soseşte la Palat şi îl informea- 
ză pe Suveran că F.N.D. nu acceptă soluţia propusă. Mihai 
insistă. Groza va transmite stăruinţele Regelui. Ba chiar 
promite să facă, de astă dată, uz de întreaga sa influenţă pe 
lîngă F.N.D. 

La 11,30 seara, Groza se întoarce la Palat. F.N.D. res- 
pinge categoric propunerea Regelui. Sau guvern F.N.D., 
sau deloc! Şi în acest din urmă caz, nimeni nu mai poate 
răspunde de nimic... E tîrziu, a fost o zi lungă, discuţiile se 
vor relua mîine. Dar miine ce-o să mai fie? Or să intervină 
în sfîrşit americanii şi britanicii? O să dea Stalin dovadă de 
clemenţă? Important e să se câştige timp. 

În zorii zilei de 6 martie, trupe sovietice înarmate pînă 
în dinţi, cocoţate pe camioane şi blindate, patrulează pe 
străzile Bucureştiului. Se zvoneşte că mareşalul Malinovski 
s-a întors pe neaşteptate de pe front. 

Maniu revine la Palat. Rămîne la părerea că tînărul Su- 
veran trebuie să reziste, să se opună formării unui guvern 
F.N.D. de aşa-zisă uniune naţională. Numai astfel Stalin va 
fi constrîns să-şi scoată masca şi să ocupe militar România. 
Numai astfel va fi obligat să renunţe la această maşinaţie 
menită să salveze imaginea Rusiei. Maniu apără principii, 
democraţia, o viaţă a poporului român care să fie demnă de 
acest nume. 

Mihai pledează pentru aceeaşi cauză, dar preferă solu- 
tiile pragmatice. Îndelungata istorie a României îi serveşte 
de lecţie: să eviţi ireparabilul, să tergiversezi în aşteptarea 
unor zile mai bune. O să se termine şi războiul, iar prevede- 
rile Declaraţiei de la Ialta vor deveni aplicabile şi în cazul 
României! Regele îi mărturiseşte lui Maniu că s-a gîndit să 
abdice, dar — socotind bine — gestul acesta nu ar face de- 
cît să uşureze sarcina Moscovei, permiţindu-i să grăbească 
evenimentele. 

Pentru prima dată, tînărul Suveran şi bătrînul om de 
stat nu reuşesc să se înţeleagă. Mihai nu se aşteaptă să-l 
înduplece pe Maniu, dar acesta gîndea că poate să-l con- 
vingă pe Rege care, cu cîteva luni în urmă, îi cerea sfatul. 
Numai că, între timp, Regele s-a maturizat, împrejurările 
au avut grijă să-l înveţe să nu se bizuie decît pe sine însuşi; 
să asculte sfaturile, toate sfaturile, dar să hotărască după 
cum îi dictează propria conştiinţă, propria sa judecată. Nu 
vrea lovituri de teatru, nu vrea să oblige poporul român să 
se măsoare cu forţele sovietice. Vrea să salveze ce se mai 
poate salva. Iar sfârşitul războiului nu mai e decît o chestiu- 
ne de zile. 

De partea cui era dreptatea în acea zi de 6 martie 1945? 

Groza s-a prezentat la Palat la ora 6 seara. I-a remis 
Maiestăţii sale lista noului guvern al României libere şi in- 
dependente. Aceeaşi listă, cu mici modificări nesemnifica- 
tive. Regele a încercat din nou să cîştige timp: cu minuţio- 
zitate, s-a informat despre fiecare dintre persoanele 
prevăzute, a cerut precizări şi detalii. Audienţa ar mai fi pu- 
tut dura mult dacă Mareşalul Curţii nu ar fi întrerupt-o 
pentru a cere instrucţiunile Suveranului: ministrul sovietic 
Andrei Vîşinski e la telefon, întreabă ce să comunice la 
Moscova, care vrea să ştie neîntîrziat la ce oră va fi format 
noul guvern român. „Astă seară” răspunde Mihai şi sem- 
nează decretul. 

Miniştrii aşteptau pe stradă, în faţa gardului. Au intrat, 
au depus jurămîntul. „Fac apel la patriotismul şi la spiritul 
dumneavoastră de sacrificiu pentru a scoate țara din neca- 
zurile actuale” le-a spus Suveranul. 

Ora 21. Maiestatea sa Mihai I îi primeşte pe ministrul 
Vişinski şi pe mareşalul Malinovski, veniţi să-i prezinte fe- 
licitările lor. În calitatea sa de ministru al afacerilor străine, 
Gheorghe Tătărăscu a stat, în timpul audienței, lîngă Rege. 

Au trecut doar şase luni şi jumătate între vizita lui Man- 
fred von Killinger, neamţul, şi cea a lui Andrei Vişinski, so- 
vieticul. Două date: 23 august 1944, 6 martie 1945. Răs- 
timpul dintre România victorioasă şi România asediată. 

Populaţia care, în noaptea de 23 august, şi-a sărbătorit 
cîntînd libertatea regăsită s-a văzut supusă încet-încet ca- 
priciilor plebei. Capricii atît de bine puse la punct, încît se 
simțea, nedesluşit, cît de bine fuseseră studiate, că toate ur- 
mau un plan bine stabilit. Şi astfel, din îngrijorare în dispe- 
rare, s-a instaurat descurajarea, paralizantă, asemănătoare 
aceleia a unui animal prins în capcană. 

Războiul împotriva imperialismului şi a dictaturii, pen- 
tru libertate şi democraţie, ia sfîrşit. Dar, tocmai în acest 
moment, imperialismul şi dictatura atacă România. În nu- 
mele păcii! Cum să te mai aperi? Cui să te plîngi î împotriva 
lui Stalin cuceritorul? Împotriva răposatului Roosevelt şi a 
lui Churchill, care au trădat idealul pentru care au trimis 
atîtea armate în luptă? 

Nu, nu e cu putinţă! E împotriva firii ca o invazie bar- 
bară să fie admisă şi acceptată drept... acţiune civilizatoa- 
re! E de neconceput ca în 1945 să fie dobîndite colonii! Şi 
încă în Europa! De către colonizatori mai înapoiaţi decît 
colonizaţii! Nu, nu e cu putinţă! Aliaţii vor interveni, cu si- 
guianţă. Şi-au exprimat atît de limpede intenţiile, obiecti- 
vele, regula de aur a păcii reinstaurate. Egoist, Occidentul? 
Poate, dar nu şi orb: experienţa războiului pe terminate stă 
mărturie că indulgenta faţă de cuceritori sfirşeşte prin a 
costa scump, că securitatea europeană, pentru a fi reală, 
trebuie să fie indivizibilă. Washingtonul şi Londra vor in- 
terveni. E în interesul lor. O vor face înainte de a fi prea 
tîrziu. 

Şi românii iar încep să spere... Au încredere în Aliați. 
Dar mai ales în Regele lor. În Mihăiţă. Nu are decît 23 de 

ani, dar e curajos, chibzuit, devotat. A dovedit-o. Va şti să-l 
înduplece pe Stalin şi să le aducă aminte americanilor şi en- 
glezilor de angajamentele luate. 

Regele este un simbol. În el e speranţa. 


“ PARTEA A TREIA 


HAĂITUIALA 


XII 

Sînt peste tot. Se spune — şi poate că zvonul a fost răs- 
pîndit în mod voit — că ar fi un milion. 

Un milion de militari sovietici pe teritoriul românesc, 
pentru a asigura legăturile Armatei Roşii cu luptătorii ei de 
pe fronturile din Cehoslovacia şi Germania, pentru a ga- 
ranta astfel ordinea şi securitatea din spatele liniilor. Un 
milion de soldaţi: un argument hotăritor cînd e să înzestrezi 
România cu „primul său guvern cu adevărat democratic”! 

După constrîngere, răsplata. La 7 martie 1945, cu prile- 
jul primului consiliu de miniştri al noului guvern, Petru 
Groza prezice — simplă intuiţie, afirmă el — că autorităţile 
militare sovietice vor retroceda în curînd nordul Transilva- 
niei, eliberat de sub ocupaţia maghiară de forţele sovietice 
şi române. 

La 9 martie, prezicerea lui Groza se adevereşte. Sovie- 
ticii redau ţării regiunea pe care Dictatul de la Viena o atri- 
buise, în 1940, Ungariei. La 13 martie va avea loc o cere- 
monie la Cluj, străvechiul şi frumosul oraş ardelean, iar 
Maiestatea sa este insistent rugată să onoreze cu prezenţa 
sa grandioasele festivități care vor sărbători revenirea 
Transilvaniei de nord la patria mamă. 

Mihai refuză. Nu va oblădui acest act propagandistic. 
Nu va contribui la o acţiune ce ar putea aureola guvernul 
nereprezentativ al lui Petru Groza. Retocedarea Transil- 

vaniei septentrionale? Abia acum? Fusese prevăzută în art. 
19 al Convenţiei de armistițiu. Eliberat la 25 octombrie 
1944 de forţele sovietice şi române, acest teritoriu ar fi tre- 
buit să treacă sub administraţia românească încă la acea da- 
tă. Dar Înaltul Comandament sovietic îşi instalase acolo 
propria lui administraţie. Toate demersurile stăruitoare ale 
guvernelor precedente rămăseseră fără efect. Ceea ce nici 
Sănătescu, nici Rădescu nu au putut obţine timp de luni de 
zile, să fi reuşit Groza în numai trei zile? E cusut cu aţă 
albă! Dintr-o simplă datorie s-a făcut un dar grandios. Mos- 
cova retrocedează nordul Transilvaniei nu pentru că aşa 
este stipulat în Convenţia de armistițiu, nu în virtutea drep- 
tului suveran al României asupra acestui teritoriu, ci pen- 
tru că Stalin, în mărinimia lui, găseşte de cuviinţă să-l ofere 
guvernului pe care tot el l-a ales. Nu, Regele nu se va duce 
la Cluj! 

Şi totuşi s-a dus. La insistenţele lui Tătărăscu. În calita- 
tea lui de ministru de externe, acesta explicase că absenţa 
Suveranului de la o ceremonie ca aceasta le-ar putea inspi- 
ra reprezentanţilor Marilor Puteri Aliate interpretări cu a- 
tît mai puţin binevoitoare, cu cît cele trei guverne se pro- 
nunţaseră unanim în favoare reunificării: „Guvernele 
Aliate consideră sentinţa de la Viena drept nulă şi neave- 
nită” — aşa este stipulat în Convenţia de armistițiu. Cu 
toţii se pronunţaseră pentru anularea Dictatului de la Vie- 
na, vor participa cu toţii la marea sărbătoare de la Cluj. Da, 
toţi vor fi acolo. Şi englezii, şi americanii, şi ruşii. Aşa a spus 
Tătărăscu, ba chiar a jurat. 

În 13 martie, însă, în afară de ruşi, numeroşi şi impor- 
tanţi, nici un reprezentant al Puterilor Aliate nu a fost de 
faţă la Cluj. Nici un englez, nici un american. lar Suveranul, 
arbitrul, s-a aflat la manifestaţia unui partid politic: prin 
faţa estradei, ocupată de oficialități sovietice şi române, aw 
defilat „patrioţii” cu braţele ridicate şi pumnii strânşi. 

Rea-credinţă din partea lui Tătărăscu. Şi a lui Groza. 
Regele a fost pus în faţa unui fapt împlinit. În vreamea a- 
ceasta, armata română obţine totuşi victorii răsunătoare în 
Cehoslovacia. 

La 15 martie, o licărire de speranţă: soseşte ştirea că gu- 
vernul american a cerut guvernelor britanic şi sovietic să 
înceapă imediat consultări tripartite cu privire la guvernul 
român, pe care-l consideră nereprezentativ. Washingtonul 
reacţionează! Poate cam tîrziu, dar în sfârşit America inter- 
vine! Molctov răspunde că guvernul său, socotind inutile 
asemenea consultări, respinge propunerea americană. Wa- 
shingtonul se înclină şi închide dosarul. Nici vorbă de insis- 
tente şi cu atît mai puţin de amenințări.. 

În fond, nu este neapărat o dramă, căci guvernul, care 
îşi spune „de largă concentrare democratică” şi se declară 
gata să imprime „un nou curs evoluţiei istorice a poporului 
român”, nu face nimic ca să sperie populaţia. Cel puţin în 
primele zile. 

La reuniunea Consiliului de Miniştri din 7 martie s-a 
hotărît continuarea efortului de război, accelerarea proce- 
sului de democratizare a aparatului de stat, pedepsirea 
criminalilor de război, legalizarea reformei agrare, recon- 
strucţia economiei naţionale, îmbunătăţirea condiţiilor de 
trai ale populaţiei, stîrpirea speculei, înghețarea preţurilor. 
Programul este cel al F.N.D. Oficial, a fost formulat de par- 
tidul comunist, în realitate a fost adus în ianuarie de la 
Moscova, de Gheorghiu-Dej. Un program plin de contra- 
dicţii, de promisiuni prea vagi ca să nu ascundă pericole 
potenţiale. Şi totuşi, burghezia stă liniştită, oameni ca Tătă- 
răscu şi Groza, de-ai ei, în fond, fac parte din guvern. 

+ S-a terminat cu manitestaţiile şi cu incriminările. Prime- 
le zile ale guvernului Groza sînt calme, s-ar putea crede că 
el vrea într-adevăr să readucă liniştea şi democraţia în ţară. 

ŞI totuşi, în această acalmie începe punerea în frîu. 

La 23 martie, împărţirea pămînturilor, întreprinsă mai 
întîi ilegal, este legalizată prin „legea reformei agrare”, de 
care se face mare caz. Comunismul românesc nu are inten- 
ţia să urmeze exemplul rus, el nu colectivizează pămîntul; 
dovada e că îl împarte. El nu încearcă decit să şteargă ine- 
galităţile. Insinuarea că exproprierea celot mai puţin săraci 
nu este decît un preludiu la confiscarea tuturor proprietă- 
ilor şi la proletarizarea tuturor ţăranilor nu e o dovadă de 
clarviziune, ci de anticomunism. Iar anticomunismul este o 
aberaţie. De altfel, a te opune acestei doctrine şi partizani- 
lor ei înseamnă să fii un trădător de patrie. 

Reforma agrară realizată de Petru Groza şi de neînsem- 
natul său Front al Plugarilor este prezentată ca un act isto- 
ric de mare valoare democratică, fără egal în istoria Româ- 
niei. Dar entuziasmul oficial nu are ecou la ţară. 

Noua lege limitează proprietatea individuală la 50 de 
hectare. Aceasta înseamnă că 1 970 300 de hectare, adică 
17,50% din suprafața agricolă a ţării, fac parte din domenii 
care depăşesc maximul prevăzut de lege (cele care sînt mai 
mari de 100 de hectare reprezintă 1 709 098 de hectare, 
adică 11,07% din suprafaţa agricolă a ţării). Aceste pămîn- 
turi sînt confiscate, cu excepţia celor care aparţin Bisericii 
şi statului. De asemenea, sînt exceptate proprietăţile apar- 
ținînd Casei regale, în suprafaţă de 132 112 hectare, care 
de altfel nu sînt vizate de lege, pentru că reprezintă păduri 
şi nu terenuri arabile; în ceea ce priveşte „domeniile Co- 
roanei”, douăsprezece exploatări cu o suprafaţă totală de 
118 286 de hectare, din care 67 198 de hectare de păduri, 
ele sînt în realitate proprietatea statului român. Numai u- 
zutructul revine familiei regale, în virtutea unei legi votate 
de Parlament în 1884. Această lege exprimă recunoştinţa 
ţării faţă de Carol I, datorită serviciilor aduse, alocîndu-i 
venituri, lui şi urmaşilor săi, şi subliniind totodată că aceas- 

tă soluţie este mai convenabilă decît cea practicată de obi- 
cei, care constă în periodice măriri ale alocaţiilor destinate 
şefului statului. Noua lege a reformei agrare stipulează că 
domeniile Casei regale, de fapt proprietate a statului, nu 
vor fi expropriate! O dovadă de respect pentru monarhie, 
un mijloc de a linişti opinia publică, regalistă poate, dar fă- 
ră îndoială foarte ataşată de persoana lui Mihăiţă. 

Statul confiscă 1 468 000 de hectare — adică mai puţin 
de 10% din suprafaţa arabilă a ţării —, ca şi maşinile agri- 
cole. Păstrează o parte din „pămîntul expropriat” şi împar- 
te restul: 1 100 000 de hectare sînt distribuite la 900 000 de 
ţărani. 

Numai douăzeci şi cinci de ani separă cele două refor- 
me agrare înfăptuite în secolul XX. Prea puţin ca să se aş- 
tearnă uitarea. De aceea, comparaţiile se impun: reforma 
agrară din 1918 fusese una a împăcării, legea din 1945 in- 
stigă la ură. Prima împroprietărire se înfăptuise cu încuvi- 
inţarea majorităţii marilor proprietari, care fuseseră con- 
vinşi de justeţea acestei măsuri şi de care profitaseră cei 
mai săraci agricultori, fără deosebire de origine. Noua lege 
confiscă, în loc să exproprieze; în plus, îi deposedează de 
pămînturi — fără a ţine seama de numărul de hectare — pe 
„trădătorii şi criminalii de război”, precum şi pe saşii din 
Ardeal, aceştia din urmă vinovaţi doar de ascendenţa lor 
germanică (au sosit în regiune în secolul al XVIII-lea, în 
calitate de coloni germani). Reforma agrară a lui Groza 
seamănă discordia socială şi naţională. Şi împarte numai un 
sfert din suprafaţa distribuită prin reforma din 1918; atunci 
s-au expropriat 6 008 098 de hectare, care au fost distribui- 
te la 1 368 987 de ţărani; acum s-au confiscat 1 468 000 de 
hectare, din care 1 100 000 de hectare au fost distribuite la 
900 000 de ţărani. În acelaşi timp, punînd stăpînire pe uti- 
lajul agricoli, statul îi privează pe cultivatori de dreptul de a 


186 Hăituiala 


exploata în deplină libertate pămîntul, căci accesul la acest 
utilaj va depinde, fără nici o îndoială, de gradui de obedi- 
enţă faţă de regim. De aceea, majoritatea ţăranilor care 
s-au văzut împroprietăriți au preluat pămîntul cu reticenţe. 

La o săptămînă după ce s-a anunţat marea veste a refor- 
mei agrare, guvernul publică, la 30 martie, legea „purifică- 
rii administraţiei publice”. Nu mai e vorba doar de epurare, 
ci de purificare. Funcţionarii nu mai sînt judecaţi după ac- 
tivitatea lor, ci după atitudinea lor morală: vor fi înlăturați 
cei cu un comportament „antidemocratic” după 23 august, 
care chipurile au împiedicat buna funcţionare a serviciilor 
publice. În realitate s-au opus sau nu au contribuit îndea- 
juns la eforturile depuse pentru a infiltra în administraţie 
elemente procomuniste; de asemenea, legea îi condamnă 
pe cei care nu au arătat suficient zel în manifestarea priete- 
niei româno-sovietice. Graţie acestei purificări, prefecţii 
instalaţi înainte de 6 martie „prin voinţa populară” şi pre- 
decesorii lor, alungaţi prin aceeaşi voinţă, se văd, primii —- 
instalaţi, cei din urmă — izgoniți în deplină legalitate. 

Puriticarea îi vizează în principal pe funcţionarii care 
sînt membri ai partidelor Naţional-Ţărănesc şi Liberal, a- 
dică opoziţia. 

Sfârşitul războiului se apropie. Punerea în frîu a Ro- 
mâniei se accelerează: dispariţii, arestări, teroare, mizerie. 


Românii nu înţeleg ce înseamnă „democrat” în noul vo- 
cabular. Îi miră arestarea unor curajoşi opozanți ai regimu- 
lui Antonescu, în timp ce „purificarea” nu-i atinge pe toți 
politicienii şi agenţii cunoscuţi că au colaborat cu naziştii. 

La Siguranţa Statului, atunci cînd legionarii Gărzii de 
Fier numiseră în 1940 ca director general pe unul de-al lor, 
Maniu, secondat de alţi democrați, reuşise să obţină numi- 

rea ca subdirector a unei persoane fără de partid, dar recu- 
noscută ca antilegionară. Or, acum, tocmai acest om este 
arestat. Este incoruptibil, iar comuniştii îi cunosc foarte bi- 
ne tăria de caracter, ştiu că nu va face niciodată compromi- 
suri cu nici o dictatură. Foştii deţinuţi comunişti şi demo- 
craţii care s-au opus dictaturii îl cunosc bine: în timpul 
războiului, era suficient să-i parvină un dosar pentru ca in- 
strucţia în curs să devină îndată mai puţin severă şi să nu 
vizeze vreun pericol real pentru putere. De asemenea, i se 
încredințaseră foarte multe bunuri evreieşti, fără ca el să 
tragă din asta cel mai mic profit. Or, ziarul oficial al parti- 
dului comunist anunţă pe cinci coloane, pe prima pagină, 
marea victorie a democraţiei: arestarea „măcelarului cu 
mîinile pline de sînge”. Subdirectorul se numeşte Ovid Mă- 
celaru, aşa că imaginea era tentantă. Yves C. Franck, ziarist 
străin, corespondent al lui „Journal de Genève”, care ieşise 
din închisorile româneşti, unde zăcuse peste trei ani ca de- 
ţinut politic, nu l-a întîlnit niciodată pe Ovid Măcelaru, dar 
a auzit adesea vorbindu-se despre acţiunile lui. Se duce la 
ministrul de justiţie. „Ştiu, răspunde Pătrăşcanu cu o voce 
înăbuşită, furioasă, şi dacă aş putea tace ceva pentru el... 
nu ar mai fi acolo... dar nu pot face nimic...” 

O primă mărturisire: justiţia nu mai depinde de minis- 
trul însărcinat cu asigurarea bunului ei mers, într-un cuvînt, 
scapă competenţei judecătorilor români şi însuşi Comitetul 
Central al P.C.R. nu acceptă unanim această situaţie. Ovid 
Măcelaru, „vinovat” în fond că i-a tratat cu aceeaşi cle- 
menţă şi pe prosovietici şi pe probritanici, nu va fi niciodată 
judecat. Va muri în închisoare. Ca atîţia alţii. Ca Pătrăş- 
canu însuşi, care va fi împuşcat în celulă, cu un glonte în 
ceafă, în aprilie 1954. 

Criteriul care stă la baza purificării din primăvara lui 
1945 e simplu: cine nu poate fi intimidat, nici constrîns, ci- 

ne e considerat irecuperabil trebuie arestat. În special cei 
care rezistă cu fermitate, cei care au relaţii cu americanii şi 
cu englezii şi care ar putea fi folosiţi de ei ca martori. La 
început, anonimii, ulterior, personalităţile. Rîndurile se 
răresc pe zi ce trece, printre prieteni, în asociaţiile de tot 
felul — sportive, protesionale etc. Dispariţia unora consti- 
tuie un avertisment pentru ceilalţi. Aşa se instalează suspi- 
ciunea. Căci delaţiunea este un gaj al libertăţii. Curînd, fie- 
care îl va suspecta pe fiecare; prietenul, sau ruda, sau 
fratele arestat a fost probabil denunţat că a rostit o ironie 
la adresa comuniştilor — denunţat de cutare prieten, de 
cutare rudă sau chiar de fratele său care, deşi a spus acelaşi 
lucru, nu a avut nici o neplăcere. 

Rareori sosesc veşti despre deţinuţii înghesuiți în închi- 
sori. Se povesteşte că principiile de drept au fost răsturna- 
te, că aânchetatorul nu mai e chemat să dovedească în cursul 
instrucției vinovăția celui arestat preventiv, ci trebuie să-i 
stoarcă prin toate mijloacele mărturisirea crimelor — ne- 
definite — pe care însuşi acuzatul trebuie să le divulge. În 
general, românii se feresc să vorbească despre astfel de lu- 
cruri. Nu le prea pomenesc, arestările par blesteme pe care 
trebuie să le alungi. 

În închisoare, eşti obligat să-ţi repeţi mereu autobiogra- 
fia, fără să schimbi o iotă, fără să uiţi vreun amănunt. Şi în 
afara închisorii mărturisirile acestea devin obligatorii: pen- 
tru a obţine o slujbă, pentru a te înscrie la vreun examen, 
pentru a depune o cerere. Libertatea capătă gustul amar 
pe care îl simt evadaţii, de teamă să nu fie prinşi din nou. 

E interzis să spui bancuri politice. Insuportabila bot- 
niţă! Cel mai popular umorist, Păstorel Teodoreanu, po- 
vesteşte la restaurant, între două pahare de vin, că Petru 
Groza personal l-ar fi convocat la Preşedinţia Consiliului: 
„Păstorel, mi-a spus, n-o să merg pînă acolo încît să-ţi cer şi 

dumitale să renunţi la obiceiul de a inventa anecdote, dar, 
insist, scuteşte-mă cel puţin pe mine, doar sînt primul mi- 
nistru. Eu i-am spus că gluma asta n-o făcusem eu, ci Vişin- 
ski”. Şi uite aşa, cu toate riscurile, glumele circulă, servind 
drept supapă disperării, tot mai mari. Există o limită dinco- 
lo de care tragedia şi lacrimile, devenind de nesuportat, fac 
loc zîmbetului. i 


La sfîrşitul lunii aprilie, prizonierii de război se reîntorc 
din Rusia. Nu chiar toţi, dar majoritatea: cei care s-au lăsat 
înrolați într-o divizie, „Tudor Vladimirescu”, formată aco- 
lo, pe teritoriul sovietic, şi la îndoctrinarea căreia a vegheat 
însăşi Ana Pauker. Divizia e imediat integrată în armată. 
Ea trebuie să fie plămada. Generalul Mihai Racoviţă care, 
pentru serviciile aduse Aliaților, fusese primul ministru de 
război după eliberare, generalul Emil Gheorghiu care, 
pentru aceleaşi merite, fusese numit subsecretar de stat al 
Aerului, sînt sau vor fi arestaţi. Generalul Lascar, care pri- 
mise Crucea de Fier chiar din mîinile lui Hitler pentru felul 
cum condusese lupta pe frontul de est în 1941, va fi numit 
în curînd ministru de război; locotenent-colonelul Nicolae 
Cambrea, care comandase forţele române la Stalingrad, es- 
te avansat general şi numit subşef al Statului Major Gene- 
ral; colonelul Dobriceanu, din Statul-Major al lui Antones- 
cu, devine general, cu tot trecutul lui de antisemit şi de 
profitor de război etc. etc. Epurări şi purificări, avansări şi 
numiri, prezentate ca măsuri progresiste şi democratice, 
privite de români ca tot atîtea nedreptăţi. 

„ Purificate, armata şi poliţia au trecut pe miini sigure, 
căci toţi cei promovați în mod nemeritat vor fi recunoscă- 
tori puterii. Mai rămîn cîţiva criminali de război de judecat. 
Mişcarea generală din ţările eliberate va fi urmată, iar le- 

gea din 21 aprilie, care prevede judecarea „vinovaţilor de | 
dezastrul ţării sau de crime de război” şi care anulează toa- 
te dispoziţiunile precedente va putea, de altfel, să serveas- 
că întotdeauna. 

S-au gîndit la toate. Şi la economie. 


Comuniştii sînt la putere, democraţia este în plin avânt, 
dar economia capitalistă trebuie să supravieţuiască. Numai 
ea poate face faţă pretențiilor sovietice. Trebuie stors cît 
mai mult, dar nu să fie blocată producţia, căci ţara trebuie 
să plătească reparaţii şi compensaţii, să contribuie la între- 
ținerea trupelor sovietice aflate pe teritoriul ei. Totul, însă, 
cu discreţie, ca lumea să nu afle că U.R.S.S. exploatează 
capitalurile ţărilor ocupate, că cere despăgubiri nemăsura- 
te şi că, pentru a realiza toate astea, temporizează aplica- 
rea dictonului care-i serveşte drept principiu, anume că 
„nu se poate face omletă fără să spargi ouă”. Deocamdată 
e remiză. Aplicarea doctrinei prin omleta naţionalizărilor, 
această „reorganizare” a economiei româneşti care va co- 
bori în sfîrşit colonia la nivelul metropolei, se va face mai 
tîrziu. 

Pentru moment, Uniunea Sovietică are interese de apă- 
rat în România. În economia capitalistă a ţării, a luat locul 
Reich-ului german, devenind astfel un partener important. 
Ei îi aparţin capitalurile investite de Germania, acelea lua- 
te de nazişti de la cehi precum şi cele „răscumpărate” de la 
francezi, belgieni şi olandezi — în total 38% din ansamblul 
investiţiilor în industria petrolieră —, precum şi părţi deloc 
neglijabile din industria metalurgică şi sectorul bancar. U- 
niunea Sovietică înțelege să profite la maximum. 

Dar U.R.S.S. mai vrea să încaseze şi reparaţii, cît mai 
multe. În această privinţă, atitudinea sovieticilor este abso- 

lut inedită. Odinioară, Stalin — şi după el Internaționala 
comunistă, în special comuniştii francezi — tuna şi fulgera 
împotriva reparațiilor cerute poporului german prin Trata- 
tul de la Versailles. Susţinea sus şi tare că muncitorii nu sînt 
vinovaţi de izbucnirea războaielor, ei sînt doar victimele 
lor. Ca atare, este imoral să le ceri tribut acelora care au 
fost folosiţi drept carne de tun. Numai reacţionarii susţin 
teza că învinşii sînt datori să plătească reparaţii ! Interesele 
muncitorilor francezi şi germani sînt aceleaşi, ca de altfel 
ale proletarilor din lumea întreagă. Acestea erau principii- 
le apărate de comunişti, care făcuseră din ele calul de bă- 
taie în politica miinii întinse poporului german. Dar, în per- 
spectiva cîştigării războiului împotriva Reich-ului nazist şi 
a sateliților săi, Stalin şi-a schimbat părerea. Principiile nu 
aveau decît să se alinieze cu noile sale opţiuni. În felul a- 
cesta, reparaţiile au devenit legitime şi cu totul morale — o 
datorie sfintă a celui învins faţă de învingător! 

Convenţia de armistițiu fixase reparaţiile româneşti la 
suma de 300 de milioane de dolari, 50% plătibili în produse 
petroliere, 30% în vapoare, şlepuri, locomotive şi material 
industrial şi 12% în produse agricole şi forestiere. În plus, 
pentru a compensa pierderile suferite din cauza jaturilor 
comise de trupele române pe teritoriul sovietic, U.R.S.S. a 
mai pretins 100 000 de vagoane de grîne, 260 000 de capete 
de vite, 5 500 de vagoane de zahăr şi 250 de tractoare. Toa- 
te produsele industriale vor fi noi, iar rechiziţiile efectuate 
şi cele ce urmează a se efectua nu vor intra în calcul. 

Armata Roşie trăieşte pe spinarea României şi jefuieşte 
şi ea, peste jaful la care se dedă statul sovietic: autorităţile 
militare sovietice au demontat utilajul rafinăriilor de pe- 
trol, precum şi o cincime din maşinile fabricilor de textile şi 
ale uzinelor metalurgice. 

Nu s-a publicat nici o informaţie, cu atît mai puţin date 

statistice care să permită evaluarea totalului prestaţiunilor 
româneşti. Estimări făcute în Marea Britanie arată că Ro- 
mânia ar fi plătit Uniunii Sovietice, numai între 23 august 
1944 şi 1 iunie 1948, contravaloarea a 1 785 de milioane de 
dolari-aur, în mărfuri diferite, produse petroliere, cereale 
etc., adică 84% din venitul naţional pe această perioadă. 
Sîntem, evident, foarte departe de cele 300 de milioane de 
dolari-aur, pe care Roosevelt le considera deja excesive! 
Ca şi sloganele lansate de guvernul Groza, care ridică în 
slăvi prietenia sovietică şi binefacerile ei. 

Sigur că şi acordurile cu Germania nazistă îi exploata- 
seră pe români. Dar cu mult mai multe menajamente. În 
numele opoziţiei, Maniu şi Brătianu puteau să hărţuiască 
guvernul de atunci şi au făcut-o cu atîta vigoare încât trata- 
tul iniţial de comerţ româno-german, din 4 decembrie 
1940, a fost revizuit de mai multe ori. Protocolul semnat în 
1943, de pildă, prevedea plata de către Reich, în acel an, a 
treizeci de tone de aur, România angajindu-se, în schimb, 
să verse suma de 520 de milioane de lei pentru întreţinerea 
trupelor germane staționate pe teritoriul român şi să furni- 
zeze patru milioane de tone de petrol, fără ca aceasta să 
aducă vreun prejudiciu contractelor de vinzare semnate cu 
Elveţia şi cu Suedia. Livrările de produse agricole, metalur- 
gice etc. făceau obiectul unor acorduri separate şi erau par- 
tial plătite în investiţii, echipament industrial şi tractoare. 

Nu se ţinea cont, nici atunci, de cantitatea zăcămintelor 
de petrol, amenințate cu epuizarea, şi nu se gîndea nimeni 
“la burta românilor, cînd era vorba de livrări de grîu. Dar 
nemţii plăteau în aur şi stimulau industria şi agricultura. lar 
cei care conduceau ţara, Antonescu însuşi, sicîit de opozi- 
ţie, apărau interesele româneşti şi mergeau pînă acolo încît 
îi vorbeau de asta și lui Hitler. Cei de astăzi, atunci cînd 
înarăznesc să se adreseze lui Stalin, o fac pentru a-i spori 
exigenţele. 

Da, îşi spun românii, are dreptate Tănase cînd afirmă că 
„era mai bine cînd era mai rău”! 


Guvernul român trebuie să găsească banii şi mărfurile 
cerute de ruşi. Va menţine economia capitalistă, dar se va 
găsi o soluţie, fie ea şi demagogică, pentru a le arăta mun- 
citorilor că ei sînt cei privilegiați. Un pachet de legi econo- 
mice apare la 2 mai. Ele prevăd totul. 

Preţurile şi circulaţia mărfurilor vor fi controlate de or- 
gane cetăţeneşti. Specula şi sabotajul sînt considerate cri- 
me şi cad sub incidenţa legii penale. Legea pedepseşte de 
asemenea piaţa neagră. lar românii vor fi de acum împărţiţi 
în două categorii: cei care beneficiază şi cei care nu benefi- 
ciază de economate. Primii sînt muncitorii, cărora respon- 
sabilii uzinelor trebuie să le pună la dispoziţie, la preţuri 
oficiale, bunurile de consum curent şi alimentele; ceilalţi 
sînt toţi cei care nu pot dovedi că au dreptul să beneficieze 
de economate. Dar aceştia unde-şi pot procura alimentele 
şi mărfurile de primă necesitate? Pe piaţă nu găseşti nimic! 
Să te descurci pentru a găsi de mîncare constituie un act de 
sabotaj. Orice român care nu poate dovedi că are acces la 
un economat şi care mănîncă, deci care nu a murit încă de 
foame, este pasibil de închisoare. 

Industriaşii şi comercianții trebuie să cumpere pe piaţa 
neagră produsele pe care le vor vinde economatelor la pre- 
tul oficial, adică la jumătate din preţul pe care l-au plătit; 
muncitorii o ştiu prea bine. Dacă mărfurile care li se oferă 
sînt puţine, asta e din cauză că nu se găsesc nicăieri. În o- 
chii muncitorilor, patronii nu sînt vinovaţi, aşa că nu sînt 
recunoscători guvernului. Dimpotrivă, ostilitatea lor creş- 
te. Această ostilitate se exprimă prin absenteism şi printr-o 
muncă de dorul lelii. Mulţi sînt denunţaţi ca „elemente os- 

tile” sau „agenţi ai capitalismului”, dar nici asta nu dă ni- 
mănui ghes să muncească. În ceea ce îi priveşte pe indus- 
triaşi şi pe comercianţi, ei sînt obligaţi pe de o parte să re- 
zolve greaua problemă a aprovizionării economatelor şi, 
pe de altă parte, să achite impozitele pe care o nouă lege 
fiscală le face uneori mai mari chiar decit cifra lor de afa- 
ceri. În plus, activitatea întreprinderilor este constant su- 
pravegheată şi pentru cea mai mică pierdere, de pildă un 
produs degradat sau distrus, patronii sînt acuzaţi de sabo- 
taj, după cum vor fi acuzaţi de speculă în cazul oricărei re- 
calculări a preţului de cost. Supravegherea este încredin- 
tată unor salariaţi altădată concediaţi sau unor funcţionari 
aleşi pentru ura mărturisită faţă de conducătorii întreprin- 
derii. Pentru a acoperi deficitele economatelor, pentru a 
plăti fiscul, pentru a face faţă producţiei cerute şi controla- 
te, factorii de răspundere din industrie şi comerţ sînt siliţi 
să mărească neîncetat investiţiile. Părăsirea unei activităţi 
sau falimentul sînt echivalate cu specula şi sabotajul econo- 
mic, care constituie crime pedepsite cu închisoarea de la 
patru la douăzeci de ani. În aceste condiţii, unii se gindesc 
chiar să ceară naţionalizarea întreprinderilor. Dar statul nu 
va naţionaliza atîta timp cît vor mai exista bani în casele de 
fier sau la ciorap. 

Soarta ţărănimii nu este nici ea mai bună. Oficiile eco- 
nomice judeţene exercită controlul asupra producţiei, cir- 
culaţiei şi repartiţiei produselor. Impozitele se plătesc în 
natură şi, fiind fixate din oficiu, se ridică adesea pînă la a- 
proape toată recolta viitoare. Cine să ţină seama de seceta 
prelungită sau de piedica pe care o constituie pentru mun- 
ca cîmpului acest prost administrator care este statul? Sta- 
tul a pus mîna pe toate utilajele agricole, dar nu le reparti- 
zează în mod judicios, ci risipeşte. Ici, colo, cîmpurile au 
devenii, în jurul satelor, adevărate cimitire de tractoare, 

aruncate unele peste altele, ruginite, uitate, inutilizabile. 
lar dacă vreun ţăran a încercat să-şi pună la adăpost tracto- 
rul, a fost condamnat pentru furt din avutul obştesc. Sînt 
țărani care, cu tot ataşamentul lor pentru pămîntul care le 
aparţine, încep să-şi spună că ar fi mai bine dacă li s-ar 
naţionaliza ogorul. Dar statul a efectuat o reformă agrară şi 
nu are deloc intenţia să naţionalizeze. Pentru moment. 
Guvernul român, care nu este în stare să refuze nimic 
nesăţioasei Uniuni Sovietice, îi livrează acesteia, fără nici o 
socoteală, tot ce i se pretinde, tot ce mai are poporul. 


XIII 


Ordinul „Victoria” — preludiul 
înfrîngerii 


Miine, la Berlin, Aliaţii vor semna actul capitulării fără 
condiţii a Germaniei. 

Astăzi, 8 mai 1945, la Moscova, sovieticii şi românii 
semnează un acord economic. 

Presa comunistă insistă mult asupra importanţei acestui 
acord, care ar demonstra cît de folositoare este prietenia 
Uniunii Sovietice şi cît de generos ajutorul ei. Cu privire la 
clauzele tratatului se dau însă puţine informaţii. 

U.R.S.S. consimte să investească în economia româ- 
nească. Societăţi mixte sovieto-române, „Sovromuri”, vor 
începe să fiinţeze din luna iulie. Vor aparţine pe jumătate 
României şi pe jumătate Uniunii Sovietice. Societăţi pe ac- 
ţiuni, de tip capitalist, ele vor fi autorizate să aibă beneficii. 
Ba chiar vor fi încurajate să le obţină, ceea ce, în actuala 
conjunctură, constituie o apreciabilă derogare de la regulă. 

Capitalul va fi acoperit în monedă românească. Uniu- 
nea Sovietică nu va avea decît să bage mîna în casele de 
bani ale Înaltului său Comandament militar din România 
pentru a găsi sumele necesare cumpărării acţiunilor: art. 10 
al Convenţiei de armistițiu obligă guvernul român să asigu- 
re Înaltului Comandament sovietic, pe lîngă alimentele şi 
produsele industriale pe care acesta le-ar considera nece- 
sare pentru întreţinerea trupelor, orice sumă de care ar 

savea nevoie pentru cheltuielile curente. Fără alte justifi- 
cări. Din aceste sume va prelua U.R.S.S. capitalul investit 
în „Sovromuri”. Şi uite aşa, România va plăti acţiunile 
U.R.S.S. 

Beneficiile vor fi împărţite între acţionari. La „Sovrom- 
petrol” de pildă, Uniunea Sovietică îşi asigură prin contract 
un venit minim anual de 15%, plătibil în aur. Constituirea 
de rezerve cade în sarcina acţionarilor români. Deficitele 
— conform acordului încheiat — vor fi suportate de guver- 
nul român. 

Astfel concepute, Sovromurile vor prolifera în majori- 
tatea ramurilor industriei şi comerţului. 

Primul născut, „Sovrom-petrol”, grupează companiile 
petroliere, cu excepţia celor aparţinînd, în total sau în par- 
te, capitalurilor americane şi engleze. Companiile sînt în 
dificultate, întrucît preţurile la care au fost constrînse să-şi 
vîndă producţia le ruinează. 

— La cît calculaţi petrolul livrat? îl întrebase Vîşinski 
pe Rică Georgescu, subsecretar de stat la Ministerul Indus- 
triei, Comerţului şi Minelor. karira 

— La prețul zilei, evident, i-a răspuns Georgescu. 

— Nici nu poate fi vorba! Prețul va fi cel din 1938! Şi 
n-a fost chip să-l aducă pe Vişinski pe calea raţiunii. Consi- 
dera că este în drept să fixeze preţul petrolului românesc. 
De acel preţ depindea cantitatea de aur negru pe care ur- 
ma să o primească Uniunea Sovietică, Convenţia de armis- 
tiţiu prevăzînd că jumătate din reparaţiile de război aveau 
să fie plătite de România în petrol. 

Trebuia, deci, stabilit un preţ derizoriu, pentru ca 
U.R.S.S. să obţină cît mai mult petrol în contul celor 150 de 
milioane de dolari-aur. Petrol vîndut la preţul din 1938 — 
Uniunea Sovietică nu avea decît de cîştigat. În schimb, 
companiile româneşti lucrau în pierdere. 

În „Sovrom- -petrol”, Uniunea Sovietică este majoritară. 

Peste jumătatea din capital subscrisă conform acordului 
din 8 mai, ea mai deţine şi părţile care aparținuseră germa- 
nilor şi cele ale saşilor din Ardeal, deposedaţi şi deportaţi 
în Rusia doar pentru că sînt de origine germanică. Astfel, 
U.R.S.S. dipune de contortabilul venit minim de 15% din 
capitalul vărsat de ea şi controlează randamentul societăţii 
mixte „Sovrom-petrol”, lăsîndu-i pe români să se îngrijeas- 
că de producţie. Petrolul trebuie să curgă. Şi curge în va- 
luri, transportat în vagoane-cisternă şi prin conducta care îl 
duce la Constanţa. Riscul de a epuiza zăcămintele? Numai 
nerecunoscătorii pot gîndi astfel, cei care nu apreciază la 
adevărata lui valoare ajutorul acordat de U.R.S.S., prin 
„Sovrom”-uri, economiei româneşti! Livrările de petrol 
vor continua în acelaşi ritm. Preţul la care vor fi calculate 
nu contează. Totuşi, extracția şi transportul devin cu atît 
mai dificile cu cît începe să se simtă lipsa conductelor. Ar- 
mata Roşie le-a ridicat cu tonele, militarii sovietici consi- 
derîndu-le „trofee de război”. 

Majoritară mai este Uniunea Sovietică şi în extracția 
cărbunelui şi în metalurgie. Principala întreprindere de ex- 
tragere a cărbunelui din România, Petroşani, îi aparţine în 
proporţie de 68%, căci, în afara celor 50 de procente ce-i 
reveneau prin acordul din 8 mai, Uniunea Sovietică a ob- 
ţinut şi acţiunile deţinute în trecut de unguri, pe care şi le-a 
însuşit în contul reparațiilor pe care trebuie să i le plătească 
Ungaria. La Reşiţa, marea întreprindere metalurgică, 
U.R.S.S. posedă, pe lîngă jumătatea din capital cate îi revi- 
ne ca parte în „Sovrom”, un important pachet de acţiuni pe 
care l-a pretins în schimbul minereului de la Krivoirog, fo- 
losit de Reşiţa în timpul războiului. Dar, dat fiind că plata 
pentru acest minereu a fost prinsă deja în lista reparațiilor, 
înseamnă că ea se va face de două ori. 

Şi mai sînt „Sovrom”-uri în transporturi maritime, flu- 

viale, aeriene, în exploatarea şi vînzarea fondului forestier 
etc. etc. 

Orice-ar spune comuniştii, românii nu au motive să fie 
recunoscători pentru „Sovrom”-uri. Ţara lor este, printre 
foştii sateliți ai Reich-ului, singura care a încheiat un armis- 
tiţiu negociat. Totuşi, ţinînd seama de felul cum a fost re- 
dactată în cele din urmă Convenţia de armistițiu, de felul 
cum uzează şi abuzează sovieticii de prevederile acesteia şi, 
pe deasupra, de organizarea „Sovrom”-urilor, ruşii tratea- 
ză România, şi pe plan economic, ca şi cum ar fi fost cuce- 
rită. Ca şi cum ar fi capitulat. 

Nu, românii nu au motive să fie recunoscători pentru 
„Sovrom”-urile care le ruinează economia, şi aşa destul de 
crunt lovită de pretenţiile sovieticilor şi de dezordinea in- 
staurată de comunişti. 


În Europa, războiul s-a încheiat. Românii ştiu că, în par- 
te, victoria li se datorează şi lor şi că, în pofida a tot ce se 
întimplă, au motive să spere. 

Intrată în război contra celui de al Ili-lea Reich la 24 
august 1944, România se afla de douăzeci de zile în stare 
de război cu Germania atunci cînd, la Moscova, s-a semnat 
Convenţia de armistițiu. Se eliberase prin forţa propriei sa- 
le armate. Washingtonul, Londra, Parisul şi Moscova au 
subliniat de altfel la vremea respectivă importanţa loviturii 
de stat din România, care a dat Armatei Roşii posibilitatea 
să opereze o nesperată străpungere. 

Convenţia de armistițiu sistematiza participarea Româ- 
niei la efortul de război al Aliaților, începînd cu jumătatea 
lunii septembrie: în afara unor obligaţii economice multi- 
ple şi complexe datorate în întregime Uniunii Sovietice, 

România mai trebuise să alăture Armatei Roşii „12 divizii 
de infanterie cu toate elementele divizionare necesare”. 

Circa 540 000 de români s-au aflat la ordinele mareşalu- 
lui Malinovski, comandantul Frontului II Ucrainean. Au 
străbătut mai mult de 1 000 de kilometri, au traversat 17 
masive muntoase şi 12 mari cursuri de apă, eliberînd apro- 
ximativ 4 000 de localităţi. 

Prin numărul soldaţilor angajaţi în luptă, România a 
fost, pe plan militar, a patra putere aliată: după U.R.S.S,, 
Statele Unite ale Americii şi Marea Britanie, ea a furnizat 
forțele armate cele mai numeroase în războiul împotriva 
naziștilor. 

Încorporate în Armata Roşie, diviziile româneşti au 
contribuit din plin la gloria soldaţilor sovietici în Ungaria şi 
Cehoslovacia. Comandamentul sovietic a menţionat bravu- 
ra românilor în douăzeci şi unu de comunicate de război şi 
i-a citat în şapte ordine de zi. 300 000 de ofiţeri, subofiţeri 
şi soldaţi români au primit distincţii şi medalii. 

O fi elogiat Comandamentul sovietic curajul şi vitejia 
armatei române, dar autorităţile comuniste de la Bucureşti 
nu fac mare caz de asta, ci se complac în evocarea războiu- 
lui pe care aceeaşi armată l-a purtat pe teritoriul sovietic 
alături de nemți şi insistă asupra datoriilor, infinite şi im- 
prescriptibile, care decurg de aici. Marea majoritate a ro- 
mânilor nu împărtăşesc însă părerea comuniştilor. Pentru 
români, alianţa româno-germană a fost urmarea fatală a 
pactului de prietenie ruso-perman. Iar dacă astăzi pînă şi 
amintirea acordului Hitler-Stalin trebuie să dispară, rămî- 
ne cel puţin izbăvirea: pentru păcatele împotriva Uniunii 
Sovietice care li se tot reproşează, cei 170 000 de morţi în 
260 de zile de lupte nu vor constitui oare niciodată o do- 
vadă de căinţă din partea românilor? 

Nimeni nu poate cere nimic; nici dreptate, nici îndura- 

re, nici iertare. Presa este cenzurată, conversațiile suprave- 
pheate, numai părerea oficială poate fi exprimată, pentru 
că toată lumea să o împărtăşească. Dacă nu — închisoarea! 

Singura persoană care ar mai putea reacţiona în această 
țară este Regele. Românii se bizuie pe tînărul lor Suveran 
şi-l vor face să înţeleagă asta. 

Mai mult ca sigur, Mihai, care respectă tradiţia, se va 
duce de 10 mai la Patriarhie, chiar dacă Biserica ortodoxă 
şi-a plecat capul. A preferat să fie umilită decît să fie des- 
fiinţată. Patriarhul Nicodim a acceptat să binecuvînteze 
guvernul Groza, la 17 martie, şi apoi, într-o pastorală adre- 
sată clerului şi credincioşilor, i-a invitat să se supună auto- 
rităţilor politice. Fiindcă epurarea şi purificarea au aruncat 
deja în temniţă numeroşi preoţi şi monahi, patriarhul Nico- 
dim şi sinodul lui de mitropoliți au găsit cu cale să transfor- 
me Biserica într-un instrument docil faţă de regim, pentru 
a-şi asigura supraviețuirea. 

La 10 mai, Regele şi Regina-Mamă, înconjurați de 
membrii guvernului, asistă la slujba de la Patriarhie. De 
ziua naţională a României se sărbătoresc trei mari eveni- 
mente din istoria ţării: sosirea pe pămînt românesc, în 1866, 
a întemeietorului dinastiei; independenţa faţă de turci, 
obţinută în 1877, şi proclamarea Regatului României, în 
1881. 

După încheierea slujbei, Suveranul trece în revistă de- 
taşamentul aliniat în faţa Patriarhiei pentru a-i da onorul. 
Mulțimea îl aclamă. Îi înconjoară automobilul, se deplasea- 
ză o dată cu el, în faţă, pe lături, în spate, obligîndu-l să 
meargă la pas. Urmînd strania procesiune, maşinile oficia- 
lilor trebuie să ruleze şi ele ca melcul, dar pentru Groza şi 
miniştrii lui indiferența totală a populaţiei e ucigătoare. 
Pentru Rege dă năvală poporul! E tot mai multă lume... În 
dreptul Palatului regal, oamenii se dau la o parte pentru a 

lăsa cale liberă Suveranului, apoi cei aproape 30 000 de 
români adunaţi în Piaţa Palatului strigă: „Re-pe-le, Re-gi- 
na!” Cînd suveranii apar la balcon, izbucnesc ovaţii şi urale. 
Se mai strigă „Regele şi Maniu”, după care lumea se îm- 
prăştie în linişte. 

Cîteva zile mai tîrziu, cinematografele din România 
prezintă în cuprinsul „Jurnalului” marea de oameni adu- 
nată la 10 mai în Piaţa Palatului. Doar că mulţimea imensă 
nu-l aclamă pe Rege, nu strigă numele lui Maniu. Nu se 
aude al cui nume îl scandează, dar precis îi ovaţionează pe 
Petru Groza şi Ana Pauker, aflaţi la tribuna unui miting 
popular. Un trucaj... 


La începutul lui iulie, vicepreşedintele Comisiei aliate 
de control (sovietică) cere să fie primit de Rege. 

Generalul Susaikov e grosolan în vorbă şi în purtări, dar 
în compania Regelui devine afabil. Caută să-i fie pe plac. 
Pe 9 mai, de pildă, în ajunul zilei naţionale a României, 
cînd se aniversează şi dinastia, generalul sovietic i-a oferit 
M.S. Regelui, o dată cu felicitările şi urările sale, icre negre 
şi vodcă. 

În aceste zile de iulie, Susaikov se prezintă la castelul 
din Sinaia cu un mesaj din partea Moscovei: guvernul so- 
vietic doreşte să-i remită lui Mihai I cea mai înaltă distinc- 
ție militară a sa — „Ordinul Victoria”. Din toată lumea, 
numai cinci personalităţi străine îl vor fi primit, printre ele, 
generalul Dwight Eisenhower şi mareşalul Montgomery. 

Regele acceptă, desigur. 

„Pentru actul curajos care a schimbat cursul politicii ro- 
mâneşi şi a rupt alianţa cu Germania, instaurind-o pe aceea 
cu Naţiunile Unite, iar aceasta într-un moment cînd înfrîn- 
gerea Germaniei nu era încă sigură, acordăm Maiestăţii 

Sale Mihai I, Regele României, Ordinul Victoria.” Mare- 
şalul Tolbuhin a dat citire decretului semnat de Kalinin, 
preşedintele Sovietului Suprem al U.R.S.S. Înconjurat de 
cincizeci de generali sovietici, în ţinută de gală, cu piepturi- 
le acoperite de medalii şi decoraţii, Tolbuhin, succesorul 
lui Malinovski la preşedinţia Comisiei aliate de control (so- 
vietică) în România şi la comanda trupelor sovietice din 
sud-estul Europei, se înclină ceremonios în faţa Suveranu- 
lui. Ceremonia are loc în Sala Tronului, la Palatul regal din 
Bucureşti. Mareşalul sovietic îi înmînează Regelui presti- 
gioasa decorație aşezată într-o casetă luxoasă, şi decretul 
Sovietului Suprem, cu coperţi de culoare vişinie pe care se 
detaşează, strălucitoare, stema aurită a U.R.S.S. Decorația 
e mare, grea, somptuoasă: o stea cu cinci colţuri, fiecare 
colţ fiind un rubin de mărimea unei nuci, este înconjurată 
de trei rînduri de briliante; pietrele preţioase cuprind o ve- 
dere a Kremlinului gravată în aur; totul, montat pe platină. 

Regele aduce mulţumiri pentru conferirea Ordinului şi 
îl însărcinează pe mareşalul Tolbuhin să le transmită lui 
Kalinin şi Stalin. Apoi adaugă: 

— Consider că acest semn al recunoştinţei nu se adre- 
sează numai persoanei mele, ci întregului meu popor, care 
a răspuns chemării mele de la 23 august 1944 cu avînt şi cu 
un devotament desăvirşit, dînd astfel României posibilita- 
tea de a reînnoda politica ei tradiţională alături de marile 
naţiuni care luptă pentru libertatea şi drepturile popoare- 
lor. 

Acordîndu-mi mie această decorație, Dvs. recompen- 
sati de asemenea armata mea, care, urmindu-mi neabătut şi 
fără şovăire ordinele, a gonit duşmanul din ţară şi din nor- 
dul Transilvaniei. Sînt mîndru că armata mea, care a făcut 
atîtea sacrificii, a avut cinstea să lupte alături de curajoasa 
Armată Roşie. 

În această mărturie a stimei şi recunoştinţei pentru ser- 

viciile aduse de România, eu văd cu bucurie consfinţirea 
unei promisiuni şi anume, că se va stabili o mai bună înţele- 
gere şi că se vor strînge legăturile de prietenie între popoa- 
rele României şi Uniunii Sovietice. 

Sovieticii au aplaudat cu entuziasm şi i-au dăruit Rege- 
lui două avioane de antrenament. 

Cîteva zile mai tîrziu, în prezenţa Suveranului, au îna- 
poiat României, într-un cadru solemn, un vapor care fuse- 
se confiscat ca pradă de război. 

La cel mai înalt nivel al sovieticilor din România, Mihai 
e copleşit cu amabilităţi. Mareşalul Tolbuhin şi generalul 
Susaikov se vor prietenii săi. Astfel, într-o zi, mareşalul vi- 
ne să-i arate Suveranului român Mercedes-ul lui comandă 
specială, care fusese al lui Himmler. Tînărul Rege se aşază 
la volanul superbului automobil ca să-l încerce, iar Tolbu- 
hin, care stă lîngă el, pe banchetă, rîde în hohote văzînd 
cum o Maiestate îi ţine loc de şofer. La rîndul său, Susaikov 
îl vizitează adesea pe Rege şi ţine să-l însoţească la vînătoa- 
re. Să fi fost Tolbuhin şi Susaikov încîntaţi de Mihai? Sau 
toate aceste atenţii sînt dictate de la Moscova, unde se ştie 
foarte bine cît de popular este Regele în țara sa? Oricum ar 
fi, militarii par sinceri. Mihai nu se lasă impresionat şi nu 
iese din obişnuita-i rezervă. În curînd va împlini 24 de ani, 
iar experienţa l-a învăţat să fie prudent. Se spune, totuşi, că 
Stalin însuşi vorbeşte cu admiraţie şi simpatie despre tînă- 
rul Rege al României. 

Atunci, de ce nu s-ar duce personal la Moscova? Orice 
comunist se cuvine să fie antimonarhist; şi totuşi, Stalin a 
dovedit că puţin îi pasă de doctrină, că în loc să servească 
ideologia, pe care o impune altora, se serveşte de ea. 

Să încerce o intervenţie pe lîngă stăpînul Kremlinului. 
Să-i arate cît de flagrantă este contradicţia dintre meritele 
proclamate prin decretul retent publicat, care i-a acordat 

„Ordinul Victoria”, şi felul în care este recompensată Ro- 
mânia pentru aceste merite. Să acţioneze. Să oprească îna- 
intarea acestui compresor care striveşte, inexorabil, ţara. 

Da, vrea să se ducă la Moscova, dar, într-o monarhie 
constituţională, un asemenea proiect are nevoie de apro- 
barea guvernului, care de altfel va trebui să-i pregătească 
realizarea. Groza a luat act de dorinţa Suveranului. Şi nu 
i-a dat niciodată curs. 


E limpede că Tolbuhin şi Susaikov nu au o influenţă di- 
rectă asupra politicii româneşti. Ana Pauker, Vasile Luca 
şi Gheorghe Gheorghiu-Dej, cei trei secretari ai P.C.R., 
sînt singurii care răspund în faţa lui Stalin, ei sînt execu- 
tanţii atotputernici, chiar dacă inspectori însărcinaţi să le 
supravegheze activitatea, precum implacabilul Iosif Kişi- 
nevski, fac regulat naveta între Moscova şi Bucureşti. 

La 6 august, Uniunea Sovietică a restabilit relaţiile di- 
plomatice cu România. Războiul s-a terminat. Şi s-a termi- 
nat cu bine. 

Nu s-ar spune, totuşi. Nici vorbă să se retragă trupele 
sovietice, fie şi parţial, din România, nici să se suprime cen- 
zura, nici să se renunţe la celelalte restricţii, utile doar pe 
timp de război, pentru a păstra secretele militare. 

Arestări, deportări, teroare şi foamete. În alte părți, 
vremea libertăţii şi a dreptului de a trăi în pace a venit din 
nou. În România, a venit doar vremea constrîngerilor şi a 
mizeriei. Lipsesc toate cele. Rezervele de cereale, de car- 
ne, de zahăr, chiar de ţigări, totul a luat drumul Rusiei în 
numele reparațiilor de război, al compensaţiilor sau al în- 
treţinerii trupelor sovietice. Iar recolta se anunţă proastă, 
seceta e cumplită. După ce ruşii îşi vor fi luat partea, nu va 
mai rămîne nimic pentru români. 

Arestările se ţin lanţ. Duşmanii regimului sînt epuraţi 

de autorităţi. Important nu este dacă âi colaborat sau nu cu 
naziştii, important este dacă acum colaborezi sau nu cu co- 
muniştii. Iată un exemplu, dintre atâtea altele: un inginer 
construise pentru nemți baracamentele lagărelor de con- 
centrare din Transnistria; ziaristul care s-a hotărît să-l de- 
maşte în presă primeşte, după apariţia primului articol din 
seria proiectată, un telefon din partea C.C. al P.C.R. prin 
care i se cere să înceteze imediat publicarea serialului, a- 
probat dintr-o greşeală de cenzură. Inginerul în chestiune 
tocmai fusese însărcinat să construiască baracamente me- 
nite să completeze închisorile, devenite neîncăpătoare. Ci- 
ne nu manifestă ataşament faţă de politica guvernului e un 
duşman al poporului şi îşi merită pedeapsa. Unora le e per- 
mis totul, iar tuturor celorlalţi — nimic. 

Încep deportările. Mai întîi, aşa-zisele „repatrieri”: toţi 
prizonierii sovietici trebuie să plece în U.R.S.S., chiar şi a- 
ceia care ar prefera să se exileze: tot „repatriaţi” sînt şi ba- 
sarabenii, care nu mai sînt socotiți cetăţeni români. 
U.R.S.S. a anexat Basarabia, iar art. 5 al Convenţiei de ar- 
mistiţiu prevede repatrierea prizonierilor şi deportaților 
sovietici. Românii originari din Basarabia care nu reuşesc 
să se ascundă sînt luaţi cu forţa. Vin apoi deportările pro- 
priu-zise: ale saşilor din Ardeal, urmaşi ai germanilor insta- 
laţi în această regiune de Maria-Tereza a Austriei, în seco- 
lul al XVIII-lea. Ei sînt cetăţeni români, dar vor fi deportaţi 
în masă în Uniunea Sovietică, din pricina originii lor etnice; 
în baza aceleiaşi Convenții de armistițiu, toţi germanii sînt 
consideraţi prizonieri de război şi trebuie predaţi Uniunii 
Sovietice. Rasismul aduce foloase: saşii din România sînt 
oameni avuţi, iar bunurile lor, decretate bunuri germane, 
vor lua drumul Uniunii Sovietice. 

Războiul s-a terminat, dar situaţia se înrăutăţeşte. La 
foamete, în cea mai mare parte creată artificial, se adaugă 

povara constrîngerilor. Toate publicaţiile sînt cenzurate, u- 
nele ziare sînt suprimate, manualele şcolare sînt reeditate 
şi, în noua lor versiune, istoria, literatura, chiar ştiinţele au 
căpătat un sens nou: civilizaţia datorează totul Uniunii So- 
vietice, aportul Occidentului este neglijabil, iar cel al Ro- 
mâniei nici nu există. S-a făcut tot posibilul pentru a des- 
fiinţa poporul român. 

Deodată, speranţa renaşte. Cei Trei Mari se reîntîlnesc! 
Nu se poate ca, la Potsdam, Truman şi Churchill să nu-i 
ceară explicaţii lui Stalin! 


XIV 


Potsdam -— libertatea îndoliată 


Disperare şi speranţe reînnodate. Mişcarea care poartă 
ţara între o extremă şi cealaltă se accelerează. Promisiuni şi 
abandonări. Valuri învolburate se succed într-un ritm dez- 
lănţuit: speranţa spulberată de realitatea cotidiană şi dezi- 
luzia înăbuşită de optimismul românesc. 

Un optimism justificat, căci Truman, Churchill şi Stalin 
se întrunesc la Potsdam, pentru prima oară după învinge- 
rea naziştilor. Şi se ocupă de soarta României. 

Consfătuirea are ca scop organizarea păcii şi, înainte de 
toate, lichidarea falimentului material şi moral al celui de al 
III-lea Reich. Americanii se mulțumesc cu aurul şi lasă so- 
vieticilor, care le pretind, toate celelalte bunuri germane 
aflate în ţările eliberate de Armata Roşie. Toate bunurile 
germane, deci şi cele din România, cu toate că ţara aceasta 
a fost eliberată de propria-i armată. Acapararea de către 
ruşi a principalelor industrii româneşti este astfel legitima- 
tă. Franţa şi Belgia îşi pierd definitiv companiile petroliere 
din România, „Columbia” şi „Concordia”, pe care germa- 
nii le încorporaseră în „Continental A.G.” Dar nu asta e 
esenţial, ci opţiunile politice. 

Declaraţia de la Potsdam, dată publicităţii la 2 august 
1945, este categorică: Statele Unite, Marea Britanie şi U- 
niunea Sovietică răspund solidar de situaţia din ţările foste 
satelite ale Reich-ului. Vor acţiona împreună. Şi intenţio- 

nează să revizuiască metodele de lucru ale comisiilor aliate 
de control instalate în aceste ţări. 

Potsdamul confirmă Ialta! Nu vor exista zone de influ- 
enţă, ci o strînsă colaborare între cele trei mari puteri. 

Ba chiar, Potsdamul e mai dătător de speranţe decît Ial- 
ta! Din moment ce războiul s-a terminat în Europa, ameri- 
canii şi englezii nu vor mai fi nevoiţi să abdice de la idealul 
lor democratic de teama reapariţiei unei înțelegeri precum 
aceea din 1939 dintre Stalin şi Hitler sau a unei păci, sepa- 
rate, precum aceea din 1917 dintre Rusia şi Germania. 

Şi pentru că nu vor exista zone de influenţă, Stalin va 
trebui să se conformeze liniei de conduită pe care şi-a tra- 
sat-o el însuşi şi pe care Molotov a comunicat-o la 2 aprilie 
anul trecut, în declaraţia adresată românilor şi adusă la cu- 
noştințţa Washingtonului şi Londrei: „Guvernul sovietic 
declară că nu urmăreşte în nici un fel dobindirea vreunei 
părţi din teritoriul României sau schimbarea ordinei socia- 
le existente”. 

Prin urmare, Uniunea Sovietică va retroceda nordul 
Bucovinei şi Basarabiei. Bucovina, parte integrantă a Mol- 
dovei, era înainte de 1918 încorporată în Imperiul habsbur- 
gic, care o primise în dar de la turci în 1775 — nu a fost deci 
niciodată rusească. Basarabia, anexată de Rusia în 1812, 
trebuia să revină României, aşa cum o spunea însuşi Karl 
Marx într-un manuscris inedit, Ruşii în Moldova şi Valahia, 
datat septembrie 1853, unde scria că Turcia a dăruit în mod 
abuziv "Ţarului, prin tratatul de la Bucureşti, din 1812, ju- 
mătatea de est a Moldovei, cedînd ceva „ce nu îi aparţi- 
nea”. Iar dacă în 1934 a fost creată în Uniunea Sovietică o 
Republică Moldovenească, cu capitala la Triaspol, asta s-a 
petrecut în intenţia nemărturisită de a crea astfel o bază 
pentru viitoarea-reanexare a Basarabiei. Calculul se dove- 
deşte însă a fi fost fals, căci declaraţiile de la Ialta şi Pots- 

dam îl obligă pe Stalin să-şi respecte angajamentul de „a nu 
urmări în nici un fel dobîndirea vreunei părţi din teritoriul 
României”. 

Tot astfel, Uniunea Sovietică va trebui să renunţe să 
mai submineze instituţiile ţării, căci, tot solemn, s-a angajat 
să nu schimbe ordinea socială existentă. 

Declaraţia lui Molotov din 2 aprilie 1944 mai spunea că 
guvernul sovietic „declară că intrarea trupelor sovietice în 
România este doar urmarea unor necesităţi de ordin mili- 
tar care cer urmărirea inamicului”. Or, cum aceste forțe 
inamice au capitulat, trupele sovietice vor fi retrase de pe 
teritoriul românesc. 

La vremea ei, declaraţia lui Molotov contribuise în ma- 
re măsură la risipirea ultimelor ezitări ale românilor în 
privinţa acţiunii de la 23 august, care urma să-i smulgă din 
Axă. Dar, ulterior, Stalin s-a dezis de toate acestea. De a- 
cum nu mai poate să o facă, fiindcă nu mai e singurul care 
răspunde de situaţia din România. Aşa stă scris în Acordul 
de la Potsdam. 

Şi totuşi, lucrurile merg ca mai înainte. Potsdamul n-a 
adus nici o schimbare în România. Şi nici în celelalte ţări 
ocupate de Uniunea Sovietică. 

Cum vor reacţiona Statele Unite şi Marea Britanie? Se 
vorbeşte de război, lupta împotriva dictaturii şi a imperia- 
lismului neputînd înceta atît timp cît Stalin îşi continuă 
politica de dominație, călcînd în picioare drepturile şi liber- 
tăţile democratice. Este în joc, socotesc unii, însăşi legiti- 
mitatea suferințelor îndurate timp de mai mult de patru ani 
de luptă împotriva nazismului; or, ce justificare ar mai avea 
aceste suferinţe dacă dictatura nu ar fi stîrpită de pe toată 
suprafaţa bătrînului continent? Statele Unite şi Anglia au 
de partea lor dreptul şi justiţia, dar au şi forţa. Americanii, 
mai ales, care dispun de un armament redutabil şi par a fi 

mai puţin receptivi decît Europa occidentală la propagan- 
da anesteziantă; ţara lor nu a fost devastată de război, nu 
sînt fizic şi moral epuizați. 

Românii au ajuns să se agaţe, ca de singurul colac de 
salvare care le-a mai rămas, de zvonurile despre un iminent 
conflict armat între Statele Unite şi U.R.S.S. Generalul a- 
merican Patton, care a făcut la Linz, în Austria, joncţiunea 
cu trupele sovietice de sub comanda mareşalului Tolbuhin, 
este gata, se spune, să pornească spre Est şi nu mai aşteap- 
tă decît încuviințarea administraţiei de la Washington, o 
simplă formalitate. 

Dorinţa omului de pe stradă nu este însă şi a oamenilor 
politici români. Aceştia ştiu'că un război ruso-american ar 
putea transforma ţara într-un imens cimitir. După părerea 
lor, expansionismul sovietic a căpătat actualul caracter im- 
placabil nu atît prin forţa lui, cît datorită slăbiciunii ameri- 
canilor şi englezilor, care nu-i opun o rezistenţă politică 
eficientă. Truman şi Churchill ar trebui să ceară cu tărie 
aplicarea principiilor la care Stalin a subscris la Ialta şi 
Potsdam. Incomparabila putere a americanilor trebuie să 
fie folosită ca argument diplomatic, pentru ca libertăţile 
democratice să fie respectate şi în Est. Iuliu Maniu nu pre- 
cupeţeşte nici un efort pentru a expune această opinie Ali- 
aţilor occidentali. 

În august, la o săptămînă după Declaraţia de la Pots- 
dam, Washingtonul reacţionează. La 9 august 1945, în me- 
sajul adresat naţiunii americane, preşedintele Truman se 
referă şi la situaţia ţărilor din Estul Europei: „România, 
Bulgaria şi Ungaria nu trebuie să intre în sfera de influență 
a nici unei puteri!” Mai aminteşte cu insistenţă că, prin ho- 
tărîrile luate la Ialta şi Potsdam, Statele Unite s-au angajat, 
solidar cu Marea Britanie şi Uniunea Sovietică, să ajute ţă- 
rile eliberate. Acestor ţări li s-a promis asistenţă în alcătui- 
rea de guverne de uniune naţională. 

Iar la 20 august, la Londra, Ernest Bevin, ministrul de 
externe din noul guvern laburist, declară la rîndul său în 
Camera Comunelor: „Guvernele instalate în Bulgaria, Ro- 
mânia şi Ungaria nu reprezintă, după părerea guvernului 
britanic, majoritatea poporului, evenimentele recente lă- 
sînd impresia că un anume totalitarism a fost înlocuit cu al- 
tul”. 

În aceeaşi zi de 20 august, soseşte la Bucureşti o notă 
diplomatică: guvernul român este informat că Statele Uni- 
te şi Regatul Unit sînt dispuse să semneze pacea cu Ro- 
mânia imediat ce această ţară va fi guvernată de o forma- 
țiune cu adevărat democratică, de largă concentrare 
naţională. 

În fine! Destul cu minciuna, să se facă loc adevărului! 
Aşadar, Londra şi Washingtonul îi atrag atenţia lui Petru 
Groza că s-a terminat cu aşa-zisul său guvern de „largă con- 
centrare democratică”, că a venit timpul semnării păcii cu 
România şi că pentru aceasta, ţara trebuie să capete un gu- 
vern de reală coaliţie naţională. 

România nu mai este singură. Regele îşi dă seama că a 
sosit momentul să acţioneze. 


Nu Groza şi nu Tătărăscu l-au informat pe Rege despre 
sosirea notei din cele două capitale, ci un membru al Misiu- 
nii americane. 

În aceeaşi zi de 20 august 1945, Mihai îl convoacă pe 
Petru Groza. Cînd îşi manifestă surprinderea că i s-a tăinuit 
primirea notei anglo-americane, preşedintele Consiliului 
răspunde senin: 

— Sire, nimeni dintre noi nu a luat-o în serios! 

— Dar nu ne putem face că nu ştim nimic despre ea! 
Interesele ţării ne obligă să semnăm pacea. Şi, pentru a o 

semna, ne trebuie un guvern agreat de Statele Unite şi de 
Regatul Unit. Ce propuneţi în acest sens? 

— Nimic! Nota lor nu valorează nici cît hiîrtia higieni- 
că! Nu au nici un drept să se amestece în treburile noastre! 
Cine se cred ei? Aici, n-au nici un drept de control. Cre- 
deţi-mă, ar fi bine ca nici Maiestatea voastră să nu acorde 
nici o importanţă acestui petic de hîrtie. 

Făcîndu-se că n-a observat termenii vulgari şi tonul dis- 
preţuitor, Regele cere energic să se iniţieze imediat con- 
sultări cu toate partidele politice. Primul ministru ridică din 
umeri şi se retrage mormăind: „Cîtă vorbărie pentru o ni- 
mica toată!” $ 

Cei „patru mari”, convocați de Mihai, sosesc puțin mai 
tîrziu. Îi stătuseră alături în pregătirea loviturii de stat de la 
23 august, iar acum sînt invitați să-şi spună părerea asupra 
situației create prin primirea notei anglo-americane, care 
cere constituirea unui guvern de uniune națională. Trei 
dintre cei „patru mari”, Iuliu Maniu, Dinu Brătinanu şi Ti- 
tel Petrescu, afirmă că trebuie să se dea imediat satisfacţie 
cererii anglo-americane. Ei reprezintă majoritatea. Vişin- 
ski i-a înlăturat de la putere. Într-un guvern alcătuit con- 
form spiritului şi literei Declaraţiilor de la Ialta şi Potsdam, 
lor ar fi trebuit să li se acorde cele mai importante ministe- 
re. Se gîndesc, desigur, la asta, dar nu suflă o vorbă, referin- 
du-se doar la viitorul României, la nevoia de a cîştiga bu- 
năvoinţa fiecăreia dintre cele trei Mari Puteri Aliate şi la 
avantajele ce ar decurge pentru ţară din semnarea tratatu- 
lui de pace. Numai Pătrăşcanu, reprezentantul partidului 
comunist, nu împărtăşeşte această părere: el crede că nota . 
anglo-americană nu are nici o importanţă, că Washingto- 
nul şi Londra au făcut un simplu gest, o formalitate fără 
însemnătate practică. 

Cine are dreptate, cine se înşală? Groza, adineaori, şi 

Pătrăşcanu, acum, minimalizează valoarea intervenţiei 
americanilor şi englezilor. În propriul lor interes, probabil. 
Sînt în joc situaţia lor personală şi scopurile politice la care 
au subscris. Nu, nu e de crezut că acţiunea întreprinsă de 
Truman şi Attlee nu are nici o valoare! Nu degeaba aţiță ei 
setea de libertate şi independenţă a românilor! Nu ca să 
realizeze o operaţie oarecare de politică internă au acţio- 
nat ei, nu se servesc de România pentru cine ştie ce obscu- 
re reglări de conturi cu Moscova! 

Aşa gîndesc principalii şeti politici români. Şi Regele. 

Suveranul îl convoacă pe Groza a doua zi, 21 august. Îi 
aduce la cunoştinţă conţinutul discuţiilor din ajun şi, în 
concluzie, declară: 

— Aliaţii ne cer să alcătuim un guvern de uniune naţio- 
nală, ţara, la rîndul ei, vrea acelaşi lucru. Vă rog, prin urma- 
TE, să demisionaţi. 

— Dar pentru ce, mă rog? Totul merge loarte bine! 
Mai bine ca oricînd! 

Groza, de obicei atît de mieros, e tranşani şi îşi rosteşte 
răspicat vorbele: 

— Refuz să demisionez! 

Mihai îşi aduce aminte cum, cu aproape un an în urmă, 
la 23 august 1944, Ion Antonescu, progermanul, i-a răs- 
puns la fel de categoric ca astăzi, 21 august 1945, prosovie- 
ticul Groza. Şi unul şi celălalt au refuzat să se supună auto- 
rităţilor şefului statului. Constituţia, prin articolul 88, dă 
Monarhului dreptul să numească şi să demită primul minis- 
tru. Mai mult, are datoria să o facă atunci cînd interesul 
naţiunii o cere. După părerea lui Mihai, această preropa- 
tivă care îi permite să fie, în numele poporului, arbitru între 
partidele politice, este cea mai importantă dintre toate ce- 
lelalte înscrise în Constituţie. Dar legea, neprevăzind ipo- 
teza unei împotriviri fată de voinţa Regelui, nu a specificat 

mijloacele prin care un șef de guvern poate fi constrîns să 
demisioneze. Or, în decursul unui singur an, doi extremiști 
au refuzat să se supună regulilor democraţiei. 

Suveranul trebuie să găsească procedeul adecvat 
împrejurărilor pentru a-l obliga pe Groza să demisioneze. 

L-a găsit! În lipsa unui parlament care să ratifice legile, 
guvernul îşi exercită acţiunea prin decrete a căror validita- 
te depinde de semnătura Regelui. De altfel, protitînd de 
obligaţia ca decretele să-i poarte semnătura pentru a că- 
păta forță de lege, Mihai a reuşit să mai îmbunătăţească u- 
nele dintre ele. Ei bine, de azi înainte nu va mai semna nici 
un decret şi nu va mai primi nici un ministru! În telul aces- 
ta, activităţile guvernamentale vor fi paralizate, iar Groza 
va fi silit să demisioneze. 

Mihai I a hotărît să intre în grevă. 


„Greva regală” a început la 21 august 1945. 

Şi tot în acea zi,-Mihai mai lace un demers, la fel de 
grav. Dispoziţiunile de la Ialta nu puteau intra în vigoare 
înainte de încetarea ostilităţilor — lucru pe care i l-au co- 
municat americanii, la 5 martie, cînd l-au sfătuit să se su- 
pună exigenţelor lui Vişinski şi să alcătuiască guvernul aşa 
cum dorea Moscova —, dar în prezent pot fi aplicate. Or, 
în conformitate cu acele dispoziţiuni, confirmate la Pots- 
dam şi susţinute ulterior de Washington şi de Londra, Ali- 
aţii s-au angajat să ofere asistenţă acelei țări eliberate care 
ar fi solicitat-o pentru a-şi forma un guvern democratic. 
Pentru toate aceste motive, el Mihai I, Şeful Statului Ro- 
mân, se adresează celor trei Mari Puteri Aliate, cerîndu-le 
ajutorul: „... pentru binele ţării, doresc să se semneze un 
tratat de pace şi, singurul impediment în acest sens fiind 
prezentul guvern, minoritar, fac apel la cele trei puteri să 

mă stătuiască în vederea lărgirii acestuia în spiritul Decla- 
raţiei de la Potsdam”. 

Cite un exemplar al mesajului va fi remis fiecărei misi- 
uni aliate din Bucureşti? 

Prima care îl va primi va fi Misiunea sovietică. Şeful a- 
cestei Misiuni, mareşalul Tolbuhin, nu s-a prezentat el în- 
suşi la Palat. A venit generalul Susaikov, însoţit de comisa- 
rul lui politic, Pavlov, şi de interpretul Skoda. Generalul ia 
mesajul, îi citeşte începutul, parcurge şi restul şi, ridicînd 
ochii, strigă: 

— Această comunicare n-a fost încă transmisă ameri- 
canilor şi englezilor, nu-i aşa? 

— Ba da, răspunde Regele după un moment de şovăia- 
lă, căci misiunile americană şi britanică tocmai fuseseră a- 
nunţate că Suveranul le va transmite, în cursul zilei, o notă 
destinată guvernelor lor. Dar şi-a dat seama de cursa pe ca- 
re i-o întindea sovieticul. 

— În acest caz, trebuie să cereţi să v-o înapoieze! Ime- 
diat! Şi o să-l pedepsiţi cu severitate pe cel care a îndrăznit 
să facă aşa ceva! 

— Eu sînt acela. Eu am dat ordinul. 

ŞI, pe tonul cel mai firesc, Mihai le spune lui Susaikov, 
care nu-şi revine din uluială, şi lui Pavlov, care s-a făcut alb 
la faţă, că nu are intenţia să ceară restituirea notei, ci că 
vrea, dimpotrivă, să afle reacţia celor trei guverne aliate. 

Şetul Misiunii americane, generalul Schuyler, şi consi- 
lierul său politic, Burton Berry, ca şi şeful Misiunii britani- 
ce, vicemareşalul aerului, Stevenson, şi consilierul său, Le 
Rougetel, au primit mesajul regal în cursul zilei. 

Gheorghe Tătărăscu telefonează ca să întrebe cum se 
face că Suveranul nu l-a consultat pe el, ministrul de exter- 
ne, mai înainte de a lua o iniţiativă de importanţă, ca aceea 
de a se adresa unor guverne străine. Dimitrie Negel, Ma- 

reşalul Curţii, este împuternicit să răspundă că Maiestatea 
sa nu a considerat util să-i ceară părerea unui ministru de 
externe care şi-a permis să nu-l înştiinţeze pe şeful statului 
de primirea unei note din partea Washingtonului şi a Lon- 
drei. 

Puțin după aceea, Mareşalul Curţii primeşte un telefon; 
generalul Susaikov ar dori să-l primească, spre sfîrşitul zi- 
Iei, la reşedinţa sa. Zacusca şi vodca sînt excelente, şi în 
timp ce închină un pahar cu oaspetele său, Susaikov îl in- 
formează că îl aşteaptă o frumoasă recompensă dacă ob- 
ţine de la Suveran retragerea supărătorului mesaj. 

Presiunile sporesc! 

A doua zi, 22 august, după-amiază, Susaikov soseşte în 
audienţă. 

— Guvernul meu — spune el — deplinge acţiunea în- 
treprinsă de Maiestatea voastră. El este convins că intenții- 
le Maiestăţii voastre sînt bune, dar vă roagă să fiţi rezonabil 
şi să cereţi restituirea apelurilor pe care le-aţi trimis. Susai- 
kov a vorbit pe tonul conciliant al unui prieten venit să dea 
o mînă de ajutor la rezolvarea unei probleme delicate. 

Mihai răspunde amănunţit. Explică ce l-a determinat să 
scrie celor trei guverne aliate şi să intre în grevă: pacea nu 
se va putea obţine cîtă vreme guvernul nu va răspunde nor- 
melor prescrise la Ialta şi Potsdam. Datoria lui de Suveran 
îl obligă să acţioneze în scopul formării guvernului de uniu- 
ne naţională, pe care cele trei Mari Puteri îl doresc în toa- 
te ţările eliberate. Şi va face tot ce îi stă în putinţă ca să dea 
poporului său pacea la care acesta aspiră, în libertate şi in- 
dependenţă. 

Susaikov ascultă politicos, dar sceptic. Oricum ar lua-o, 
această poveste i se pare abracadabrantă. Ce-i pasă Rege- 
lui de componenţa guvernului? La ce-i trebuie să se ocupe 
de politică? Doar nu-i lipseşte nimic! Nici promovări nu 

are de aşteptat... Ce-o mai fi vrînd tînărul ăsta care poate 
trăi după cum îi dă ghes inima? Grevă? Bine, dar e aberant! 
Auzi: Regele în grevă! Ridicol! Muncitorii, da, fac grevă — 
dar numai în Occident, aici e interzis. Ce aiureală... Mihai 
continuă să divagheze despre democraţie cînd Susaikov, 
iritat, îl aduce la realitate: 

— Concret, ce trebuie să comunic la Moscova? 

— Ce v-am spus. 

— Deci, nimic pozitiv. 

Bine, vedem mai tîrziu. Dar mîine? Miine, 23 august, se 
împlineşte un an de la eliberarea României. Va asista Ma- 
iestatea sa la ceremonia ce va avea loc cu acest prilej? 

— Nu. Date fiind circumstanţele, nu voi lua parte. 

— Aduceţi-vă aminte că victoria sărbătorită miine nu 
este numai a românilor, ci şi a noastră! Absența Maiestăţii 
voastre ar putea fi interpretată ca o insultă la adresa noas- 
tră! 

— Voi fi tare mîhnit dacă o luaţi aşa! 

Uluit, Susaikov spune printre dinţi, în timp ce se retra- 
ge: 

— Atitudinea Regelui României nu va fi deloc apre- 
ciată la Moscova! 


Într-adevăr, Stalin e decepţionat. Mihai îl surprinde ne- 
plăcut. Se bizuise pe el, pentru că se comportase atît de bi- 
ne în timpul războiului, condusese lovitura de stat, nefiind, 
deci, un reacţionar. Dar, mai ales, contase pe el din calcul 
politic: Moscova, precum odinioară Berlinul, găsise mai 
prudent să nu înfrunte un Rege atit de popular şi mai abil 
să se tolosească de popularitatea lui. Toate dovezile de 
prietenie, mergînd pînă la conferirea Ordinului „Victoria”, 
erau menite să convingă poporul român că Regele său, de- 

venit un simbol, se afla în cei mai buni termeni cu Uniunea 
Sovietică, că nu era împotriva.regimului acesteia, că, prin 
urmare, exemplul Regelui trebuie urmat. Mare decepţie la 
Moscova! În aceeaşi seară, postul de radio sovietic aduce 
un elogiu ditirambic guvernului român „de largă concen- 
trare democratică” şi preşedintelui acestuia, Petru Groza. 

A doua zi, la 6 dimineaţa, Mihai e trezit de secretarul 
său, Mircea loaniţiu: generalul Susaikov e la telefon, cere 
să fie primit de Suveran. „Să vină într-o oră”, răspunde Re- 
gele. 

Sîntem în 23 august 1945. Acum un an, lovitura de 
stat... | 

La ora 7, generalul sovietic soseşte însoţit de Skoda, in- 
terpretul său. Gravi şi sumbri, cei doi nu fac nici o mişcare 
pentru a-l saluta pe Suveran, dar acesta, ca şi cum n-ar fi 
remarcat nimic, traversează salonul ca să le strîngă mîna. 

— Sînt însărcinat să o previn pe Maiestatea voastră că 
guvernul meu priveşte cu mare severitate purtarea Voastră 
faţă de guvernul Groza, a cărui demisie nu o va accepta. 
Maiestatea voastră este rugată să înceteze imediat orice 
act ostil faţă de acesta! Susaikov şi-a rostit mînios discursul, 
după care a plecat împreună cu interpretul. 

În anticameră, văzindu-i pe generalul Niculescu şi pe a- 
ghiotanţii de serviciu, cuprins de o furie subită, sovieticul le 
strigă: 

— Tot ce se întîmplă e numai din cauza voastră! Voi îl 
influenţaţi pe Rege! O să vărsaţi lacrimi şi sînge! Să nu spu- 
neţi că nu v-am avertizat! 

Pentru că a fost Rege la vîrsta de şase ani, mulţi îl vor 
considera pe Mihai un veşnic copil-rege, căutînd îndărătul 
fiecărei acţiuni de-a lui regența ocultă fie a lui Maniu, fie a 
Reginci-Mamă, fie a vreunui prieten de aceeași vîrstă — 
vînătoarea de eminenţe cenuşii. Toţi cei care gîndesc astfel 

îl cred pe Mihai influenţabil, alţii îl acuză că e încăpăţinat, 
dar nici unul nu înţelege că Regele a devenit un bărbat 
adult, că s-a emancipat de sub tutele, după ce le-a suportat 
pe aceea a lui Carol al II-lea şi pe aceea a lui Antonescu. 

Cît despre Susaikov, el îl socoteşte pe Rege şi influen- 
tabil, şi încăpăţinat: numai aghiotanţii i-au dictat atitudinea 
în care se închide. Numai imaginîndu-şi intrigi de palat, ma- 
şinaţiuni nefaste ale favoriţilor, numai astfel găseşte sovie- 
ticul o explicaţie plauzibilă pentru purtarea Regelui, tînă- 
rul acesta căruia nu-i lipseşte nimic şi care vorbeşte de 
datoria faţă de popor. 


În aceeaşi dimineaţă, puţin după plecarea lui Susaikov, 
cere să fie primit de Suveran generalul Vasiliu Râşcanu, 
ministrul de război. Numirea în acest post l-a recompensat 
pentru semnătura pe care a pus-o pe scrisoarea deschisă a 
unor militari şi înalţi funcţionari care cereau demisia guver- 
nului Rădescu. Fusese un susținător necondiţionat al ma- 
reşalului Antonescu, dar, înaintea loviturii de stat, se ală- 
turase ofiţerilor care conspirau sub ordinele Regelui şi 
apărase cu vitejie zona petroliferă împotriva nemților. 
Pentru loialitatea şi curajul său de atunci, Mihai acceptă 
să-l primească. 

Generalul Râşcanu pare surescitat. Are de spus lucruri 
de cea mai mare importanţă, dar nu le va dezvălui decit în 
prezenţa Reginei-Mamă. Iar cînd aceasta apare, începe să 
vorbească pe un ton contidenţial: 

— Guvernul a fost surprins de atitudinea Maiestăţii 
voastre, pe care o consideră prea puţin înțeleaptă. Am ve- 
nit să vă previn că există intenţia de a vă declara inapt min- 
tal pentru a domni şi de a vă interna într-un azil psihiatric. 
Urmează să fiţi reţinut acolo pînă vă veţi schimba părerile. 

Apoi, vehement, se adresează Reginei Elena: 

— Vă conjur, folosiţi-vă puterea de convingere! Fiul 
dumneavoastră e în mare primejdie, convingeţi-l să cede- 
ze! 

Râşcanu e vizibil tulburat! Tulburată e şi Regina-Ma- 
mă, care răspunde totuşi: 

— Nu voi interveni niciodată dacă fiul meu va face ceea 
ce consideră de datoria lui să facă. 

— Dar ruşii au adus sute de tancuri în Capitală, sub 
pretextul părăzii militare de astăzi! Trebuie neapărat ca 
Maiestatea voastră să apară. la tribună, înconjurat de 
ofiţerii sovietici şi români. Altfel, s-ar putea să izbucnească 
răzmeriţe. 

Şantaj peste şantaj. Mai întîi la adresa Regelui, amenin- 
fat cu internarea într-un azil psihiatric. Şi pentru că mane- 
vra n-a reuşit, ameninţarea că va fi făcut răspunzător pen- 
tru agresiunea sovietică împotriva populaţiei româneşti. 

— De unde aveţi aceste informaţii? Şi cine v-a însărci- 
nat să mă avertizaţi? 

— Nimeni! Am venit din proprie iniţiativă. 

— În acest caz, fiţi bun şi puneţi pe hirtie aceste infor- 
matii. Redactaţi, vă rog, un raport oficial în calitatea dvs. de 
ministru. Dacă faceţi asta, sînt gata să iau în serios afirma- 
tiile dvs. Dacă refuzaţi, înseamnă că totul nu e decît un 
zvon pe care nici nu se cuvenea să mi-l aduceţi la cunoş- 
tinţă. 

Râşcanu tace. Are lacrimi în ochi. Poate că a fost ani- 
mat de cele mai bune intenţii acceptînd misiunea de a-l 
preveni pe Rege. Mihai n-o va şti niciodată. Şi îl concedia- 
ză pe generalul Râşcanu, zicîndu-i doar: 

— Cred că nu mai avem nimic să ne spunem... 

Cu prilejul acestei prime aniversări a eliberării, festivi- 
tăţile sînt numeroase. Defilarea trupelor române şi sovieti- 

ce. Discursuri. Groza ridică în slăvi trainica prietenie ruso- 
română. Susaikov îl elogiază pe Groza, ridicat la rangul de 
mare artizan al eliberării. Şi cînd te pîndeşti că n-a partici- 
pat cu nimic la lovitura de stat de anul trecut! Despre Re- 
gele României, nici o menţiune, nici măcar nu i s-a rostit 
numele. Iar posturile de radio sovietic şi român au transmis 
de mai multe ori în cursul după-amiezii şi serii reportajul 
emoţionantei manifestații prezidate de „eliberatorul Petru 
Groza”, nepreţuitul preşedinte al guvernului român de 
„largă concentrare democratică”. 

Dar a fost şi o veste bună în acea zi : BBC a anunţat că 
secretarul de stat american, James Byrnes, a primit un apel 
din partea Suveranului României. În fine, afacerea a deve- 
nit publică. Semn de bun augur! 


Înainte de a intra total în grevă, Mihai mai are de înde- 
plinit o obligaţie: ceremonia de primire a scrisorilor de a- 
creditare a noului ambasador sovietic, Kavtaradze, fusese 
fixată, de mai multe săptămîni, pentru data de 24 august. 
Audienţa are loc în Sala Tronului din Palatul regal. Suvera- 
nul, asistat de ministrul de externe, Gheorghe Tătărăscu, îl 
primeşte pe plenipotenţiarul sovietic. Din stradă răzbate 
un vuiet: comuniştii au trimis manifestanți ca să-i ovaţione- 
ze pe ambasadorul sovietic şi pe ministrul român. 

Trecătorii, văzîndu-i pe manifestanți şi auzindu-le ova- 
tiile, pricep că Regele este în Palat — lucru rar, căci aparta- 
mentele nefiind încă reparate, Suveranul continuă să locu- 
iască în reşedinţa de pe Şoseaua Kiseleff. Regele este la 
Palat! Vestea se răspîndeşte rapid în oraş. Românii au în- 
teles că Mihai s-a angajat într-o acţiune de rezistenţă, ob- 
servind că a lipsit, în ajun, de la sărbătorirea lui 23 august şi 
aflînd de la Radio Londra că a adresat un mesaj americani- 

lor. Mulțimea se grăbeşte spre Piaţa Plalatului. Îşi strigă în- 
curajările şi bucuria cu răsunătoare „Trăiască Regele!” Cu- 
rînd, ovaţiile acestea le vor acoperi pe celelalte, ale proco- 
muniştilor, în onoarea prieteniei ruso-române, a lui 
Kavtaradze şi a lui Tătărăscu. Diplomatul sovietic trebuie 
să părăsească Palatul pe o uşă lăturalnică. 

Manifestanţii adunaţi de guvern, văzîndu-se în minori- 
tate, se apucă să smulgă ţevile rămase din. ajun de la tribu- 
nele montate pentru festivitățile eliberării şi lovesc cu ele 
în dreapta şi în stînga. O învălmăşeală de nedescris! Neco- 
muniştii nu sînt înarmaţi, dar sînt mult, mult mai numeroşi. 
Atunci, sosesc întăriri: camioane încărcate cu trupele de 
şoc ale milițiilor comuniste se reped asupra mulţimii. 
Răniţi, strigăte de ajutor, gemete... 

Regele se duce la fereastră, îl cheamă pe Tătărăscu şi, 
arătîndu-i spectacolul de jos, exclamă: 

— Iată chipul democraţiei voastre! 


XV 

Japonia a capitulat la 2 septembrie. Războiul mondial 
s-a terminat. 

Bombele atomice americane aruncate asupra oraşelor 
Hiroshima şi Nagasaki au smuls predarea fără condiţii a 
Imperiului de la Soare-Răsare. 

La acest început de septembrie 1945, holocaustul care a 
mistuit cele două mari oraşe tulbură puţine conştiinţe: în 
balanţa ororilor, apocaliptica armă cîntăreşte mai puţin de- 
cît atrocitățile comise de combatanții niponi şi decît marti- 
riul îndurat de prizonierii pe care i-au luat şi de popoarele 
pe care le-au subjugăt. Despre bomba atomică se ştie doar 
că, prin ea, s-a pus capăt interminabilului război din Pacific 
şi că a contribuit hotăritor la victoria democraţiei. 

Nici remuşcări, nici regrete. Stirşitul războiului mondial 
este primit cu uşurare. Românii jubilează: Statele Unite 
vor putea, în fine, să-şi consacre eforturile în vederea in- 
staurării păcii promise de Roosevelt şi Truman şi vor dispu- 
ne în acţiunea lor politică de un argument convingător prin 
excelenţă: această armă nucleară pe care, cu singuranţă, 
multă vreme de acum înainte, numai ei o vor avea. 

Pentru americani, bucuria avea să fie de scurtă durată. 
Poporul care este în măsură să cucerească lumea, colosul 
acesta în stare să spulbere omenirea suferă de anxietate. 

Propria lui putere îl nelinişteşte. Îşi reproşează că e de ne- 
învins şi că e solitar, îl împovărează faptui că nu are cu cine 
să împartă păcatul atotputerniciei şi ispita de a se folosi de 
ea. Complexul de vihovăţie îl paralizează într-atât încât nici 
unul din oamenii săi politici nu va îndrăzni să jongleze cu 
ameninţarea atomică pentru a stăvili expansiunea sovieti- 
că, de frica să nu şocheze opinia publică americană. Purita- 
nismul se confruntă cu machiavelismul. 


Regele României face grevă. Aşteaptă răspuns la mesa- 
jui adresat guvernelor Statelor Unite, Regatului Unit şi al 
Uniunii Sovietice. Rezolvarea crizei instituţionale nu mai 
suportă întîrziere. 

Groza, despre care se credea că va demisiona, a plecat 
la Moscova. Acolo îl prinde prima consfătuire a miniştrilor 
de externe ai celor cinci mari puteri, întruniţi pe 11 septem- 
brie la Londra. 

La Potsdam se hotăriîse ca problemele rămase în sus- 
pensie să fie rezolvate de miniştrii de externe, în cadrul u- 
nor conferinţe periodice. Prima are loc la Londra, de la 11 
septembrie la 2 octombrie 1945. Ea trebuie să înscrie pe 
ordinea de zi problema românească. Byrnes şi Bevin, ame- 
ricanul şi britanicul, au cerut acest lucru. Dar Molotov, so- 
vieticul, a refuzat. În această situaţie, problema româneas- 
că nu poate fi înscrisă pe rol, ea va fi luată în discuţie la 
viitoarea întîlnire, în decembrie, la Moscova. 

Americanii şi englezii nu-i cunosc pe români tot atît de 
bine pe cît îi cunosc vecinii lor, sovieticii, afirmă Molotov, 
care se grăbeşte să explice opiniei publice occidentale, în 
cursul unui interviu pe care îl dă la Londra, cît de satistă- 
cătoare este situaţia în România şi, prin urmare, cât de inu- 
tilă este dezbaterea acestei chestiuni la apropiata întîlnire: 

guvernul prezidat de Groza este foarte popular, deoarece 
a instaurat pacea şi ordinea, şi este larg reprezentativ pen- 
tru toate tendinţele politice cu adevărat democratice. Mai 
mult decît atît, a adăugat Molotov, guvernul Groza aplică, 
în sfîrşit, cu onestitate clauzele armistiţiului, lucru pe care 
guvernele precedente nu l-au făcut, întrucît printre mem- 
brii lor se aflau elemente antisovietice. 

La Bucureşti, Iuliu Maniu, înţelegînd să beneficieze de 
dreptul la replică pe care îl acordă ziarele din Occident, îi 
convoacă pe corespondenţii străini la o conferinţă de pre- 
să. Respingînd punct cu punct afirmaţiile lui Molotov, el 
aduce dovezi despre imixtiunea sovietică în afacerile inter- 
ne ale României. Guvernul Groza, căruia îi dovedeşte ca- 
racterul prea puţin reprezentativ pentru voinţa naţională, 
este impopular şi antidemocratic, căci „democraţia poate fi 
interpretată în diferite feluri, dar nu se poate ajunge pînă la 
a pretinde că ea înseamnă dictatură, lagăre de concentrare 
şi teroare”. A afirma, aşa cum a făcut-o ministrul sovietic al 
afacerilor externe, că precedentele guverne române nu au 
aplicat cu onestitate clauzele armistiţiului este cel puţin ris- 
cant: încă înainte de instalarea actualului guvern român, 
mareşalul Stalin a exprimat autorităţilor române satisfacția 
sa conferind Regelui României ordinul „Victoria” şi resta- 
bilind relaţiile diplomatice între Moscova şi Bucureşti. Gu- 
vernul Rădescu, despre a cărui activitate dl. Molotov s-a 
plins la Londra, avusese în componenţa sa nu numai mi- 
niştri naţional-ţărănişti, ci şi comunişti. Partidul Național- 
Țărănesc pe care îl prezidează, aminteşte Iuliu Maniu, în- 
scrisese în programul său, încă înainte de război, stabilirea 
şi menţinerea unor relaţii de bună vecinătate cu Uniunea 
Sovietică, în timp ce actualul ministru de externe din guver- 
nul Groza, Gheorghe Tătărăscu, poartă responsabilitatea 
alianţei cu cel de al III-lea Reich şi a instaurării celor trei 


Greva regală sI) 


dictaturi: a lui Carol al II-lea, a legionarilor din Garda de 
Fier şi a lui Antonescu. 

Declaraţiile lui Iuliu Maniu sînt respinse de cenzură. 
Singură agenţia de presă britanică Reuter va reuşi să le 
transmită, pe căi ocolite şi cu o lună întîrziere. 


Mihai îşi continuă greva, iar miniştrii care vin pentru a-i 
prezenta rapoartele nu sînt primiţi; plicurile cu decrete şi 
acte de stat aduse la semnat sînt înapoiate, fără a fi fost mă- 
car deschise. Guvernul Groza nu demisionează totuşi. Se 
laudă că e un guvern „de largă concentrare democratică” şi 
vrea să lase impresia că actele sale sînt perfect legale, deşi 
a trebuit să opteze pentru ilegalitate: guvernează promul- 
gînd decrete nevalidate de Rege. 

Suveranul este ignorat oficial, presa şi radioul nu infor- 
mează ţara că Regele este în grevă. El însuşi nu dispune de 
nici un mijloc pentru a se adresa poporului. Dar acesta îşi 
dă seama că ceva se petrece: autorităţile nu menţionează în 
nici un fel existenţa lui Mihai I, numele lui nu mai este citat 
la radio şi în ziare. Cenzura veghează, îşi zic românii, în- 
țelegînd că Mihai se înverşunează să-i apere. 

Există o cenzură oficială şi directă. S-a inventat însă şi o 
a doua, oficioasă şi indirectă, exercitată de Ministerul In- 
formaţiei şi Propagandei, reinstaurat ca pe timpul dictatu- 
rii lui Antonescu. Comunistul Constantinescu-laşi conduce 
acest departament de care depinde repartizarea hirtiei de 
ziar, marfă devenită rară, cum sînt de altfel toate celelalte 
produse. Cantitatea de hîrtie alocată ziarelor nu ţine sea- 
ma de tirajul acestora, ci este direct proporţională cu nu- 
mărul articolelor venite de la minister care au fost publica- 
te. Uniunea Tipografilor şi-a luat şi ea măsuri de precauţie, 
pentru ca nici un comentariu, nici o ştire să nu fie paginate 

dacă nu sînt conforme cu directivele primite zilnic de la Mi- 
nisterul Informaţiei şi Propagandei. În fine, o pleiadă de 
noi ziarişti, care afirmă că au lucrat în ciandestinitate, sînt 
repartizaţi de acelaşi minister, împînzind redacţiile ziarelor 
şi studiourile radio. 

Corespondenţii şi trimişii speciali ai presei străine sînt 
rari, vizele de intrare în România fiind acordate cu zgîrce- 
nie. Pe de altă parte, munca lor nu este uşoară: trebuie să 
supună cenzurii orice text şi, atunci cînd nu pot fi decent 
refuzate, dar sînt considerate prea puţin elogioase pentru 
regim, transmiterea lor este împiedicată de subite defecţi- 
uni pe circuitele telefonice şi telegrafice. 

Iar condiţiile de viaţă ale românilor se înrăutăţesc. 

Seceta sfirşeşte prin a compromite recolta pe care zbu- 
ciumul reformei agrare o împuţinase dinainte. Nu se mai 
găseşte nimic în economate, pieţe şi magazine, nimic la 
„negru” şi nici măcar lapte şi ouă la ţară. Românii capătă 
cartele pentru alimente şi pentru toate celelalte produse, 
ei, care n-au cunoscut aşa ceva nici în timpul războiului, de- 
cît cel mult pentru unele produse din import, care, oricum, 
la capitolul bunurilor de consum curent nu erau prea mul- 
te. Raţiile sînt mici şi nu se găsesc totdeauna. Pe la econo- 
mate, pe la depozite — situate în general la marginea ora- 
şelor — românii trebuie să se aşeze la coadă de la 4 
dimineaţa şi, de cele mai multe ori, după ore întregi de aş- 
teptare află că proviziile de cartofi, paste făinoase sau țigări 
s-au terminat. Săptămîni şi luni întregi, masa de fiecare zi 
se compune din pătlăgele vinete şi roşii. Foametea, care 
anul trecut a lovit numai Moldova, face acum ravagii în toa- 
tă ţara. 

S-au reluat manifestaţiile. Pentru a aclama, nu pentru a 
reclama. Străzile răsună de „Trăiască guvernul de largă 
concentrare democratică!”, „Trăiască Stalin!” şi „Mulţi ani 

lrăiască Petru Groza!”, urlate de oameni lihniţi de foame. 
Portrete uriaşe ale zeilor noului Olimp — Marx, Engels, 
Lenin şi Stalin — urmaţi de zeii locali — Petru Groza, Ana 
Pauker, Vasile Luca şi Gheorghiu-Dej — tronează deasu- 
pra lungilor procesiuni. Efigiile lui Truman şi Attlee au fost 
izgonite din panteon, lucru care nu se întîmplase, pînă nu 
demult, cu cele ale lui Roosevelt şi Churchill. Asta pentru 
că, războiul o dată terminat, s-a constatat că adversarii, adi- 
că duşmanii României democratice, sînt americanii şi en- 
glezii, aceşti imperialişti reacţionari. Şi ca să se păzească de 
ci, România trebuie să strîngă, tot mai puternic, legăturile 
de prietenie cu Uniunea Sovietică. Cînd întîlnesc ofițeri 
sovietici, manifestanţii îi ovaţionează; cîţiva metri mai de- 
parte, dacă văd un ofiţer american fotografiindu-i, îl hui- 
duie şi îl molestează. lar Washingtonul nu reacţionează... 
Muncitorii au fost înscrişi în sindicatul devenit unic. De 
altfel, dacă nu eşti sindicalist, nu-ţi poţi păstra serviciul, nici 
nu poţi găsi altul. Din salariul fiecărui muncitor sau 
funcţionar se reţine din oficiu cotizaţia sindicală şi prețul 
abonamentului la „Scînteia”. Banii sînt puţini, dar cum nu 
se găseşte nimic de cumpărat, nici măcar de mîncare, leafa 
ajunge. Dar oboseala îi răpune pe români: Confederația 
Generală a Muncii, condusă de Gheorghe Apostol şi însăr- 
cinată cu educarea maselor, organizează zilnic în uzine şi 
instituţii, după orele de muncă, aşa-zise şedinţe de infor- 
mare. Ritualul este mereu, pretutindeni, acelaşi: un to- 
varăş din respectivul colectiv dă citire articolului de fond 
apărut în dimineaţa aceea în „Scînteia” sau în „România 
Liberă”, după care cel care conduce şedinţa îl comentează 
indelung; urmează discuţii, întrebări şi răspunsuri. Absența 
de la aceste şedinţe atrage după sine concedierea; viitorul 
fiecăruia depinde de notele obţinute şi de aptitudinea pen- 
Iru dialectica marxist-leninistă. Mai sînt apoi orele supli- 


230 $ Hăituiala 


mentare, pe care muncitorii le fac chipurile din proprie 
iniţiativă, pentru a compensa timpul pierdut cu manifes- 
taţiile de stradă. Extenuaţi, livizi, românii, atît de prietenoși 
şi comunicativi, au devenit întunecaţi şi morocănoşi. 

Zor-nevoie, ţara trebuie adusă pe calea cea bună. A ve- 
nit timpul de a purifica şi Biserica. 

Biserica ortodoxă nu este vizată, înalta ierarhie biseri- 
cească nu are a se teme, mai ales de cînd patriarhul Nico- 
dim a legat, în urma unui voiaj la Moscova, prietenie cu pa- 
triarhul Alexei al tuturor Rusiilor, iar cinul preoţesc, 
epurat şi purificat, se înscrie în „organizaţiile democrati- 

ce”. Mitropoliţii şi popii sînt prezenţi la toate recepţiile ofi- 
ciale. Totuşi, omul de rînd, credinciosul care se duce dumi- 
nica la biserică are a doua zi de furcă cu sindicatul. Regimul 
nu este împotriva Bisericii, ci a credinţei. 

Cu Biserica ortodoxă, autocefală, ai cărei slujitori sînt, 
în fond, funcţionari de stat — chiar dacă mai există şi preoţi 
care-şi ascund cu greu adevăratele sentimente — au existat 
căi de înţelegere. Afacerea se complică însă în cazul catoli- 
cilor şi protestanților. Biserica romano-catolică are circa 
100 000 de credincioşi, împrăştiaţi în toată ţara, dar stabiliţi 
mai ales în vestul şi nordul Moldovei, către Polonia. Biseri- 
ca uniată, catolică de rit bizantin, este solid implantată în 
Transilvania, unde nuinără mai bine de un milion de cre- 
dincioşi. Protestanţii sînt mai puţin numeroşi, dar au vechi 
rădăcini, în Transilvania, în special în satele şi oraşele lo- 
cuite de minoritățile maghiară şi germană. 

Preoţii catolici şi pastorii protestanți, ale căror confe- 
siuni sînt recunoscute, dar xu şi întreţinute de stat, nu sînt 
funcţionari şi, fapt şi mai grav, nu au colaborat cu legionarii 
din Garda de Fier sau cu nemţii; ei nu şi-au părăsit misiu- 
nea spirituală decît pentru a-i sprijini pe cei persecutați. 
Episcopul greco-catolic, monseniorul Hossu, este venerat, 

nga cum monseniorul Vladimir Ghica este venerat de ro- 
mano-catolici. Or, în ochii regimului, oamenii aceştia sînt 
periculoşi. Preoţii, pastorii şi enoriaşii lor, întreţinînd re- 
laţii, unii cu Roma, alţii cu coreligionarii lor din Statele 
Unite şi din alte părţi, sînt martori supărători. Pentru a se 
putea acţiona împotriva lor, s-a inventat o nouă etichetă 
infamantă: cosmopolitismul. Ea va fi folosită împotriva ca- 
tolicilor şi a protestanților, dar şi împotriva celor care pri- 
mesc corespondenţă din ţările capitaliste sau frecventează 
reprezentanţele la Bucureşti ale Statelor Unite, Angliei şi 
Franţei. Cosmopolitismul desemnează orice contact cu 
Apusul şi reprezintă o încălcare a legii; internaţionalismul 
înseamnă legături cu Răsăritul şi constituie o virtute. 

Guvernul îşi duce la îndeplinire programul. Ministerele 
execută ceea ce le indică secţiile Comitetului Central al 
P.C.R. Pentru a inspira şi supraveghea activitatea secţiilor 
Comitetului Central şi ale ministerelor pe care acestea le 
dublează, Iosif Kişinevski, agentul de legătură cu Moscova, 
a primit întăriri: în afara reprezentanţilor oficiali, diplomaţi 
şi militari, Uniunea Sovietică a adus la Bucureşti comisari 
politici, care lucrează în umbră, conducînd şi supervizînd 
activitatea tovarăşilor români. 

Treaba merge înainte: presa este cenzurată, armata es- 
te dezarmată, poliţia nu mai e poliţie, magistratura a fost 
îngenuncheată. Nimeni nu poate spune că este la adăpost. 
Se pare că înşişi comuniştii trăiesc terorizaţi, suprave- 
ghindu-se unii pe alţii. 

Oriunde s-ar îndrepta, românul se loveşte de zidul unei 
închisori. Nouăsprezece milioane de nevoiaşi. Agresaţi. 


Impopularitatea. guvernului este flagrantă. Trebuie fă- 
cut ceva, un gest, o demonstraţie spectaculoasă a grijii pe 

care guvernul şi susținătorii săi sovietici o poartă naţiunii 
române şi intereselor ei. 

Groza së întoarce de la Moscova cu o convenţie econo- 
mică de care face mare caz. „La cererea guvernului ro- 
mân”, stipulează convenţia, guvernul sovietic a acceptat să 
reducă după cum urmează livrările româneşti de alimente, 
materiale de intendenţă şi sume de bani destinate trupelor 
sovietice din România: cele 8 576 de tone de carne livrate 
trimestrial vor cobori în trimestrul trei 1945 la numai 7 000 
de tone şi apoi la 3 865 de tone; materialele de intendenţă 
vor fi de acum înainte specificate în prealabil, iar pe lista 
lor (lista actuală cuprinde, printre altele, 70 000 de perechi 
de încălţăminte de piele şi tot atîtea de izmene) se va adău- 
ga, trimestrial, suma de 150 de milioane de lei româneşti, 
cu care Armata Roşie va achiziţiona de pe piaţă produsele 
necesare; cît despre suma achitată lunar pentru acoperirea 
„nevoilor trupelor sovietice”, 5 885 de milioane de lei, ea 
va scădea în luna septembrie la 5 250 de milioane, iar din 
` octombrie, la numai 3 800 de milioane. 

Luînd act de aceste cifre, presa le comentează favorabil, 
arătînd cît de bine a apărat Groza cauza românească şi cît 
de generoşi s-au arătat prietenii sovietici. Dar, cu această 
ocazie, românii descoperă cît îi costă ocupantul care le-a 
impus actualul guvern şi armata care îi împiedică se scape 
de el; de aceea, nu împărtăşesc deloc entuziasmul oficial. 
După nivelul reducerilor acceptate, ei îşi dau seama cît de 
mari sînt sumele care li se cer. Poporul nu ştie că sumele 
plătite sovieticilor le-au permis acestora să cumpere acţi- 
uni pe care le deţin în Sovrom-uri, dar ştie că statul tocmai 
a rambursat, la o rată de schimb exagerată, rublele zviriite 
pe piaţă de Armata Roşie. Nu, românii nu sînt mulţumiţi 
de gestiunea lui Groza, se ştiu înşelaţi şi se revoltă atunci 
cînd se proclamă că ar fi fericiţi. 

Încă un efort: în ziua a doua a Conferinţei Naţionale a 

P.C.R., ţinută ia Bucureşti între 16 şi 21 octombrie şi care a 
hotărît să „consolideze puterea populară”, noul Comitet 
Central îl numeşte pe Gheorghe Gheorghiu-Dej unic se- 
cretar general al P.C.R. Vasile Luca, ungurul Laszlo, şi 
Ana Pauker, evreica, sînt înlăturați din troica aflată în frun- 
tea partidului. Din cei trei, numai Gheorghiu-Dej, româ- 
nul, a fost menţinut. Măsura urmăreşte să măgulească na- 
ționalismul şi antisemitismul. Dar nu reuşeşte, căci poporul 
constată că frînele puterii continuă să fie ţinute de Ana 
Pauker, prietena lui Stalin. 


La 8 noiembrie, de sfinţii Mihail şi Gavril, România îşi 
sărbătoreşte Regele, celebrîndu-i ziua onomastică şi pe a- 
ceea de naştere, care a fost pe 25 octombrie. 

Regele rămîne însă la Sinaia. Îi e teamă ca prezenţa sa 
la Bucureşti, pe 8 noiembrie, să nu îndemne populaţia la 
manifestații nechibzuite, fiindcă ar putea duce, în cele din 
urmă, ia vărsări de sînge. 

Perioada aceasta de grevă este pentru Mihai una de sin- 
gurătate. Poliţişti în civil îi supraveghează reşedinţa, iar el 
aibă neplăceri. La început, ofiţerii misiunilor americană şi 
britanică, care îi apreciaseră îndrăzneala de a înfrunta 
Moscova, veneau adesea să-l încurajeze. Acum, nu mai dau 
nici un semn de viaţă. Doar generalul Susaikov se mai inte- 
resează de el şi, pe 25 octombrie, cînd Mihai a împlinit do- 
uăzeci şi patru de ani, i-a trimis daruri — de-ale gurii — 
prin interpretul său Skoda, care i-a spus, aşa, ca din întîm- 
plare, fără să facă aluzie la greva regală: „Nu l-aţi mai văzut 
de muli timp pe general...”. Retras în castelul său de la Si- 
naja, Regele a avut azi dimineaţă plăcuta surpriză de a pri- 
mi, cu prilejul zilei onomastice, o delegaţie de studenti ve- 
niţi să-i prezinte urările tineretului român. 


234 Hăituiala 


În toată ţara s-au dat ordine stricte pentru ca nimic să 
nu aducă aminte poporului că astăzi este ziua de nume a lui 
Mihai; mai mult ca oricînd, numele Regelui nu trebuie să 
apară în presă sau la radio. 

Ziarul „Ardealul” trece peste interdicţie: fără ca nume- 
le Regelui să apară, conform poruncii, prima pagină este 
doar acoperită de portretul lui Mihai! Directorul-proprie- 
tar al ziarului, Anton-lonel Mureşanu, jurist-economist din 
Ardeal, membru al Partidului Naţional-Ţărănesc, şi-a păs- 
trat curajul şi sinceritatea. Ataşamentul la democraţie l-a 
costat ani de puşcărie, ca deţinut politic, în timpul războiu- 
lui, dar nu acceptă să-şi trădeze aici acum crezul. 

În cursul dimineţii, mulțimea se grăbeşte spre Piaţa Pa- 
latului. Este din ce în ce mai numeroasă, unii flutură ziarul 
„Ardealul”, cu chipul Regelui, alţii mici drapele tricolore. 
Cine, cînd, cum i-a adunat pe toţi aceşti oameni? Aproape 
50 000 de bucureşteni, înalţi funcţionari, simpli muncitori, 
veniţi cu familiile, cărora li se alătură ţărani din împrejuri- 
mile Capitalei. O adevărată sărbătoare, solemnă şi grandi- 
oasă, fără note false, căci nimeni nu manifestează împotri- 
va guvernului. Un fel de comuniune pe deasupra luptei de 
clasă, bucuria de a fi din nou împreună. Ca în noaptea de 
23 august a anului trecut, se joacă hora, se cîntă vechi cîn- 
tece populare şi, mai ales, „Deşteaptă-te, române!”. 

Spre prînz, de pe acoperişul Ministerului de Interne în- 
cepe să se tragă asupra mulţimii. Gloanţele şuieră şi stri- 
găte de „Trăiască Regele!” se ridică din piaţa pe care nu o 
părăseşte nimeni. Străzile sînt năpădite de lume. Camioa- 
ne, încărcate cu trupe de şoc, înarmate cu bite, se năpus- 
tesc în plină viteză, cu farurile aprinse, strivind în drumul 
lor oamenii masaţi pe străzi şi în piaţă. Morți, răniţi, nume- 
roase arestări. 

Cu cinci săptămîni înaintea conferinţei ep be de 

externe, care se va ocupa de problema românească, „orga- 
nele de stat şi masele de muncitori” au venit de hac unei 
„manifestații antiguvernamentale organizată de Partidele 
Naţional-Ţărănesc şi Liberal”. Presa şi radioul român o 
afirmă, cele ruseşti o confirmă! 


XVI 


Partidul socialist se 
autolichidează 


Nenorocirile României se vor încheia o dată cu sfîrşitul 
anului. Chestiunea românească, înscrisă pe ordinea de zi a 
Conferinţei de la Moscova, va fi dezbătută de miniştrii de 
externe ai celor trei mari puteri înainte de sfîrşitul anului 
1945. Întilnirea lor va avea loc între 17 şi 25 decembrie. 

Americanii şi englezii poartă răspunderea crizei acute 
prin care trece ţara românească: cu nota pe care au adre- 
sat-o la 20 august guvernului Groza, au reuşit să provoace 
acest abces. Vor trebui să-l spargă ei înşişi la Moscova. Wa- 
shingtonul şi Londra au jucat cum trebuie. În sfîrşit! 

De altfel, anglo-saxonii se pregătesc cu grijă pentru 
conferinţă; Byrnes nu se va duce, aşa cum a făcut Roose- 
velt la Ialta, fără să studieze minuţios dosarele. La 19 no- 
iembrie, un emisar special al preşedinteiui Truman, Marc 
Etheridge, a sosit la Bucureşti pentru a examina situaţia la 
faţa locului. Impenetrabil, i-a ascultat pe Rege, care e arbi- 
tru, pe Maniu şi Brătianu, care reprezintă majoritatea izgo- 
nită în opoziţie, şi pe Groza, care personifică Puterea. Ra- 
portul remis Washingtonului de acest eminent ziarist a fost 
ţinut în secret; cîţiva ani mai tîrziu, Byrnes va arăta în me- 
moriile sale că Etheridge scrisese în raportul său că guver- 
nul Groza era „dominat de un singur partid, care prin forţă 
a exclus reprezentarea unor largi pături democratice ale 
populaţiei”. 

Totul merge rău în România, dar toiul va reintra, 
curînd, în normal. Conferinţa începe. Lui Byrnes şi Bevin 
le va fi foarte uşor să dovedească că guvernul român nu es- 
te constituit în conformitate cu prevederile de la Ialta şi 
Potsdam. 

Comunicatul final al negocierilor de la Moscova arată 
care este hotărîrea luată de cei trei miniştri de externe, 
Byrnes, Bevin şi Molotov: o comisie se va deplasa neîntîr- 
ziat la Bucureşti pentru a-i da Regelui staturile pe care le 
cere şi îi va transmite condiţiile celor „trei mari” ca să recu- 
noască guvernul român. Cu privire la aceste condiţii, co- 
municatui de la Moscova nu dă prea multe detalii. Vorbeş- 
te doar de lărgirea formaţiei guvernamentale, care va 
trebui, după aceea, să dea asigurări ferme cu privire la li- 
bertatea presei şi organizarea neîntîrziată de alegeri libere, 
prin vot universal şi secret, la care să participe toate parti- 
dele antifasciste. 

Bun comunicat! Rămîn cîteva umbre, pe care comisia 
nu va întârzia să le risipească. Şi o omisiune: Regele nu a 
fost informat personal cu privire la rezultatul deliberărilor 
de la Moscova, de care a luat cunoştinţă prin intermediul 
emisiunii în limba română a postului de radio sovietic. 

Mihai a revenit în capitală la 30 decembrie. Aşteaptă 
sosirea emisarilor celor trei mari puteri. Un avion venind 
de la Moscova îi depune, în seara zilei de 30 decembrie, pe 
aeroportul din Bucureşti pe Andrei Vişinski, ministru ad- 
junct al afacerilor externe al Uniunii Sovietice, pe Averell 
Harriman, ambasadorul la Moscova al Statelor Unite, şi pe 
Archibald Clark Kerr, devenit Lord Inverchapel, ambasa- 
dorul la Moscova al Regatului Unit. Fiecare va sărbători 
Anul Nou la sediul misiunii ţării sale. La miezul nopţii, ca 
de obicei, Mihai se adresează naţiunii. Îndeamnă ca luptele 
şi ura din trecut să fie date uitării, pentru ca toţi împreună 
să construiască în pace viitorul patriei. 

A doua zi, prima zi a anului 1946, Vîşinski cere audienţă 
la Rege, în numele delegaţiei tripartite. 

La palatul de la Şosea, în seara zilei de 1 ianuarie, Vîşin- 
ski este primul care ia cuvîntul. E calm, destins, iar Suvera- 
nul recunoaşte cu greu în acest ministru distins pe omul ca- 
re, cu nouă luni în urmă, striga şi lovea cu pumnul în masă 
în timp ce-i vorbea. 

Guvernul sovietic, spune ministrul, consideră că actua- 
lul guvern român este deplin reprezentativ şi că a fost con- 
stituit în modul cel mai democratic; totuşi, „pentru a pune 
capăt greutăților prezente” şi în deplină înţelegere cu cele- 
lalte mari puteri, Uniunea Sovietică este şi ea de părere că 
este cazul ca Regele României să fie sfătuit să lărgească 
prezentul guvern prin includerea cîte unui reprezentant al 
partidelor Naţional-Ţărănesc şi Liberal. Aşa au convenit la 
Moscova miniştrii de externe. 

Mihai răspunde. Se arată surprins că guvernul Groza nu 
este invitat să demisioneze. Partidele majoritare să aibă cî- 
te un singur reprezentant? A fost mulţumit de hotăririle lu- 
ate la Ialta şi Potsdam, este gata să le accepte şi pe cele de 
la Moscova, totuşi, în conformitate cu principiile care stau 
la baza tuturor acestor rezoluţii, doreşte ca formațiunea 
guvernamentală română să reprezinte într-adevăr majori- 
tatea şi ca viitorul parlament să rezulte din alegeri cu ade- 
vărat libere, care să se desfăşoare după legi aprobate de 
toate partidele politice. 

— Cereţi prea mult! Aceste amănunte nu au fost discu- 
tate la Moscova! 

Vişinski e vesel, pare pus pe glume. 

— Bine, dar cui mă voi putea adresa dacă lucrurile iau 
din nou o întorsătură proastă? întreabă Regele pe un ton 
grav. 

— Nouă! Noi sîntem aici! Şi după ce plecăm, veţi avea 
legaţiile noastre! Surisul lui Vişinski este mai şters. 

În timpul audienței, care a durat o oră, Harriman şi Sir 
Archibald n-au intervenit aproape deloc. Au tăcut la Bucu- 
reşti, la fel cum tăcuseră la Kremlin în timpul negocierii ar- 
mistiţiului între Molotov şi Vişoianu, la 12 septembrie 
1944. 

În zilele următoare, Vîşinski nu ia contact nici cu naţio- 
nal-ţărăniştii, nici cu liberalii şi cu atît mai puţin cu soci- 
al-democraţii. Îi ignoră pe toţi. Lui Groza şi prietenilor a- 
cestuia le declară că „partidelor istorice” le-a sunat ceasul, 
pe Harriman îl asigură că alegerile vor aduce 70% din su- 
fragii FND-ului. Sir Archibald şi Harriman se arată ceva 
mai obiectivi: îi vizitează atît pe membrii guvernului, cît şi 
pe cei ai opoziţiei. Dar pe aceştia din urmă îi sfătuiesc să fie 
mai moderați şi le recomandă să aibă încredere în Groza şi 
în Uniunea Sovietică. La 2 ianuarie, Regele primeşte un 
mesaj oficial din partea guvernului britanic: Maiestatea sa 
este rugată să se folosească de toată influenţa de care dis- 
pune pe lîngă partidele poiitice, pentru ca acestea să ac- 
cepte hotărîrile luate la Conferinţa de la Moscova, căci ro- 
mânii pot fi siguri că se vor organiza alegeri libere. 

După ce s-a opus mai multor personalităţi propuse, gu- 
vernul Groza acceptă printre membrii săi, în calitate de mi- 
niştri fără portofoliu, pe Emil Haţieganu, din partea Parti- 
duiui Naţional-Ţărănesc, şi pe Alexandru Romniceanu, din 
partea Partidului Liberal. 

Astfel lărgit, guvernul se angajează în mod solemn la 8 
ianuarie că alegerile vor avea loc în curînd, că toate liber- 
tăţile vor fi respectate şi că partidele de opoziţie vor putea 
publica oricîte ziare vor voi. 

Într-o declaraţie făcută la Washington, secretarul de 
stat american James Byrnes constată că „acordurile de la 
Moscova nu merg atît de departe pe cît am fi dorit-o”, dar 
lasă să se înţeleagă, în mod cît se poate de clar, că Statele 

Unite nu vor abandona partida, căci adaugă: „Sper totuşi 
că ele vor aduce o îmbunătăţire substanţială a situaţiei în 
România”. 

În definitiv, totul a reintrat în normal: Regele l-a primit 
pe Groza, care s-a prezentat ca şi cum nimic nu s-ar fi în- 
tîmplat, lăudîndu-şi musculatura, urmare a deselor sale 
partide de tenis şi a plimbărilor sale matinale. 

Da, totul a reintrat în normal. Comisia tripartită şi-a în- 
deplinit misiunea. La 7 ianuarie, ea s-a dus la Sinaia pentru 
a-şi lua rămas-bun de la Rege. Vişinski, chemat la Sofia, a 
plecat după dineu. Harriman şi Sir Archibald au acceptat 
invitaţia Suveranului şi au petrecut noaptea la castel. În tot 
cursul serii, Mihai a încercat să-i facă să înțeleagă primejdia 
unor alegeri necontrolate de observatori internaţionali: cu 
trupele sovietice staționate în România şi cu metodele te- 
roriste aplicate de Puterea actuală, scrutinul va fi falsificat 
şi comuniştii vor ieşi întăriţi. Explicaţiile Regelui au fost za- 
darnice, lucrurile fuseseră hotărite. 

Din toate ceie petrecute, Suveranul a tras concluzia că, 
opunîndu-se dictaturii, a consolidat-o: alegerile, cerute de 
Washington şi Londra pentru a ajunge la o soluție demo- 
cratică a crizei, vor fi în cele din urmă folosite de Moscova 
pentru a da un temei legai dictaturii. Mihai a pierdut în 
aventura grevei regale prerogativa de a-şi numi miniştrii: 
Groza, pe care-i demisese pentru că americanii şi britanicii 
refuzau să-l recunoască, a primit girul lor. O palmă! 

Românii sînt indignaţi. Cu toată acţiunea curajoasă a 
Regelui, s-au trezit cu acelaşi guvern: lărgirea acestuia nu 
este, după părerea lor, decît o farsă sinistră. Occidentul i-a 
trădat şi, făcînd aceasta, a consimţit la înfrîngerea propriei - 
sale victorii asupra dictaturii. 

Dar nu se poate să-ţi pierzi pe vecie speranţa în toți şi în 
toate. 

Românii sfirşesc prin a-şi spune că Washingtonul şi 
Londra nu s-au lăsat trase pe sfoară chiar atît de uşor, că, 
fără îndoială, au primit asigurări irefutabile cu privire la li- 
bertatea viitoarelor alegeri. Numai cu preţul unor alegeri 
cu adevărat libere i-au permis lui Stalin să iasă cu faţa cu- 
rată, lăsînd să supravieţuiască guvernul Groza. Remiză — 
ca la şah! Căci poporul român îşi va alege singur soarta; vor 
avea loc alegeri şi vor fi libere! Tot românii, folosindu-se de 
secretul urnelor, îi vor da la o parte pe comunişti, elibe- 
rîndu-se astfel din strînsoare! Viitorul este, incontestabil, 
al democraţiei: la 18 ianuarie a avut loc, la Londra, prima 
sesiune a Naţiunilor Unite. 

Campania electorală încă n-a început, se pregăteşte doar. 
Unele formaţiuni din F.N.D. îşi schimbă numele, altele fu- 
zionează. Încă din ianuarie, cînd promisiunea de a liberali- 
za presa era încă proaspătă, „Dreptatea” şi „Liberalul”, or- 
ganele partidelor Naţional-Ţărănesc şi Liberal, nu primesc 
hîrtia necesară la timp şi în cantităţi suficiente. Criza este 
de vină, afirmă ministrul informaţiilor, dar, ce coincidență 
supărătoare, publicaţiile comuniste nu trec prin aceleaşi 
necazuri. Ele oferă, la negru, hîrtie ziarelor care-i duc lipsa. 
În felul acesta, au la cheremul lor presa „reacţionară” şi 
mai şi realizează beneficii apreciabile. Apoi, încă din ianua- 
rie, ziarul „Ardealul” a fost cenzurat pentru că citase un 
pasaj din Enciclopedia sovietică, în care Partidul Naţional-Ţă- 
rănesc era caracterizat drept „democratic, antifascist şi 
prorus”. 

La 17 ianuarie, „New York Times” publică o corespon- 
denţă din Bucureşti, denunţînd prăpastia dintre declarații- 
le oficiale şi acţiunile guvernului român, dînd şi un exem- 
plu: pe de o parte, dreptul acordat partidelor de opoziţie 

de a avea ziare şi, pe de altă parte, piedicile puse de cen- 
zură şi de raţionalizarea hîrtiei. Din acest articol, larg difu- 
zat de postul de radio american, românii trag concluzia că 
democraţiile occidentale veghează la respectarea angaja- 
mentelor pe care le-a luat guvernul Groza. 

Şi totuşi, la 4 februarie Washingtonul, şi la 5 februarie 
Londra notifică recunoaşterea guvernului român, în timp 
ce în ambele capitale se ştie cît de lipsit de sens este cu- 
vîntul „libertate” la Bucureşti. 

Data alegerilor tot nu a fost fixată. Dar regimul le pre- 
găteşte. Cu răbdare, în felul său. Prin acţiuni subterane, lo- 
vituri de forţă adesea, dar mai ales prin eroziune. 

Prima victimă: Partidul Social-Democrat. 


La 10 martie 1946, Partidul Social-Democrat se auto- 
desfiinţează. 

Fondat în 1893, partidul acesta nu reuşise niciodată să 
se implanteze adînc în lumea muncitorească, în schimb se 
bucura de o deosebită audienţă, în creştere după 23 august 
1944, în rîndul intelectualităţii române. De unde înainte şi 
în timpul celui de al doilea război doar muncitorii din Bu- 
covina şi Ardeal votau cu socialişti, după 23 august 1944 
partidul lui Titel Petrescu începuse să fie mai i influent î în 
uzinele din întreaga ţară. 

Tocmai fiindcă era în ascensiune, de cîteva săptămîni 
partidul era supus asalturilor conjugate ale Puterii şi chiar 
ale unora dintre membrii săi. Partidul traversa o criză gra- 
vă. 

La sfârşitul lui ianuarie, partidul comunist a invitat toate 
formațiunile politice care colaborau cu el în cadrul F.N.D. 
să i se asocieze pentru a se prezenta la alegeri pe liste co- 
mune. O propunere publică îi invita şi pe social-democraţi 

să se alăture coaliţiei. La 6 februarie 1946, o proclamaţie 
comunistă chema partidul socialist să-şi prezinte candidaţii 
la viitoarele alegeri pe liste comune. 

Socialiştii n-au răspuns imediat, dar era limpede că vor 
refuza oferta, deoarece de la bun început, încă de la consti- 
tuirea guvernului Groza, atît Titel Petrescu cît şi conduce- 
rea partidului, în întregul ei, refuzaseră colaborarea, consi- 
derînd socialismul incompatibil cu dictatura. Pe atunci, în 
martie 1945, doar trei membri social-democraţi se desoli- 
darizaseră de şefii lor: Rădăceanu, devenit ministru al 
muncii în guvernul Groza, Voitec, devenit ministru al edu- 
caţiei, şi Ionescu, numit ministru al minelor. 

După apelul comunist din 6 februarie 1946, cei trei co- 
laboratori ai guvernului Groza, înconjurați de cîţiva locote- 
nenţi dintre care mai important era francezul Gaston Boeuve, 
care-şi luase numele de Şerban Voinea, au început să mi- 
neze partidul socialist: continuînd să-şi spună socialişti, ei 
cereau sus şi tare asocierea neîntîrziată a forţelor muncito- 
reşti. Cu sprijinul autorităţilor, aceşti disidenţi care se auto- 
numiseră „aripa stîngă a P.S.D.” deveniseră foarte activi, 
manevrele lor amplificindu-se pe zi ce trecea. Conducerea 
partidului a fost iute pusă în imposibilitatea de a riposta. 
Astfel, de pildă, organul oficial al partidului, „Libertatea”, 
primea tot mai puţină hîrtie, iar tipografii, intimidaţi de co- 
munişti, refuzau să imprime articolele semnate de Titel Pe- 
trescu şi de membrii statului său major. 

În această situaţie, a fost convocat un congres extraor- 
dinar ca să se pună capăt, în mod democratic, maşinaţiuni- 
lor aşa-zisei „aripi de stînga” şi partidul să-şi regăsească ast- 
fel unitatea. 

Congresul are loc la Bucureşti, în 10 martie 1946. Dez- 
baterile se prelungesc. Devin chiar furtunoase atunci cînd 
propunerea de amînare a votului pare să se impună. Ba 

chiar se transformă în revoltă cînd se propune trecerea la 
vot secret. În cele din urmă, prin ridicarea miinii, socialiştii 
optează pentru alianţa cu comuniştii, cu 232 de voturi con- 
tra 29. 

Faptul că unora li s-au făcut promisiuni atrăgătoare, că 
alţii au fost ameninţaţi — fiecare după caracterul său — nu 
explică totul. Hotărîrea socialiştilor venea dintr-un senti- 
ment de neputinţă: ce puteau face ei singuri în faţa trupe- 
lor sovietice staționate pe solul ţării şi cum să se fi apărat ei 
singuri în faţa comuniştilor decişi să se folosească de orice 
mijloc pentru a-i îngenunchea? Să se fi aliat cu partidele 
Naţionai-Ţărănesc şi Liberal? Dar asta ar fi însemnat să se 
alieze cu țărănimea şi cu burghezia: or, socialismul o com- 
bate pe aceasta din urmă, în numele luptei de clasă! Comu- 
niştii ar fi început imediat să strige „Trădare!”, învinuindu-i 
că au abandonat cauza sacră a clasei muncitoare. Iar socia- 
liştii s-ar fi văzut acuzaţi că sînt complici ai fascismului. Ma- 
joritatea social-democraţilor refuzaseră posibilitatea unei 
eventuale alianţe cu burghezia, considerată în plus fascistă, 
pentru a le putea rezista cu succes comuniştilor, colabora- 
tori ai ocupantului. 

Premisă falsă, concluzie eronată. Apropierea larg ac- 
ceptată între fascism şi burghezie pleca în general de la o 
axiomă neverificată. În România ea constituia o evidentă 
calomnie. Din mai multe considerente, cele geopolitice ne- 
fiind deloc lipsite de importanţă, teoriile, chiar perfect ela- 
borate, rar se adaptează la realitatea românească. De fapt, 
în România, cei mai înverşunaţi adversari ai fascismului 
s-au recrutat dintre burghezi. Dar, întîi de toate, cine erau 
aceşti burghezi români? Cu excepţia cîtorva fanarioți şi a 
cîtorva francezi, italieni, olandezi, belgieni, elveţieni şi a al- 
tor străini, lăsîndu-i la o parte pe evrei, maghiari şi saşi, bur- 
ghezii români erau fii, nepoți sau cel mult strănepoţi de ţă- 
rani. Nu trecuse aşadar destul timp ca să se constituie într-o 

castă închisă. Şi dacă a existat o tradiţie burgheză în Ro- 
mânia, ea a fost aceea a liberalismului: învățămîntul de toa- 
te gradele copia programele franceze şi principiile de ega- 
litate, libertate şi fraternitate importate de burghezii care 
îşi făcuseră studiile în Franţa sau Anglia. Şi chiar dacă n-ar 
fi fost adepţi ai democraţiei, burghezii ar fi devenit demo- 
craţi din interes, pentru că afacerile fuseseră bune, excep- 
tional de prospere între cele două războaie mondiale, iar 
afacerile oferite de nemți nu erau nici pe departe atît de 
fructuoase. 'Tînjind după epoca de aur a comerțului cu 
Franţa, Anglia, Belgia, Olanda, Elveţia, Suedia, mai recent 
cu America şi Australia, burghezii români făceau, desigur, 
schimburi cu nemţii, dar doreau să revină vremurile bune 
dinainte de război. Mulţi dintre ei luptau cu îndirjire şi pri- 
cepere împotriva Noii Ordini, sperînd că Franţa o dată re- 
devenită liberă şi Anglia comercianta de altădată, ei îşi vor 
putea recăpăta cei mai buni furnizori şi clienţi. Naziştii 
nu-şi făcuseră adepţi decît printre ţăranii îndatoraţi la cîr- 
ciumarul din sat — de obicei evreu —, printre ariviştii care 
urmăreau o ascensiune facilă şi rapidă, cit şi printre cei ca- 
re-i invidiau, pentru reuşita lor, pe intelectualii şi oamenii 
de afaceri evrei. „România românilor”, cereau ei, aprobînd 
însă ingerinţa Reich-ului german. Astăzi, aceiaşi indivizi, la 
cererea noilor stăpîni, cer intervenţia exclusivă a Uniunii 
Sovietice în afacerile româneşti. Burghezia, în schimb, atât 
sub ocupaţia germanilor, cît şi a ruşilor, nu a încetat să do- 
rească relaţii politice şi economice cu toate ţările, o Ro- 
mânie care să deschidă larg toate porţile şi ferestrele către 
lume. 

Ignorînd realitatea, paralizaţi de idei preconcepute, în- 
tunecaţi voit de clişee îngheţate, înlănțuiţi de dogmele 
ideologiei lor, socialiştii români au comis la 10 martie 1946 
o imensă greşeală. 

Social-democraţia română s-a lăsat torpilată în numele 

unei imposturi, aceea a democraţiei rezervate exclusiv cla- 
sei muncitoare. Partidul Social-Democrat şi-a trăit traiul, 
fuziunea vă fi oficializată în noiembrie 1947, cînd comuniş- 
tii îl vor înghiţi cu totul. ~ 

În aşteptarea alegerilor, Partidul Social-Democrat încă 
mai “există, dar numai ca aliat al partidului comunist şi în 
umbra acestuia. Chiar din ziua de 10 martie, trupele de şoc 
ale lui Lothar Rădăceanu ocupă localurile partidului şi zia- 
rul „Libertatea”, deşi acţiunile acestuia aparţin, în totalita- 
te, bătrînilor conducători social-democraţi. 

Aceştia, avindu-l pe Titel Petrescu în frunte, alcătuiesc 
un nou partid politic. Dar „Partidul Social-Democrat Inde- 
pendent” va fi împiedicat să se manifeste. Ziarul său, „Lu- 
mea Nouă”, nu va obţine niciodată autorizaţie să apară. 
Programul electoral nu va putea fi adus la cunoştinţa alegă- 
torilor. Ziarul independent de seară, „Ultima oră”, al cărui 
director-proprietar simpatizează cu socialiştii, este ame- 
ninţat cu suprimarea dacă îşi va deschide coloanele pentru 
noul partid. Iar cînd ziarul independent „Jurnalul de dimi- 
neaţă” îşi propune să publice programele electorale ale 
partidelor care se vor prezenta la alegeri, toate formele vor 
fi distruse de tipografi, drept represalii pentru că progra- 
mul electoral al lui Titel Petrescu era printre ele. Partidul 
liderului social-democrat care a participat la lovitura de 
stat din 23 august 1944 este condamnat la un simulacru de 
existenţă. 


Se ivesc şi alte schimbări, mai puţin spectaculoase decît 
desfiinţarea Partidului Social-Democrat Român. Uniunea 
Patriotică devine Partidul Naţional-Popular; prezenţa în a- 
ceastă mişcare a numeroşi legionari din Garda de Fier, 
convertiți la comunism prin grija Anei Pauker, trebuie să 

servească drept momeală pentru clasele mijlocii. Pentru 
marea burghezie, puterea dispune de Partidul Naţional-Li- 
beral al lui Tătărăscu, care, ca măsură de precauţie, fuzio- 
nează cu aşa-zisul Partid Naţional-Democrat. 

Astfel, F.N.D., acest Front Naţional Democrat consti- 
tuit de către şi pentru partidul comunist, poate satisface 
toate gusturile electorale, ale tuturor păturilor sociale. 

Data alegerilor n-a fost fixată, dar campania electorală 
a început: este interzis să vorbeşti de rău partidele din 
F.N.D., după cum este interzis să vorbeşti de bine partidele 
din opoziţie. 

Ce are a face? Nu e cazul să ne pierdem speranţa, ame- 
ricanii nu-i uită pe români! 

La 26 martie, guvernul Statelor Unite îi conferă Rege- 
lui ordinul „Legion of Merit”, cu gradul de „Chief Com- 
mander”. Deşi Truman îl onorează pe Suveran mult mai 
tîrziu decât a făcut-o Stalin, momentul este bine ales. Deco- 
raţia este simplă; argumentarea, lungă şi frumos redactată, 
trasează istoria loviturii de stat de la 23 august 1944 şi a 
evenimentelor care au urmat. În termeni elogioşi este 
menţionat curajul şi spiritul de iniţiativă al tînărului Suve- 
ran, ca şi entuziasmul cu care armata şi poporul l-au urmat, 
permiţind astfel ca în numai cîteva zile „linia principală a 
rezistenţei germane pe frontul de sud-est să fie împinsă cu 
mai mult de 500 km, către nord-vest”. Textul mai spune că 
„prin înalta calitate a vederilor sale, prin acţiunea sa în- 
drăzneaţă şi prin extraordinarele sale calităţi de coman- 
dant, Regele Mihai I a servit remarcabil cauza libertăţii şi a 
democraţiei”. 

Aducînd acest omagiu Regelui, preşedintele Truman le 
aminteşte românilor că nu vor mai putea fi umiliţi. Alegeri- 
le vor fi libere, Truman o afirmă indirect. Iar românii ştiu 
cît de mult îi datorează pentru asta Regelui lor, cel în care 

americanii au recunoscut simbolul a tot ce au mai valoros. 
Posibilitatea ca ţara să-i manifeste Regelui recunoştinţa s-a 
ivit. 

De 10 mai 1946, sărbătoarea naţională a independenţei 
şi a dinastiei, Suveranul a deschis festivitățile prin inaugu- 
rarea monumentului dedicat soldaţilor sovietici. Statuia a 
fost ridicată de guvernul român. Urmează defilarea trupe- 
lor ruse şi române, ca şi a formațiunilor paramilitare comu- 
niste. După terminarea parăzii, în momentul în care Rege- 
le şi Regina-Mamă se pregătesc să părăsească tribuna, 
publicul rupe cordoanele. Soldații sovietici înarmaţi — ar- 
mata română din interior este tot fără arme — fac zid între 
mulţime şi tribuna oficială. Populaţia trece peste santinele 
şi ajunge lîngă tribună, ovaţionîndu-şi Regele. Încă o dată, 
automobilul regal se va deplasa la pas, înconjurat, precedat 
şi urmat de mii de oameni, dintre care unii s-au suit chiar pe 
capota maşinii. Entuziasmul se propagă, bucureştenii se 
înghesuie în Piaţa Palatului, strigînd din răsputeri: „Trăias- 
că Regele, trăiască Maniu!” 

Generalului sovietic Susaikov şi suitei sale, primului mi- 
nistru Groza şi colegilor săi din guvern le-a fost tare frică. 
Un moment de panică, o supărare de lungă durată. Sovieti- 
cii pretind o reparaţie. Îi vor cere Regelui să-i acorde lui 
Groza o înaltă decorație. Regele refuză, propune însă să-i 
acorde o decorație lui Susaikov. În cele din urmă, în faţa 
tirgului ce i se propune — sau Groza decorat, sau studenţi 
arestaţi ca instigatori ai manifestaţiei „antidemocratice” de 
la 10 mai —, Suveranul cedează. in aparenţă — inconsec- 
venţă, în realitate — prudenţă. Aşa îi interpretează româ- 
nii gestul. 

Sub portretul primului ministru, expunerea de motive, 
semnată „Mihai”, este afişată în toată ţara. 

Truman i-a conferit o decorație Regelui, iar acesta una 

lui Groza! Dar, pentru opinia publică, valoarea gestului a- 
merican nu s-a micşorat cu nimic, popularitatea lui Mihai 
nu este umbrită, iar prestigiul regimului nu s-a îmbunătăţit 
deloc. 

` De aceea, regimul va încerca altceva. 


XVII 
Trăiască Stalin! 


La 7 mai 1946 începe, la Bucureşti, procesul intentat lui 
Antonescu şi colaboratorilor săi cei mai apropiaţi. 

Interogatoriu! fostului dictator arată că omul a rămas 
credincios sieşi, sincer afectat: „Onoarea de soldat şi de ro- 
mân îmi cere să recunosc faptele pentru care sînt judecat”. 
Ceilalţi acuzaţi fac figură palidă pe lîngă el, cu excepţia fos- 
tului şef al Serviciilor Secrete, Cristescu, care pare sigur pe 
sine. , i 

Aceşti responsabili ai vechiului regim, „clica”, cum erau 
numiţi, dispăruseră de mai bine de doi ani, de la arestarea 
lor. Au reapărut pentru un proces prin care Puterea caută, 
vădit lucru, să-l stinjenească pe Rege. Căci în aceşti doi ani, 
multe lucruri s-au schimbat şi multe iluzii s-au risipit. 

În nopatea de 23 spre 24 august 1944, cei doi Antoneşti 
fuseseră conduşi de comunişti spre o destinaţie rămasă 
mult timp necunoscută. Inginerul „Ceauşu”, unul din nu- 
mele de împrumut ale lui Emil Bodnăraş, fusese însărcinat 
cu această operaţiune. Cîndva, Bodnăraş fusese ofiţer în 
armata română, dar, însuşindu-şi la Cernăuţi banii regi- 
mentului şi trebuind să fugă pentru a nu fi arestat, trecuse 
frontiera cea mai apropiată, cea cu Uniunea Sovietică; re- 
venise în primăvara ahului 1944, clandestin, însărcinat să 
asigure legătura tehnică între Moscova şi Partidul Comu- 
nist Român. În noaptea loviturii de stat, venise pentru pri- 

ma oară la Palat, în compania lui Pătrăşcanu, care îl pre- 
zentase Regelui. Apoi, dis-de-dimineaţă, după plecarea 
Suveranului, inginerul „Ceauşu” îi urcase pe prizonierii 
Regelui într-o dubă şi, escortaţi de şapte comunişti înar- 
mati, îi condusese într-o casă din Vatra Luminoasă, unde 
cei doi Antoneşti au fost puşi sub pază (paza era asigurată 
de tineri chelneri). Această detenţie ilegală a fost ţinută se- 
cretă, cei însărcinaţi cu paza fiind ameninţaţi cu moartea 
dacă sînt indiscreţi. Mai tîrziu, după venirea ruşilor, comu- 
niştii le-au predat prizonierii. Readuşi în ţară, ei apar acum 
în faţa unui tribunal constituit nu se ştie cum şi al cărui pro- 
curor este tot un chelner. 

În felul acesta, se dă impresia că poporul român este cel 
care îl judecă pe dictator şi dictatura sa, deşi poporul s-a 
pronunţat de mult cu privire la această chestiune — de 
mult, pe vremea cînd Antonescu îi trimitea pe soldaţii ro- 
mâni pe Don şi la Stalingrad, în primele linii germane. Este 
adevărat că în aceşti doi ani părerile în privinţa lui Anto- 
nescu şi a regimului său au evoluat, putîndu-se ajunge la 
concluzia că „era mai bine, cînd era mai rău”. 

Căci în definitiv, ce i se reproşează lui Antonescu? 

Că a instaurat dictatura? Dar ea exista deja în acel 5 
septembrie 1940 cînd, prin cele trei decrete succesive care 
au fost ultimele din timpul domniei sale, Carol al II-lea îl 
numea mai întîi pe Ion Antonescu preşedinte al Consiliului 
de Miniştri, apoi suspenda Constituţia din 27 februarie 
1938 şi Parlamantul şi, în fine, îi dădea depline puteri gene- 
ralului-prim-ministru. Numai că, iată, exista o rațiune pen- 
tru ca regimul Groza să fi înlocuit „legea cu privire la crimi- 
nalii de război şi la responsabilii de dezastrul naţional” 
promulgată de primul guvern de după eliberare. Conform 
noii legi, dictatura este considerată criminală numai dacă a 
fost exercitată după 6 septembrie 1940. Păi, sigur, doar Tă- 

tărăscu, actualul ministru de externe, este primul care şi-a 
dat girul la instalarea dictaturii regale în februarie 1938, 
dictatură din care s-a născut cea din 1940! Or, nici nu poate 
fi vorba să-l aduci în faţa justiţiei pe acest om, atît de nece- 
sar pentru a adormi vigilenţa burgheziei române şi mai ales 
a guvernelor de la Washington şi Londra! 

Politica progermană a lui Antonescu? E drept, el a dez- 
voltat-o, dar alţii, înaintea lui, au instaurat-o. Nu el denun- 
tase garanţiile franco-engleze, în iunie 1940, ci Tătărăscu, 
după ce îl îndepărtase pe Titulescu de la conducerea politi- 
cii externe a României. Cînd primele elemente ale Wehr- 
macht-ului pătrundeau în, România, în octombrie 1940, e 
drept că Antonescu deţinea puterea, dar nu el îi chemase 
pe nemți, ci Tătărăscu, cu mult mai înainte, prin semnarea 
unui acord de asistenţă militară cu Berlinul! 

Antonescu şi colaboratorii săi rămîn vinovaţi de războ- 
iul absurd împotriva Uniunii Sovietice, pe care l-au decian- 
şat şi continuat alături de germani, în ideea stranie că, cu cît 
vor aduce mai multe sacrificii pe altarul Reich-ului lui Hit- 
ler, cu atît Fiihrer-ul va fi mai binevoitor faţă de ei. În felul 
acesta sperau să obţină, în cele din urmă, restituirea nordu- 
lui Transilvaniei, pe care Hitler îl atribuise, în august 1940, 
Ungariei. Şi, orbiţi de acest calcul, pe' care îl socoteau abil 
politic, au perseverat în această eroare fatală. 

Antonescu şi colaboratorii lui sînt de asemenea răspun- 
zători de nenumărate crime oribile, cum ar fi incendierea 
Odessei. Dar ocupanţii ruşi nu comit, şi ei, crime odioase în 
România? j 

Părerile românilor despre dictatorul Antonescu sînt 
mai puţin categorice acum. Cel puţin, Antonescu nu era a- 
tît de înverşunat împotriva opoziţiei, ba uneori mai şi pleca 
urechea la sfaturile insistente ale lui Maniu, chiar dacă nu 
întotdeauna le şi urma. Pe cînd astăzi, opoziţiei i se pune 

căluşul în gură, iar dictatura roşie nu ascultă alte intervenţii 
decît cele venite de la Moscova. 

Puterea nu ignoră clemenţa recentă a poporului român 
faţă de fostul dictator. Speră chiar să profite de ea, punîn- 
du-l pe Mihai în faţa unei dileme: dacă Suveranul îl gra- 
ţiază pe Antonescu va putea fi acuzat de cîrdăşie cu naziş- 
tii, iar dacă refuză, popularitatea sa va avea de suferit. Un 
proces menit nu atît să-l pedepsească pe Antonescu, cât să-l 
pună pe Rege în încurcătură. Şi să-l ponegrească pe Ma- 
niu. 

Într-adevăr, presa comunistă nu încetează să afirme că 
între dictatorul Antonescu şi şeful opoziţiei a existat o în- 
ţelegere, uneori tacită, alteori explicită. Cu toate acestea, 
nici una dintre întrebările insidioase ale preşedintelui 
Curţii şi ale procurorului n-a smuls de la Antonescu răs- 
punsul aşteptat: fără să-şi piardă cumpătul, a adus la cunoş- 
tinţa Tribunalului poporului un fapt cunoscut de mult 
timp, anume că Iuliu Maniu îl sîcîise deseori, reproşindu-i 
politica internă şi externă, dorind să-i arate de ce şi cum 
trebuie să o schimbe. Numai că presa persistă în a afirma că 
marea revelaţie a procesului este comportarea lui Maniu 
din timpul războiului, cînd, sub masca de opozant al regi- 
mului Antonescu, se ascundea un colaborator. Un singur 
adevăr în această țesătură de minciuni: după ce şi-a termi- 
nat depoziţia, Maniu s-a îndreptat spre boxa acuzaților şi 
i-a întins mîna lui Antonescu. Nu era asta o dovadă abso- 
lută a complicităţii lui Maniu? Ceea ce nu se spune însă 
este că, interpelat de preşedintele Tribunalului în legătură 
cu acest gest, Maniu a răspuns: „Domnule Preşedinte, nu 
am dat mîna unui duşman, ci unui adversar...” 

Cei şaptesprezece acuzaţi, inclusiv legionarii fugiţi din 
ţară, au fost, toţi, condamnaţi la moarte. La 18 mai 1946. 
Ion Antonescu a refuzat să ceară graţierea. Totuşi, Regele 

a insistat ca toate pedepsele să fie comutate. Numai trei au 
fost schimbate, printre ele, cea a lui Cristescu: la Bucureşti 
se spune că, prin Bodnăraş, care i-a luat locul ca şef al ser- 
viciilor secrete, ruşii l-ar fi prevenit că dacă acceptă să cola- 
boreze îşi va salva viaţa. Cristescu distrusese dosarele, nu 
înainte de a şi le fi întipărit în memorie. Mai poate fi folo- 
sit! 

La 1 iunie 1946, condamnaţii au fost duşi în curtea în- 
chisorii Jilava, în faţa plutonului de execuţie. Neavînd în- 
credere în soldaţi şi în jandarmi, autorităţile deghizaseră în 
militari o trupă de şoc comunistă. Ică Antonescu se pare că 
a murit de frică, că ar fi avut un atac de cord chiar în mo- 
mentul cînd au venit să-l scoată din celulă, iar cadavrul i-a 
fost tîrît pînă la locul execuţiei. Ion Antonescu a refuzat să 
fie legat la ochi, i-a înfruntat cu privirea pe trăgători, ba 
chiar le-a reproşat stîngăcia în mînuirea armelor. Ciuruit 
de gloanţe, a fost în cele din urmă răpus cu o împuşcătură 
de revolver, în ceafă. 

Conducătorul n-a fost plins de nimeni. Dar românii a- 
veau sentimentul că o nouă nedreptate venise să se adauge 
la lunga listă a fărădelegilor care îi revoltau zi de zi: Anto- 
nescu fusese ucis, dar Tătărăscu scăpase cu zile. De ce atita 
înverşunare împotriva unei dictaturi la urma urmelor mult 
mai puţin cumplită decît cea actuală? 


Legea electorală, votată la 15 iulie 1946, acordă dreptul 
de vot militarilor, funcţionarilor publici şi femeilor. Supri- 
mă Senatul, instaurînd un sistem unicameral. Partidele ne- 
afiliate la F.N.D. nu au fost consultate. 

Campania electorală este în plină desfăşurare. Organi- 
zaţiile componente ale F.N.D.-ului aflat la putere o atestă 
prin afişe, articole în ziare, broşuri propagandistice şi dis- 
cursuri. Pentru celelalte partide, situaţia e cu totul alta. 

Cele două partide politice, Naţional-Ţărănesc şi Libe- 
ral, supranumite „istorice” pentru că au făcut istoria Ro- 
mâniei, dar în concepţia F.N.D. pentru că sînt învechite, 
sînt declarate reacționare şi, prin definiţie, depășite. În 
campania lor electorală, pe care sînt libere să o desfăşoare, 
căci aşa au cerut-o Washingtonul şi Londra, ele se lovesc 
de obstacolul de netrecut al unei contestări aşa-zis popula- 
re. Reuben H. Markham, corespondentul în România al zi- 
arului american „The Christian Science Monitor”, descrie 
mecanismul acestor manifestări. El îl însoţise pe Ion Miha- 
lache, vicepreşedintele Partidului Naţional- Ţărănesc, în- 
tr-un turneu electoral prin Moldova. La Suceava, în faţa 
unei mulţimi de ţărani care aşteptau liniştiţi într-o sală de 
cinematograf sosirea lui Mihalache, la un moment dat, un 
adolescent sare pe scenă şi începe să urle injurii la adresa 
„domnului de la Bucureşti”; la acest semnal, mai mulţi ti- 
neri, băieţi şi fete, se urcă pe scaune şi strigă „Trăiască Pe- 
tru Groza! Jos Maniu! Jos Mihalache! Trăiască Stalin! Tră- 
iască eliberatorii sovietici!” Țăranii sînt gata să-i ia de gît pe 
cei care le tulbură întîlnirea; pe câţiva i-au şi cîrpit, dar în- 
cep să se audă apeluri la calm, după care participanţii sînt 
invitaţi să părăsească sala. La ieşire se formează grupuri ca- 
re comentează cele întimplate. Cînd apăr suporterii lui 
Groza, cu pumnul ridicat, vădit puşi pe harţă, poliţia le vine 
în ajutor, ordonînd simpatizanţilor naţional-ţărănişti să se 
împrăştie. Nici un poliţist nu va interveni atunci cînd unul 
din tinerii contestatari, recunoscînd în Markham un cetă- 
tean al S.U.A., îşi va asmuţi tovarăşii strigînd: „Jos cu re- 
acţionarii americani! Trăiască eliberatorii sovietici! Trăias- 
că Stalin!” 

Alte întruniri electorale sînt întrerupte în numele lui 
Stalin, căci cei care le perturbă referindu-se la numele stă- 
pînului de la Kremlin nu pot fi huiduiţi: a te opune supor- 

terilor lui Stalin atrage grava pedeapsă care loveşte „o ati- 
tudine antisovietică”. Iar atunci cînd comuniştii locali nu 
sînt îndeajuns de numeroşi sînt chemaţi soldaţi sovietici ca- 
re, la Roşiori de Vede, de pildă, au tras în aer şi, provocînd 
astfel panică, au putut dispersa întrunirea electorală a Par- 
tidului Naţional-Ţărănesc. 

Washingtonul şi Londra reacţionează. 

La 27 mai, reprezentantul politic al Misiunii Statelor 
Unite în România, Burton Berry, remite o notă „Guvernu- - 
lui provizoriu român”, în care se subliniază că „a ajuns la 
cunoştinţa Misiunii noastre un număr crescînd de cazuri în 
care bande organizate au dispersat reuniuni convocate de 
partidele Naţional-Ţărănesc şi Liberal sau au împiedicat 
membri ai acestor partide să se ducă la aceste reuniuni. Ar 
fi plictisitor să enunţăm toate aceste cazuri, dar doresc to- 
tuşi să vă înştiințez că un număr suficient de cazuri a şi fă- 
cut obiectul unor anchete şi mărturii ale unor oficialități 
americane, ele dovedind că violențele politice cresc fără în- 
cetare”. 

Nota reproşează între altele: „În timp ce o oarecare li- 
bertate de exprimare a fost acordată, prin faptul că partide- 
le Naţional-Ţărănesc şi Liberal au primit autorizaţia de a 
publica ziare, exercitarea cenzurii a împiedicat în unele îm- 
prejurări libera difuzare a declaraţiilor publice. Suspenda- 
- rea sau suprimarea unor ziare a împiedicat, pe de altă parte, 

libera exprimare a opiniilor politice. Astfel, o anumită cen- 
zură a împiedicat imediata publicare a unui raport al Secre- 
tariatului de Stat al Statelor Unite din 28 februarie. Impor-: 
tante pasaje din mesajul senatorului Vanderberg, din 27 
februarie, au fost suprimate. În afara acestor piedici oficia- 
„le puse liberei publicări a ştirilor, am fost informat despre 
numeroase cazuri în care sindicatul tipografilor a exercitat 
o cenzură efectivă, ca şi despre alte cazuri, cînd distribuirea 

inegală a hîrtiei de ziar a acţionat în chip de cenzură. Acce- 
“ul la Radiodifuziunea Română rămîne, după informaţiile 
mele, monopolul anumitor partide, ceea ce contravine asi- 
purărilor date de guvern, ca urmare a hotăririlor luate de 
Moscova”. 

Nici că se putea mai cuprinzător! Nota adaugă de ase- 
menea că „miniştrii de stat reprezentînd partidele Naţio- 
nal-Ţărănesc şi Liberal n-au avut ocazia să coopereze, din 
plin şi efectiv, cu guvernul; şedinţele Cabinetului în plen 
sint rar convocate, iar chestiunile legislative importante nu 
sint adesea nici măcar dezbătute. Frecvent, miniştrilor nu 
li se dă timpul necesar să studieze legile edictate, iar în cîte- 
va cazuri importante, legile au fost publicate fără a le fi fost 
prezentate miniştrilor spre studiu”. 

Ce mai, americanii au înţeles situaţia! 

Au înţeles-o şi englezii, care în aceeaşi zi de 27 mai tri- 
mit o notă pentru a atrage serios atenţia „Guvernului pro- 
vizoriu român” asupra gravităţii faptului că „în numeroase 
cazuri, libertăţile individuale au fost încălcate”; în ce pri- 
veşte cenzura, nota britanică menţionează că „lipsa hiîrtiei 
de ziar este adeseori invocată de autorităţile române, cînd 
mai logic este să ne gîndim că nu lipsa stocurilor. de hîrtie 
necesare constituie principala dificultate, ci mai degrabă 
distribuirea nedreaptă” şi că „exercitarea cenzurii — prea 
adesea uzurpată de sindicatul tipografilor, ceea ce dă loc la 
abuzuri şi la nedreptăţi — a împiedicat, în cîteva cazuri 
demne de a fi reţinute, difuzarea unor declaraţii importan- 
te ale unor oameni de stat aliaţi”. 

Şi nu se opresc aici. La 8 iunie, Departamentul de Stat 
din Washington observă că „din douăzeci şi şase de ziare 
care apar la Bucureşti, partidele tradiţionale Naţional-Ţă- 
rănesc şi Liberal nu au putut publica, fiecare, decit cîte u- 
nul, iar în provincie aceste două partide de opoziţie nu au 

nici un cotidian. Guvernul, în schimb, dispune de zece coti- 
diene şi nouă săptămînale sau bilunare, numai în Bucu- 
reşti. În afară de acestea, mai există şase ziare mai mult sau 
mai puţin independente. Guvernul român consideră orga- 
nele de presă ale formațiunilor disidente din partidele isto- 
rice supuse Frontului Naţional Democrat ca aparţinînd 
partidelor naţionale înseşi. Declaraţiile preşedintelui Sta- 
telor Unite şi ale oamenilor politici americani, cum ar fi se- 
natorul Vandenberg, sînt sistematic cenzurate, toate pasa- 
jele care ar putea ofensa U.R.S.S. fiind suprimate, în timp 
ce declaraţiile lui Stalin sau Molotov sînt publicate în între- 
gime”. Şi mai este adăugat faptul că pînă şi nota americană 
din 5 februarie „care enumeră asigurările date de guvernul 
român în vederea recunoaşterii americane a fost publicată 
parţial, iar la radio n-a fost dituzată deloc”. 

Autorităţile de la Bucureşti nu mai pot să ignore aceste 
avertismente. Doar că răspunsul adresat guvernului State- 
lor Unite nu satisface Washingtonul, pentru că este „o €x- 
punere cu totul insuficientă a situaţiei actuale şi conţine 
unele inexactităţi”. Replica americană din 14 iunie adaugă 
faptul că guvernul S.U.A. speră, din toată inima, că omolo- 
gul său român „va găsi de cuviinţă să ia măsurile adecvate 
pentru a asigura îndeplinirea angajamentelor luate”. 

Aceeaşi nemulţumire şi la Londra, de unde vine, tot la 
14 iunie, o notă care arată că răspunsul guvernului român 
cuprinde „nu numai inexactităţi, dar prezintă totodată un 
tablou incomplet şi deformat al condiţiilor care există ac- 
tualmente în România”, considerînd răspunsul român „cu 
totul insuficient, guvernul Maiestăţii sale speră că guvernul 
român va binevoi să ia măsuri imediate şi efective în vede- 
rea punerii în aplicare a asigurărilor date”. 

Notele americană şi britanică au fost distribuite presei 
române direct, prin ataşaţii misiunilor respective. 

La 20 iunie, purtătorul de cuvînt al Departamentului de 
Stat american declară la Washington: „... Se pare că la 15 
iunie a fost dat un ordin presei române, precizînd că este 
interzisă publicarea textelor notelor americană şi britanică 
ji că totodată este interzis ca aceste note să fie trimise chiar 
ți la cenzură. Ordinul adăuga că orice ziar care ar îndrăzni 
să publice notele americană şi britanică va fi imediat şi de- 
linitiv interzis”. 

Opinia publică română e la curent cu această chestiune, 
n fost informată de BBC şi Vocea Americii. Posturile de 
radio străine sînt ascultate ca în timpul războiului. Oamenii 
se simt încurajați şi protejaţi. Americanii şi englezii nu se 
vor opri la mijlocul drumului! Aveau dreptate românii care 
nu-şi pierduseră speranţa... 


Li 


Conferinţa de la Paris a început la 29 iulie 1946. Două- 
reci şi una de naţiuni — cele cinci mari puteri şi şaisprezece 
dintre aliaţii lor — vor încheia pacea cu'Italia, România, 
Bulgaria, Ungaria şi Finlanda. 

A fost nevoie de aproape un an pentru a se pregăti ma- 
tea întrunire de la Palatul Luxemburg. Anglo-saxonii şi so- 
vieticii nu reuşeau să se pună de acord, nici în ce priveşte 
fondul, nici în ce priveşte forma acestei reuniuni, care de 
altfel nici nu va rămîne în istorie ca o „conferinţă de pace”, 
ti doar „de la Paris”. Căci tocmai asupra conţinutului păcii 
părerile erau total diferite. Ca şi asupra naţiunilor care să 
lie invitate şi a rolului pe care trebuie să-l joace în cadrul 
dezbaterilor. 

Americanii şi englezii au fost insistenţi şi perseverenți. 
Ţineau neapărat să încheie pacea cu ţările din Est, singurul 
mijloc, după socotinţa lor, de a pune capăt sovietizării pro- 
presive a acestora. Tratatele trebuiau să schimbe situaţia 

născută din evoluţia neprevăzută a războiului şi să elibere- 
ze Eutopa centrală şi orientală atît de prezenţa trupelor 
ruseşti de ocupaţie, cît şi de obligaţiile financiare şi econo- 
mice impuse de Moscova. 

Dar şi sovieticii au fost insistenţi şi perseverenţi. După 
părerea lor, singurul scop al tratatelor de pace era perpe- 
tuarea „cuceririlor socialiste” decurgînd din război. Şi, con- 
form concepţiei sovietice cu privire la raporturile dintre 
naţiuni — despre care generalul Catroux, ambasadorul 
Franţei la Moscova, spunea că se întemeiază pe ierarhia 
naţiunilor —, numai trei mari puteri aveau căderea să ne- 
gocieze tratatele, celelalte ţări făcînd pe martorii la înţele- 
gerile dintre coloşi. 

La începutul conferinţei, Byrnes, americanul, obţine ca 
statele foste inamice să aibă dreptul să-şi expună punctul 
de vedere în faţa conferinţei. Dar ce delegaţii vor repre- 
zenta ţările în curs de sovietizare? 

Delegaţia română este prezidată de Gheorghe Tătă- 
răscu, vicepreşedintele Consiliului de Miniştri şi ministrul 
afacerilor externe. Are relaţii şi este dibaci. Va fi şi momea- 
lă, şi paravan. Ana Pauker este în spatele lui, a venit la Pa- 
ris Ca să înveţe şi să supravegheze. 

Opoziția română, căreia în ţară i s-a pus botniţă, vor- 
beşte la Paris: reprezentanţii ei, avîndu-l în frunte pe Gri- 
gore Gafencu, au numeroase contacte, împart broşuri şi 
manifeste. Cer conferinţei să asigure României indepen- 
denţa politică (prin restabilirea libertăţilor şi a metodelor 
de guvernare democratice, sub control internaţional, şi 
prin încetarea ocupaţiei militare), precum şi independenţa 
economică (printr-o cooperare cu toate ţările lumii, avînd 
la bază principiile de libertate şi egalitate, prin aportul de 
capitaluri şi investiţii al puterilor industriale occidentale, 
prin aplicarea „clauzei naţiunii celei mai favorizate” în lo- 

cul „clauzei de vecinătate” şi prin anularea acordurilor 
semnate cu U.R.S.S. în perioada armistiţiului de câtre un 
guvern neînvestit prin sufragiu popular). În ce priveşte da- 
toria înscrisă în Convenţia de armistițiu, opoziţia face cu- 
noscut că România a plătit, doar în cursul primului an, 
echivalentul a 610 milioane de dolari-aur, reprezentînd 
91% din venitul naţional, ceea ce duce la ruinarea econo- 
miei tării, impunîndu-se prin urmare ca o comisie intera- 
liată să alcatuiasca un bilanţ înainte de a se fixa nivelul re- 
paraţiilor care mai sînt de plătit. 

Miniştrii Byrnes, Bevin şi Molotov pregătiseră un pro- 
iect de tratat de pace cu România în 38 de articole şi 6 ane- 
xe. Şase din aceste articole referitoare la clauzele economi- 
ce şi trei anexe: nu fuseseră definitiv formulate, autorii 
neputînd cădea de acord asupra lor. Textele sînt discutate 
din nou, în comisii, articol cu articol, înainte de a fi supuse 
dezbaterii în plenul conferinţei. 

Cînd Tătărăscu va lua cuvîntul la şedinţa plenară din 13 
august 1946, va fi întru totul de acord cu tezele lui Molo- 
tov. Le va apăra cu multă abilitate, vorbind de aderarea gu- 
vernului său la principiile Cartei O.N.U., dar spusele lui 
vor fi tot atîtea mea culpa în numele naţiunii române, care 
se dăruie cu tot ce are Uniunii Sovietice. Luînd cuvîntul în 
cursul aceleiaşi şedinţe, Jan Masaryk va exprima recu- 
noştinţa popoarelor ceh şi slovac faţă de România, căreia îi 
va lăuda loialitatea şi contribuţia la eliberarea Cehoslova- 
ciei. 


XVIII 


Votul popular şi verdictul puterii 


Toată vara şi toată toamna, campania electorală s-a des- 
făşurat din plin. 

Ca şi pînă acum. Totul este la fel, nimic nu s-a schimbat: 
partidele politice, zice-se, sînt libere să-şi expună fără nici 
o discriminare programele şi poi folosi fără oprelişti toate 
mijloacele legale pentru a-şi face propagandă. Egale în faţa 
legii, nu şi în practică. Dacă formațiunile politice afiliate 
F.N.D.-ului aflat la putere pot să-şi lipească afişele fără să 
le fie smulse cîteva ceasuri mai tîrziu, dacă adunările publi- 
ce pe care le organizează pînă şi la locul de muncă nu sînt 
perturbate, aceasta se datoreşte faptului că aşa gîndeşte şi 
simte poporul! Şi dacă nu se întîmplă la fel şi cu partidele 
istorice, autorităţile nu pot interveni. Sentimentele lor de- 
mocratice le împiedică să pedepsească dragul de popor, a 
cărui voinţă se manifestă prin aceste bande care protestea- 
ză la tot pasul. De altfel, cum să iei măsuri împotriva popo- 
rului, indignat de orice tentativă de propagandă electorală 
a naţional-ţărăniştilor, liberalilor, social-democraţilor, deci 
a opoziţiei în general, cînd poliţia şi jandarmeria sînt de 
partea „maselor” progresiste? Atitudinea zurbagiilor şi a 
poliţiştilor este, de altfel, legală: ei se răzvrătesc împotriva 
propagandei anticomuniste, adică ostilă Uniunii Sovietice 
şi, prin urmare, fascistă. Articolul 15 al Convenţiei de ar- 

mistiţiu nu numai că le-o permite, dar le-o impune chiar. 
Libertatea a fost dată tuturor, cu o condiţie: să facă propa- 
pandă comunistă. O chestiune de dialectică. 

Situaţia politică este derutantă, într-un context econo- 
mic deznădăjduitor. 

Producţia industrială este cum nu se poate mai proastă. 
Cu maşini-unelte foarte uzate, materii prime în cantităţi in- 
suficiente şi un randament pe care muncitorii, exasperaţi, îl 
reduc la minimum, uzinele şi fabricile produc între 30 şi 
50% din ceea ce produceau înainte de război. Iar datoriile 
fată de U.R.S.S. absorb aproape toate mărfurile produse. 

Alimentele lipsesc. Recolta din 1946 atinge 70% din 
priul şi 28% din porumbul unei recolte medii. Iar cea mai 
mare parte pleacă spre Uniunea Sovietică, în conformitate 
cu angajamentele luate. Toată vina pentru situaţia catas- 
trofală din agricultură e pusă pe seama secetei. Într-adevăr, 
în 1946 ea e mai cumplită decît cu un an şi cu doi ani în 
urmă. Se iau măsuri: în unele regiuni, mai ales în Moldova, 
pîinea nu se vinde decît o dată pe săptămînă. Pentru locui- 
torii acestei ţări a belşugului, calamităţile naturale nu ex- 
plică totui, seceta, inundaţiile nu sînt fenomene de dată re- 
centă şi, totuşi, nimeni nu-şi aminteşte de o asemenea 
foamete. Cum să nu bănuieşti atunci o premeditare, o vo- 
inţă politică în această mizerie copleșitoare care le impune 
românilor o singură preocupare, supraviețuirea? Statistici- 
le oficiale par a vrea să întărească această bănuială: din su- 
prafaţa totală a pămînturilor planificate de guvern a fi în- 
sămînţate, numai 60% au fost lucrate. 

Şi, pe deasupra, inflaţia. Liderul țărănist Mihalache o 
explică ada tatea aveam buzunarele pline de bani şi 
hambarele pline de grîu, acum avem hambarele pline de 
bani, dar grîu avem atît cît să nu putem umple buzunarele!” 
n această nouă stare a lucrurilor, țărănimea, care re- 

prezintă 80% din populaţia României, este lăsată cu totul 
pradă pauperizării. La fel ca întreaga ţară: circulaţia mone- 
tară, care era de 48,8 miliarde de lei în septembrie 1939, de 
180 miliarde de lei în august 1944, a ajuns la 4 220 de mi- 
liarde de lei la 19 octombrie 1946. Iar indicele costului vie- 
ţii, luînd ca bază anul 1933, cînd era 100, a urcat la 834 în 
septembrie 1944 şi a ajuns la 32 000 în noiembrie 1946. 

Muncitorii şi funcţionarii, chipurile favorizați de regim, 
cîştigă mai puţin de o treime din minimul necesar în vremu- 
rile acestea cînd te joci cu milioanele. Alimentele de primă 
necesitate se plătesc cu teancuri de bani. Restul, cu aur. 
Aur au şi soldaţii ruşi, la aproape treizeci de ani de la insta- 
larea lui Lenin la putere. La colţuri de stradă, ei oferă ru- 
ble-aur, o rublă-aur pentru o brichetă sau pentru un man- 
tou de blană, după cheful de moment. Totul este o 
nebunie. Industriaşii, ca şi comercianții, ajung la fundul sa- 
cului tot acoperind deficitele pe care politica economică a 
ţării le face inevitabile. Şi, ca şi ţăranii, aşteaptă naţiona- 
lizările. Ca să-i scape de proprietăţile lor. 

Dar sistemul capitalist este menţinut; Uniunea Sovie- 
tică trage foloase de pe urma lui, iar regimul la putere îşi 
transformă mai uşor supuşii în proletari. 


Campania electorală a partidelor care fac parte din 
F.N.D., singura care se poate desfăşura normal, afirmă că 
totul merge foarte bine în ţară, că zilnic se realizează pro- 
grese, iar dacă mai există şi greutăţi, vina e numai a partide- 
lor istorice din opoziţie. Cine se îndoieşte se condamnă sin- 
gur, fiind vinovat de atitudine antidemocratică şi de ofensă 
la adresa Uniunii Sovietice. 

Campania electorală merge înainte. 

Mare adunare la Deva, în circumscripţia primului 

ministru Groza, care onorează cu prezenţa sa întrunirea tă- 
ranilor din regiune. Groza rosteşte un vibrant discurs des- 
pre progres, libertate şi democraţie, despre binefacerile 
aduse de regimul la putere. Apoi, în chip de concluzie, înfi- 
ripă un dialog cu asistenţa: 

— Care este partidul politic care s-a luptat ca voi să fiţi 
împroprietăriți? 

— Frontul Plugarilor! răspunde mulţimea într-un glas. 

— Cine este preşedintele acestui partid? 

— Petru Groza! 

-— Şi cine e primul ministru al guvernului care a legali- 
zat împărţirea pămînturilor smulse de la cei care vă exploa- 
tau fără milă? 

— Petru Groza! 

— Atunci, pentru cine votaţi? 

— Pentru Iuliu Maniu! 

Hotărît lucru, nu e nimic de făcut cu poporul român! În 
afară de întărirea presiunii polițienești. Şi teroarea creşte, 
pe măsură ce se apropie data alegerilor. 

De multă vreme, se trecuse la arestarea naţional-ţără- 
niştilor şi a liberalilor. O vînătoare sistematică, de jos în sus, 
a ierarhiei partidelor istorice, primii arestaţi fiind condu- 
cătorii locali din cele mai mici centre politice, apoi din cele 
mai importante. În felul acesta, Iuliu Maniu şi statul lui ma- 
jor, Dinu Brătianu şi cartierul lui general au fost, încet, în- 
cet, izolaţi de aderenţii şi simpatizanţii lor. Se părea că ti- 
neretul va fi cruțat, dar de la manifestaţia regalistă din 
toamna trecută, din 8 noiembrie 1945, studenţii sînt şi ei 
arestaţi şi închişi, sub acuzaţia de a fi organizat ovaţiile din 
cursul dimineţii şi încăierările din cursul serii. Guvernul 
Groza le-a promis solemn ambasadorilor Harriman şi Sir 
Archibald Clark-Kerr că arestarea studenţilor învinuiți de 
această demonstraţie populară va înceta, dar nu s-a ţinut 

de cuvînt. Şi totuşi, toate întrunirile electorale ale partide- 
lor din F.N.D. încep şi se termină cu strigăte de „Trăiască 
Regele!” 

Puțin înaintea alegerilor, fixate pentru 19 noiembrie, 
începe la Bucureşti judecata a 56 de criminali de război, 
acuzaţi de complot împotriva securităţii statului. Printre ei, 
generalui Aurei Aldea, care avusese un rol determinant în 
organizarea şi desfăşurarea loviturii de stat de la 23 august 
1944; fusese la Palat, lîngă Rege, printre conspiratori. 
Dacă n-ar fi intervenit evenimentele de la 23 august, ar fi 
fost trimis la Moscova să negocieze armistițiul, în perioada 
cînd clauzele propuse ia Cairo erau aprobate explicit nu- 
mai de Washington şi Londra. După lunile de anchetă sub 
stare de arest, inculpaţii au ajuns să se acuze între ei şi să-i 
numească pe şefii opoziţiei trădători, fascişti şi duşmani ai 
poporului. 

Comuniştii şi aliaţii lor continuă, în timpul campaniei 
electorale, să-şi proclame sentimentele monarhiste. 


Conferinţa de la Paris, începută la 29 iulie 1946, s-a ter- 
minat la 15 octombrie. 

Tratatul de pace cu România conţine nu numai dispo- 
ziţiuni de ordin teritorial, militar şi economic, ci şi dispo- 
ziţiuni care privesc drepturile şi libertăţile omului. 

La această conferinţă s-au confruntat, pentru prima oa- 
ră, două concepţii: cea clasică, a anglo-saxonilor, care con- 
sideră că tratatele, fiind instrumente de drept public inter- 
naţional, trebuie să fie suficient de precise şi coercitive 
pentru a evita divergențele în interpretare şi aplicare; şi 
cea nouă, a sovieticilor, care consideră că toate documen- 
tele internaţionale fiind de natură politică, este suficient ca 
ele să se întemeieze numai pe încrederea reciprocă, singu- 
ra determinantă. 

Bătălia a fost lungă: teza sovietică reprezintă un pas 
înainte, fiindcă înseamnă abandonarea juridismului care a 
dus la falimentul Ligii Naţiunilor, susțineau unii, un pas în- 
apoi, la dreptatea celui mai puternic, afirmau alţii. In cele 
din urmă, politicul avea să o ia înaintea dreptului. 

Marile puteri au fost cele care au hotărît totul, ceilalţi 
n-au avut nimic de spus. Ţările mici şi mijlocii cu care se 
negocia pacea şi-au expus, pe rînd, vederile — cîte un dis- 
curs de delegaţie, iar pentru apărarea intereselor socotite a 
fi ale lor mai exista posibilitatea agitaţiei în culise. Tătărăs- 
cu a făcut multă risipă de energie, atît de multă şi cu atîta 
voinţă de a convinge, încît Byrnes avea să spună mai tîrziu: 
„Eram gata, gata, să-l cred...” 

Românilor le vine greu să înţeleagă de ce tratatul lor de 
pace, prezentat ca rezultatul unui compromis între intenții- 
le sovieticilor, pe de o parte, şi ale anglo-saxonilor, pe de 
altă parte, nu corespunde principiilor enunțate la Ialta şi 
Potsdam. Să luăm, de pildă, clauzele teritoriale: Basarabia, 
provincie românească, pe care Uniunea Sovietică a smuls-o 
în 1940, cu aprobarea celui de al III-lea Reich, şi pe care a 
ocupat-o din nou cu forţa armelor în 1944, nu va fi retroce- 
dată României, după cum nu va fi retrocedat nici nordul 
Bucovinei. Sau clauzele referitoare la libera navigaţie pe 
Dunăre: nici gînd să se revină la o comisie internaţională 
de control, ci se menţine supravegherea aşa cum a conce- 
put-o Hitler, adică sub conducerea puterii dominante, 
Uniunea Sovietică luînd locul Germaniei. Iar clauzele eco- 
nomice, departe de a asigura prosperitatea prin libertatea 
promisă, confirmă legăturile de vasalitate ale României. 

Dar există şi un articol bun în acest tratat, o clauză care 
oferă consolare: statul român va trebui să respecte dreptu- 
rile şi libertăţile cetăţenilor, libertatea de gîndire şi de ex- 
presie, a presei, libertatea religioasă, libertatea de opinie şi 

a întrunirilor. Toate libertăţile, pentru toți, fără deosebire 
de sex, limbă sau religie, toate drepturile pentru toţi, în ce 
priveşte persoanele, bunurile, interesele comerciale, pro- 
fesionale, financiare, drepturile politice şi civile. Articolul 
3 este categoric! 

La fel, vai!, şi articolul 5, care stipulează: „România, ca- 
re conform convenției de armistițiu a luat măsuri în vede- 
rea desființării tuturor organizaţiilor politice, militare sau 
paramilitare cu caracter fascist existente pe teritoriul ro- 
mânesc, precum şi a oricăror altor organizaţii care fac pro- 
pagandă ostilă Uniunii Sovietice sau oricărei alte ţări din 
cadrul Naţiunilor Unite, se angajează să nu tolereze, în vii- 
tor, existenţa şi activitatea organizaţiilor de acest tip, care 
urmăresc să văduvească poporul de drepturile sale demo- 
cratice”. 

Greşeală gravă sau făţărnicie? Căci, în definitiv, între 
articolele 3 şi 5 există o contradicţie bătătoare la ochi, ulti- 
mul putînd anula, oricînd, avantajele înscrise în primul! 
Tocmai în virtutea articolului menţionat al Convenţiei de 
armistițiu au fost încălcate toate drepturile şi libertăţile; şi 
tocmai în virtutea acestui articol, opoziţiei i s-a pus căluş la 
gură, iar sub pretextul luptei antifasciste, rezistenţa faţă de 
comunism a fost considerată drept un act de ostilitate faţă 
de U.R.S.S.! După ce articolul 15 a! Convenţiei de armis- 
tiţiu a fost interpretat cum a fost interpretat după 1944, 
cum s-a putut insera în Tratatul de pace un articol care să-l 
confirme? Şi încă în numele „drepturilor democratice” ale 
poporului! 

Dar, poate că în practică articolul 3 va prevala, iar res- 
tricţiile nu vor mai lovi în cei care se arată refractari la co- 
munism, ci numai în adevărații fascişti, cei care insultă 
Uniunea Sovietică sau Statele Unite şi Anglia, în discursuri 
sau articole de ziar. 

O să vedem... Şi s-a văzut. Şi încă foarte repede. 

Alegerile au avut loc la 19 noiembrie 1946. Românii nu 
mai fuseseră chemaţi la urne din 1937. 

Vremea e tristă. Vremea, ca şi vremurile. Foame, frică, 
lehamite. Închisorile sînt pline, suprapopulate. Numeroşi 
deţinuţi au fost închişi în plin centrul Capitalei, în subsolu- 
rile Confederaţiei Generale a Muncii, conduse de Gheor- 
ghe Apostol, ale Ministerului de Interne, unde tronează 
Teohari Georgescu; afacerile politice sînt îndelung cerce- 
tate, rar judecate. 

A sosit ora ultimei şanse: profitînd de secretul urnelor, 
românii vor putea să aleagă regimul pe care-l doresc. Ame- 
ricanii i-au asigurat că aşa va fi. Şi în acest 19 noiembrie 
1946, sute de mii de electori, bărbaţi şi femei, se îndreaptă 
spre centrele de vot. 

Camioane transportînd trupe paramilitare comuniste 
umblă din sat în sat, iar la oraş, dintr-un cartier într-altul. 
De ce, oare? 

Ca să asigure ordinea şi libertatea alegerilor, cum afir- 
mă unii? Sau mai degrabă ca să intimideze? Sau ca să vote- 
ze fraudulos, cam peste tot? Fapt este că la deschiderea ur- 
nelor nu au fost admişi decît reprezentanţii Puterii. Se pare 
că au fost mai multe voturi decît votanţi. 

Partidele care guvernează ţara au obţinut 79,86% din 
voturi; vor dispune de 378 de locuri în parlament, iar opo- 
ziţia, numai de 66. 

Viîşinski îi spusese lui Harriman că guvernul Groza va 
cîştiga alegerile cu 70% din voturi. Autorităţile române au 
depăşit prevederile. Dar a trebuit să se aştepte trei zile pi- 
nă cînd rezultatele au fost anunţate oficial; trei zile pentru 
a le rîndui şi a da cifrelor elocvenţa dorită. 


270 Häituiala 


Comuniştii şi aliații lor culeg 4 766 000 de voturi, ceilalti 
nu obțin decît 1 204 760 de voturi, din care Partidul Naţio- 
nal-Țărănesc al lui Iuliu Maniu numai 800 000! Dar nu e cu 
putinţă, probabil că cifrele au fost inversate... şi chiar şi 
aşa... 

La 25 noiembrie, partidele Naţional-Ţărănesc şi Libe- 
ral declară într-un comunicat comun: „... delegaţii şi obser- 
vatorii partidelor de opoziţie au fost arestaţi, cu cîteva zile 
înaintea alegerilor... în cursul alegerilor, unele persoane 
au votat de mai multe ori... în numeroase situaţii, după ce 
au fost date publicităţii rezultatele locale, procesele verba- 
le întocmite de preşedinţii comisiilor electorale au fost dis- 
truse şi înlocuite cu altele, conforme cu dorinţele guvernu- 
lui...”. Comunicatul precizează că aceste deturnări au fost 
constatate şi consemnate în cursul unei anchete efectuate 
în toată ţara. 

Opinia publică occidentală, însă, nu trebuie să afle ni- 
mic. Iar pentru asta trebuie acţionat iute. Ataşatul de presă 
sovietic invită corespondenţii agenţiilor şi ziarelor străine 
la o recepţie prietenească, dar, înainte de a trece în salon 
pentru a se bucura de icrele negre, vodcă şi bîrfă, oaspeţii 
sînt rugaţi să semneze o hîrtie care se găseşte pe o măsuţă 
la intrare. „Cartea de aur a gazdei?” se informează Yves C. 
Franck înainte de. a semna. „Nu, o simplă declaraţie, prin 
care semnatarii confirmă că alegerile române au avut loc în 
deplină libertate, conform regulilor democratice... Atîta 
tot, o simplă măsură de precauţie, căci e atîta rea-credinţă, 
astăzi, în lume!” Şi cînd Franck refuză să semneze, argu- 
mentînd că rostul unui ziarist nu este să dea certificate, ci 
să scrie articole care îi reflectă opiniile, sovieticul îşi pierde 
zîmbetul şi declară solemn: „Să ştiţi că prietenia noastră de 
asta depinde!” 

Ziariştii străini şi-au dat seama la timp, adevărul a ajuns 

în Occident. Indignarea atinge culmea. Neliniştea, de ase- 
menea. Peste tot, în toate ziarele, cu excepția presei comu- 
niste, care exaltă „cucerirea socialistă”. Ziarul „La Gazette 
de Lausanne”, de pildă, scrie: „Puterile occidentale, care, 
cîştigînd Snati credeau că au pus capăt regimurilor dic- 
tatoriale şi au restabilit democrația în lume, trebuie să vadă 
realitatea: dictaturile nu au murit; războiul dus pentru 
dreptate, libertate şi'democraţie a fost un eşec total”. 

Guvernele american şi britanic țin pasul cu opinia pu- 
blică. La Washington, Dean Acheson, secretarul de stat 
ad-interim, declară: „Guvernul american nu poate conside- 
ra aceste alegeri ca fiind în conformitate cu asigurările pe 
care guvernul român le-a dat guvernelor Statelor Unite şi 
Marii Britanii, ca şi U.R.S.S., privind deciziile de la Mosco- 
va”. 

Mai mult încă, la 26 noiembrie guvernul american co- 
munică: „Departamentul de Stat a primit informaţii din ca- 
re rezultă că listele electorale au fost falsificate, că proce- 
dura electorală şi a numărătorii voturilor, ca şi presiunea 
exercitată prin mijloace teroriste asupra unei mari părţi a 
electoratului democrat au împiedicat numeroşi alegători 
să-şi exercite dreptul de vot”. 

La Londra, subsecretarul de stat la Foreign Office de- 
clară în faţa Camerei Comunelor: „Alegerile n-au fost nici 
libere, nici conforme regulilor... s-au desfăşurat astfel încît 
a fost posibilă o largă falsificare a rezultatelor”. 

La unison, Washingtonul şi Londra constată că „date fi- 
ind împrejurările, rezultatele alegerilor din România nu re- 
prezintă opinia adevărată a poporului român”. Guvernele 
american şi britanic refuză prin urmare să recunoască vali- 
ditatea alegerilor din România. 

Românii prind din nou curaj. 

Şedinţa de deschidere a noului parlament român a fost 
fixată pentru ziua de 1 decembrie 1946. Prezenţa Regelui 
la această ceremonie este indispensabilă. 

Suveranul a aşteptat zadarnic ca, după alegeri, Groza 
să-i prezinte demisia, cum ar fi fost normal. Date fiind re- 
zultatele alegerilor, acelaşi Groza, fără doar şi poate, ar fi 
primit sarcina să formeze noul guvern. Numai că, precaut, 
Groza a preferat să nu rişte şi nu şi-a prezentat demisia. 

În aceste condiţii şi ţinînd seama de manipulările care 
au dus la constituirea acestui parlament, va accepta oare 
Regele să prezideze şedinţa solemnă de deschidere a Adu- 
nării Naţionale? 

Mihai ezită. Iar Maniu nu pricepe cum de mai poate să 
ezite. Cei treizeci şi doi-de deputaţi naţional-ţărănişti şi cei 
trei liberali nu vor participa la lucrările parlamentului, iar 
cei doi miniştri de stat, naţional-ţărănistul Emil Haţieganu 
şi liberalul Alexandru Romniceanu s-au retras din guvern. 
Nu mai sînt posibile tergiversările şi nici nu mai este cazul 
să cîştigi timp; fermitatea într-o opoziţie totală şi constantă 


— aceasta este, după Maniu, singura soluţie pentru români 


şi pentru Regele lor. 

Argumentele preşedintelui Partidului Naţional-Ţără- 
nesc sînt, indiscutabil, imbatabile: prezența Monarhului la 
deschiderea Adunării Naţionale ar gira falsificarea flagran- 
tă a alegerilor. Dar absenţa sa ar putea fi interpretată ca 
semnul unei alianţe a Regelui cu opoziţia, or, rolul lui este 
acela de arbitru. Ce hotărîre să ia? Reprezentanţii la Bucu- 
reşti ai Statelor Unite şi Marii Britanii împărtăşesc părerea 
lui Maniu. Dar ce vor fi gîndind guvernele lor? E drept, 
aceste guverne nu recunosc validitatea alegerilor şi, în con- 
secinţă, nici noul parlament român! 

- Cu toate acestea, cu cîteva ore înaintea ceremoniei de 
deschidere a sesiunii Adunării Naţionale, Washingtonul şi 

Londra fac cunoscut la Bucureşti că declaraţiile lor preala- 
bile nu înseamnă că nu recunosc guvernul român, a cărui 
lipsă de corectitudine o condamnă... dar, totuşi... date fi- 
ind împrejurările... 

Mihai I a prezidat marea ceremonie de la 1 decembrie! 

Maniu a deplîns această atitudine. Experimentatul om 
politic şi tînărul Suveran urmăresc acelaşi obiectiv, dar, 
pentru a-l atinge, căile lor sînt diferite! Maniu înţelege să 
lupte împotriva şireteniei unora şi a laşităţii altora cu în- 
verşunare şi intransigenţă; Mihai, considerînd că astăzi mai 
mult ca oricînd politica este arta posibilului, vrea să-i de- 
zarmeze pe toţi, la faţa locului, prin prezenţa sa. 


PARTEA A PATRA 


LICHIDAREA 


XIX 
Un raport profetic 


„Să nu-i dea Dumnezeu omului cîte poate să îndure...” 
O veche rugăciune, din nou pe buzele tuturor. 

1947. Occidentul a uitat de indignarea provocată de ale- 
geri; în România e pace, Tratatul de la Paris o dovedeşte. 

1947. Anul cînd pentru români totul se sfirşeşte. 

La 20 ianuarie, americanii au semnat Tratatul de pace 
cu România. Au făcut-o cu o săptămînă înaintea ruşilor. 

“Încă de la începutul lunii, Partidul Comunist Român 
anunţase că, în cursul unei plenare a Comitetului Central, 
hotărise să întărească puterea partidului şi legăturile sale 
cu „masele” populare. Ceea ce, ţinînd seama de cele întîm- 
plate pînă atunci, nu prevestea nimic bun. 

Şi totuşi, la acest început de an, speranţa încă n-a murit, 
tot mai ţine pe picioare un popor ajuns la capătul puterilor. 
Iuliu Maniu întreţine flacăra. El este un exemplu viu de 
demnitate, de încredere în sine, de curaj lipsit de ostenta- 
ţie, dar şi de eroism, exact atîta cît e necesar ca să rezişti, cu 
mîinile goale şi cu burta goală, în faţa puterii atotputernice 
şi omniprezente. 

Căci Iuliu Maniu, preşedintele Partidului Naţional-Ţă- 
rănesc, s-a ridicat, singur în faţa tuturor, pentru a cere 
dreptate în numele celor oprimaţi şi al ţării înrobite. Hăr- 
ţuieşte puterile occidentale, cărora le cere să acţioneze, în 
sfîrşit, conform principiilor pe care le-au proclamat şi pro- 

misiunilor făcute. Cere socoteală autorităţilor române 
pentru legile absurde pe care le adoptă şi pentru actele ar- 
bitrare ce se înmulţesc din zi în zi. Dar, dacă simpatia ame- 
ricanilor şi englezilor rămîne aceeaşi, ea este totuşi fără 
efect, căci regimului aflat la putere în România nici nu-i 
trece prin gînd să plece urechea la cererile opoziţiei. 

Din cauza cenzurii, poporul nu-l poate auzi pe Maniu, 
dar ghiceşte şi înţelege: cu cît cortina de fier devine mai 
greu de străpuns — cortină care, înainte de a izola ţările 
din Est de restul Europei, a căzut chiar înlăuntrul acestor 
ţări, pentru a despărţi poporul de conducătorii lui politici 
tradiţionali —, cu cît se simt românii mai îngrădiţi, ca ani- 
malele, cu atît încrederea lor în Maniu sporeşte. Românii 
ştiu că şi pentru el ceea ce laşii numesc drumul inexorabil al 
istoriei, fatalitate ce nu poate fi evitată, nu e decît o min- 
ciună. Şi mai ştiu că Maniu hăituieşte minciuna neîncetată, 
bază şi acoperire a sistemului. Şi mai ştiu că anticomunis- 
mul lui nu-i cade bine regimului, pentru că este de esenţă 
morală; Maniu nu poate fi bănuit că ar avea interese socia- 
le sau economice, cum sînt acuzaţi de obicei opozanţii co- 
munismului. Maniu este cinstit, stînjenitor şi, tocmai de 
aceea, eficace. 

Fără contact direct cu poporul, preşedintele Partidului 
Naţional-Ţărănesc nu poate organiza o rezistenţă, dar, in- 
direct, o provoacă. Se spune că tineri ţărani şi studenţi s-ar 
fi ascuns prin păduri; se numesc „Sumanele Negre” şi se 
pare că apar pe neaşteptate în sate, unde îi doboară pe res- 
ponsabilii comunişti, cu sprijinul populaţiei. 

Şi totuşi, lupta clandestină şi rezistenţa în general nu 
pot dura la nesfirşit. Or, pacea instaurată este promisă pe 
vecie. y 

Românii au nevoie de ajutorul puterilor occidentale, de 
intervenţiile lor politice, care să nu fie făcute doar de for- 

mă. Dar pînă acum — nimic, nu tu somaţii adresate Mosco- 
vei şi Bucureştiului, numai îndemnuri la rezistenţă, pe care 
Vocea Americii şi BBC le împart cu dărnicie populaţiei, o 
dată cu promisiunile implicite. Apeluri care sună fals. La 
urma urmei, americanii tolerează deformările cinice, solu- 
tiile înşelătoare şi trucajele care, din 1945, duc România la 
pierzanie. Românii nu mai înţeleg nimic. Şi chiar dacă ar fi 
avut cunoştinţă despre înţelegerea secretă intervenită între 
Churchill şi Stalin în primăvara anului 1944, pentru o du- 
rată de trei luni, şi reactualizată la 9 octombrie a aceluiaşi 
an, tot s-ar fi întrebat ce anume îi reţine pe americani şi pe 
englezi să-şi exercite cele zece procente de influenţă în Ro- 
mânia, în timp ce sovieticii uzează şi abuzează de acelaşi 
procentaj de intervenţie care le-a fost acordat în Grecia! 

Evident, Maniu nu ştie nimic despre combinaţiile la ca- 
re au recurs marile puteri. De altfel, România, ca şi alte țări 
din Europa Centrală şi de Est, n-ar fi putut fi vîndută la 
mezat, puterile occidentale continuînd să afirme că se 
opun împărţirii lumii în zone de influenţă. Atunci, de unde 
neputinţa Statelor Unite? Ce le îngrădeşte forţa economi- 
că şi militară? Maniu ştie: politica inconstantă a Washing- 
tonului faţă de cea permanentă a Moscovei. După eşecul 
ultimei conferinţe a celor trei, ţinută în Capitala sovietică, 
fostul ministru român de externe, Grigore Niculescu-Bu- 
zeşti, refugiat în Elveţia, i-a adresat lui Maniu un raport! 
asupra situaţiei internaţionale a momentului, situaţie care 
va rămîne, de altfel, multă vreme, aproape aceeaşi. Un ex- 
pozeu clar şi precis. lată-l: 


1 Cînd am scris cartea, am tradus acest raport în franţuzeşte, dar ne- 
maiputîndu-l dobîndi, îl retraduc aici în româneşte (N.F.) 

Domnule Preşedinte, 

Criza internaţională provocată de insuccesul Conferinței 
de la Moscova se manifestă, în momentul de faţă, din plin. 
Ce urmări va avea această criză asupra ţării noastre? Pentru 
a răspunde la această întrebare trebuie să examinăm mai 
întîi poziţiile Marilor Puteri fată de noua situaţie internaţio- 
nală. 


Politica sovietică se caracterizează prin perseverenţă in- 
flexibilă în urmărirea obiectivelor sale. Puţini ar mai putea 
crede, în momentul de faţă, că regimul comunist a renunţat 
ia tendinţele de expansiune universală. Aceste tendinţe, care 
au fost frînate şi ascunse cîtă vreme revoluţia nu era definitiv 
consolidată, atîta timp cît U.R.S.S. nu dispunea de o forţă 
industrială şi militară suficientă şi, mai ales, cît situaţia in- 
ternaţională le era ostilă, au apărut acum în plină lumină. 
Este evident, U.R.S.S: consideră că acum, la sfirşitul celui de 
al doilea război mondial, condiţiile în care se află lumea şi în 
special Europa pot deschide larg drumul comunismului că- 
tre hegemonia mondială. 

Este limpede că Rusia şi-a ales opţiunile atunci cînd, la 
sfârşitul ostilităţilor, au început negocierile de pace dintre 
Aliați. În prealabil, Rusia cîntărise foarte bine avantagiile pe 
care le putea avea ducînd o politică de colaborare şi tot ceea 
ce putea dobîndi aplicînd o politică de sabotare a păcii şi a 
reconstrucției. Ea optase, fără nici o ezitare, pentru cazul din 
urmă. | 

O politică de colaborare ar fi oferit Rusiei perspectiva 
unei reconstrucţii rapide, a unei expansiuni economice, a 
unei creşteri a nivelului de trai al popoarelor sovietice care, 
timp de treizeci de ani, au fost greu încercate. Oricare Stat 
democratic, a cărei politică externă este determinată de opi- 
nia publică, ar fi optat, fără îndoială, pentru o politică de 

colaborare. Politica externă a unui Stat totalitar care, în 
plus, este şi bine consolidat, cum se întâmplă cu cel aflat la 
putere în Rusia, este însă complet descătuşată de constrîn- 
gerea opiniei publice. Regimul sovietic dispune de o libertate 
totală pentru a-şi adapta politica externă la propriile sale 
obiective, cu o precizie matematică şi cu o deplină autono- 
mie logică. Or, obiectivele sale sînt incompatibile cu o poli- 
tică de colaborare. 

Rezultatul unei astfel de politici ar fi dus, cu siguranță, la 
crearea unei lumi constituind o forță de rezistenţă considera- 
bilă la pătrunderea comunismului. 

Politica de colaborare ar fi dus, în primul rînd, la retrage- 
rea Rusiei în cadrul frontierelor sale şi, prin urmare, la pier- 
derea poziţiilor actuale sovietice, care se întind pe o jumătate 
din Europa. Prestigiul Uniunii Sovietice şi forţa ei de intimi- 
dare, de care se serveşte ca de un instrument deosebit de efi- 
cace în politica externă — aceşti doi factori care au contri- 
buit în mare măsură la dezvoltarea partidelor comuniste din 
Occident — ar fi avut, inevitabil, de suferit. Probabil că o 
revenire a Rusiei la frontierele sale ar fi antrenat un regres al 
comunismului în întreaga lume. 

Colaborarea ar fi însemnat, de asemenea, redresarea 
economică a Germaniei şi a Europei, deci sfîrşitul condiții- 
lor haotice actuale şi al procesului de dezintegrare ce au cu- 
prins continentul şi care constituie climatul cel mai favorabil 
pentru dezvoltarea comunismului. Anglia însăşi, atât de slă- 
bită şi confruntată cu dificultăţi economice aproape de ne- 
rezolvat, ar fi avut mai multe posibilităţi pentru a ieşi din 
criză dacă o Europă refăcută ar fi dat un impuls nou comer- 
țului internaţional. Dar o Anglie refăcută ar fi constituit o 
barieră pentru politica sovietică. În ceea ce priveşte Statele 
Unite, este adevărat că economia lor nu a fost afectată, pînă 
în prezent, de haosul care domneşte în Europa. Dar nu e mai 

puțin adevărat că depresiunea economică actuală care bîn- 
tuie prin Europa se va propaga, cu siguranţă, într-un viitor 
mai mult sau mai puţin apropiat, şi de cealaltă parte a At- 
lanticului. În Statele Unite, toată lumea este de acord că ni- 
velul actual al economiei americane nu va putea fi menţinut 
la nesfirşit în faţa unei Europe incapabile să se redreseze. 
Menţinerea acestui nivel — pentru a nu mai vorbi de posibi- 
lităţile de dezvoltare ulterioară — este indisolubil legată de 
revitalizarea producţiei europene şi de reluarea schimburilor 
între aceste două spaţii economice. Or, posibilitatea unei cri- 
ze economice în Statele Unite reprezintă unul dintre elemen- 
tele cele mai importante în calculele de politică externă so- 
vietice. O asemenea criză, care ar avea, inevitabil, efecte 
asupra politicii externe americane, ar slăbi cel mai serios ob- 
stacol ridicat, actualmente, în faţa politicii expansioniste a 
Rusiei. 

În sfirşit, colaborarea ar fi dus la crearea unei organizaţii 
internaţionale capabile să asigure pacea şi un climat de se- 
curitate, care ar fi contribuit din plin la progresul economic, 
la dezvoltarea relaţiilor dintre popoare şi, în general, la con- 
solidarea instituţiilor politice actuale. Este evident că toate 
acestea ar fi întărit rezistenţa în faţa penetraţiei sovietice. La 
San Francisco — unde, prin dreptul de veto, au reuşit să re- 
ducă la neputinţă Organizaţia Naţiunilor Unite —, ruşii au 
arătat deja cu destulă claritate că nu înţeleg să se angajeze 
sincer pe drumul unei politici de colaborare. 

În acest spirit şi-a stabilit regimul sovietic politica referi- 
toare la încheierea păcii. Această atitudine, păstrată cu mare 
stăruinţă în ceea ce priveşte fondul, dar mascată uneori prin 
unele concesii formale, ar putea fi definită după cum urmea- 
ză: să nu cedeze nimic din poziţiile obținute, să acționeze în- 
totdeauna cu energie pentru a cuceri noi poziţii; să împiedice 
refacerea Europei şi, prin aceasta, formarea pe continent a 

oricărei forțe capabile să opună rezistenţă la penetraţia co- 
munistă; să paralizeze eforturile de redresare ale Angliei şi să 
provoace o criză economică în Statele Unite. În fond, regi- 
mul sovietic nu doreşte pacea şi a făcut totul pentru a o îm- 
piedica. Nu doreşte însă nici războiul, pe care nu l-ar putea 
accepta acum. Doreşte doar să persiste această situaţie nesi- 
gură, între pace şi război, care există de mai bine de doi ani şi 
care duce ia distrugerea progresivă a lumii occidentale. În 
acest fel, drumul către cucerirea lumii de către comunism ră- 
mâne deschis. 

În ce constă forţa acestei politici şi care-i sînt slăbiciunile? 

Uniunea Sovietică este, prin ea însăşi, un mare continent. 
Din punct de vedere geografic, ea ocupă deci o poziţie cu 
mult mai puternică decît oricare altă putere agresivă care şi-a 
manifestat vreodată dorinţele de hegemonie. Prin imensele ei 
resurse, Uniunea Sovietică este aproape independentă de 
schimburile mondiale şi, prin urmare, invulnerabilă în faţa 
unei blocade, ceea ce n-a fost cazul nici cu Germania, nici 
cu Japonia. Ea îşi poate permite o politică de izolare totală 
de restul lumii, pe o durată nelimitată. Este evident că Rusia 
ar face progrese economice mult mai rapide printr-o politică 
de colaborare. Dar ceea ce interesează regimul sovietic, îna- 
inte de orice, nu este gradul absolut de dezvoltare a Rusiei, ci 
raportul relativ al forţelor între U.R.S.S. şi restul lumii. Sa- 
botînd pacea şi reconstrucţia, Rusia speră să provoace o 
criză gravă, reducînd la neputinţă lumea occidentală, în 
timp ce ea ar deveni cea mai mare putere militară. 

Includerea unei jumătăţi din Europa în sistemul sovietic 
a pus la îndemîna Rusiei un instrument foarte puternic în 
aplicarea politicii sale externe. Mai întîi, i-a mărit considera- 
bil forța, pentru că este vorba de teritorii vaste, ale căror re- 
surse sînt mari şi populaţia numeroasă, aproape două treimi 
din cea a întregii Rusii. Prin aportul industriei şi al specia- 

liştilor germani, Rusia ar putea de asemenea să-şi ridice con- 
siderabil nivelul tehnic. În plus, lărgindu-şi spațiul econo- 
mic, Rusia şi-a sporit posibilităţile de a practica o politică 
autonomă şi de a se dispensa, astfel, de colaborarea cu restul 
lumii. În plus, ea a pătruns în inima Europei, obţinînd poziţii 
Strategice care-i vor permite să domine continentul, în even- 
tualitatea unui conflict. Din punctul de vedere al posibilită- 
ților de penetrare politică, Rusia a învins obstacolul cel mai 
mare, cel pe care-l constituiau statele agrare din Est, refrac- 
tare la doctrinele comuniste, şi s-a apropiat de Occidentul 
industrializat, mai receptiv la aceste doctrine. În fine, domi- 
nînd Estul, Rusia devine însăşi cheia dezvoltării mondiale. 
Căci este greu de crezut că Occidentul european, industriali- 
zat, se va putea redresa durabil atâta timp cît cortina de fier îl 
va separa de Estul agrar, adică de spaţiul său economic 
complementar. Este de asemenea greu de conceput ca Ame- 
rica să poată, în cele din urmă, evita o criză economică, atita 
timp cît Europa va fi în imposibilitatea de a se redresa. Prin 
includerea Estului Europei în sistemul său politic, Rusia de- 
ține o adevărată poziţie de decizie în politica mondială. 

Nu mai puţin important este faptul că Rusia nu are, în 
Europa, nici o forță militară care să i se poată opune. Este 
pentru prima oară în istoria Europei cînd o singură mare pu- 
tere îşi întinde umbra asupra întregului continent. 

Regimul totalitar sovietic conferă şi el Rusiei o mare su- 
perioritate asupra puterilor democratice. Acest regim, impe- 
netrabil în faţa oricărei idei şi oricărui curent venit din afară 
este, în interior, absolut invulnerabil. În schimb, folosindu-se 
de toate libertăţile democratice ale lumii occidentale, regi- 
mul sovietic dispune de puternice mijloace de presiune in- 
ternă asupra adversarilor săi. Rusia sovietică s-a infiltrat sau 
chiar controlează, prin partidele comuniste, toate punctele 
vitale ale mecanismelor sociale şi economice din numeroase 

[ări democratice. Niciodată Germania nu a dispus de o a 5-a 
coloană atît de puternică pe cît este cea sovietică. Rusia îşi 
atacă deci adversarii pe două fronturi, cel al politicii sale ex- 
terhe şi cel al politicii lor interne. Orice posibilitate de acţiune 
pe tărîmul politicii interne sovietice este însă interzisă mari- 
lor democraţii. 

Mai mult, datorită faptului că regimul sovietic este totali- 
tar, el poate corecta repercusiunile pe care le-ar putea avea 
asupra politicii sale externe nivelul tehnic şi industrial al Ru- 
siei, inferior celui al democraţiilor occidentale. Este evident 
că puterea militară a unei ţări depinde în mare măsură de 
capacitatea ei industrială şi nivelul ei tehnic, dar în egală 
măsură depinde de cota-parte din resursele naţionale pe care 
o țară este dispusă să le consacre efortului militar. În marile 
democraţii occidentale, cea mai mare parte a activităţii eco- 
nomice este dirijată către producția de bunuri de consum, 
pentru a menţine şi ridica nivelul de trai al populației. În Ru- 
sia sovietică, nivelul de trai al populaţiei este menţinut la un 
nivel extrem de scăzut, pe care nici un popor în regim demo- 
cratic nu l-ar accepta. Activitatea economică este îndreptată 
în principal către efortul de industrializare, în vederea creării 
unui puternic instrument militar. 

Trebuie de asemenea să subliniem că regimul sovietic be- 
neficiază, în politica externă, de o libertate mult mai mare 
decît cea de care putea dispune regimul hitlerist. Hitler nu 
putea face cu totul abstracţie de opinia publică. De aceea, ca 
să-şi menţină popularitatea, avea nevoie de succese conti- 
nue şi cît mai răsunătoare, care să convingă poporul german 
că se găsea pe un drum ascendent, asigurîndu-i tot mai mul- 
tă glorie, putere şi avantaje. Și de aici, cursa fatală către răz- 
boi şi către dezastru. Regimul sovietic, însă, scapă acestui 
determinism fatal pentru celelalte dictaturi. Fie datorită cul- 
turii şi civilizaţiei mai înapoiate ale poporului rus, obişnui! 

dintotdeauna să suporte un regim de tiranie, fie perfecțiunii 
la care a ajuns regimul totalitar în Rusia, reuşind să înăbușe 
orice posibilitate de manifestare a opiniei publice, fie tempe- 
ramentului rus, care este mai puţin sensibil la consideraţiuni 
de orgoliu şi de onoare naţională, sigur este că nici o forță 
inevitabilă nu împinge guvernul sovietic către o politică im- 
prudentă. El îşi păstrează astfel intact controlul asupra poli- 
ticii externe. Nimic nu-l împinge către provocări sau sfidări 
care ar risca să provoace un conflict prematur. El are chiar 
deplina libertate de a opera retrageri tactice, în caz de necesi- 
tate, în cazul cînd ar considera că tensiunea internaţională a 
atins un nivel periculos. Această supleţe constituie unul din 
mijloacele cele mai importante ale politicii externe sovietice. 
Regimul sovietic va avea grijă să nu confrunte marile puteri 
democratice cu șocul puternic de care acestea au nevoie ca 
să se trezească la realitate. Regimul sovietic va continua, deci, 
politica sa insidioasă de distrugere a lumii occidentale şi de 
penetraţie ca urmare a acestei destrămări, făcînd totul pen- 
tru a evita un conflict, atîta timp cît îl va considera inopor- 
tun. 

Pe de altă parte, este evident că politica externă sovietică 
are şi părți vulnerabile. 

În definitiv, dominaţia sovietică asupra Europei orienta- 
le este încă superficială. Sub teroarea totalitară mocneşte 
neulţumirea profundă a ţărilor din această regiune care aș- 
teaptă, cu speranţă şi nerăbdare, eliberarea lor. În Rusia în- 
săşi, credinţa şi fidelitatea poporului faţă de regim nu au pu- 
tut Să nu fie zdruncinate de impresiile milioanelor de soldaţi 
sovietici care s-au revărsat peste Europa. Este, deci, mai 
mult decît probabil că în cazul unui conflict mai mult sau 
mai puţin apropiat Rusia va avea să se aştepte la mari difi- 
cultăţi din partea ţărilor Europei orientale şi nu va mai putea 
conta pe devotamentul şi spiritul de sacrificiu al poporului 

sovietic, de care acesta a dat dovadă în timpul ultimului răz- 
boi. Este îndoielnic că armata sovietică va lupta într-un nou 
conflict armat aşa cum a făcut-o în cursul celui de al doilea 
război mondial. 

Punctul cel mai vulnerabil al politicii sovietice îl consti- 
tuie, fără îndoială, actuala slăbiciune a Rusiei, datorată dis- 
trugerilor din timpul războiului, inferiorităţii sale tehnice fa- 
ță de Statele Unite şi faptului că U.R.S.S. nu posedă încă 
energia nucleară. Pentru aceste consideraţiuni, Rusia nu 
poate să accepte, cu nici un preţ, riscul unui nou război şi va 
face totul pentru a-l evita. 

Timpul, în schimb, lucrează pentru Rusia şi ea speră să 
învingă aceste inconveniente într-un viitor destul de apro- 
piat. 

Rusia speră să lichideze în cîţiva ani — dacă timpul ne- 
cesar îi va fi acordat — orice rezistenţă organizată a popoa- 
relor din Estul Europei. Aceste popoare s-ar vedea astfel 
complet asimilate — de fapt, dacă nu de drept —, ca şi cele- 
lalte popoare sovietice, cu alte cuvinte, transformate într-o 
masă amorfă şi ascultătoare. În ceea ce priveşte îndoiala fa- 
tă de regimul sovietic pe care armatele reîntoarse din Europa 
au putut să o semene în interiorul Rusiei, ea nu poate fi decît 
de scurtă durată. Regimul totalitar nu va întîmpina mari gre- 
utăţi pentru a o face să dispară, folosind mijloacele sale 
obişnuite. De altfel, noi generaţii de soldaţi le vor înlocui, în 
cîțiva ani, pe cele care au luptat în ultimul război. In felul 
acesta, elementele psihologice defavorabile regimului sovie- 
tic vor dispărea dacă nu sînt exploatate în timp util. 

Totodată, incontestabila slăbiciune actuală a Rusiei, ca 
şi inferioritatea ei tehnică faţă de Statele Unite vor fi com- 
pensate dacă sovieticilor li se lasă timpul necesar pentru fa- 
bricarea armelor atomice. Într-adevăr, energia atomică este 
destinată să revoluţioneze principiile războiului. Pînă acum, 
marile putert democratice, dispunînd de un potenţial indus- 

trial superior, puteau privi cu relativă nepăsare pregătirile 
militare ale unor ţări agresive. Chiar pierzînd primele bătă- 
lii, ele puteau spera că vor avea la dispoziţie timpul necesar 
pentru a-şi mobiliza resursele industriale şi a interveni, apoi, 
cu forțe superioare, care să le asigure victoria finală. În era 
atomică, astfel de speranţe nu mai sînt îngăduite. În această 
eră, ţara care va avea iniţiativa atacului va putea să parali- 
zeze şi să desființeze în scurt timp orice adversar, oricare i-ar 
fi superioritatea potenţială. Şi nu trebuie să uităm, în fine, că 
Statele Unite şi Anglia sînt mult mai vulnerabile la un atac 
atomic decît Rusia. 

Ținând seama de cele arătate mai sus, ce concluzii se pot 
trage cu privire la politica sovietică? După doi ani de eforturi 
zadarnice în scopul de a se ajunge la o reglementare generală 
care să garanteze pacea, ar fi prudent şi rezonabil să ne re- 

“semnăm şi să luăm în considerare faptul că Rusia nu va pu- 
tea fi niciodată convinsă să adere la ideea unei politici de 
colaborare, cu nici un argument sau mijloc de persuasiune 
voluntară, cum ar fi, de exemplu, perspectiva unor avantaje 
economice. Regimul sovietic a făcut de mult alegerea. Orica- 
re ar fi avantajele economice imediate pe care le-ar putea 
obţine printr-o asemenea politică, regimul sovietic le soco- 
teşte mai puţin atrăgătoare decît cele pe care speră să le tragă 
dintr-o politică de sabotare a păcii şi de menţinere a haosu- 
lui şi anarhiei, care lasă deschisă posibilitatea împlinirii des- 
tinului istoric al comunismului. 

Regimul sovietic este convins — şi totul pare a-i da drep- 
tate — că timpul lucrează în favoarea lui. Prin urmare, nu 
este grăbit. El ar accepta, fără îndoială, o reglementare a 
problemei germane care ar crea condiţiile favorabile insta- 
urării unui control sovietic asupra Germaniei. Dar, în absen- 
ţa unei astfel de reglementări, sovieticii preferă să aştepte. Si- 

tuația actuală le convine, căci ea menţine condiţiile cele mai 
favorabile unei pătrunderi comuniste. 

Sovieticii şi-au întemeiat pînă acum politica externă pe 
convingerea că Statele Unite nu s-au hotărit să recurgă la 
forța armelor. Cît timp vor fi siguri de aceasta, nimic nu-i va 
hotărî să abandoneze poziţiile obţinute. Din contra, vor mer- 
ge înainte, dar cu prudenţă, ferindu-se să împingă prea de- 
parte o tensiune şi aşa foarte serioasă, care ar putea duce la 
un conflict. Tactica lor ar fi mai curînd aceea de a submina 
din interior, în special Franța, Italia şi Germania de Vest, 
pentru a paraliza orice tentativă de alcătuire a unui bloc oc- 
cidental şi de a acţiona în aşa fel încît greutăţile economice 
ale Europei şi ale lumii să continue, ba chiar să se agraveze, 
împiedicînd ţările din Est să colaboreze la redresarea Euro- 
pei. 

În condiţiile actuale şi o vreme de acum înainte, ruşii nu 
pot accepta riscurile unui război. Singurul mijloc pentru a-i 
hotărî să adere la o politică de colaborare, la o reglementare 
justă şi stabilă, capabilă să asigure Europei şi lumii condiţii 
normale de dezvoltare este deci ameninţarea cu un nou con- 


flict. 


La sfîrşitul ostilităților, Statele Unite erau, de departe, 
cea mai mare putere militară a lumii. Dispuneau de o armă 
formidabilă, bomba atomică, graţie căreia au constrîns Ja- 
ponia să capituleze în cîteva zile. Ar fi fost deci în logica lu- 
crurilor şi a istoriei. ca Statele Unite să reuşească să-şi im- 
pună concepțiile în privinţa păcii. Şi totuşi, iată că, în numai 
doi ani, Rusia şi-a putut realiza în întregime obiectivele, în 
detrimentul intereselor americane şi ale păcii. Care este ex- 
plicaţia acestei situaţii paradoxale, care a fost lăsată să se 
dezvolte şi care a instaurat haosul şi anarhia de-a lungul şi 
de-a latul lumii? 

Greşeala constă în faptul că americanii şi-au făcut, încă 
din timpul războiului şi chiar mai înainte, ca negocierile de 
pace să fi început, iluzia că i Rusia va putea fiú atrasă de avan- 
tajele unei politici de colaborare. Mai mult încă, iar aceasta 
a însemnat o greşeală, şi mai mare, Statele Unite au plecat de 
la ideea că pentru a cîştiga colaborarea Rusiei trebuie să se 
folosească de mult tact, de multă răbdare. Şi mai ales, de 
multă ă înţelegere. Americanii. au acceptat l bănuielile şi temeri- 
le ruşilor faţă de lumea capitalistă ca pe un fenomen 1 natural 
şi explicabil, după cum au considerat legitimă dorința ruşilor 
de a avea garanţii reale de „Securitate”, garanţii care în rea- 
litate ascundeau o politică de expansiune. În, general, s-a pū- 
tut observa. atît la americani, cît şi la englezi, tendința de a 
face un mare efort „pentru.a cîştiga încrederea Rusiei”. 

Această stare de spirit a constituit greşeala inițială a pute- 

„rilor anglo-saxone, căreia trebuie să-i atribuim situația ac- 

„tuală a lumii. Ruşii au profitat d de această stare de spirit pen- 
tru a-şi impune condiţiile şi pentru a-şi! realiza obiectivele. 
Astfel au cîştigat poziţiile pe care le ocupă şi grație cărora au 
posibilitatea s să împiedice 4 atit o reglementare generală, cit şi 
reconstrucţia lumii. 

De câtva timp, americanii au început să-şi i dea seama Ye 
această mare greşeală inițială, mai precis, din momentul 
cînd au înţeles că Rusia nu poate fi adusă, prn concesii, la o 
politică de colaborare. yj 

Primele indicii ale unei politici americane mai i ferme au 
fost numirea generalului Marshall ca secretar de stat şi for- 
mularea „doctrinei Truman”. Această doctrină este definită 
prin următoarea frază a Preşedintelui american: „Politica 
Statelor Unite trebuie să fie aceea de a ajuta popoarele libe- 
re, care rezistă tentativelor de aservire exercitate asupra. lor 

„de minorităţi armate sau prin presiuni i din afară”. 

Desigur, doctrina Truman constituie o politică defensivă: 

scopul ei fusese de a opri expansiunea rusească pe liniile ac- 
tuale: Ea se născuse din pericolul presiunilor ruseşti asupra 
Greciei şi Turciei şi din carenţele Angliei în apărarea eficace 
împotriva penetraţiei sovietice în aceste ţări. Prin urmare, 
doctrina Truman nu aducea nici o contribuţie imediată la 
soluţionarea problemelor statelor deja integrate în sistemul 
politic sovietic. În acest domeniu, americanii nü dispuneau 
încă de mijloace'concrete de acţiune. Totuşi, doctrina Tru- 
man reprezenta preludiul unei politici mai ferme şi, tocmai 
de aceea, avea un sens general. Ea dovedea că Statele Unite 
înţeleseseră gravitatea situaţiei. Este evident că doctrina: Tru- 
man's-ar fi aplicat şi statelor Europei orientale, de îndată ce: 
această regiune ar fi fost eliberată de sub presiunea sovietică. 
Atunci, doctrina Truman ar fi pah fi ue şi țării noas- 
tre. 
COE, R la Moscova ü revenea sarcina să creeze 
condițiile necesare pentru extinderea doctrinei Truman asu- 
pra statelor Europei orientale, ca şi stabilirea unei reglemen- 
tări care să fi eliberat aceste ţări de sub presiunea sovietică. 
Aici, la Moscova, în cadrul acestei conferinţe, politica sovie- 
tică şi noua politică americană s-au sanie Pen prima 
oară. 

DI. Marshall a plecat la Moscova pă să nu accepte de- 
cât o soluţie care să cuprindă condiţiile următoare: să asigure 
posibilităţile de redresare a Germaniei şi deci a Europei; să 
împiedice , stabilirea unui control sovietic asupra Germaniei, 
să realizeze un tratat de pace cu Austria, garantind indepen- 
denţa acestei ţări şi i rezolvând, îi în acelaşi timp, problema pre- 
zenţei trupelor sovietice de ocupaţie în Europa răsăriteană. 
După cum se ştie, ruşii nu au acceptat nici una din aceste 
condiţii, dl. Marshall nu a făcut nici un compromis şi astfel 
Conferinţa s-a terminat cu un insucces total. 

Eşecul Conferinţei de la Moscova nu era de natură să-i 

oblige pe ruşi să-şi revizuiască politica. Desigur că ei ar fi pre- 
ferat ur acord care să fi dat satisfacţie obiectivelor lor în 
Germania şi Austria. Dar şi absenţa unui acord reprezintă 
pentru ei o soluţie satisfăcătoare. 

În schimb, nu aceeaşi este situaţia în ce priveşte Statele 
Unite. Nu este suficient doar să nu cedezi, să nu accepţi nici 
un compromis. Situaţia actuală evoluează în favoarea Ru- 
siei şi în detrimentul Statelor Unite. Redresarea Europei este 
o necesitate vitală pentru Statele Unite. Mai întâi din punct 
de vedere politic şi militar, căci actuala situaţie haotică pre- ` 
lungindu-se, lasă cale liberă dominaţiei sovietice asupra 
continentului, cu toate urmările pe care această dominație 
le-ar putea avea în ceea ce priveşte securitatea Statelor Uni- 
te. Apoi, din punct de vedere economic, căci criza europeană 
va sfirşi prin a se extinde şi asupra economiei americane. De 
la sfârşitul războiului, ajutorul american în lume s-a ridicat 
la peste 20 de miliarde de dolari. Toate aceste sacrificii n-au 
dat nici un rezultat pînă în prezent, din cauza condiţiilor po- 
litice existente, care au împiedicat Europa să se redreseze. 
Statele Unite nu pot să suporte, la infinit, asemenea sarcini, 
nici nu-şi pot menţine propriul lor nivel de prosperitate dacă 
economia europeană nu se redresează. 

Insuccesul Conferinţei de la Moscova nu ridica deci nici 
o problemă imediată pentru politica externă sovietică. 
U.R.S.S. aşteaptă, căci stadiul actual al situaţiei europene 
este acceptabil pentru ea, ba chiar profitabil. Americanii au 
fost însă obligaţi să-şi reexamnineze politica, pentru a găsi noi 
mijloace menite să pună capăt unei situaţii atît de dezas- 
truoase pentru ei. Care este noua politică americană după 
insuccesul Conferinţei de la Moscova? 

Noua politică americană se întemeiază pe ideea organi- 
zării Occidentului, adică a acelei zone a Europei care nu se 

găseşte încă sub control sovietic. Această politică îşi propune 
să ridice nivelul producţiei în Europa occidentală şi să sti- - 
muleze schimburile dintre ţările acestei regiuni, ca şi schim- 
burile dintre acest spaţiu economic şi restul lumii. America- 
nii socotesc că în acest fel vor opri procesul de dezintegrare, 
care face din această regiune un teren propice penetraţiei co- 
muniste şi că vor crea astfel o forţă economică aptă a fi 
opusă Rusiei sovietice şi blocului oriental. 

Trebuie să deducem de aici că americanii au aderat la 
politica sferelor de influenţă? Că Statele Unite concep orga- 
nizarea Europei occidentale ca pe o formulă statică de secu- 
ritate, capabilă să asigure un echilibru durabil între sistemul 
sovietic şi restul lumii? Că americanii au renunţat la soluţio- 
narea problemei europene în ansamblul ei şi la ideea de a 
întemeia pacea pe o ordine generală? 

Toate indiciile demonstrează că nu acesta este sensul po- 
liticii americane, dar că Statele Unite consideră organizarea 
Europei occidentale ca o fază tranzitorie, un punct de pleca- 
re, o nouă metodă de a ataca problema unei reglementări 
generale. 

Trebuie reţinut un fapt fundamental, anume, că o redre- 
sare durabilă a Europei occidentale nu poate fi concepută 
cîtă vreme ea este separată printr-o linie de demarcaţie de 
nepătruns de spaţiul ei economic complementar, Europa 
orientaiă. Desigur, unele avantaje pot fi obținute prin organi- 
zarea Europei occidentale, graţie ajutorului american, dar 
aceste avantaje vor fi temporare dacă Europa nu-şi poate re- 
constitui economia dislocată. Statele Unite înţeleg aceasta. 
Planul Marshall o dovedeşte, pentru că printre altele el nu se 
adresează numai Europei occidentale, ci întregului conti- 
nent. Prin acest Plan, politica americană a afirmat că obiec- 
tivul său final este reconstrucţia întregii Europe. Acest scop 

rămîne valabil, deşi propunerile Planului Marshall rămîn 
obligatoriu limitate, la începutul aplicării lor, la Europa QC- 
cidentală. Pentru americani, organizarea Europei occidenta- 
le nu este deciun scop, ci un mijloc. 

„Ce rezultat aşteaptă americanii de la această nouă í poli- 
tică?, După unii comentatori, avantajele de care va profita 
Europa occidentală ca urmare a. acestei organizări şi 4 aju- 
torului american vor constitui un exemplu capabil să exercite 
o forţă de atracţie asupra restului Europei. Statele Europei 
orientale vor putea fi deci convinse să adere la acest sistem. 
În acest fel, unitatea Europei ar fi restaurată şi i problema 
păcii s-ar afla rezolvată pe o cale ocolită. Evident că i astfel de 
aparenţe trebuie eliminate, întrucît sânt naive şi lipsite de se- 
riozitate. Din analiza politicii sovietice reiese limpede că í Ru- 
sia nu se va lăsa niciodată convinsă să adere la o politică de 
colaborare în perspectiva unor avantaje de asemenea natu- 
ră. Cît despre celelalte state înglobate în sistemul politic so- 
vietic, este de prisos să încerci să le convingi de avantajele 
care ar decurge din reintegrarea lor într-o economie europea- 
nă unificată şi într-o ordine generală de drept. Ele sînt de 
multă vreme convinse că tocmai aceasta este singura politică 
ce corespunde intereselor lor naţionale. Cîtă vreme, însă, 
aceste state vor rămîne sub dominație sovietică, ele nu vor 
putea, niciodată, să adopte o astfel de politică. 

Prin urmare, mai corectă apare concluzia că organizarea 
“Occidentului nu e concepută de americani ca un mijloc de 
atracţie, ci ca un mijloc de presiune asupra Rusiei. De altfel, 
există numeroase indicii că americanii sînt preocupați în ul- 
tima vreme de ideea alcătuirii unui sistem politic şi militar 
destul de puternic încît să poată impresiona Rusia sovietică. 

Înainte de a-şi rosti discursul de la Fulton. di. Churchill 
S-a întreţinut îndelung cu dl. Truman. Răsunătoarea propu- 

nere a fostului premier. britanic cu privire la o alianţă mili- 
tară între Statele Unite şi Anglia n-ar fi putut fi făcută, desi- ` 
gur, fără asentimentul preşedintelui american. De altfel, dl. 
Truman n-a ascuns niciodată faptul că aprobă discursul 
dlui Churchill. Doctrina Truman decurge direct din discursul 
de la Fulton. Ca rezultat al acestei doctrine, Statele Unite ur- 
mau să-şi asume responsabilităţile militare ale Angliei în 
Mediterana, afirmînd astfel solidaritatea indisolubilă şi in- ` 
terdependenţa intereselor strategice americane şi britanice. 
DL. Truman şi-a formulat doctrina în momentul în care se 
desfăşurau lucrările Conferinţei de la Moscova, cînd Statele 
Unite luaseră deja hotărîrea de a se angaja pe un drum nou 
în raporturile cu Uniunea Sovietică. În ciuda dparehţelor ca- 
re ne-ar putea face să credem că era vorba de o manifestare 
politică fragmentară şi limitată, doctrina Truman prefigura 
în realitate o veritabilă mutație în politica americană. Este 
puţin probabil ca americanii să se fi aşteptat la un cîştig de 
cauză la Moscova datorită atitudinii lor intransigenie şi, prin 
urmare, să nu-şi fi formulat dinainte politica de urmat în ca- 
zul unui eşec al Conferinței. Formulă organizării Europei 
occidentale, lansată de dl. Marshall imediat după eşecul 
Conferinţei, a fost deci rezultatul unei politici elaborate de 
cîtăva vreme şi care este legată de formarea unui veritabil 
sistem militar. În concepția americană, acest sistem era de 
altfel mult măi cuprinzător decît o alianţă anglo-americană. 
Într-adevăr, preşedintele Truman cerea Congresului, la 20 
mai, autorizaţia de a înarma, instrui şi echipa forțele armate 
ale tuturor naţiunilor din emisfera occidentală, inclusiv Ca- 
nada. În acest sens, începuseră şi = cu Canada şi cu 
principalele ţări sud-americane. 

După cum se ştie, atît discursul d-lui Churchill de la Fül- 
or ci şi i doctrina Truman au fost primite cu rezerve în An- ` 

glia. Marea Britanie nu este cu adevărat hotărită să se aso- 
cieze atît de strâns şi definitiv cu Statele Unite, de teamă ca o 
astfel de politică să nu ducă ia un nou război. 

Recentele propuneri ale generalului Marshall cu privire la 
reconstrucţia Europei trebuie deci să fie considerate, între al- 
tele, ca un răspuns la reticenţele engleze. Cînd generalul 
Marshall şi-a lansat propunerile, unii au fost miraţi. Ele pă- 
reau a fi în contradicţie cu doctrina Truman. Gîndea secre- 
tarul de stat american să acorde Rusiei şi sateliților ei un aju- 
tor care să nu fie însoţit de condiţii politice, atunci cînd dl. 
Truman precizase că Statele Unite vor acorda ajutor numai 
acelor naţiuni care nu vor încerca să-şi impună voinţa în de- 
trimentul altora? 

Este adevărat că dl. Marshall nu formulase „condiţii po- 
litice”. Dar avusese grijă să precizeze că Statele Unite nu în- 
teleg să distribuie ajutor fiecărui stat european, individual, ci 
economiei europene, luată în ansamblul ei. Aceasta presu- 
punea colaborare. Or, Rusia refuză colaborarea şi nu o îrfgă- 
duie nici sateliților ei. Ea nu poate accepta această condiţie. 
Refuzînd oferta, Rusia îşi asumă deschis responsabilitatea, 
iar, pe de altă parte, neformulînd condiţii politice, generalul 
Marshall nu făcea decît să sublinieze această responsabilita- 
te a Rusiei pentru imposibilitatea de a se ajunge la recon- 
strucţia Europei. 

Doctrina Truman avînd o coloratură anticomunistă şi 
deci provocatoare la adresa Rusiei sovietice, ea alimenta ne- 
liniştea şi neîncrederea Angliei. Propunerea lui Marshall a 
demonstrat opiniei publice engleze că numai şi numai Rusia 
este vinovată de starea în care se află lumea. Această propu- 
nere a contribuit aşadar la înlăturarea reţinerilor Angliei faţă 
de Statele Unite. Un efect similar a avut de altfel şi în Franţa, 
unde, cu excepţia partidului comunist — desigur —, celelalte 

formaţiuni politice par a fi abandonat atitudinea de mediere 
intre lumea anglo-saxonă şi Rusia, atitudine care pînă acum 
a constituit politica externă a Franţei, pentru a se angaja pe 
linia unor relaţii din ce în ce mai strînse cu Statele Unite i: 

Planul Marshall a constituit, deci, o mare manevră diplo- 
matică. El a contribuit considerabil la solidaritatea lumii oc- 
cidentale. 

Din cele de mai sus se poate întrevedea care sînt adevăra- 
tele intenţii ale politicii americane în organizarea Occidentu- 
lui. Nu este vorba, aşadar, numai de o acţiune economică, 
ci, în acelaşi timp, de o acţiune politică şi chiar militară. Este 
vorba de un veritabil instrument de presiune asupra Rusiei 
sovietice. 

Vor reuşi americanii să antreneze Anglia, eventual şi 
Franţa, atât de departe pe cît par să dorească? Sau Anglia va 
reține din formula organizării Occidentului numai aspectul 
economic şi cîteva nuanţe politice, respingînd aspectul poli- 
tic în ansamblul lui, ansamblu care cuprinde şi implicaţii mi- 
litare? De răspunsul la această întrebare depinde, fără îndo- 
ială, forța de constrîngere a Statelor Unite asupra Rusiei. 

Este greu de răspuns de pe acum la această întrebare. 
Evenimentele sînt în plină desfăşurare şi va mai trece o vre- 
me înainte de a şti cum se vor stabiliza. În orice caz, o con- 


1 Pianul Marshail a avut, de altfel, urmări şi asupra politicii interne 
franceze. După refuzul Rusiei de a colabora la reconstrucţia Europei, 
Partidul Socialist Francez, care părea neliniştit din pricina consecin- 
telor încetării cooperării cu comuniştii şi dădea semne evidente de 
rebeliune împotriva guvernului Ramadier, s-a pronunţat la ultima 
conferință pentru menţinerea actualului Cabinet. Secretarul general 
al partidului, Guy Mollet, care reprezintă aripa de stînga, a declarat 
chiar în cursul Conferinţei că „participarea partidului comunist la 
guvern a devenit imposibilă, din cauza atitudinii pe care acest partid 
a adoptat-o în politica internă şi a atitudinii Rusiei în politica inter- 
naţională”. 

„ cluzie se impune chiar de pe acum cu privire la noua politică 

americană: Statele Unite şi-au dat seama că Rusia nu do- 
reşte să colaboreze de bună voie la elaborarea unei păci reale 
şi la organizarea lumii. Este un fapt care va avea fără îndo- 
ială urmări, iar acestea, chiar dacă nu vor fi imediate, vor fi, 
desigur, decisive:pentru soarta umanităţii. 

Cea mai bună definiţie a politicii Marii Britanii a’ fost 
dată de către mareşalul Smuts, în iunie 1946, într-un discurs 
ținut la Londra. Primul ministru sud-african: descria lumea 
ca fiind. împărțită în două grupuri de forțe, gruparea brita- 
nică fiind plasată între ele. Sarcina Imperiului britanic era de 
a evita războiul, jucînd rolul de mediator între aceste grupuri. . 

Nu se poate nega faptul că această formulă defineşte 
aproape perfect politica externă a guvernului laburist. În- 
tr-adevăr, Anglia a manifestat cele mai mari rezerve cu privi- 
re la alinierea definitivă la politica americană de presiune 
asupra. Rusiei sovietice. Marea Britanie pare să considere că 
îşi serveşte mai bine propriile interese, ca şi pe cele ale păcii 
generale, asumîndu-şi rolul de mediator î între cei doi poli de. 
putere, ai lumii. 

„ Congresul Partidului Laburist, din tuna mai, ne- a adus ; 
precizări i foarte utile cu privire la politica externă britanică. 
În timpul congresului s-a distribuit O broșură care ilustra 
punctul de vedere al partidului şi definea politica externă a 
guvernului britanic de o manieră deplin corespunzătoare cu 
formula mareșalului Smuts. Citez din această broşură cîteva 
frăze ci care-mi para atit tede: clare încît, nu gu. nevoie des comenta- 


; poala pod mai Conservator, în dl: Churchill poa- 
“tefi considerat că o reprezintă, înţelege să ajungă í la o ali- 
A armă. exclusivă anglo-americană, îndreptată în mod ex- 
„pres împotriva Uniunii Sovietice: Politica Partidului 
PES: à | a 

Laburist, în schimb, îşi propune să judece situaţia de la 
caz la caz, să întreprindă chiar o acţiune alături de State- 
le Unite, dar numai atunci cînd este vorba de un interes 
comun şi, în orice caz, să nu se lase antrenată spre anga- 
jamente care să excludă posibilitatea unei colaborări si- 
milare cu Rusia. Churchill vrea o alianţă permanentă cu 
America, împotriva a ceea ce: 'el consideră a fi un pericol 
permanent. Bevin vrea o asociere cu Rusia, care să fie tot 
atit de strînsă ca şi aceea care ne ag Acu de America. 
Guvernul laburist nu se gîndeşte lai nici o aliniere care să 
pr poată duce la un viitor război. 
[doza că, într-o aiurita măsură, sîntem legaţi din punct 
de vedere politic să urmăm linia Statelor Unite este falsă. 
Sperăm că Rusia î îşi va da. seama de faptul că RAN 
unei Mari Britanii laburiste, ca putere mondială stabilă, 
constituie o protecţie pentru securitatea rusească şi o ga- 
ranţie împotriva unei agresiuni antisovietice. Căci atîta 
timp cît Marea Britanie joacă un rol aşa de mare în apă- 
rarea securităţii americane, America se găseşte în impo- 
sibilitatea de a adopta o politică de agresiune de dimensi- 
ni mondiale, fără asentimentul britanic. Natura însăşi a 
„cooperării militare între America şi Marea Britanie face 
- imposibilă, atît pentru una, cît şi pentru cealaltă, angaja- 
„rea într-un război, atita vreme cît una dintre ele rămîne 


y” 

Care este explicația acestei ezitări a Angliei față de o aso- 
ciere politică mai strînsă cu Statele Unite, atunci cînd o aso- 
ciere de acest fel poate fi singurul mijloc capabil de a convin- 
ge Rusia să adere la o politică de colaborare? 

Explicaţia se găseşte în teama că o asemenea asociere 
conţine riscul unui nou război. Se poate spune că această 
temă constituie, pînă în prezent cel puţin, trăsătura domi- 
nantă a politicii externe britanice, umbrind orice altă consi- 
deraţie şi, uneori, interesele înseşi ale Marii Britanii. Această 
teamă decurge din slăbiciunea extremă a Angliei, care se re- 
flectă în toate manifestările politicii ei externe şi care este re- 
zuitatul ultimului război. 

Gravitatea situaţiei economice a Angliei nu este exage- 
rată. Prima ţară industrializată din lume acumulase imense 
capitaluri. Veniturile asigurate de aceste capitaluri, plasate 
în străinătate în cursul secolului XIX, constituiau unul din 
principalele mijloace de existenţă ale comunităţii britanice. 
În sec. XX, balanţa comercială a Angliei era sensibil defici- 
tară. Anglia consuma mai mult decît producea. Diferenţa 
era compensată tocmai de veniturile asigurate de capitalurile 
plasate în străinătate. Dar în timpul primului şi mai ales al 
celui de al doilea război mondial, poziţia financiară a An- 
gliei, în raport cu restul lumii, S-a inversat. Nu numai că An- 
glia şi-a lichidat aproape toate capitalurile din străinătate, 
dar s-a văzut obligată să procedeze la o veritabilă revoluţie în 
Structura sa economică. Nu numai că trebuie să-şi echilibre- 
ze balanța comercială, pentru a trăi din ceea ce produce, ci şi 
să realizeze un oarecare excedent, pentru a începe să-şi 
amortizeze datoriile externe. Creditul american, care se ridi- 
că la un miliard de lire sterline, era destinat să ajute Anglia 
în această dificilă perioadă de tranziţie, să-i acorde răgazul 
necesar pentru a-şi reorganiza economia, să acopere golul fi- 
nanciar al datoriei externe, pînă în momentul cînd progra- 
mul de expansiune a exporturilor va putea fi pus în aplicare. 
Dar iată că împrumutul american este aproape epuizat — 
conform calculelor, aceasta se va întîmpla, probabil, într-un 
an şi jumătate —, iar Anglia nu dă nici un semn de redresa- 

re. Potrivit unor calcule, mai degrabă optimiste, balanţa de 
plăți a Marii Britanii va cunoaşte în 1947 un deficit de cei 
puţin 400 de milioane de lire sterline, cu toate că poporul 
englez îşi impune grele sacrificii pentru redresarea situaţiei. 
Restricţiile adoptate, pe de o parte pentru a reduce consumul 
bunurilor de import şi pe de altă parte, pentru a exporta cît 
mai mult din producţia naţională sînt de o severitate extre- 
mă. Dintre toate popoarele occidentale, poporul englez se su- 
pune la cele mai mari privaţiuni. 

Sarcina este imensă. Pentru ca Anglia să-şi poată echili- 
bra balanţa de plăţi, ea ar trebui să menţină actualul nivel al 
sacrificiilor în materie de consum şi să-şi sporească exportu- 
rile cu cel puţin o treime. Pentru a-şi echilibra balanţa de 
plăţi la nivelul consumului din 1938, Anglia ar trebui să spo- 
rească exporturile cu cel puţin două treimi. Cît despre efortul 
care ar fi necesar pentru ca Anglia să redevină o ţară credi- 
toare, orice calcul ar fi inutil, o asemenea ipoteză depăşind 
posibilităţile de previziune actuale. Dată fiind această situa- 
tie, se consideră ca sigur faptul că Anglia nu va putea să atin- 
gă nici măcar obiectivul cel mai restrîns — acela de a realiza 
echilibrul balanței de plăţi, cu tot nivelul scăzut al consumu- 
lui — mai înainte de epuizarea creditului american. 

În realitate, problema este mult mai complicată decît pa- 
re. Dacă totul s-ar realiza prin sacrificii, s-ar putea crede că 
poporul englez va depăşi criza într-un termen mai mult sau 
mai puţin Scurt, căci f! a ştiut să-şi impună privațiunile cele 
mai grele cu o admirabilă disciplină. Dar sarcina este pred 
mare şi numai sacrificiile nu sînt suficiente. Absolut nece- 
sară este o reformă profundă a ansamblului structurii indus- 
iriale britanice. Metodele de producţie în industria britanică 
sînt, în fond, demodate şi perimate. Încă între războaie, in- 
dustria engleză fusese depăşită, cu mult, de industriile ame- 
ricană şi germană. Ea nu atinsese gradul de mecanizare al 


302 ~ Lichidarea 


alto; industrii moderne şi nici nu se'adaptase la metodele de 
producţie în serie. Dar pe ătiinci Anglia încă mai trăia, în 
parte, din capitalurile acumulate în trecut, nefiind deci obli- 
gată să privească problema în faţă. Aceasta apare în prezent 


în toată exceptionala ei gravitate. Metodele britanice de pro- 
ducţie actuale presupun o risipă enormă de mînă de lucru. 
Pentru a nu da decit un exemplu: un miner britanic, datorită. 


mijloacele? rimitive de care se foloseşte, produce de aproa- 


pe şase ori mai puţin decît un miner american, care se folo- 


seşte de utilajul cel mai mecanizat. Oricîte sacrificii şi-ar im- 
pune poporul englez, el nu va reuşi niciodată să compenseze 
enorma pierdere de muncă şi de productivitate datorată fap- 


tului că tehnica industriei engleze este depăşită. E de necon- ` 
ceput ca Anglia să se poată impune pe piaţa mondială, să 
ducă O politică agresivă pe plânul exporturilor, să suporte” 
„concurența industriilor mai moderne, atita iu cît nu va re: 


aliza o veritabilă revoluţie tehnică. 


În fond, ea trebuie să întreprindă o 'vastă reformă, îm. 
plicînd mari investiţii de capitaluri, de timp, de perseverenţă | 


şi, în special, O schimbare radicală a mentalități britanice 


conservatoare, plină de pasivitate şi refractară la inovaţii. Va * 


realiza oare Anglia această reformă? De această chestiune 


depinde, în orice caz, ponderea viitoare a decade a Marii 


Britanii în afacerile mondiale. 


Dar reuşita unui program de creştere substanţială a ex- 


porturilor depinde, de asemenea, în mare măsură, de expan- 
siunea comerţului mondial. Pe o piaţă mondială redusă şi 
care se tot micşorează, Anglia nu va putea să înfăptuiăscă 


niciodată un astfel de program. Greutățile vor creşte din ce în 


ce, pe măsură ce proiectele în redresare a producţiei indus- 


triale germane se vor realiza — în cadrul politicii de organi- ' 


zare a Occidentului — şi mai ales pe măsură ce se vor realiza 
şi cele care privesc Japonia (americanii urmăresc, de altfel, 


= 

să reorganizeze şi industria japoneză, pentru a scăpa de sar- 
cinile impuse, în prezent, de ajutorarea acestei ţări). 

- Mai devreme sau mai tîrziu industriile germană şi japo- 
neză îşi vor face reapariţia pe piaţa mondială. Ele vor consti- 
tui o concurenţă serioasă pentru industria engleză. Creşterea 
pieţei mondiale constituie, în consecinţă, o necesitate vitală 
pentru economia britanică. Or, această chestiune ţine de do- 
meniul politicii externe. Piaţa Europei de Esi, care se găseşte 
izolată de restul lumii prin cortina de fier, trebuie redeschisă. 
Rusia trebuie convinsă să adere la o politică de colaborare. 
Numai aşa se va putea da impulsul necesar d a inter- 
naţional. 

„Evident, actuala politică externă i bytie care încura- 
jează Rusia în politica ei de sabotare a colaborării interna- 
gionale, este determinată, în mare parte, de slăbiciunea eco- 
nomică a Angliei... În ultimă instanță; - însă, această 
slăbiciune nu poate fi remediată decît adoptînd o politică ex- 
ternă mai fermă, aptă să creeze condiţiile necesare unei ex- 
pansiuni a comerțului internaţional: Numai printr-un mare 
efort politic va putea Anglia să spargă cercul vicios în care se 
află. 
„O altă explicaţie a rolului pe care ic şi lu -a atribuie î în 
politica externă se află în supraviețuirea unei tradiţii care şi-a 
pierdut sensul. Timp de trei secole, Anglia şi-a asumat rolul 
de arbitru între diferitele mari puteri europene. Temeiul prin- 
cipal al politicii externe britanice a fost acela de a împiedica 
dominarea continentului de către o singură mare putere eu- 
ropeană, pentru că aceasta-ar fi-ameninţat securitatea An- 
gliei. Politica externă britanică se rezuma deci la menţinerea 
echilibrului european. Anglia nu intervenea decît pentru a 
-restabili acest echilibru, ori de-cîte ori o mare putere vitae: 
nă amenința să-l rupă. l : 

Această. politică, inspirată de pon excentrică şiinsu- . 

lară a Angliei, era relativ lesne de realizat atunci cînd în Eu- 
ropa coexistau mai multe puteri rivale. Datorită ei s-au năs- 
cut obiceiuri şi tradiţii care au marcat profund spiritul brita- 
nic. Una din aceste tradiţii constă în reținerea, ba chiar 
repulsia pe care o resimte Marea Britanie cânt este vorba să-şi 
asume angajamente internaţionale de lungă durată. Anglia 
era greutatea suplimentară necesară a fi adăugată la cîntar, 
pentru a echilibra balanţa. O dată această funcţiune îndepli- 
nită, ea se retrăgea din nou, într-o poziţie de expectativă. Ma- 
rea Britanie nu simţea deci nevoia unei politici externe con- 
tinue şi perseverente. Ea reacţiona de la caz la caz şi nu 
considera necesar să-şi impună mari eforturi pentru a-şi ex- 
ploata victoriile. O dată echilibrul restabilit, menţinerea 
acestuia era lăsată în sarcina principală a puterilor conti- 
nentale. Din această cauză, la sfârşitul războaieior, poporul 
englez a manifestat totdeauna o dorinţă exagerată de pace. 
Rezultatul, în psihologia britanică, a fost o încredere nelimi- 
tată în destinul Angliei şi atitudinea de spectator, mai degra- 
bă decit de actor, în afacerile internaţionale, atitudine relativ 
confortabilă şi destul de pesivă. 

Dar această stare de spirit se baza pe elemente care au 
dispărut. Ea supravieţuieşte însă condiţiilor istorice depășite 
şi se manifestă în mod nefast în actuala politică externă bri- 
tanică. 

În fond, rolul pe care Anglia şi l-a asumat — de menține- 
re a echilibrului între Statele Unite şi Rusia sovietică — este 
proiectarea la scară mondială a politicii sale europene tra- 
diţionale. Problemele lumii moderne sînt însă complet diferi- 
te de cele care au dus, de-a lungul secolelor, la formarea po- 
litici externe tradiţionale a Marii Britanii. Într-o epocă a 
istoriei cînd o organizaţie internaţională aptă să menţină pa- 
cea în lume era de neconceput, cînd progresele ştiinţei şi ale 
tehnicii, care au creat actuala interdependenţă dintre naţi- 

uni, nu existau şi cînd colaborarea între popoare nu consti- 
tuia, ca astăzi, o necesitate vitală, este evident că echilibrul 
de forţe reprezenta singura soluție posibilă în vederea asigu- 
rării securităţii. În prezent, însă, după atitea crize şi războaie 
devastatoare, omenirea oferă în cursa ei fatală către unitate 
o imagine simplificată: omenirea s-a împărțit în două tabere. 
Prima doreşte colaborarea şi organizarea internaţională, 
unitatea prin libera asociere. Cea de a doua sabotează cola- 
borarea şi organizarea internaţională, urmărind şi ea unita- 
tea, dar prin dominație. Ce sens mai poate avea o politică de 
echilibru între aceste două forțe? Necesar, astăzi, este exact 
contrariul echilibrului, adică o superioritate impresionantă a 
lumii occidentale. Căci numai astfel i se va putea impune 
Rusiei sovietice o politică de colaborare şi de pace. Or, prin 
politica ei actuală, Anglia contribuie la menţinerea condiții- 
lor favorabile dominaţiei ruseşti asupra Europei, măcinînd 
astfel înseşi fundamentele istorice ale securităţii britanice. 

După cum se vede, atît în politica internă, cît şi în politica 
sa externă, Anglia se găseşte în faţa necesităţii unei profunde 
reforme spirituale şi morale, pentru că aici trebuie căutată 
adevărata cauză a crizei britanice. Poporul englez va trebui 
să abandoneze multe din obiceiurile sale, din prejudecățile şi 
tradiţiile sale. El va trebui să renunţe la spiritul său refractar, 
nereceptiv la noile tendinţe, ca şi la atitudinea de pasivitate 
şi contemplare. Va trebui să devină un popor dinamic, vigu- 
ros, adaptabil necesităţilor timpurilor moderne şi capabil 
să-şi asume deschis responsabilităţile. Numai atunci va pu- 
tea juca rolul care îi revine în organizarea lumii. 

În concluzie, este un fapt indiscutabil că politica externă 
britanică poartă o mare răspundere în criza internaţională 
actuală, ca şi în dezvoltările ulterioare ale acestei crize. Atât 
timp cît Anglia va urma o politică de echilibru, Rusia se va 
simţi încurajată în atitudinea ei de sabotare a păcii şi a cola- 

borării internaţionale, Anglia va fi întotdeauna, fără nici. o 
„îndoială, alături de Statele Unite în chestiunile supreme. Dar 
dacă va stărui în atitudinea ei actuală, va întirzia considera- 
bil procesul de clarificare a situaţiei internaţionale şi de in- 
Staurare a. unei păci autentice. 
Prin urmare, politicile expuse mai Sus se. vor ATAA în 
cursul viitoarelor contacte între cele trei mari puteri. La cene 
putem aştepta: ? 

Vor reuşi americanii să-i, convingă pe ruşi. pe noua po- 
litică pe care au adoptai-o. după eşecul. Conferinţei de la 
Moscova, să facă un pas înainte pe drumul stabilirii păcii? 
Vor putea ei să obțină o reglementare a problemei germane 
sau un tratat de pace cu Austria care să deschidă noi ARE 
spective şi pentru ţara noastră? 


Aceasta depinde în mare parte de gradul previzibil. de. 50- 


lidaritate la care pot ajunge relaţiile americano-britanice. Se 
poate afirma că evoluţia situației, ca urmare a propunerii 
Marshall, lasă să se prevadă o asociere mai strînsă între Sta- 


tele Unite şi Marea Britanie. Dar această asociere va merge - 


destul de departe pentru a-i impresiona pe ruşi? 
În orice caz, sigur este faptul că i politica. rusească este şi 
: foarte perseverentă, şi foarte prudentă. Rusia este încă în fa- 
za în. care nu poate accepta, cu nici un preţ, riscul unui Con- 
flict; Ea va veghea cu străşnicie şi nu va permite ca tensiunea 
internaţională să atingă un punct neliniştitor. Cînd va consi- 
dera că tensiunea a ajuns prea departe, Rusia va: accepta 


unele concesii care vor face să renască în opinia publică an- 


glo-saxonă speranța într-o posibilă colaborare. Este adevă- 


rat că, după un timp, ruşii. revin, de obicei asupra concesiilor : 


făcute, fie nerespectîndu-le, fie creînd noi situaţii de fapt. 
Astfel manevrează Rusia, cu succes, de vreo doi ani! 

Prin urmare, nu. este imposibil ca Rusia să accepte, la 
conferinţa din noiembrie, semnarea unui tratat de pace cu 

Austria. Acţiunea lor în Ungaria, intensificarea teroarei în 
țara noastră sînt indicii care ne permit să credem că ruşii îşi 
iau măsurile necesare împotriva riscurilor ce ar decurge din 
retrăgerea trupelor sovietice din aceste ţări. Dacă tratatul de 
pace cu Austria este semnat şi aplicat, dacă trupele sovietice 
se retrag definitiv din ţara noastră, atunci va fi un moment: 
favorabil pentru a încerca o schimbare în politica internă. 
Cum am arătat în raportul meu din 31 martie, cred că vom 
putea conta, atunci, pe sprijinul puterilor anglo-saxone pen- 
tru a efectua această schimbare s în continuare, pentru a o 
consolida. 

` Cu toate acestea, nu este'exclus că ruşii să-şi asigure gä- 
ranții împotriva consecinţelor pe care le-ar avea pentru ei 
aplicarea tratatului de pace cu Austria. Ei arputea nu numai 
să grăbească lichidarea opoziţiei, ci şi să impună ţărilor din 
Europă răsăriteană tratate militare în virtutea cărora să ob- 
țină dreptul de a it cl în dă de-a fore TER 
această regiune. 

Problemă esenţială este de a şti care va fi atitudinea ame- 
ricanilor dacă următoarele contacte dintre cei Trei Mari nu 
vor aduce o contribuţie reală la stabilirea păcii. Există o pri-` 
mejdie ca formula de organizare a: Occidentului să se cris- 
talizeze într-o politică permanentă? Sau americanii vor con- 
sidera în cele din urmă că. blocul occidental constituie, 
oricum, O soluţie acceptabilă pentru Securitatea lumii, aban- 
donînd astfel definitiv Europa orientală dominaţiei sovieti- 
cilor? În ceea ce mă priveşte, nu cred că asemenea îngrijorări 
sînt justificate. Guvernul american, că şi cel laburist, au res- 
pins totdeauna, în mod energic, politica zonelor de influen- 
ță şi au făcut aceasta chiar de la începutul negocierilor de 
pace. Este imposibil ca o politică diametral opusă să fi fost 
adoptată de la o zi la alta. Toate indiciile enunțate mai sus 
par a dovedi că americănii consideră formula de organizare 

a Occidentului doar un punct de plecare, doar un instrument 
politic în raporturile cu Rusia sovietică. 

Chiar dacă, ţinînd seama de legea celui mai mic efort sau 
de un fel de resemnare în faţa sterilităţii tentativelor de regle- 
mentare generală, americanii s-ar lăsa înşelaţi — ceea ce nu 
e probabil — şi ar adopta o politică de organizare numai a 
Occidentului, evenimentele i-ar readuce, repede, la realitate. 
Blocul occidental nu este viabil atât timp cît Europa rămîne 
împărțită în două. Admiţind că, mulțumită ajutorului ame- 
rican, Occidentul s-ar revitaliza, la început revitalizarea ar fi 
nenaturală şi durata sa tot atit de limitată pe cît sînt efectele 
unei transfuzii de sînge într-un organism care nu are reacții 
propice. Din punctul de vedere al stabilităţii sale interioare, 
blocul occidental va fi mereu minat şi paralizat de agitaţiile 
comuniste, atita timp cît Rusia va fi prezentă în inima Euro- 
pei, iar prestigiul şi puterea ei vor fi în plină ascensiune. Cu 
privire la securitatea sa externă, blocul occidental nu va atin- 
ge niciodată un grad suficient de coeziune politică şi va ma- 
nifesta mai degrabă tendinţe divergente, aceasta datorită 
tocmai regimurilor democratice din statele componente. În 
consecinţă, va fi într-o situaţie de inferioritate faţă de blocul 
oriental, solid integrat, indivizibil şi impermeabil la orice in- 
fluenţă din afară, supus legii de fier a dominaţiei sovietice. 

Astfel fiind, americanii vor relua deci lupta în favoarea 
unei păci generale şi vor utiliza, dacă va fi nevoie, mijloace 
de presiune mai directe. De altfel, situaţia se înrăutățește din 
zi în zi, nevoia de a găsi o soluţie devine tot mai evidentă şi 
mai greu de evitat. Sumbrele probleme ridicate de energia 
atomică preocupă din ce în ce mai mult şi vor trebui, în cu- 
rînd, Să treacă înaintea tuturor celorlalte consideraţiuni ale 
politicii externe americane. Asistăm deci la un fenomen pe 
care l-am putea numi procesul de reintegrare a păcii. Datori- 
tă, în mare parte, preocupării lor de a-şi atrage colaborarea 

sovietică, americanii şi englezii au fost de acord ca pacea să 
fie descompusă şi diferitele ei aspecte să fie tratate separat. 
Ei au separat pacea în Europa orientală de pacea cu Ger- 
mania şi Austria, problema dezarmării de cea a păcii şi pro- 
blema bombei atomice de cea a dezarmării. Ruşii n-au avut 
decit de profitat de pe urma acestei metode. Americanii încep 
să-şi dea seama că toate aceste chestiuni constituie diferitele 
aspecte ale unei singure probleme, aceea că pacea este indi- 
vizibilă, nu numai în termeni de loc şi spaţiu, dar şi în com- 
ponentele sale. Dacă americanii nu obţin nimic pentru pa- 
cea europeană în cursul următoarelor contacte între cele trei 
mari puteri, ei se vor îndrepta spre soluţia unei păci globale. 

Două idei şi-au şi făcut loc în politica americană. Mai 
întâi, că situația actuală nu poate să dureze, căci ea duce la 
triumful politicii sovietice. Apoi, că ruşii nu vor adera nicio- 
dată de bună voie la o politică de colaborare şi că, prin ur- 
mare, Sînt necesare mijloace de presiune. Aceste idei o dată 
acceptate, americanii nu pot da înapoi. Nu pot decit să 
meargă înainte. Cu sau fără englezi. Iar aceştia nu vor putea 
decît să-i urmeze. Ca mijloc de presiune, americanii încearcă 
deocamdată formula organizării Occidentului, dar dacă 
aceasta nu va da roade nu vor putea evita apelul la alte mij- 
loace, chiar dacă acestea nu sînt încă stabilite. 


În ce ne priveşte, două sînt soluţiile care ni se prezintă: o 
reglementare folositoare cu Austria sau pacea globală, cu te- 
ribila ei alternativă. Din punctul de vedere al acţiunii noastre 
în interiorul țării, mi se pare că problema esenţială este să 
reuşim să ne strecurăm, cîi mai bine cu putinţă, pînă ce se va 
realiza una sau alta din aceste soluţii. Menţin, deci, în aceas- 
tă privinţă, concluziile din raportul meu din 31 martie. Cred 
că în împrejurările actuale, cînd ruşii sînt pe cale de a-şi în- 
tări controlul asupra ţărilor din Europa răsăriteană şi atita 

timp cît trupele sovietice sînt încă în ţară, o acţiune întreprin- 
să în interior pentru a răsturna regimul aflat la putere, actiu- 
ne ce ar depăşi considerentele de ordin tactic, în sensul men- 
tinerii moralului opiniei. publice, ar fi sortită. eşecului,. nu va 
putea beneficia de un ajutor real din afară şi ar comporta 
riscuri grave pentru cei care ar întreprinde-0: 

Din punctul de vedere al acţiunilor noastre de politică ex- 
ternă, este evident că noi, cei care sîntem în, străinătate, ne 
vom face datoria pînă la ultima limită a fortelor noastre pen- 
tru a Susţine interesele ţării şi cauza ei, atît de dreaptă şi atît 
de nedrept tratată. 

„Binevoiţi a primi, Domnule AAE a asigurarea, senti- 
mentelor mele profund. devotate. 


za 19 uie 194 7. ; 


Semnat 
Grigore Niculescu-Buzeşti 


Maniu are o încredere absolută în Buzeşti; îi apreciase 
imediat inteligenţa pătrunzătoare şi vederile profetice. Ra- 
portul i-a parvenit, pe căi ocolite, din străinătate, unde fos- 
tul ministru de externe se refugiase din 1946. Maniu insis- 
tase să plece şi îl însărcinase, să-l: reprezinte în Occident. 
Mandatul care i-a fost remis poartă de asemenea semnătu- 
ra lui Dinu Brătianu, preşedintele, Partidului Liberal, şi a 
lui Titel Petrescu, preşedintele, Partidului Social-Demo- 
crat, care a adăugat cu mîna lui cererea expresă „de a face 
cunoscut partidelor socialiste . din străinătate acţiunea 
noastră în interiorul ţării, o acţiune naţională şi eminamen- | 
te democratică”. 

Omul care a sesizat atât de lia gîndurile şi intenţiile 


Un raport profetic IE 


ascunse ale 'protagoniştilor politicii mondiale, care a putut - 


să le prevadă comportamentul viitor, timp de decenii, avea 
în 1947 treizeci şi nouă de ani. În plus, o carieră exceptio- 


nală în urma lui. După strălucita reuşită la concursul de in- 


trare în diplomaţie, fusese mai întîi secretar de legaţie la 


Misiunea română de pe lîngă Liga Naţiunilor din Geneva, 


apoi trecuse la ambasada română din Stockholm şi ulterior, 
în 1939, fusese însărcinat cu afaceri la Riga, pe vremea cînd 
Vişinski vizita capitala Letoniei, ca şi pe ale celorlalte ţări 
baltice, „pentru. a. desăvirşi anexarea acestor state de 
U.R.S. S., aşa cum prevedeau acordurile Hitler-Stalin. Re- 
venit la Bucureşti, Buzeşti este numit şef al Direcției Cifru- 
lui la externe şi director al cabinetului ministrului. A profi- 
tat de acest post pentru a constitui, pe toată durata 
războului, o vastă reţea de rezistenţă românească în toată 
lumea, diplomaţii români din diferitele capitale informîn- 
du-l, descitrînd şi prezentînd legaţiilor ţărilor aliate mesaje- 
le lui Maniu, cifrînd apoi şi transmiţind răspunsuri şi ra- 
poarte. Ministrul de externe, Ică Antonescu, nu se poate să 
nu-şi fi dat seama. Dar, pe de o parte, abilitatea lui Buzești, 
pe de altă parte, posibila dorinţă a ministrului de a păstra o 
„alternativă la alianţa româno-germană, atît pentru viitorul 
ţării, cît şi, eventual, pentru al său, au permis ca această ac- 


tivitate a lui Niculescu-Buzeşti să fie dusă la îndeplinire 


fără a fi pedepsită; e drept că nici Ică Antonescu nu împin- 
sese sectarismul la exces, conformîndu-se astfel unui prin- 
cipiu care are putere de lege în România, anume, să nu uiţi 
că o ocupaţie străină nu este, niciodată, definitivă. 

În timpul lungilor pregătiri care au precedat lovitura de 


stat de la 23 august 1944, Buzeşti a fost în permanenţă re- 


prezentantul lui Maniu şi al lui Brătianu pe lîngă Rege. La 
Palat, a devenit rapid un prieten al lui Mihai. Fusese, deci, 
cu totul normal ca Buzești să devină ministru de externe în 

„primul guvern al României eliberate. Probitatea intelectu- 
ală a făcut din el oaia rîioasă a comuniştilor. Considerîndu-l 
absolut util pentru apărarea intereselor româneşti în stră- 
inătate, Maniu l-a însărcinat să reprezinte opoziţia în Vest. 

Americanii au avut cunoştinţă de raportul fostului mi- 
nistru român al afacerilor străine. Se pare că l-au şi apreciat 
foarte mult. Apoi, l-au clasat... 


XX 


Se strînge şurubul... 


Tatonările, jumătăţile de măsură şi tergiversările Occi- 
dentului au sfîrşit prin a-i linişti pe Stalin şi pe partizanii 
săi. Americanii nu mai fac altceva decît să critice şi, dacă 
din întîmplare mai elaborează şi proiecte, nu e greu să le 
îndulceşti efectele sau chiar să le dejoci. Se poate, deci, 
merge mai departe. Şi se merge, fără înconjur, fără grija 
unor precuaţii excesive. 

De altfel, în ce priveşte România, faţada în spatele că- 
reia Puterea poate acţiona a fost ridicată: dictatura a fost . 
legitimată prin alegeri, iar cenzura îşi găseşte justificarea în 
art.5 al Tratatului de pace. 

Nici o lege scrisă nu limitează libertatea presei, numai 
excesele de tip fascist fiind reprimate de clauza menționa- 
tă. Dar există şi legi nescrise. Cenzura le aplică asemenea 
unui stăpîn absolut, şi încă de două ori: o dată la nivelul 
Ministerului Informaţiilor şi a doua oară la nivelul Uniunii 
Tipografilor. Scopul cenzurii a fost, de la început, să supra- 
vegheze îndeaproape presa supusă regimului şi să şicaneze 
ziarele de opoziţie şi de informaţie, în general toată presa 
care nu este de obedienţă comunistă. Stadiul pluralismului, 
chiar în aceste condiţii, este depăşit: a sosit în fine ora cînd 
toate publicaţiile care nu sînt de stat trebuie să dispară. 

Primul lovit, şi de demult, din aprilie 1945, a fost ziarul 
„Curierui evreesc”. Faţă de evrei nu e nici loc de frică, nici 

de menajamente. Apoi, mai trebuia lichidat, de urgenţă, un 
cont: Stalin mizase pe toţi evreii din România, dar recolta 
numai serviciile unei minorităţi. Se presupunea că ridicîn- 
du-i pe evrei împotriva compatrioților lor români, discordia 
va apărea din interior şi se va împiedica astfel cristalizarea 
solidarităţii naţionale. Antisemitismul ar fi cîştigat şi mai 


mult teren. Ura împotriva evreilor i-ar fi făcut pe aceştia şi - 


mai zeloşi, pentru că n-ar fi putut găsi protecţie şi siguranţă 


decît din partea Moscovei. Un joc în care ruşii ar fi profitat 


pe toate planurile. Dar majoritatea evreilor nu au căzut în 


această capcană, , rămînînd credincioşi ţării sau visînd să , 
emigreze în Palestina. Aşa că ziarul evreiesc a fost suprimat . 
în chip de represalii, dar, mai ales, pentru a-l împiedica să .. 


exercite o influenţă considerată periculoasă. Erau astfel 
lipsiţi evreii de orice posibilitate: de a se exprima? Nicide- 


cum! Rămînea ziarul „Unirea”, al „Comitetului Democra- 


tic Evreiesc”, o asociaţie care grupa comuniştii din minori- 
tatea evreiască din România. Un ziar foarte bine făcut, 


după părerea autorităţilor, care publica şi ştiri din străină- : 
tate — desigur, cele transmise de agenţia Tass — precum şi 


reportaje foarte interesante despre Birobidjan, republica 
sovietică de la capătul Siberiei în care evreii cu mintea la 


cap îşi găsiseră adevăratul Pămînt al făgăduinţei. N-avea ` 


nici o importanţă că această idee nu era împărtăşită şi de 
conducătorii comunităţii evreieşti. Sau poate că avea, to- 
tuşi, din moment ce ministrul propagândei şi al infoftnaţiei, 
Constantinescu-laşi, se arătase receptiv la argumentele dr. 
` Filderman şi îl sfătuise 'să se adreseze cenzurii: sovietice, 
cînd aceasta luase hotărîrea de a suprima „Curierul evre- 
iesc”, deoarece ajunsese la concluzia că organul comuni- 
tăţii evreieşti făcea propagandă nazistă. Dr. Fildermân.se 
adresase comandântului serviciului de cenzură sovietic, ca- 
re îi promisese să intervină pe lîngă ministrul român Con- 


stantinescu-laşi, de care, afirma comandantul sovietic, de- . 


a ei 

pindea în realitate apariţia ziarului. În cele din urmă, pen- 
tru a pune capăt supărătorului du-te-vino al acestui evreu, 


„care se încăpăţina să lămurească afacerea, dr. Filderman a 


fost arestat. 

Măsura luată în 1945 împotriva evreilor, care s-a dove- 
dit a nu fi creat necazuri, poate fi aplicaţă î în 1947 şi împo- 
triva partidelor de opoziţie. Nu există nici un motiv de în- 
grijorare în privinţa reacţiilor Occidentului. Pînă acum, 
presa necomunistă n-a avut de suferit decit din cauza capri- 
ciilor cenzurii şi a cenzurii duble a tipografilor, ei înşişi te- 
rorizaţi din cauza lipsei de hirtie, din cauza pasivităţii celor 


instruiți să nu distribuie ziarele către abonaţi, din cauza 


vînzătorilor de ziare, care nu mai îndrăzneau să strige titlu- 
rile gazetelor puse de mult la stilpul infamiei şi mereu indi- 
cate ca ţintă a răzbunării populare. Fleacuri şi iar fleacuri. 
Abia acum se trece la treburi serioase. 

Într-o dimineaţă de iulie, o bandă de tineri dă buzna în 
tipografia de pe str. Cîmpineanu, unde se scotea organul 
oficial al Partidului Național- Ţărănesc, ziarul „Dreptatea”; 
localul este devastat, maşinile distruse, materialul ars, gea- 
murile sparte, tipografii alungaţi, iar cei care încearcă să se 
împotrivească, răniţi. Guvernul hotărăşte că „Dreptatea” 
nu va mai apărea: poporul şi-a manifestat voinţa, cît se poa- 
te de clar. | Ryt 

“Tot în iulie dispare şi cotidianul de informaţii, de mare 
tiraj, „Jurnalul de dimineaţă”, cota sa de hirtie a fost re- 
dusă la zero, iar cenzura nu mai accepta nici măcar să ci- 
tească articolele care i se prezentau. 

În cursul lunii august, poliţia interzice „Liberalu!”, or- 
ganul Partidului Naţional-Liberal. 

La sfirşitul verii lui 1947 nu mai există presă româneas- 
că, în afara celei de obedienţă comunistă. Rarele ziare care 
încă mai apar nu vor rezista mult deselor descinderi ale po- 

liţiei şi ocupării localurilor de către tineri, veniţi să explice 
ce înseamnă imparţialitatea profesională. 

A rămas doar ceea ce publică statul. Iar aceste publicaţii 
sînt supuse unui control sever, pe care Comitetul Central 
al Partidului Comunist Român îl exercită prin intermediul 
Ministerului Informaţiilor şi uneori chiar direct. Nimeni nu 
trebuie să se îndepărteze de litera şi spiritul directivelor. 
Directive în ce priveşte forma: să se scrie mult şi cît mai 
plicticos cu putinţă, să se folosească aceleaşi formule, elo- 
gioase sau injurioase, astfel ca, o dată intrate în conştiinţa 
cititorului, acesta să nu se mai întrebe dacă au sau nu vreun 
sens. În ceea ce priveşte fondul: pentru informaţiile din 
străinătate să nu se folosească decit agenţiile de presă so- 
vietice, iar în privinţa chestiunilor interne să se scrie numai 
pe temele furnizate zilnic, interpretîndu-le după indicaţiile 
primite; în plus, fiecare număr de ziar şi orice altă publi- 
caţie trebuie să conţină cel puţin un omagiu adus Uniunii 
Sovietice şi lui Stalin, un elogiu regimului aflat la putere în 
ţară şi o critică acerbă la adresa americanilor. 

Dar nu toţi ziariştii presei oficiale sînt nişte roboţi, aşa 
că, în curînd, va fi necesară o epurare, pentru a elimina cele 
cîteva personalităţi marcante. 

O mare curăţenie care şterge orice urmă de presă libe- 
ră. Tratatul de pace, pe care americanii s-au grăbit să-l 
semneze, va servi drept perie: guvernul n-a fost oare abili- 
tat să interzică ziarele „fasciste”? 


În 1947, tot foamete. Seceta... Iarăşi! A treia vară la 
rînd. Este adevărat, n-a pouat suficient. Dar şi cîtă dezor- 
ganizare! Voită, îşi spun românii, care se consideră trataţi 
ca nişte cîini de circ, tainul căpătîndu-l doar cei ascultători. 
Căci pe acest pămînt blagoslovit există alimente, cu toată 

seceta, cu toată lipsa de seminţe şi furaje, cu toată reparti- 
zarea fantezistă a maşinilor agricole şi cu toate livrările că- 
tre U.R.S.S. Mîncare s-ar putea găsi, dar poporul îi duce 
lipsa, fiindcă nu-şi permite să cumpere pe piaţa neagră. 
Mai există şi mărfuri, pe ici, pe colo, dar e ca şi cum n-ar 
exista deloc. Noua burghezie poate să-şi procure tot ce do- 
reşte, dar pentru muncitor şi pentru funcţionar prețurile 
sînt prohibitive. Inflaţia depăşeşte puterea de înţelegere. 

Guvernul s-a decis să intervină. În fine! 

I-a găsit şi pe cei vinovaţi de lipsa de alimente: ţăranii 
bogaţi. „Chiaburii”, fraţii culacilor din Rusia, care au fost 
trataţi acolo aşa cum meritau, constituie dăunătoarea „bur- 
ghezie de la sate”. Că munca acestor oameni trebuie con- 
trolată îndeaproape de sindicate şi de alte organe oficiale 
nici nu mai intră în discuţie. Important este că ei au mai 
mult decît alţii. De aceea şi sînt vinovaţi. Crima lor este pe- 
depsită prin legea din 6 iunie 1947, care îi obligă să-şi pună 
utilajele la dispoziţia celorlalţi ţărani, fără ca producţia să 
sufere nici cantitativ, nici calitativ. Legea nu precizează ca- 
re sînt de fapt „elementele capitaliste de la sate”, lăsînd la 
latitudinea autorităţilor comuniste locale putinţa să hotă- 
rască. Şi astfel problema noii deficienţe din agricultura ro- 
mânească este considerată rezolvată! 

Fără a mai întârzia, guvernul vine, în aceeaşi lună iunie 
a anului 1947, şi cu soluţia problemei puse de economia ro- 
mânească în general: adoptă propunerile Partidului Comu- 
nist Român cu privire la ameliorarea stării economiei şi a 
finanţelor. Industria românească, puţină cîtă a mai rămas, 
este supusă unor noi reglementări, stabilite de Gheorghiu- 
Dej, pe care Ana Pauker l-a împins în faţă, ca secretar ge- 
neral unic al partidului comunist şi care conduce, din apri- 
lie, Ministerul Economiei Naţionale, devenit Ministerul 
Industriei şi al Comerţului. Deoarece Consiliul de Miniştri 

a aprobat în iunie proiectul lui Gheorghiu-Dej, un nou set 
de lepi economice va intra în vigoare la 15 iulie. De la 
această dată, statul va controla folosirea creditelor, va re- 
organiza supravegherea economiei şi va reforma circulaţia 
produselor agricole. O comisie însărcinată cu redresarea 
economică va veghea asupra oficiilor industriale, 'create 
pentru ă concentra producţia, adică, pentru a o planifica şi 
revalorifica. Statul şi-a dat astfel posibilitatea de a hotărî 
asupra utilajelor, stocurilor de materii prime şi produse fi- 
nite: Se are cumva în vedere naţionalizarea industriei şi a 
comerţului? Se poate, dar:pentru moment capitalurile şi 
experienţa conducătorilor de întreprinderi nu s-au epuizat, 
nu poate deci fi vorba de a-i scuti de obligaţia de a fabrica 
şi de a face comerţ. Această obligaţie a devenit doar mai 
greu de îndeplinit. A ţăranilor, de asemenea: de “acum! 
înainte, vor trebui să cedeze statului o parte şi mai mare din 
produsele lor, după un barem pe care agenţii politici îl'vor 
stabili la faţă locului, de lă caz la caz. °™ 

“ Preluînd conducerea producţiei şi a repartiţiei atat 
lor, perfecţionînd controlul pe care îl exercită, statul şi-a 
sporit puterea. Iar poporul, departe de a vedea că soarta i 
se îmbunătăţeşte, are ja că este jecmânit fără 
milă. 

La 15 august are loc stabilizarea monetară. Cu c O seară 
înainte, românii zvirleau milioane pentru o pîine sau o bu- 
cată de brînză; în dimineaţa zilei de 15 august se trezesc 
fără nici un ban. Hotărirea a fost luată în timpul nopții: bi- 
letele de bancă şi monezile nu mai au nici o valoare, devi- 
zele străine şi aurul trebuie depuse la ghişeele Băncii Na- 
tionale, deținătorii riscă pedepse foarte grave prevăzute î în 
legea sabotajului economic. Un popor întreg a cărui mo- 
nedă nu mai face doi bani! Optsprezece milioane de să- 
răntoci! Toţi egali în zorii zilei, fiindcă nimeni nu mai are 

un gologan, toți egali şi seara, întrucît fiecare a, primit la 
„comisariatul de poliţie suma de 75 de lei. .. 

—, Dacă o ţine tot aşa, o să fim cu toţii nişte cerşetori, 
spune optimistul, 

„— Da, numai că n-o să mai aibă « cine da de pomană, 

răspunde pesimistul, 

— Nuvă faceţi griji, constată realistul, aritmetica pe 
care ne-o predă noul regim ne învaţă că 2 cu 2 fac 3, dar cu 
ajutorul Uniunii Sovietice, 2 cu 2 vor face 5! 

Se zîmbeşte doar, fiindcă rîsul la auzul unei anecdote 
„este de domeniul trecutului şi nici măcar Tănase sau Păsto- 
“rel nu-i mai pot face pe români să ridă. De altfel, dacă Tă- 
nase şi Păstorel nu sînt încă în închisoare, or să fie curînd. 
Ca atiţia şi atâţia alţii... 


Pînă a acum, , arestările $ se efectuau i în RE ireanii în în- 
„treprinderi şi instituții, fără discriminare, pentru a întricoşa 
şi a semăna frica; în toate; partidele politice. de. opoziţie, 
pentru a elimina mai întîi conducătorii. organizaţiilor. de 
bază şi, mai apoi, pe cei de importanţă naţională. Acum, 
arestările se fac pentru, a decapita ţara: orice intelectual, 
artist, om politic sau doar bănuit că are capacităţile nece- 
sare ca să devină aşa ceva într-o bună zi este pasibil de în- 
chisoare dacă. n-a jurat credință regimului care a instaurat 
noua democraţie, singura, adevărata democraţie. Nici cei 
care s-au îmbulzit la porţile partidului comunist nu sînt: în 
siguranţă, căci tocmai s-a trecut la O severă epurare. 

Frica şi foamea. s-au instalat definitv. În timpul zilei, 
munca, urmată şi uneori precedată de. şedinţe de învăţă- 
mînt politic, apoi interminabilele cozi în faţa magazinelor 
insuficient aprovizionate. În timpul nopții, frica să nu sune 
la uşă indivizii care străbat străzile şi satele, în dubele lor 

negre, pentru a culege nu se ştie exact nici pe cine, nici de 
ce; în orice caz, e vorba de „duşmani ai poporului”, cărora 
familia, prietenii le vor pierde urma, în timp ce ei vor fi în- 
ghesuiţi în închisori fără a fi, aproape niciodată, judecaţi. 

Mai este şi şomajul. Nu pot exista şomeri într-o ţară cu 
economia în plină redresare, mulțumită planului elaborat 
de partidul comunist; există numai indivizi, foarte mulţi, 
nedemni să fie primiţi în „cîmpul muncii”. În această cate- 
gorie, şi deci daţi afară din slujbele lor, se găsesc lucrătorii 
intelectuali şi manuali ai căror membri de familie, ascen- 
denţi sau colaterali, au avut sau au avere, au fost sau sînt 
membri ai vreunui partid de opoziţie. Copiii lor sînt excluşi 
din licee, şcoli superioare şi universităţi. Un prepus însărci- 
nat cu întocmirea dosarelor personale funcţionează în fie- 
care birou, uzină sau şcoală; funcţionarii, muncitorii, profe- 
sorii, elevii şi studenţii trebuie să-i înmîneze autobiografii 
detaliate şi prezentări ale vieţii rudelor lor, orice omisiune, 
cît de mică, sau existenţa vreunui văr stabilit într-o ţară 
apuseană putînd fi considerată fapta unui „duşman al po- 
porului”. Prepusul transmite poliţiei toate declaraţiile pen- 
tru a fi verificate şi le completează cu propriile sale obser- 
vaţii zilnice, privitoare la vederile şi moralitatea fiecăruia, 
apreciate după comportamentul politic. 

Discriminarea rasială „ă la Hitler”, întemeiată pe origi- 
nea etnică, a fost abolită. S-a creat însă una nouă, democra- 
tică (pentru că este socială), bazată pe mediul din care pro- 
vin indivizii, cu toate că aceştia nu şi-au putut, evident, 
alege familiile în care s-au născut: cei cu „origine sănătoa- 
să” merită onoarea să muncească şi să studieze; ceilalţi, cu 
„Origine nesănătoasă”, n-au nici un drept. Nu primesc, în- 
tre altele, cartele de alimente şi sînt lipsiţi de orice avantaj 
social. 

Problema şomajului este reglementată în mod satisfă- 


Se strînge şurubul... 321 


cător prin intensificarea luptei de clasă şi, deci, prin deza- 
gregarea solidarităţii naţionale; puterea partidului comu- 
nist este cu atît mai mare. 

Arestările în masă, şomajul camuflat uşurează vînarea 
sistematică a celor mai buni. Ţara e într-adevăr pe cale de 
a fi decapitată. 

Pînă şi Gheorghe Tătărăscu începe să se îngrijoreze. 
Tătărăscu este vicepreşedinte al Consiliului de Miniştri şi 
ministru de externe. A acceptat să slujească regimul, ofe- 
rindu-i o chezăşie burgheză. S-a depăşit însă orice măsură, 
declară pînă şi el, cerînd ca teroarea să înceteze. Groparul 
se declară surprins de evenimente. 

O altă intervenţie, mult mai spectaculoasă, a fost cea a 
lui Lucrețiu Pătrăşcanu, comunist nu de ieri, de azi. Parti- 
dul său îl delegase pe lîngă Maniu, Brătianu şi Titel Petres- 
cu, pe vremea cînd aceştia pregăteau, împreună cu Regele, 
lovitura de stat de la 23 august 1944. Acest militant îşi în- 
chipuia cu totul altfel comunismul şi nu părea să agreeze 
abuzurile comise în numele ideologiei marxiste şi cu spriji- 
nul Uniunii Sovietice. Se indignează în faţa arbitrariului ri- 
dicat la rangul de sistem politic şi în faţa primatului intere- 
selor sovietice asupra celor româneşti. Şi o spune. În 
termeni prea puţin voalaţi. În timpul unei adunări, la Cluj, 
observînd că, în jur, fluturau mai multe drapele sovietice 
decît româneşti, Pătrăşcanu proclamă, în discursul său, în- 
tiietatea drapelului naţional. Un incident major. Nu va 
avea însă urmări imediate, pentru moment sînt de făcut lu- 
cruri mai importante şi mai urgente. Pătrăşcanu va fi ares- 
tat în anul următor, la 20 aprilie 1948. Deportat în Rusia, 
va rezista unei spălări a creierului duse la capăt cu toate 
mijloacele disponibile, dar nu va renunţa niciodată la ideea 
sa: comunismul este un scop care urmează a fi atins, nu un 
mijloc de aservire. Va fi readus la Bucureşti, judecat dis- 

cret, la 16 aprilie 1954 şi, cîteva zile mai tîrziu, va fi ucis în 
celulă, cu un glonte în ceafă. La acea dată venise şi rîndul 
Partidului Comunist Român să fie decapitat. 


Călătorii fricii. Românii care pot fugi, fug. Nu este de- 
loc uşor să părăseşti România, căci ţara a devenit o mare 
închisoare. Cei prinşi sînt trataţi ca nişte evadați, ca nişte 
criminali. Riscurile sînt enorme. Chiar dacă oamenii de 
meserie uşurează trecerea frontierei — ceea ce constituie 
un adevărat miracol —, înainte de a ajunge în lumea liberă 
mai rămîne de străbătut, trecînd cît mai neobservat, toată: 
Ungaria şi o bună parte din Austria. La sud este Dunărea şi 
cei care au traversat-o înot nu au scăpat de poliţia i iugo- 
slavă. Şi totuşi, tentația este mare. În fiecare zi un nou lot 
de fugari este prins şi condamnat sever. Dar ce altceva ai 
mai putea face, cînd nu te poți resemna să suporţi totul fără 
să opui rezistență? Lupta î în interiorul ţării a devenit deri- 
zorie. Şi cum să opui principiile libertăţii tocmai acelora ca- 
re se declară fervenţii lor apărători? Dezarmaţi şi atît de 
puţini, să se războiască cu U.R S.S.? În timp de pace? Ridi- 

col! Inutil! Imposibil să opui cea mai mică rezistenţă! Fuga 
este, pentru moment, singura soluție pentru a învinge frica. 

Ciţiva prieteni i-au sugerat lui Iuliu Maniu să plece în 
Occident, pentru că el va şti să amintească guvernelor de ia 
Washington şi Londra care le sînt răspunderile. Maniu se 
simte prea bătrîn, dar mai ales vrea să fie solidar, pînă la 
capăt, cu poporul brutalizat; poate va veni şi ziua cînd va 
putea să acţioneze, să ajute, să panseze rănile. În aştepta- 
rea acelei zile, alții, şi nu el, ar trebui să ducă lupta în 
străinătate, în marile capitale ale Occidentului. Se formea- 
ză un grup alcătuit din cei mai apropiaţi colaboratori ai săi, 
în frunte cu Ion Mihalache, vicepreşedintele Partidului 
Naţional-Ţărănesc. 


| 

Se organizează fuga. Mai uşor decit s-ar fi putut spera. 
Un pilot se învoieşte să-i transporte, un avion îi va aştepta, 
la 14 iulie în zori, la marginea unei păduri din apropierea 
Capitalei. 

Sosesc conform înţelegerii. Avionul îi aşteaptă cu moto- 
rul pornit. Cînd să se îmbarce, o întreagă companie de po- 
liţişti țişnesc din pădure. Pilotul era de-al lor. Arestări. Fo- 
tografii. Învinovăţiţi de tentativă de trecere frauduloasă a 
frontierei, naţional-țărăniştii vor fi deferiţi justiţiei. 

Încă din decembrie 1946, cu ocazia şedinţei solemne de 
deschidere a noului parlament, ministrul afacerilor interne, 
Teohari Georgescu, calificase Partidul Naţional-Ţărănesc 
drept „mişcare subversivă” şi declarase că „Guvernul şi Ca- 
mera nu pot tolera în această ţară, care are un regim şi un 
parlament democratic, existenţa unui partid care continuă 
să facă politica lui Soon „a politică de provocare la 
război”. 

O dată cu arestarea grupului de fugari, împotriva Parti- 
duiui Naţional-Ţărănesc şi a şefului acestuia, Iuliu Maniu, 
s-a declanşat o campanie de o violenţă fără precedent, îm- 
proşcîndu-i cu insulte pe panourile de afişaj, în ziare, la ra- 
dio. Maniu este „hidra cu o mie de capete”, o „viperă des- 
frînată”! O puzderie de formule fanteziste, niciodată 
explicate... 

Au pus mîna pe statul major al partidului şi chiar pe vi- 
cepreşedintele acestuia, Mihalache. Maniu, acuzat de com- 
plicitate la tentativa de fugă a celor mai apropiaţi colabora- 
tori ai săi, este pus sub supraveghere poliţienească, de data 
aceasta oficial. Ei, dar nu or să meargă pînă acolo încît să-l 
aresteze! Carol al II-lea n-avusese curajul să o facă, deşi 
Maniu se opunea totdeauna deciziilor lui dictatoriale. Nici 
Antonescu nu l-a aruncat în închisoare, cu toate străduin- 
tele lui Hitler, care era de părere că un opozant de aseme- 

nea talie, neputînd fi domesticit, trebuia înlăturat cu bruta 

litate. f 
Nu, nu vor îndrăzni să-l aresteze pe Maniu, după c 

n-au îndrăznit Carol al II-lea sau Antonescu... j 


XXI 
Un proces scandalos 


Şi totuşi au îndrăznit. L-au arestat pe Maniu. L-au în- 
chis la 25 iulie 1947. 

Şi nimeni n-a mişcat! 

Românii aveau lanţuri atît de grele de purtat, încît pînă 
şi conştiinţa le era încătuşată: un popor de înfometați pe 
care stabilizarea monetară îl ruinase cu totul şi pentru care 
goana după hrană trecea înainte de toate. Orăşenii erau în- 
dobitociţi de litaniile din şedinţele de îndoctrinare şi de 
munca pe care programele de producţie, impuse de stat, o 
dezorganizaseră complet. "Ţăranii munceau din greu pen- 
tru a strînge o recoltă oricum insuficientă, căci nu putea 
acoperi cotele datorate statului. Nu, românii n-au reacţio- 
nat la arestarea lui Maniu. Nimeni nu ar fi cutezat să critice 
o hotărîre a guvernului, nici măcar în discuţiile din sînul fa- 
miliei. Chipuri tulburate, priviri uimite, capete ce se întorc 
şi oameni ce grăbesc pasul. Asta-i tot. 

În Occident, descumpănite şi consternate, cancelariile 
şi presa s-au lamentat, au strigat că e scandalos, dar atita 
tot, şi la modul minor. 


Dar cine e Iuliu Maniu? O instituţie, faţă de care ni- 
meni nu rămîne indiferent. Urmat, în ţara lui, de milioane 

de ţărani şi intelectuali, de tot corpul profesoral, de la 
învățătorul de ţară pînă la rectorul universităţii. Politica lui 
se bizuie pe certitudini filozofice, care fac din el un vizio- 
nat. Un om cinstit, căruia nici răuvoitorii nu i-au putut pu- 
ne în seamă vreun scandal financiar sau sentimental. Nu 
are o locuinţă a lui; este găzduit de prieteni; contingenţele 
financiare nu-l interesează. Pentru acest credincios, politi- 
ca este un cult. Energia lui Maniu nu poate fi îmblinzită, 
liniştea şi pacea interioară îi înzecesc forţele. Realismul 
politic nu-i permite să linguşească poporul cu promisiuni 
care i-ar spori poftele; încrezător în aproapele său, pe care 
îl stimează, îi oferă un program de luptă capabil să instau- 
reze, să consolideze şi să menţină libertatea în demnitate. 
Ceea ce implică: respectarea suveranităţii naţionale, ga- 
rantarea deplină a drepturilor individuale şi, ca o consecin- 
tă, înlăturarea mizeriei, precum şi a ostentaţiei. 

Acest om de stat nu are gustul intrigii. Ca om politic, 
calculează just. Chiar dacă i s-a întîmplat să se şi înşele. 

S-a născut ia 8 ianuarie 1873, în Ardeal, pe vremea a- 
ceea parte a Imperiului austro-ungar. Avea numai 19 ani 
cînd, student la drept, se lansează în politică, pentru a apă- 
ra interesele românilor din Transilvania. Ca deputat în par- 
lamentul de la Budapesta din 1906, va reprezenta aceste 
interese cu o remarcabilă autoritate. După ce, la 1 decem- 
brie 1918, Marea Adunare a românilor din Transilvania a 
votat unirea acestei provincii cu Regatul României, şetul 
„Consiliului Dirigent”, Iuliu Maniu, va prezida delegaţia 
însărcinată să ducă la Bucureşti actul care consfințea voin- 
ţa populară. Acest om politic care a contribuit la dezmem- 
brarea Imperiului austro-ungar, ca şi prietenul său Eduard 
Beneš, crezuse că existenţa unor state mici în zonă şi pro- 
tecţia ce le fusese promisă de către Franţa şi Anglia vor pu- 
tea umple vidul de care ameninţâu să profite expansionis- 
mul german şi sovietic. i 

Preşedintele Partidului Naţional din Transilvania avea 
să devină o figură prestigioasă a vieţii politice a României 
Mari, născute în urma războiului din 1914-1918 şi pentru 
care el lucrase atîta. Partidul Naţional-Ţărănesc s-a consti- 
tuit în 1926, prin fuziunea Partidului Naţional din Transil- 
vania cu Partidul "Ţărănesc pe care învățătorul de ţară Ion 
Mihalache îl fondase în 1918, imediat după marea reformă 
agrară din România, pentru a oferi sprijin politic micilor 
proprietari de pămînt. De la crearea Partidului Național- 
Ţărănesc şi pînă la decapitarea acestuia, Maniu i-a fost a- 
proape fâră întrerupere preşedinte, iar Mihalache, vice- 
preşedinte. 

Partidul Conservator dispăruse ca urmare a dezmem- 
brării marilor domenii agricole. Noul Partid Naţional-Ţă- 
rănesc răspundea aspirațiilor vitale ale unei ţări aflate, mai 
mult ca oricînd, în căutarea progresului, un progres instau- 
rat fără ostentaţie delirantă, dar şi fără concesii. Şi s-a im- 
pus cu uşurinţă. Partidui Naţional-Ţărănesc s-a dovedit 
curînd a fi cea mai importantă formaţiune politică, prin nu- 
mărul aderenţilor şi prin personalitatea conducătorilor săi. 

În colaborarea dintre Iuliu Maniu şi Ion Mihalache, ro- 
mânii vedeau îmbinarea mult visată a concepţiei politice de 
factură occidentală cu mentalitatea autohtonă. Cei doi 
conducători erau, de altfel, diferiţi şi complementari pînă şi 
în aspectul lor. Maniu, îmbrăcat corect, într-un costum în- 
chis, totdeauna grav, dar cu amabilitatea vieneză şi teama 
de a nu-şi plictisi interlocutorul, părînd uneori chiţibuşar, 
arăta în totul ca un înalt funcţionar al defunctei administra- 
ţii imperiale. Mihalache, care nu şi-a părăsit tot timpul vie- 
ţii de om politic influent tradiționalul costum înflorat al ţă- 
ranului român, a ştiut să-şi păstreze şi graiul expresiv care 
îmbracă înţelepciunea în vorbe pline de savoare poetică. 

Figura lui Maniu se ridicase deasupra tuturor celorlalte; 

era un fel de oracol, stînjenitor pentru adversari, profetic 
pentru marea masă a alegătorilor săi. 

În 1930, Maniu consideră că prezenţa unui şef al statu- 
lui este necesară; regența, a cărei coerenţă lăsa de dorit, nu 
mai putea face faţă situaţiei. Nu se opune deci reîntoarcerii 
din'exil a prinţului Carol. Dar noul Rege avea să-l decep- 
ţioneze curînd: contrar promisiunilor făcute, Carol ai II-lea 
o recheamă la Bucureşti pe amanta sa, Elena Lupescu, şi, 
lucru mult mai grav, îşi înteţeşte eforturile pentru a-l sedu- 
ce pe Hitler, mergînd pînă acolo încît, cu ajutorul lui Tătă- 
răscu, instaurează propria sa dictatură. 

Maniu a trecut atunci în opoziţie. Acesta este şi va fi 
răspunsul lui la orice violare a regulilor democraţiei, în faţa 
oricărei dictaturi. 

Omul care a combătut Imperiul austro-ungar nu se poa- 
te înclina în faţa revizionismului Reichului german; după 
părerea sa, România nu are decit o singură politică de ur- 
mat, anume, salvgardarea realităţilor născute din primul 
război mondial. Nicolae Titulescu îi împărtăşeşte vederile: 
România trebuie să rămînă credincioasă tratatelor regio- 
nale şi înţelegerii cu Franţa şi Anglia; în plus, datoria de a 
perfecționa cadrul necesar securităţii sale, stabilind legă- 
turi de bună vecinătate cu Uniunea Sovietică. Să fi înţeles 
oare Carol al II-lea mai bine decît Maniu incapacitatea 
Franţei şi a Angliei de a-şi apăra protejaţii din Mica Înţele- 
gere? În orice caz, atunci cînd Regele îl destituie pe Titu- 
lescu din funcţia de ministru al afacerilor străine, pentru a 
netezi astfel calea apropierii de Hitler, opoziţia lui Maniu 
devine intransigentă. Cînd au loc alegeri, în 1937, Maniu 
stabileşte un acord, limitat pe durata acestora, cu legionarii 
din Garda de Fier: temîndu-se că poliţia va truca urnele, 
dorea să se asigure de un control suplimentar. lar atunci 
cînd Antonescu va fi bănuit de Carol al II-lea că vrea să 


—, 

preia puterea, în 1940, Maniu îl va aproba pe generalul de- 
cis să răstoarne dictatura regală; dar, cum Antonescu şi-a 
atribuit titlurile de Conducător şi de Mareşal, instituind, la 
rîndul său, o dictatură, Maniu se vede încă o dată nevoit să 
intre în opoziţie. 

Nu se va opune războiului contra Uniunii Sovietice atî- 
ta timp — o lună — cît va fi vorba de eliberarea unui teri- 
toriu românesc, Basarabia. Dar din momentul în care ar- 
matele române sînt trimise să lupte, pe teritoriul sovietic, 
alături de armata germană, Maniu nu va înceta să-l bom- 
bardeze pe Mareşal cu somaţii de încetare a războiului şi 
cu reproşuri pentru politica sa internă şi externă. Dar An- 
tonescu refuză să cedeze asupra punctelor esenţiale. A- 
tunci, sigur de legăturile sale cu marea majoritate a popo- 
rului român, Maniu se adresează Aliaților în numele 
naţiunii. Şi, după vremea simplelor contacte şi comunicări, 
va veni şi ceasul cînd Maniu va trimite doi emisari la Cairo, 
pentru a negocia un armistițiu separat. 

Între timp, Moscova îi chema pe români să se unească 
în jurul tînărului lor Suveran şi a bătrînului şef politic Iuliu 
Maniu. 

Dar Moscova îşi avea propriile ei scopuri; atît Mihai, cît 
şi Maniu nu aveau de jucat decît roluri trecătoare. O dată 
sarcina îndeplinită şi lovitura de stat reuşită, politica sovie- 
tică urma să se descotorosească de ei. Maniu se vede silit să 
reintre în opoziție. Şi luptă atît contra dictaturii pe care so- 
vieticii o instaurează prin intermediul Partidului Comunist 
Român, cît şi contra abandonării României de către aliaţii 
occidentali. Don Quijote fără voie, se luptă cu morile de 
vînt. La conferinţa de la Paris, unde delegaţia statului ro- 
mân a primit direct de la Moscova dosarul pe care trebuia 
să-l prezinte, adevăratele interese ale României vor fi apă- 
rate de Grigore Gafencu, fostul ministru al afacerilor stră- 


330 Lichidarea 


ine, care acţiona în numele lui Maniu. Tot Maniu îl va tri- 
mite pe Vişoianu în străinătate, pentru ca omul care nego- 
ciase armistițiul la Cairo, apoi pe cel încheiat la Moscova şi 
care a fost ministru al afacerilor străine şi a trăit tragedia 
ţării, să o poată explica Occidentului. Maniu va aproba 
proiectul unei colaborări între partidele agrariene din Un- 
garia, Iugoslavia, Bulgaria şi România. Îi va da mandat lui 
Niculescu-Buzeşti să reprezinte în Vest cele trei partide de 
opoziţie din România. Şi după o severă admonestare adre- 
sată Washingtonului şi Londrei, care prin acţiunile lor nu 
se conformau promisiunilor de instaurare a unei păci în li- 
bertate şi democraţie, se hotărăşte să se despartă de Miha- 
lache şi de alţi colaboratori de vază, pentru ca apărarea in- 
tereselor româneşti în străinătate să poată fi mai bine 
asigurată. 

În ceea ce priveşte propria lui persoană, considerîn- 
du-se căpitanul unui vas ce se scufundă, înţelege să rămînă 
în furtună. 

Acesta a fost Iuliu Maniu, aşa a luptat el, fără odihnă, 
pentru respectarea absolută a drepturilor poporului suve- 
ran. 

Şi a fost încarcerat la 25 iulie 1947. 


Dar tot nu e destul. Revenit de la Sofia, unde s-a între- 
ţinut îndelung cu prietenul său Dimitrov, Gheorghiu-Dej, 
secretarul general al partidului comunist, declară la întoar- 
cerea în România: „Am decis să intensificăm lupta îrnpo- 
triva duşmanilor democraţiei şi să procedăm la lichidarea 
vestigiilor fascismului şi a forțelor reacționare. Nu este su- 
ficient că l-am arestat pe Maniu, Partidul Naţional-Ţără- 
nesc, condus de trădătorul Maniu, trebuie dizolvat”. 

Zis şi făcut. La 30 iulie, Consiliul de Miniştri decretea- 
ză: „Partidul Naţional-Ţărănesc ... este şi rămîne dizolvat”. 

Imediat, toate localurile Partidului Naţional-Ţărănesc 
sau care îi serviseră acestuia drept locuri de întrunire sînt 
ocupate de poliţie, arhivele şi corespondenţa sînt ridicate. 
În conformitate cu decretul guvernamental. 

Parlamentul nu rămîne mai prejos. Votează, chiar a doua 
zi, o moţiune de felicitare adresată guvernului: „dizolvarea 
Partidului Naţional-Ţărănesc constituie o măsură de auto- 
apărare a regimului democratic din România”, iar miniştrii, 
în primul rînd Teohari Georgescu, ministrul de interne, şi-au 
„îndeplinit misiunea lor care este aceea de a consolida şi de 
a apăra democraţia şi pacea poporului”. 

Darea de seamă oficială a dezbaterilor parlamentare 
arată care sînt acuzaţiile reţinute de Putere împotriva lui 
Iuliu Maniu: 

„DL. Leontin Sălăjeanu (P.C.R.): Partidul Comunist 
Român vede în complotul din ziua de 14 iulie 1947, organi- 
zat de banda manisto-fascistă împotriva Statului democrat 
încheierea lanţului de crime şi trădare împotriva poporu- 
lui, a politicii antinaţionale de slugărnicie faţă de stăpînito- 
rii ei imperialişti, a căror intervenţie în treburile Statului 
român o cereau aceştia. Oratorul constată că nu este deloc 
o întîmplare că acest complot a avut loc în momentul cînd 
se pregăteşte ansamblul de măsuri destinate să creeze con- 
diţiile de redresare economică care să micşoreze greutăţile 
celor ce muncesc, în detrimentul speculanţilor, al afaceriş- 
tilor şi al îmbogăţiţilor de război; şi totodată în momentul 
în care muncitorii şi poporul, înfăptuind propunerile Parti- 
duiui Comunist Român în vederea redresării economiei ţă- 
rii, sînt angajaţi pe drumul datorită căruia dificultăţile eco- 
nomice vor dispărea. 

Continuîndu-şi expunerea, deputatul declară că planul 

complotiştilor era legat de tentativele anumitor cercuri im- 
perialiste străine care, prin diplomaţia dolarului, vor să su- 
grume popoarele şi independenţa lor naţională. Pentru mi- 
nerii împuşcaţi la Lupeni, pentru ceferiştii mitraliaţi la 
Griviţa, pentru victimele războiului. din est şi a miilor de 
muncitori care muncesc în condiţii atît de grele în prezent, 
interzicerea Partidului Naţional- Ţărănesc — continuă vor- 
bitorul — este o problemă de justiţie populară, ţinînd sea- 
ma de acţiunile josnice îndreptate contra suveranităţii şi vi- 
itorului ţării, al clasei muncitoare şi al poporului în 
totalitatea lui, care a suferit atît de mult şi care, încă, su- 
feră. Clasa muncitoare cere astăzi ca toţi să fie pedepsiţi 
exemplar, pentru ca să nu mai fie posibil ca astfel de catas- 
trofe să se mai abată peste ţara şi poporul nostru”. Deputa- 
tul declară în continuare că Partidul Comunist Român a 
făcut mii de sacrificii pentru cauza libertăţii, păcii şi bună- 
stării, şi din această cauză va continua să stea în fruntea 
luptelor celor ce muncesc pentru realizarea sarcinilor isto- 
rice pe care poporul nostru le are în faţa lui. „Avem forţe 
destule în ţara noastră pentru a înfrînge orice încercare a 
duşmanilor democraţiei româneşti şi a duce ţara noastră pe 
drumul democraţiei populare de tip nou, pentru pace, li- 
bertatea şi bunăstarea celor ce muncesc.” Vorbitorul a mai 
adăugat că de partea acestei opere de libertate şi de pace 
se găsesc de asemenea popoarele prietene, avînd în frunte 
Uniunea Sovietică. 

După ce felicită guvernul pentru măsura luată şi pe mi- 
nistrul de interne care a demascat planul maniştilor, depu- 
tatul încheie: „Dizolvarea Partidului Naţional-Ţărănesc şi 
pedepsirea celor vinovaţi de complot, în frunte cu Maniu şi 
Mihalache, dă noi forţe de luptă clasei muncitoare şi tutu- 
ror forțelor democratice, în folosul clasei muncitoare”. 

S-a făcut aluzie la Planul Marshall — „politica dolaru- 

lui” — şi la prezenţa trupelor sovietice în România. S-a 
spus, prin urmare, totul. Oratorii care s-au succedat la tri- 
bună, reprezentînd partidele politice afiliate comuniştilor, 
au fost cu totul şi cu totul de părerea colegului lor, adă- 
ugînd profesiuni de credinţă anti-Maniu, ca pentru a se dis- 
culpa de eventuale învinovăţiri ulterioare. 

Moţiunea Parlamentului a fost votată în unanimitate — 
mai puţin un vot. Unul singur, anonim... 


Numele lui Iuliu Maniu, asociat tuturor marilor eveni- 
mente ale istoriei româneşti în prima jumătate a secolului 
XX, este tîrît în noroi. Presa, afişele şi discursurile se în- 
verşunează împotriva lui. 

Contribuţia lui la înfăptuirea României Mari? Ştearsă 
din istorie. Este menţionată doar pentru a aminti că, în Par- 
lamentul ungar, se afla fără doar şi poate alături de perse- 
cutorii românilor din Ardeal. 

Opozitia lui faţă de Carol al II-lea? Uitată. Dimpotrivă, 
acordul din 1937 cu legionarii dovedeşte simpatiile lui pen- 
tru nazism! 

Opoziția lui faţă de Antonescu? Din memoriile pe care 
i le-a adresat dictatorului se va deduce că o asemenea co- 
respondenţă nu putea fi decît „amicală”! 

Aportul său hotărîtor la pregătirea loviturii de stat, al 
cărei suflet a fost? Inexistent. Dacă s-a vorbit totuşi ceva des- 
pre asta, a fost pentru a arăta că încercase să o împiedice. 

Rezistenţa sa în faţa regimului actual? Nimic altceva 
decît încununarea activităţii sale pronaziste şi antipopu- 
lare, puse în slujba imperialismului american, urmare logi- 
că pentru acest duşman al poporului care ordonase arma- 
tei, în 1933, să deschidă foc asupra greviştilor de la Griviţa, 
omiţîndu-se deliberat faptul că Maniu nu făcea parte din 
guvern pe timpul tulburărilor amintite! 

Cea mai gravă dintre acuzaţiile care i se aduc lui Maniu 
este aceea de uneltire cu Statele Unite şi Anglia. Omul po- 
litic român care a fost pionierul relaţiilor ţării cu Uniunea 
Sovietică, care n-a încetat o clipă să lupte pentru menține- 
rea bunelor relaţii cu Aliaţii, cu toţi Aliaţii, este etichetat 
drept trădător de ţară pentru că nu a văzut în Statele Unite 
şi Anglia nişte duşmani. Şi aceasta unde şi cînd? În Româ- 
nia, pe timpul alianţei cu Axa! 

Nici Washingtonul , nici Londra nu protestează... 

Actul de acuzare împotriva lui Maniu şi a coinculpaţilor 
lui e gata. Sentința, de asemenea. 


Numai că mărturiile, deocamdată, lipsesc. Comuniştii 
Bunaciu, Stupineanu şi Bodnăraş au fost însărcinaţi cu in- 
strucţia procesului. Trebuie să se obţină, neapărat, mărtu- 
rii. Prin toate mijloacele. Dar, în ciuda metodelor de inves- 
tigaţie folosite, o parte din deţinuţi nu vor ceda şi nu-şi vor 
însuşi faptele, sau versiunile faptelor, aşa cum le-au fost 
prezentate. 

În timp ce ancheta judiciară îşi continuă cursul — va du- 
ra mai mult de trei luni —, afacerile statului gonesc înainte. 

Astfel, România contribuie activ la aplicarea strategiei 
comuniste în Europa. Cele nouă partide comuniste care au 
participat, în septembrie, la conferinţa de la Szklarska Po- 
reba, în Polonia — şapte partide aflate la putere în ţările 
din Est, plus partidele comuniste francez şi italian — decid 
să constituie un „Birou de informaţii”, destinat să „coordo- 
neze activităţile mişcării comuniste”. La Belgrad, unde va fi 
instalat Biroul, va apărea şi o publicaţie, pe care se pare că 
Stalin însuşi a intitulat-o: „Pentru o pace durabilă, pentru o 
democraţie populară”. „Pacea” va fi arma utilizată „împo- 
triva reacţiunii”. Prima bătălie se va da împotriva socialişti- 

lor, „agenţii cei mai zeloşi ai imperialismului”; conform 
strategiei stabilite, partidele socialiste vor fi izolate în Vest 
şi înghiţite în Est. 

Într-adevăr, la sfîrşitul lunii septembrie, birourile politi- 
ce ale partidelor comunist şi socialist, aliate încă de la 10 
martie 1946, hotărăsc să definească mijloacele practice ca- 
re să le permită constituirea unui „partid unic muncito- 
resc”. Partidul socialist este definitiv lichidat. 

Mai rămîn de lichidat Partidul Naţional-Ţărănesc şi 
conducătorii acestuia. 


Procesul începe la 29 octombrie 1947. Tribunalul Mili- 
tar al Regiunii II Militare, Bucureşti, îşi ţine şedinţele în 
sala festivă a Academiei Militare. 

„Sala este plină pînă la refuz cu cetăţeni din diferite ca- 
tegorii sociale”, notează darea de seamă oficială a „proce- 
sului conducătorilor fostului Partid Naţional-Ţărănesc”. 
Această sală se va manifesta, nu o dată, în conformitate cu 
instrucţiunile primite, dar, adesea, va fi cuprinsă de emoție 
şi va interveni într-un sens contrar directivelor. 

Sînt cincisprezece acuzaţi prezenţi: membrii grupului 
surprins în flagrant delict de tentativă de fugă în străinătate 
şi complicii lor, Iuliu Maniu şi alţi cîțiva. Personalităţi care 
au marcat, vreme îndelungată, viaţa politică românească. 
Tineri diplomaţi care au lucrat cu devotament şi cu preţul 
unor enorme riscuri, pentru ca România să rupă alianţa cu 
Germania şi să revină la democraţie. Printre aceştia se află 
şi Ion Mocsonyi-Styrcea, fost Mareşal al Curţii, care şi-a 
asumat un rol atît de important în pregătirea şi executarea 
loviturii de stat de la 23 august 1944. 

Patru acuzaţi sînt absenţi: trei foşti miniştri ai afacerilor 
străine, Grigore Niculescu-Buzeşti, Grigore Gafencu şi 

Constantin Vişoianu, precum şi fostul subsecretar de stat la 
externe, ambasadorul Alexandru Creţeanu. Alţi români 
din străinătate, excluşi din diplomaţie, vor fi de asemenea 
citați în cursul procesului. 

Martorii apărării au fost triaţi: străinii — expulzați, co- 
naţionalii — încarceraţi. 

Un proces lung. Douăsprezece zile de audieri extenu- 
ante, acuzaţii fiind hărţuiţi fără încetare de întrebările pre- 
şedintelui, ale procurorului şi ale avocaţilor. Capcane în- 
tinse, texte ciuntite prezentate drept probe absolute, 
deformări în înregistrarea răspunsurilor. 

La cei şaptezeci şi cinci de ani ai săi, luliu Maniu nu ce- 
dează nici o clipă. Dimpotrivă, răspunsurile lui sînt sclipi- 
toare şi nu O dată descumpănesc acuzarea, stîrnind excla- 
maţiile de bucurie ale publicului „aparţinînd tuturor 
categoriilor sociale”. 

Politica antisovietică permanentă a principalului acu- 
zat, Maniu, şi a partidului său? Dar Maniu aduce aminte 
instanţei că, încă din 1920, el a fost iniţiatorul unei politici 
de apropiere faţă de U.R.S.S., aşa cum se arăta, pînă de 
curînd, în Enciclopedia sovietică, în presa şi la radioul so- 
vietice. Şi dacă n-a avut legături directe cu generalul Susai- 
kov şi cu ambasadorul Kavtaradze, nu e din cauză că el n-ar 
fi făcut eforturi în acest sens, ci numai datorită refuzului 
sistematic opus cererilor sale de audienţă. Memoriile pe 
care le-a depus i-au fost înapoiate fără a fi fost măcar citite. 

Maniu şi partidul său, colaboratori ai regimului Anto- 
nescu? Dar Maniu, şi nu preşedinţii partidelor politice 
aflate acum la putere, a protestat, într-o scrisoare adresată 
lui Antonescu la 27 februarie 1941, împotriva ocupării şi 
exploatării ţării de către germani, spunînd că drapelul ro- 
mân ajunsese „un drapel ce flutură deasupra unui lagăr de 
sclavi, pentru a indica naționalitatea acestora”! Şi cine altul 

decît el îndrăznea să trimită Conducătorului memorii care 
făceau procesul politicii acestuia? 

Este o crimă faptul că a întreţinut relaţii cu misiunile 
americană şi britanică la Bucureşti? În numele căror legi? 
În virtutea cărei legislații şi cărei clauze a vreunui tratat in- 
ternaţional n-avea dreptul să se adreseze Aliaților pentru a 
le atrage atenţia asupra arbitrariului şi a neîncetatelor abu- 
zuri ale regimului aflat la putere în România, ştiut fiind că 
Washingtonul şi Londra se declaraseră solidar responsabi- 
le cu Moscova de situaţia internă a acestei ţări? 

Preşedintele Curţii va trebui să-l întrerupă de multe ori 
pe bătrînul om de stat care, liniştit şi fără să-şi iasă din fire, 
răspunde prompt, explicîndu-şi poziţia şi amintind adevă- 
ruri ce par a deranja Curtea! 

Şi pe cînd Maniu rămîne imperturbabii, cîţiva coincul- 
pati îl trădează — nu au putut rezista instrucției; alţii însă, 
printre care Ion Mihalache, Victor Rădulescu-Pogoneanu, 
Ilie Lazăr, sînt admirabili. 

Dar cine este magistratul care a acceptat să prezideze 
tribunalul care-l judecă pe Iuliu Maniu pentru „pregătirea 
şi organizarea unui complot în interiorul ţării şi în străină- 
tate”, pentru „contacte strînse cu guvernul de dictatură 
fascistă” etc.? 

Yves C. Franck a răspuns la această întrebare într-un 
articol intitulat „Iuliu Maniu este judecat de un criminal de 
război” („New York Herald Tribune” din 6 noiembrie 
1947, citat în „Le Monde” din 8 noiembrie 1947, „La Der- 
nière Heure” din Bruxelles, din 6 noiembrie 1947, „Le 
Journal de Genève” din 7 noiembrie 1947 etc.): 


Nu este deloc uşor să scrii din Bucureşti. Guvernul de 
„largă concentrare democratică” prezidat de dr. Petru Groza 

foloseşte o cenzură care, dacă nu este directă, nu este mai 
puţin amenințătoare şi pune piedici considerabile în arăta- 
rea adevărului. 

Relatările din presă cu privire la procesul lui Maniu con- 
stituie o dovadă evidentă. O atmosferă de suspiciune şi de 
supraveghere poliţienească îi înconjoară pe ziariştii străini a 
căror ortodoxie este, după părerea guvernului, îndoielnică. 

Cred că aş putea considera aproape un noroc faptul că 
am fost expulzat din România, acum cîteva zile, din raţiuni 
pe care încă nu le cunosc, guvernul român neconsiderînd util 
să dezvăluie sau să inventeze raţiunea acestei măsuri. 

Procesul care are loc în faţa Tribunalului Militar ai Re- 
giunii II Militară Bucureşti, în sala de festivități a Şcolii Su- 
perioare de Război, depăşeşte cadrul local al României prin 
personalitatea principalului acuzat, Iuliu Maniu, preşedinte- 
le Partidului Național- aowe şi principalul şef al opoziției 
române. 

Nu se obişnuieyte ca în relatarea unui proces, fie el şi po- 
litic, să te referi la pesonalitatea preşedintelui tribunalului, a 
cărui moralitate este, în general, considerată ca fiind indis- 
cutabiiă, ţinînd seama de integritatea şi cinstea sa. Va trebui 
totuşi, de data aceasta, să facem excepţie de la regulă şi să ne 
ocupăm de trecutul ofițerului magistrat care îl judecă astăzi 
pe omul care, alături de Tonel Brătianu, a făcut România 
Mare. 

Colonelul magistrat Alexandru Petrescu este un criminal 
de război.. În slujba tuturor dictaturilor, s-a specializat, în 
timpul războiului, în procesele şi condaimnările celor care 
luptau împotriva dictaturii lui Antonescu şi a jugului nazist, 
fie că erau comunişti, fie că erau pur şi simplu democrați. 

În noiembrie 1941, condamnat fiind la o pedeapsă destul 
de grea de muncă silnică pentru activitatea mea în favoarea 
Aliaților, am întâlnit, seara, în celulă, un grup de oameni ca- 

re tocmai fuseseră condamnaţi la moarte, împreună cu soții- 
le lor. Era vorba de grupul Paneth; asupra lor s-ar fi găsit 
explozibil. Erau comunişti. Aceşti nefericiţi erau „clienţii” 
colonelului Petrescu, care-i judecase şi condamnase într-o 
jumătate de oră. Au fost executaţi a doua zi şi atît femeile cît 
şi bărbaţii au ştiut să moară curajos. 

În afara grupului Paneth, numeroşi agenţi sovietici au 
fost trimişi de către colonelul Petrescu în faţa plutonului de 
execuţie. Viteazul patriot grec Sarando — care l-a asasinat 
pe generalul Dâhring, însărcinat cu organizarea transportu- 
rilor pentru armata germană în sud-estul Europei, la înce- 
putul anului 1941, pe timpul organizării campaniei din Ru- 
sia — a căzut şi el victimă sentinţei de condamnare la 
moarte dată de colonelul Petrescu. 

Acest om de încredere al mareșalului Antonescu, al Ges- 
tapo-ului şi al Serviciilor Secrete a pretins o recompensă din 
partea patronilor săi. 

A fost numit director general al tuturor închisorilor şi la- 
gărelor de concentrare din România. Colonelul Petrescu a 
făcut din această funcţie o sursă de venituri. Stabilind un re- 
gim sever, în afara sumelor considerabile pe care le pretindea 
familiilor deţinuţilor pentru a le acorda favoruri minore, a 
silit condamnaţii să lucreze în ateliere şi a fost bănuit că a 
deturnat, în folosul său, o parte a producţiei penitenciarelor 
tării. A trebuit ca şefii săi să-l îndepărteze din funcţie şi să 
deschidă o anchetă cu privire la gestiunea sa. În acest timp, 
fiul lui, partizan şi membru convins al Gărzii de Fier, student 
în anul IV la medicină, a găsit că este mai simplu să lucreze 
„pe viu”, servindu-se de deţinuţii bolnavi, pentru a se exersa 
în operaţiile chirurgicale. Şi în această privinţă a fost deschi- 
să o anchetă, iar vlăstarului colonelului i s-a interzis să mai 
intre pe poarta spitalului închisorii. Nici soția lui n-a rămas 
inactivă; astăzi şef de cabinet al ministrului de interne, Teo- 

hari Georgescu, ea se ocupa, pe atunci, de Consiliul de Pa- 
tronaj — de sinistră aducere aminte —, organism însărcinat 
să recupereze şi să distribuie bunurile furate din teritoriile so-. 
vietice, ocupate de armata română. A avut şi ea o funcţie 
importantă în direcţia generală a închisorilor şi, ca şef conta- 
bil, a fost şi ea dată afară din post, o dată cu soţul ei. 

După lovitura de stat de la 23 august 1944, cure reaşeza 
România alături de Aliați, colonelul Petrescu s-a ascuns. A 
fost citat în faţa Tribunalului Poporului, la cabinetul acuza- 
torului public Alexandru Drăghici, comunist notoriu, care 
executase o pedeapsă de opt ani închisoare. Dosarul era vo- 
luminos. Cu toate acestea, nu se ştie prin ce intervenţii ocul- 
te, Petrescu a scăpat nepedepsit. Peste puţin timp, a reapărut 
la Curtea Marţială în calitate de preşedinte, judecînd, de da- 
ta aceasta, legionarii care nu aderaseră la partidul comunist. 
Iar astăzi îşi încununează cariera de magistrat, judecîndu-l 
pe Iuliu Maniu. 

Nu voi aminti aici capetele de acuzare împotriva princi- 
palului acuzat în acest proces nedemn; voi aminti, pe Scurt, 
serviciile, prea puţin cunoscute, pe care eminentul şi integrul 
om de stat român le-a adus ţării sale şi cauzei democraţiei în 
particular. În timpul războiului, dl. Maniu a fost preocupat 
de soarta deţinuţilor politici democrați, intervenind de nenu- 
mărate ori pe lîngă mareşalul Antonescu pentru a obține 
unele îmbunătăţiri ale regimului riguros impus de colonelul 
Petrescu. Profesorul Vlădescu Răcoasa, ambasadorul Ro- 
mâniei la Moscova, preşedintele Partidului Naţional Popu- 
lar, poate să mărturisească despre asta. Dr. Simion Oeriu, 
ministru pentru aplicarea Tratatului de pace, ca şi dna. Ale- 
xandra Sidorovici, actualmente deputat comunist şi care a 
fost acuzator public trebuie să-şi aducă aminte că atunci 
cînd Ilie Lazăr, şef al tineretului naţional-ţărănesc, o vizita 
în închisoarea de femei de la Văcăreşti, îi aducea alimente şi 

medicamente. Ilie Lazăr este judecat astăzi de colonelul Pe- 
trescu. 

DI. Maniu a salvat de la plutonul de execuţie numeroşi 
democrați şi agenţi ai Aliaților. Intervenind energic pe lingă 
mareşalul Antonescu, a împiedicat deportarea şi masacra- 
rea evreilor din România. Această operă de salvare a fost fă- 
cută în strînsă colaborare cu nunțiul apostolic, Mgr. A. 
Cassulo, şi cu arhiepiscopul Mgr. Csizar. Pe tărâmul politic şi 
diplomatic, Maniu a întreţinut contacte cu Aliaţii prin dl. 
René de Weck, pe atunci ministrul Elveţiei la Bucureşti, şi 
prin dl. Suphi Tanrider, ambasadorul Turciei. Astfel, cînd a 
sosit momentul oportun, i-a putut trimite ca emisari pe prin- 
tul Ştirbei şi pe dl. Vişoianu pentru a negocia un armistițiu 
onorabil cu Aliaţii. Radio Moscova, care astăzi nu mai pridi- 
deşte cu insultele la adresa dlui Maniu, îi invita pe români, 
în 1943-1944, să se alăture şefului Partidului Naţional-Ţă- 
rănesc. În timp ce partidul comunist aştepta ordine, Maniu a 
pus pe picioare organizaţii de sabotaj şi de spionaj împotriva 
armatei germane. Dovada este grupul Rică Georgescu. Cu 
toate acestea, germanii nu au îndrăznit niciodată să-l areste- 
ze sau să-l facă dispărut pe curajosul ardelean. Cinstea şi cu- 
rajul lui Iuliu Maniu insuflau respect. Nu trecea o săptămînă 
fără ca un memoriu al lui Maniu să nu parvină la preşedin- 
ţia Consiliului, punînd în gardă guvernul împotriva politicii 
de alianţă cu Axa. 

Acest om este judecat astăzi, în numele pseudodemocra- 
ților din România, de criminalul de război Alexandru Petres- 
cu. 


Acest proces care îşi urmează nestingherit cursul, fără 
ca Washingtonul şi Londra să intervină, în baza art. 5 al 
Tratatului de pace, care interzice, ce-i drept, orice „propa- 

gandă ostilă Uniunii Sovietice”, dar şi „oricărei alte Naţi- 
uni Unite”, marchează o cotitură hotăritoare pentru comu- 
nismul românesc. Se dovedeşte că nu mai are deloc a se 
teme, nici de poporul căruia i-a pus botniţă, nici de Occi- 
dentul fricos. 

Puterea poate deci să continue demontarea fațadei de- 
mocratice pe care şi-a construit-o şi să se lipsească de deco- 
rul edificat în vederea jocului de-a alegerile, ca şi de trata- 
tul de pace. 

Astfel, Gheorghe Tătărăscu şi formațiunea sa politică, 
chipurile disidentă din Partidul Naţional-Liberal, au deve- 
nit inutili: nu mai este nevoie de chezăşii burgheze pentru 
poporul român şi guvernele american şi britanic. 

La 6 noiembrie, parlamentul votează o moţiune de ne- 
încredere în Tătărăscu şi formațiunea sa politică. Ministrul 
de externe trebuie să-şi părăsească postul, Ana Pauker îi ia 
locul. Istoria Partidului Comunist Român consemnează în 
paginile sale: „Ca urmare a acestui vot, ultimii reprezen- 
tanţi ai burgheziei în guvern, cu Gheorghe Tătărăscu în 
frunte, au fost îndepărtați”. 

Oportunistul Gheorghe Tătărăscu a fost doar conce- 
diat. Dirzul şi demnul Maniu a fost tîrît în justiţie. 


Ultima şedinţă a procesului înaintea Tribunalului Mili- 
tar, prezidat de colonelul Petrescu, are loc la 10 noiembrie 
1947. 

Relatarea oficială a acesteia face un foarte incomplet 
rezumat al declaraţiei lui Maniu, cînd i s-a acordat ultimul 
cuvînt. Se spune totuşi că, în ceea ce priveşte acuzaţia de a 
fi transmis în străinătate documente care erau secrete de 
stat şi pe care le-ar fi sustras, Maniu a răspuns: „Nu am sus- 

tras, ci am trimis, nu documente, ci documentaţie”. Maniu 
nu a capitulat aşadar în nici o privinţă. 

Înainte de a ridica ultima şedinţă a Curţii, preşedintele 
Alexandru Petrescu a anunţat că verdictul va fi dat a doua 
zi. lar relatarea oficială adaugă: „Tribunalul Militar al Re- 
piunii a Il-a a primit în ultimele zile 2 070 de telegrame şi 
moţiuni votate în adunări publice în fabrici, birouri şi in- 
stituţii, prin care se cere aspra condamnare a acuzaților: 
Maniu, Ion Mihalache, G. Niculescu-Buzeşti, N. Penescu 
şi alții”. 


În şedinţa din 11 noiembrie 1947 s-a dat citire sentinţei 
nr. 1 988, în dosarul 5 262. 

Iuliu Maniu, „trimis în judecată pentru crima de com- 
plot, înaltă trădare, tentativa la surparea ordinei constitu- 
tionale, răzvrătire, insurecție armată, instigare la înaltă tră- 
dare prin necredinţă şi participare la tentativa de trecere 
frauduloasă a frontierei...” şi urmează articolele din Codul 
penal, dintr-un decret şi din Codul de justiţie militară, care 
se referă la aceste crime, este condamnat „cu unanimitate 
de voturi, la ... muncă silnică pe viaţă pentru crima de înal- 
tă trădare, transformîndu-se în temniţă grea pe viaţă, conf. 
art. 31 C.P., condamnatul avînd vîrsta de 75 de ani”. 

Pentru celelalte crime de care s-a dovedit vinovat, Ma- 
niu va cumula şi alte pedepse, în total 104 ani de închisoa- 
re, în temniţă grea şi muncă silnică şi, în plus, o a doua con- 
damnare pe viaţă. 

Celorlalţi inculpaţi, prezenţi şi absenţi, li s-au fin 
pedepse variind între temniță grea pe viață, pentru Ion Mi- 
halache, muncă silnică pe viaţă pentru Grigore Niculescu- 
Buzeşti, 25 de ani de temniță grea pentru Victor Rădules- 

cu-Pogoneanu, 20 de ani muncă silnică pentru Grigore Ga- 
fencu, 5 ani de temniţă grea pentru Nicolae Penescu etc. 


În acest proces scandalos s-a respectat o singură regulă 
de drept: sentinţa, conform legii, poartă formula rituală de 
introducere: „Mihai I, prin graţia lui Dumnezeu şi voinţa 
naţională, Rege al României, tuturor celor prezenţi şi vii- 
tori, sănătate!” 

Juliu Maniu a fost condamnat în numele... Regelui! 


XXII 

Tînărul Suveran a plecat la Londra, la 12 noiembrie 
1947. 

În izolarea care i se impusese, vestea arestării lui Maniu 
i s-a părut grozav de deznădăjduitoare. Ameninţătoare. În- 
spăimâîntătoare. Nici măcar „Domnul Maniu” — aşa cum, 
reverenţios, îl numeau Regele şi toţi românii — nu fusese 
cruțat. Instituţiile naţionale se erodau din zi în zi, energiile 
vitale ale naţiunii erau sistematic distruse. Regele, simbol şi 
martor totodată, a rămas singur pentru a realiza speranţele 
poporului român. 

Intervenise imediat pe lingă primul ministru Petru Gro- 
za, dar zadarnic. Se adresase atunci ministrului justiţiei, 
Lucrețiu Pătrăşcanu, dar fără succes. Insistase pe lingă mi- 
nistrul de interne, Teohari Georgescu, dar fără nici un re- 
zultat. 

Periculoasă, arestarea unui om politic respectat de 
populaţie şi de opinia publică internaţională? Nici gînd, n-a 
existat nici o reacţie demnă de acest nume. Inepte acuzații- 
le ce i se aduc? Cum se poate, iată dovezile scrise despre 
intenţia lui Maniu de a părăsi ţara! Crede Regele, într-ade- 
văr, aşa cum pretinde, că dacă preşedintele Partidului Na- 
țional- Ţărănesc ar fi vrut să plece nu i-ar fi lipsit ocaziile? 
Ei bine, să spunem atunci că Maniu va fi judecat şi condam- 
nat „în interesul statului”. 

Rațiunea de stat, argumentul fără replică. În 1936, cînd 
Gheorghe Tătărăscu, pe atunci preşedinte al Consiliului de 
Miniştri, invocase acest motiv pentru a o judeca şi condam- 
„ na pe Ana Pauker, Maniu intervenise pentru ea, scăpînd-o 
pe militanta comunistă de la pedeapsa cu moartea. Dar 
vremurile sînt altele. Nici o voce nu s-a mai ridicat în public 
în apărarea lui Maniu, nici a Regelui, nici a celorlalţi ro- 
mâni. Necruţătoarea cenzură a vegheat la asta. 

De altfel, Regele este ţinut deoparte de treburile statu- 
lui. Stînjeneşte prin prezenţa sa, nu prin acţiunile sale. 

Ţara are un parlament, Suveranul nu mai trebuie nici 
măcar să promulge legile. Intervenţiile Monarhului nu mai 
sînt luate în seamă, miniştrii abia de îi mai cer audienţe, iar 
dacă totuşi o fac, temele discutate sînt anodine; de multe 
ori, membrii guvernului comunică Palatului că nu au să-i 
spună nimic şefului statului. 

Doar cîteva atribuţii i-au mai rămas, simple formalităţi, 
deseori penibile, din ce în ce mai rare. De pildă, pe 6 no- 
iembrie 1946, cînd domnul Iuliu Maniu se afla pe banca 
acuzaților în faţa unui complet de judecată prezidat de co- 
lonclul Petrescu, Regele a trebuit să asculte jurămintul de 
credinţă al Anei Pauker în calitate de ministru de externe 
al Regatului României. 

Mihai are prea puţin de făcut şi nimic de spus. Nu are de 
lucru, ca pe vremea lui Antonescu şi, mai tîrziu, în timpul 
grevei regale. 

Membrii misiunilor americană şi britanică la Bucureşti 
îi dau rar cîte un semn de viaţă. În schimb, ofiţerii şi diplo- 
maţii sovietici sînt foarte prevenitori şi îi fac frecvente vizi- 
te. Regele a fost invitat la recepţia de 7 noiembrie care co- 
memorează Revoluţia din Octombrie şi a fost rugat să 
rămînă peste ora 24, pentru ca onomastica să-i fie onorată 
în prezenţa sa; după ce orologiul bate ora douăsprezece şi 

se intră în ziua de 8 noiembrie, sărbătoarea Sfinţilor Mihail 
şi Gavril, sovieticii se lansează în discursuri măgulitoare şi 
călduroase toasturi în cinstea lui Mihai, nepreţuitul Rege 
al României. 

Miniştrii nu sînt la fel de amabili. Abia dacă mai sînt po- 
liticoşi. Cu excepţia lui Groza. Şi el eludează sistematic 
problemele de stat în discuţiile cu Suveranui, dar măcar o 
face cu tact. Apoi, uneori, se arată chiar prietenos şi, pe un 
ton părintesc, îi spune „Sire, ar trebui să vă căsătoriţi! Nu e 
bine ca un bărbat tînăr să trăiască atît de singur!” sau „Ma- 
iestate, alepgeţi-vă o nevastă! Sînt atitea prințese frumoa- 
se!” sau, rîzînd: „Credeţi-mă, veţi avea o soţie drăpălaşă şi 
veţi fi fericit, sînt sigur. Veţi avea o familie frumoasă şi cinci 
copii!” 

„Prinţese frumoase? Or fi fiind, dar Mihai nu cunoştea 
nici una: copil sub tutela autoritară a unui părinte suspi- 
cios, apoi adolescent tratat ca un prizonier de Ion Antones- 
cu, prilejurile de a călători fuseseră pentru el rare, iar după 
eliberare, lucrurile au luat o asemenea întorsătură încît nu 
i-a mai stat nici mintea, nici inima la plimbări prin străinăta- 
te. Constituţia îi interzice căsătoria cu vreo româncă, nu 
cumva să se constituie clanuri de familie care să se lupte 
pentru putere. Nu, Mihai nu cunoaşte prințese drăgălaşe. 

Or, s-a ivit ocazia. Ar dori să o foloseacă, nu ca să în- 
tilnească o prinţesă cu care s-ar putea căsători, ci pentru că 
se simte foarte singur şi i-ar plăcea să se găsească în sfârşit 
printre ai săi. Este invitat la cununia verişoarei sale, Elisa- 
beta, principesa moștenitoare a tronului Regatului Unit 
(bunica lui Mihai, regina Maria a României, era nepoata 
„reginei Victoria a Angliei) cu vărul său, Filip de Mountbat- 
ten, principe de Grecia (Mihai îi e văr de-al doilea prin 
mamă, Regina Elena a României, născută principesă de 
Grecia). Regele remisese invitaţia venită de la Curtea An- 

gliei lui Gheorghe Tătărăscu, căruia îi revenea, ca ministru 
de externe, sarcina de a organiza călătoria. Numai că 
Tătărăscu — care-şi ştia numărate zilele în guvern — nu 
s-a ocupat de problemă, ca să nu se complice. Atunci, Re- 
gele s-a adresat primului ministru, Groza. După ce şi-a 
aruncat privirea peste invitaţie, Groza a răspuns prompt: 
„Dacă nu vă duceţi la ceremonia de la Londra, se va spune 
că sînteţi prizonier, ceea ce ar face o impresie proastă. Tre- 
buie să se constate că sînteţi un om liber!” Spontan ca de 
obicei, Groza îşi rostise gîndul cu glas tare, dar dîndu-şi 
seama că alunecase pe o pantă imprudentă, a adăugat: 
„Totuşi, să ne mai gîndim cîteva zile...”. 

După două zile, totul fusese gîndit. Dar unde? La Bucu- 
reşti sau la Moscova? 

Mareşalul Curţii a primit o înştiinţare din partea lui 
Groza: guvernul se bucură că Maiestăţile lor se vor duce la 
căsătoria princiară de la “Londra şi doreşte ca membri ai 
Curţii să le însoțească, pentru ca această călătorie să fie 
demnă de Regele României. Numai că unora li s-au refuzat 
paşapoartele. 


În dimineaţa zilei de 12 noiembrie 1947, sub un cer 
plumburiu, guvernul în plen este prezent pe aeroport ca 
să-l salute pe Suveran la plecare. Miniştrii sînt de o amabi- 
litate perfectă. Ciudat! Gura Anei Pauker schiţează un 
zîmbet larg pe care scînteierile din ochi par să-l dezmintă. 
Groza s-a îmbrăcat în paltonul negru şi şi-a pus pe cap pă- 
lăria cu găitan pentru marile ocazii, ascunzîndu-şi pe cît 
poate costumul de tenis şi e de o amabilitate dulceagă. 

Mai mult chiar, au fost aduse grupuri reprezentative ale 
populaţiei: şcolari, muncitori, funcţionari, ţinuţi la o distan- 
tă respectuoasă, au venit să exprime ataşamentul poporu- 

lui faţă de Monarh. Cînd apare Mihai, ovaţiile, a căror in- 
tensitate fusese stabilită dinainte, degenerează în aclamații 
sincere. 

Regele şi pilotul vor trece pe rînd la manşa avionului. 
Mihai a plecat cu inima grea: în ajun fusese condamnat 
Maniu... 


Şederea la Londra a fost o încîntare. 

Recepţii fastuoase cum nu mai cunoscuse de multă vre- 
me, dineul la Palatul Buckingham cu regele George al VI- 
lea şi regina Elisabeta, ae pildă. 

În plimbările de neuitat printr-o capitală liberă a putut 
hoinări nestigherit printre oameni liberi; a fost atît de îm- 
bătat de aerul tare al libertăţii încît a preferat să rămînă în 
mulţimea de gură-cască, privind intrarea invitaţilor Curţii 
la teatru decît să-şi ia locul în cortegiu. 

Apoi, foarte interesantele contacte cu personalităţi po- 
litice, atît de deosebite de oamenii ajunşi la putere în ţara 
sa! 

Mihai adună amintiri şi îşi face proiecte de viitor. În- 
drăgostit de principesa Ana, fiica prinţului René de Bour- 
bon-Parma şi a prinţesei Margareta a Danemarcei, totul îl 
încîntă în mentalitatea şi comportarea acestei fermecătoa- 
re tinere; şi ea îl place, sînt deja nedespărțiţi, totuşi, cererea 
în căsătorie îi pare fetei cam pripită. Aşa că îl roagă să-i 
acorde un timp de gîndire înainte de a-i da răspunsul. 

Singurele umbre — dar ce umbre! — care vin să întune- 
ce cadrul acesta de vis sînt veştile din România. Mai întîi, 
reorganizarea magistraturii, apoi introducerea comerţului 
de stat, apoi vizita oficială la Bucureşti a lui Iosip Broz Tito, 
primit cu mare pompă, timp în care se făceau masive ares- 
tări preventive pentru a asigura perfecta desfăşurare a ce- 

remoniilor; în sfîrşit, remanierea guvernului şi numirea ca 
ministru de război a lui Emil Bodnăraş, dezertor din armata 
română şi devenit cetăţean sovietic. 

Cum e sfătuit să acţioneze la întoarcere? „Guvernul 
meu nu vede prin ce ar fi utilă întoarcerea Maiestăţii voas- 
tre în România” îi răspunde fără menajamente ambasado- 
rul american Lewis Douglas. Mulţi îşi închipuie că de fapt 
i-a întrebat dacă să se întoarcă sau nu. Singuri Churchill şi 
mareşalul Jan Smuts din Africa de Sud au înţeles sensul 
adevărat al întrebării, numai ei au înţeles că tînărului Rege 
al României nici prin gînd nu-i trece să rămînă în Apus. Şi 
l-au sfătuit să fie prudent, urîndu-i noroc. 


Regele, împreună cu Regina-Mamă şi suita pleacă la 
Lausanne, unde vor veni principesele de Bourbon-Parma, 
mama şi fiica. 

Ana a spus „da” şi s-au logodit. Semioficial, fiindcă e ne- 
voie mai întîi de aprobarea guvernului român; după aceea 
va avea loc logodna oficială. Aşa fiind, Dimitrie Negel, Ma- 
reşalul Curţii, este trimis la Bucureşti cu o dublă misiune: 
de a solicita un tren regal — vremea nu mai permite călăto- 
ria cu avionul — şi de a expune guvernului intenţiile matri- 
moniale ale Suveranului. Nu se poate să i se pună piedici, 
Groza şi-a exprimat de atîtea ori dorinţa ca Mihai să-şi 
aleagă o soţie, iar aleasa inimii lui are un trecut demn de 
toată admiraţia: voluntară în Forţele Franceze de Elibera- 
re, după o şedere în Statele Unite, unde familia ei se refu- 
giase în momentul invadării Franţei de către nemți, tînăra 

-infirmieră din Prima Armată condusă de generalul de Lattre 
de Tassigny a, primit „Crucea de Război” pentru devota- 
“mentul de care a dat dovadă în tot timpul campaniei, pînă 

la Stuttgart. Pentru această tînără principesă, decorația es- 
te cel mai de preţ titlu de nobleţe. 

La Lausanne, informaţia a avut efectul unei bombe: 
Ana Pauker a convocat ziariştii şi le-a declarat că România 
nu are mijloacele necesare pentru a-şi permite o căsătorie 
regală! Prima veste... Şi Negel care nu se mai întoarce. 

16 decembrie 1947. Nege! s-a întors, în sfârşit. Povesteş- 
te că, neprimind răspuns nici de la Groza, care totuşi îl pri- 
mise cordial la 7 decembrie, nici de la Ana Pauker, care l-a 
lăsat să facă anticameră timp de cîteva zile, făcuse noi de- 
mersuri pe 11 decembrie, explicînd că trenul regal trebuia 
să-l conducă la Lausanne chiar a doua zi. Groza îi spusese 
atunci să-i transmită Regelui că vorbele Anei Pauker re- 
prezentau doar o părere personală, deci fără importanţă, 
că momentul nu era, desigur, bine ales pentru c căsătorie 
regală, dar că, toțuşi, nefiind vorba de un refuz, ci de o sim- 
plă amiînare a răspunsului guvernului, Maiestatea sa e ru- 
gată să aştepte, să aibă răbdare. 


Aşa se explică deci amabilitatea guvernului din ziua ple- 
cării, mascarada despărțirii de populaţie! 

La Bucureşti socoteau că s-a ivit prilejul potrivit pentru 
a scăpa de stînjenitoarea lui persoană! 

În timp ce el va aştepta la Lausanne sau în altă parte 
răspunsul guvernului, poporului român i se va spune că a 
fost părăsit pentru ochii frumoşi ai unei prințese străine! 

Nu regimul va fi izgonit aşadar monarhia, ci monarhul 
va fi trădat! 

Totul e clar, planul trebuie dejucat. 

A doua zi după întoarcerea lui Negel, pe 18 decembrie 
deci, Mihai, regina Elena şi suita lor au părăsit Lausanne- 
ul, îndreptîndu-se spre Bucureşti. 

21 decembrie 1947. În gara regală, la sosire, guvernul îl 
întîmpină în plen. Dar acum numeni nu mai suride, privirile 
sînt de gheaţă, iar Ana Pauker îi urează un „bun venit” din 
vîrful buzelor. 


Chiar a doua zi, Regele se întreţine îndelung cu primul 
ministru, pe care l-a întîlnit la ceremonia de ungere a trei 
noi mitropoliți. Îi spune făţiş că guvernul a profitat de ab- 
senţa sa pentru a ştirbi autoritatea şefului statului. Vai de 
mine, răspunde Groza, Tito a venit din proprie iniţiativă, 
guvernul a şi deplîns faptul că Maiestatea sa nu s-a întors la 
timp pentru a prezida manifestările prilejuite de desfăşura- 
rea vizitei, cît despre numirea lui Bodnăraş, ce vreţi, era e- 
senţială alegerea pentru un asemenea post a unei persoane 
care, fiind agreată de sovietici, să aibă şanse pentru a rea- 
duce în ţară prizonierii de război români reţinuţi încă în 
U.R.S.S.! Groza are răspuns la toate. Căsătoria? Puţintică 
răbdare, guvernul va aviza curînd! Regele propune ca, la 
nevoie, dacă problema financiară constituie într-adevăr un 
obstacol; căsătoria să aibă loc în străinătate. Constituţia nu 
se opune la asta. Sugestia e foarte interesantă, răspunde 
Groza, care promite să le-o transmită colegilor săi din gu- 
vern. Apoi alunecă spre aspecte de ordin general — Euro- 
pa în plină prefacere, România înaintează spre comunism 
mulţumită sprijinului acordat de Uniunea Sovietică etc. Şi 
deodată: 

— Îmi dau bine seama cît de grea este poziţia monar- 
hiei în conjunctura actuală. 

— Ce vreţi să insinuaţi? 

— Nimic, Sire, chiar nimic! Doar o idee care mi-a tre- 
cut prin minte, că într-o bună zi România nu va mai avea 
nevoie de monarhie... Dar să ştiţi că în ce mă priveşte, cu 

toate că sînt republican, nu cred că România este coaptă să 
devină republică înainte de zece, douăzeci, poate cincizeci 
de ani! 


23 decembrie. Bodnăraş se prezintă la Palat. Pare jenat. 
Ca şi cum s-ar scuza: „Numai un ministru comunist ar pu- 
tea eventual să obţină eliberarea „miilor de soldaţi români 
aflaţi prizonieri pe pămîntul aliatei noastre, Uniunea So- 
vietică”. 

Venise să depună jurămîntul de credinţă, dar a refuzat 
şi prezenţa unui preot, şi jurămîntul propriu-zis: „Nu-i ne- 
voie, cînd un om ca mine îşi dă cuvîntul, el şi-l ţine!” 


Regele şi Regina-Mamă s-au retras la Sinaia. Vor pe- 
trece acolo sărbătorile de Crăciun, iar Suveranul va reveni 
în Capitală pe 31 decembrie, pentru a citi la radio mesajul 
tradiţional către naţiune. 

Tocmai îşi redactează mesajul care, în vorbe bine ticlui- 
te, va trebui, mai mult ca oricînd, să susţină moralul popu- 
laţiei. 

Sărbători pe care nu mai e voie să le sărbătoreşti. Regi- 
mul cinsteşte Biserica, dar interzice frecventarea biserici- 
lor; cei care merg la serviciu se tem că li se va trece la dosar 
acest păcat politic, lucru care i-ar putea face să-şi piardă 
slujba, ceilalţi se tem că vor fi închişi şi nu mai ies din casă 
decît ca să meargă la talcioc, să vîndă un bibelou, o carte ca 
să poată supravieţui. 

Regele caută cuvinte de încurajare pentru un popor 
deznădăjduit. 

Pe 29 decembrie, la ora 20,30, Groza îl sună pe Rege la 
Sinaia. ÎI roagă pe Suveran să binevoiască să-l primească a 

doua zi, 30 decembrie la ora 10. La Bucureşti. Şi să binevo- 
iască şi Regina-Mamă să fie de faţă, este vorba de o pro- 
blemă de familie... 

Nu i se poate cere Reginei să fie la Bucureşti la ora 10, 
ar trebui să se scoale în zori! În cele din urmă, Groza ac- 
ceptă ca audiența să fie amînată pînă la ora 12. 

“Să se fi învrednicit, în sfîrşit, guvernul să dea răspuns 
cererii referitoare la cășătorie? Doar a spus „o problemă 
de familie”! 

Doar dacă ... 


— Am venit împreună cu prietenul meu Gheorghiu- 
Dej şi am dori să fim primiţi amindoi. 

Ce rost are prezenţa secretarului general al P.C.R.? Că 
doar n-o fi venit ca ministru al industriei şi comerţului... 
Semn rău... Şi dacă nu e vorba de căsătoria cu Ana? 

Au luat loc cu toţii în salonul de la etaj. Regina, într-o 
rochie neagră de mătase, şi Regele, în costum de flanel ce- 
riuşiu, s-au aşezat unul lîngă celălat, pe o canapea, în faţa 
uneia din ferestrele ce dau spre grădina palatului; Groza, 
cu aerul lui veşnic mulţumit, s-a instalat confortabil pe ace- 
eaşi canapea, la dreapta Reginei-Mame, ţinînd grijuliu pe 
genunchi servieta roşie cu însemnele statului. Gheorghiu- 
Dej, căruia veşmintele negre îi accentuează frumuseţea te- 
nebroasă, a luat loc pe fotoliu, în faţa Suveranului, şi pare 
crispat, neliniștit. 

Groza sparge gheaţa: 

— Ei bine, Maiestăţile voastre, a sosit momentul să pu- 
nem la punct condiţiile divorţului dintre noi. Un divorţ ele- 
gant, bineînţeles! 

— Adică? 

— Adică, sîntem aici ca să rezolvăm probiema impor- 

tantă despre care am mai vorbit ziua trecută. Vă amintiţi? 
Sfirşitul monarhiei în România! La urma urmelor, v-am 
prevenit, Maiestate! 

Mihai este împietrit. Nu articulează nici o vorbă, nu 
schiţează nici un gest. Atunci, Groza îşi reia tirada: tînărul 
Suveran a fost menţinut pe tron mai mult chiar decît se cu- 
venea, a sosit timpul să plece... 

— Nu dumneavoastră puteţi lua o asemenea hotărîre, 
ci poporul român! Şi ştiţi prea bine ce gîndeşte el! Mi-am 
făcut întotdeauna datoria faţă de el, pe cît am putut de bi- 
ne. 

Regele le-a vorbit printre dinţi, abia stăpînindu-şi mî- 
nia. 

— Da, Maiestate, desigur! Nimănui nu-i trece prin cap 
să conteste lucrul acesta! Apoi, cu un surîs deferent şi cu o 
căutătură înfricoşată în jur adaugă pe un ton confidențial: 
Ştiţi, dacă ar fi numai după noi... nu v-am cere niciodată să 
plecaţi, dar... înţelegeţi... ei ne-au spus că nu mai poate fi 
loc pentru un Rege în spatele cortinei de fier... asta este 
părerea lor, trebuie să plecaţi... 

— Un motiv în plus, reia Suveranul, ca să-i cerem po- 
porului să se pronunţe. Clar, în faţa lumii! Iar dacă hotă- 
rîrea va fi contrară părerii „lor”, cu atît mai bine! 

Să fie consultat poporul? Nici nu poate fi vorba! La ce 
bun? Şi Groza, fără să se teamă că se contrazice, explică de 
zor că ţara doreşte republica şi plecarea Suveranului, aşa 
după cum i-au mărturisit de curînd ţăranii din propria lui 
circumscripție electorală. Gheorghiu-Dej i se alătură: e 
inutil să întrebăm poporul. E limpede ca lumina zilei că po- 
porul nu-şi poate găsi fericirea decît într-o republică demo- 
cratică de tip nou, care să-l conducă la comunism. 

Regele nu vrea să renunţe la ideea fixă că numai popo- 
rul este îndreptăţit să decidă asupra soartei sale. 

Atunci, i se propun bani: 

— Sîntem gata să vă acordăm un generos sprijin mate- 
rial pentru a compensa contribuţia pe care aţi avut-o la lo- 
vitura de stat de la 23 august 1944 şi, bineînţeles, veţi putea 
dispune de veniturile proprietăţilor din ţară. 

Iar Dej: 

— Desigur, veţi lua cu dvs. toate bunurile personale, 
veţi încasa veniturile cuvenite, veţi rămîne cetăţean român 
şi, mai tîrziu, cînd spiritele se vor fi calmat, veţi putea veni 
să ne faceţi o vizită... 

Şi cei doi insistă să-l convingă pe Rege cît de mult do- 
reşte regimul să rezolve problema elegant şi cît de mult ţin 
cu toţii să nu-l lase pe Regele „nostru” să ducă viaţa 
strîmtorată a atîtor regi aflaţi în exil... Comuniştii îi oferă o 
viaţă de rentier capitalist. Asta-i culmea! Tăios, Mihai le 
răspunde: 

— Dvs. uitaţi esenţialul: datoria mea. Am jurat, la în- 
scăunare, că-mi voi ocroti națiunea. Or, națiunea are nevo- 
ie de mine. În imensa majoritate, ea nu acceptă comunis- 
mul, un comunism impus de alţii. 

— Vedeţi, Maiestate, îl întrerupe Dej, aţi spus singur 
de ce trebuie să plecaţi. Şi continuă furios: Prezenţa Ma- 
iestăţii voastre reprezintă un obstacol pentru instaurarea 
comunismului! Cît veţi rămîne aici, se va opune rezistenţă. 
Apoi, după ce-şi trage sufletul, secretarul general al P.C.R. 
rosteşte apăsat: 

— De altfel... ne sînt cunoscute contactele dvs. cu cei 
care uneltesc împotriva noastră... cu americanii, cu engle- 
zii. 
S-a trecut, aşadar, la ameninţări. Dar, cum Mihai rămi- 
ne imperturbabil, Dej adaugă: 
~- — Printre dovezile acumulate în dosarul Maniu, împo- 
triva lui şi a bandei lui de trădători fascişti, multe o incrimi- 

nează şi pe Maiestatea voastră! Nu ne-am folosit de ele, ba 
chiar le-am tăinuit, din stimă pentru dvs. Dar dacă s-ar ivi 
tulburări, dacă elemente duşmănoase s-ar răzvrăti, vă pre- 
venim că am da pe faţă toate aceste probe de vinovăţie. 
N-am împiedica justiţia să-şi urmeze cursul! 

Vor să-l aresteze? Ei şi? 

O oră şi jumătate de discuţii zadarnice. 

— Dar Constituţia, ce faceţi cu ea? întreabă Regele. 

— Constituţia? Ne-am gîndit la toate! Iată, Maiestatea 
voastră nu trebuie decît să semneze şi... gata! spune Gro- 
za, scoţînd din servietă actul de abdicare. i 


/ 


Mihai Fu 
Prin graţia lui Dumnezeu şi voinţa naţională 
Rege al României 


La toţi de faţă şi viitori, sănătate 


În viaţa Statului român s-au produs în ultimii ani adinci 
prefaceri politice, economice şi sociale, care au creat noi ra- 
porturi între principalii factori ai vieţii de Stat. 

Aceste raporturi nu mai corespund astăzi condiţiunilor 
stabilite de Pactul fundamental — Constituţia Ţării — ele 
cerînd o grabnică şi fundamentală schimbare. 

În faţa acestei situaţiuni, în deplină înţelegere cu factorii 
de răspundere ai Țării, conştient şi de răspunderea ce-mi re- 
vine, consider că instituţia monarhică nu mai corespunde 
actualelor condițiuni ale vieţii noastre de Stat, ea reprezen- 
îînd o piedică serioasă în calea dezvoltării României. 

În consecinţă, pe deplin conştient de importaţa actului ce 
fac în interesul poporului român, 


ABDIC 


pentru mine şi pentru urmaşii mei de la Tron, renunţînd pen- 
tru mine şi pentru ei la toate prerogativele ce le-am exercitat 
ca Rege al României. 

Las poporului român libertatea de a-şi alege noua formă 
de Stat. 


Dat la Bucureşti, 
astăzi 30 decembrie 1947 


Mihai iese din încăpere, luînd cu sine ciudatul docu- 
ment, ca să-l studieze în linişte. 

Groza, adresîndu-se Reginei-Mame: 

— Nu vă faceţi griji, Maiestate, vom asigura fiului dvs. 
mijloacele necesare unei vieți îndestulate pînă la sfîrşitul 
zilelor sale! 

Şi, cum regina Elena observă că Mihai nu e sensibil la 
argumente de acest fel, Dej se extaziază: 

— Ce plăcut e să auzi asemenea vorbe! Vă felicit, Ma- 
iestate, l-aţi educat foarte bine! 

Groza îi arată revolverul ascuns în buzunarul hainei: 

— Ce vreţi, îi spune Reginei îngrozite, trebuia să-mi 
iau măsuri de precauţie după ce i-a făcut Regele lui Anto- 
nescu... Şi rîde, încîntat de isteţimea sa. 

Penibilă conversaţie în aşteptarea Regelui! 


pr 

Palatul e pustiu: Numai Dimitrie Negel, Mareşalul 
Curţii, şi Mircea Ioaniţiu, secretarul Regelui, vin către Mi- 
hai. 

Îi aduc vestea că întreaga zonă este înţesată de trupe 
din divizia „Tudor Vladimirescu” constituită din prizonieri 
români din Rusia care s-au lăsat convertiți de Ana Pauker. 
Toate ieşirile din Palat sînt blocate. Legăturile telefonice 
au fost întrerupte, santinelele sechestrate. 

Regele iese la balcon să se convingă şi vede soldaţii cu 
puştile mitralieră la umăr. 


— De ce atitea trupe în jurul Palatului? Şi de ce s-a tăiat 
telefonul? 

Regele a intrat pe uşa dinspre balcon. 

— Poporul e nerăbdător, Sire, sîntem aici de multă vre- 
me şi trupele au venit să ţină mulţimea în frîu. Cît despre 
telefon... Groza ridică din umeri. 

— Şi dacă refuz să semnez? 

— Aţi văzut, totul a fost prevăzut. S-au dat ordine, 
deţinem poziţiile-cheie. Dacă nu părăsim îndată această 
clădire ducînd cu noi actul de abdicare semnat, guvernul o 
să acţioneze cu asprime. Înainte de căderea serii. Lista mii- 
lor de persoane care vor fi arestate a tost deja întocmită. 
Poate că o să avem un război civil. N-aş mai putea răspun- 
de de securitatea nimănui. Nici măcar de a Reginei-Mamă. 
O să curgă sînge şi o să fiţi singurul vinovat, răspunde Gro- 
za. 

— Poporul meu a suferit prea mult! N-o să curgă sînge 
din cauza mea! Sînt obligat să mă supun acestui act de vio- 
lenţă, nu am de ales, a mai spus Regele. 

Şi a semnat. 

Era ora 3 după amiază a zilei de 30 decembrie 1947. 


Republica a fost proclamată în aceeaşi seară. Steagurile 
erau pregătite, manifestanţii convocați, totul s-a desfăşurat 
aşa cum fusese prevăzut. 

Şi asttel au transformat Regatul României în Republica 
Populară Română. 


Bibliografie selectivă 


Adăniloaie, N., Formation de l'Etat national roumain, E. Meridiane, Bu- 
carest, 1965. 


Basdevant, Denise, Terres roumaines contre vents et marées, Ed. de PE- 
pargne, Paris, 1961. 


Brannen, Barry, The Soviet Conquest of Rumania, in „Foreign Affairs”, 
USA, Hamilton Fish Armstrong, aprilie 1952. 


Bretholz, Wolfgang, Ich sah sie stürzen Kurt Desch, München, 1965. 
Byrnes, James F., Cartes sur table, Morgan, Paris, 1947. 


Churchill, Winston, Mémoires sur la deuxième guerre mondiale, La Pala- 
tine, Genève, 1953. A 


Ciurea, Emile, Le Traité de paix avec la Roumanie du 10 février 1947, Ed. 
A. Pedone, Paris, 1954. 


Ciurea, Emile, La Vie politique et les Partis en Roumanie apres la seconde 
guerre mondiale, in „Revue française de sciences politiques”, sept.- 
oct. 1957, PUF, Paris. 


Cretzianu, Al., La politique de paix de la Roumanie à l'égard de Union 
soviétique, Institut Universitaire roumain Charles Ier, Paris, 1954. 


Cretzianu, Al., Captive Rumania, Praeger, New York, 1956. 


Deroyer, Michelle, Au pays de Carol II de Roumanie, Denoël, Paris, 
1939. 


Encyclopedia Judaica, Ierusalim, 1971. 


Fontaine, Prof. Marcel, La République populaire roumaine contre la cul- 
ture française, Institut Universitaire roumain Charles Ier, Paris, 
1962. 


362 Bibliografie selectivă 


Gafenco, Grégoire, Preliminaires de la Guerre à l'Est, Ed. Egloff, Fri- 
bourg et L.U.F., Paris, 1944. 


Georgescu, Titu, Traditions progressistes, révolutionnaires du peuple rou- 
main, Ed. Meridiane, Bucarest, 1971. 


Giurescu, Constantin, La formation de VEtat roumain, Ed. Meridiane, 
Bucarest, 1971. Å 


Giurescu, Constantin, La formation du peuple roumain et de sa langue, 
Ed. Meridiane, Bucarest, 1972. 


Gluckstein, Yagel!, Les satellites européens de Staline, Les Iles d'Or, Paris, 
1953. 


Gould Lee, Arthur, Crown against Sickle, Hutchinson, London, 1950 şi 
1953. 3 


Ionescu, Prof.G., Communism in Rumania 1944-1962, Oxford Universi- 
ty Press, London, 1964. 


Istoria României în date, Editura Enciclopedică Română, Bucureşti, 
1972. ; 


Lehrman, Hal, Juliu Maniu in Memoriam, Juliu Maniu Fci:ndation, New 
York, 1968. 


Manuila, Dr. Sabin şi Filderman, Dr. W., Regional Development of the 
Jewish Population in Romania, Failli, Roma, 1957. 


Markham, Reuben, La Roumanie sous le joug soviétique, Calmann-Lévy, 
Paris, 1949. 


Marx, Karl, Însemnări despre români (manuscrise inedite), Editura Aca- 
demiei Republicii Populare Române, Bucureşti, 1964. 


Michelet, Jules, Légendes démocratiques du Nord, Garnier Frères, Paris, 
1854. 


Mircu, Marius, Pogromul de la Iaşi, Golb, Bucureşti, 1945. 


Mortureux de Faudoas, A., Nos amis roumains au fil des ans, Librairie 
Cenirale, 1971. 


Mourin, Maxime, Histoire des nations européennes, Payot, Paris, 1963. 


Mureşeanu, Anton-Ionei, Democraţie şi socialism, Ardealul, Bucureşti, 
1945. 


Nagy, Laszlo, Democraties populaires, Arthaud, Grenoble, 1968. 
Pătrăşcanu, Lucrețiu, Sous trois dictatures, Ed. Jean Vitiano, Paris, 1946. 
Raţiu, Ion, La Roumanie d'aujourd'hui, Grassin, Paris, 1975. 


be m 


Bibliografie selectivă 363 


Razi, G.-M., La constitution de la République populaire de Roumanie, in 
„Revue Internationale de Droit comparé”, Imprimerie Moderne, 
Agen, 1951. 


„Revue des études roumaines”, Institut Universitaire roumain Charles 
Jer, Paris, 1961. 


Ring, Camil, Staline m'a dit..., Paris, 1961. 


Roger, Noëlle, La vie dramatique du peuple roumain, Payot, Lausanne, 
1943. 


Roumanie devant la conference de la paix (La), Paris, 1946. 
Roumanie et la reconstruction économique européenne (La), Paris, 1946. 


Rumanian Peace Treaty before the Senate (The), Riteway Printing Com- 
pany, Cleveland, 1947. 


Rura, Michaël, Reinterpretation of History as a Method of Furthering 
Communism in Rumania, Georgetown University Press, George- 
town, 1961. 


A 
Saint-Aulaire, Comte de, Confession d'un vieux diplomate, Flammarion, 
Paris, 1953. 


Seton-Watson, R.W., Histoire des Roumains, PUF, Paris, 1937. 


Tensions within the Soviet captive Countries — Rumania, Documentul 70 
din 27 iulie 1953 al Comisiei de afaceri străine a Senatului S.U.A., 
Gv. Printing Office, Washington, 1954. 


30 Decembrie '47, Institutul de studii istorice şi social-politice de pe lîngă . 
C.C. al P.C.R., Bucureşti, 1972. 


Truman, S. Harry, Mémoires, Plon, Paris, 1955. 


Violations of Peace Treaty of Human Rights, Document remis O.N.U. de 
guvernul american în 1951. 


Zincă, Haralamb, Şi a fost ora H, Editura Militară, Bucureşti, 1971. 


Documente, reviste, ziare româneşti şi străine. 


Postfaţă 


În ultimele patru decenii, intervalul 1944-1947 din isto- 
ria românilor a fost prezentat cetăţenilor ţării, de ia şcolari la 
oameni în vârstă, în versiunea oficială elaborată de secţia de 
presă şi propagandă a Comitetului Central al partidului co- 
munist. Ideile directoare ale acestei versiuni le aflăm sinte- 
tizate, de exemplu, în manualul de Probleme fundamentale 
ale istoriei României, elaborat pe baza programei Ministe- 
rului Învăţământului nr. 53 104/1980 „cu îmbunătățirile ul- 
terioare”. Manualul era obligatoriu pentru toate ramurile de, 
învățămînt superior, cu exceptia facultăţilor de istorie! Ja- 
loanele acestei versiuni oficiale erau următoarele: 

În actul de la 23 august 1944, Partidul Comunist din Ro- 
mânia — devenit ulterior Partidul Comunist Român — a 
avut un rol de prim rang, „S-a aflat în fruntea mişcării de 
rezistentă”. 

În transformările ce au avut loc „rolul hotăritor l-a jucat 
clasa muncitoare în alianţă cu țărănimea, cu intelectualita- 
tea şi cu celelalte categorii de oameni ai muncii, sub condu- 
cerea Partidului Comunist Român, forța politică cea mai 
înaintată a societăţii noastre”, 


1 Ediţia 1983, 216 p + 10 hărţi, parte din ele falsificate. 
2 Idem, p. 133 şi următoarele. 
3 Idem, p. 144. 

Guvernul „revoluţionar-democratic” a fost adus la pute- 
re la 6 martie 1945 „prin lupta maselor populare”, care au 
salutat atunci evenimentul „cu mare entuziasm”. 

În alegerile din 19 noiembrie 1946, coaliția condusă de 
partidul comunist a întrunit 79,6% din voturi, iar „reacțiu- 
nea” — adică partidele Naţional-Ţărănesc, Naţional-Libe- 
ral şi Social Democrat (Titel Petrescu) — s-a văzut „izolată 
de popor şi suferind o înfrîngere zdrobitoare Pe 

În anul 1947, forțele „reacţionare” au fost tot mai izolate, 
P.N.Ţ. a recurs „la diversiuni, spionaj şi activitate subversi- 
vă”. Ca atare, a fost dizolvat, iar liderii săi judecaţi şi con- 
damnaţi. P.N.L., rămas fără sprijin „în rîndurile foştilor săi 
adepţi şi-a încetat activitatea”. Gruparea liberală Gh. Tă- 
tărăscu a fost îndepărtată din guvernul Groza deoarece înce- 
puse „să se opună tot mai mult măsurilor adoptate de gu- 
vern”. În sfârşit, regele Mihai, „tot mai izolat de mase” şi fără 
sprijin dinafară „s-a văzut nevoit să accepte abdicarea pro- 
pusă de reprezentanţii partidului comunist”, la 30 decembrie 
1947. În aceeaşi zi, Constituţia din 1866, cu modificările ei 
din 1923 şi 1944, a fost abrogată şi s-a proclamat Republica 
Populară Română”. 

De-a-lungul anilor, articole, studii, volume, culegeri de 
documente au adus informaţii, fapte, elemente suplimenta- 
re. Dar în nici un moment jaloanele directoare sus-menţio- 
nate nu au fost modificate. Dimpotrivă. În 1979, conducerea 
P.C.R. a decretat că lovitura militară de la 23 august 1944 a 
marcat începutul „revoluţiei de eliberare națională şi soci- 
ală, antifascistă şi antiimperialistă ”. 

Linia oficială comunistă, cu interpretările ei aduse la zi, 


4 Idem, p. 146-148. 
5 Idem, p.151. 
6 Idem, p. 153-154. 

era proiectată îndărăt asupra unor evenimente majore care, 
la timpul lor, au avut cu totul alte cuprinderi şi țeluri. 

Rescrierea istoriei, însoţită de monopolul asupra mijloa- 
celor de informare şi a învăţămîntului a fost calea cea mai 
sigură pentru a impune oamenilor, generaţie după generaţie, 
O anume versiune, aşa cum era elaborată de regimul comu- 
nist. Interpretările oficiale au cunoscut şi unele modificări, 
de la o etapă la alta. 

De reţinut că manualele şcolare de orice treaptă au cu- 
prins aceleaşi interpretări. 

Rezultatele se văd astăzi. Publicişti, scriitori, oameni de 
felurite profesii resping cu vehemenţă şi violenţă verbală ori- 
ce mărturie sau interpretare ce contravine imaginilor cu care 
au fost bombardaţi ani de zile. 

Opinia publică a fost obişnuită să gîndească în categorii 
fixe, opuse una alteia — alb-negru, bine-rău, prieten-duş- 
man, român-străin, patriot-antinaţional etc. etc. Inioleran- 
ga agresivă şi xenofobă, frica de dialog real, violenţa verbală 
şi fizică, iată moştenirea psihologică a regimului comunist. 

Adevărul nu poate fi mereu ascuns, răstălmăcit şi trun- 
chiat. Vine o vreme cînd realitatea răzbate, cu toată împotri- 
virea încăpăţînată a celor ce se văd ameninţaţi direct prin 
cunoaşterea şi rostirea acestui adevăr. 

Încă de la finele anilor '40, studii şi volume apărute în 
alte ţări au analizat şi explicat drumul real al României de la 
monarhia constituţională răsturnată în august 1944 — în 
formele atunci posibile — şi pînă la uzurparea completă a 
puterii de către partidul comunist, încheiată la 30 decembrie 
1947 prin abdicarea forțată a regelui Mihai. 

Într-o primă etapă, între contribuţiile ce îngăduie aflarea 
şi restabilirea adevărului, se cuvin reamintiţi: Elizabeth Bar- 
ker, Truce in the Balkans (London, 1948); Reuben Henry 
Markham, Rumania under the Soviet Yoke (Boston, 

1949); Arthur Gould Lee, Crown against Sickle. The Story 
. of King Michael of Rumania (London, 1950); Central and 
South East Europe 1945-1948, culegere de studii editate de 
Reginald Robert Betts (London, New York, 1950); Captive 
Rumania, culegere de studii editate de Alexandru Creizianu 
(New York, 1956); Hugh Seton Watson, The East European 
Revolution (London, 1956); Ghiţă Ionescu, Communism 
in Rumania, 1944-1962 (London, New York, Toronto, 
1964)... La aceste volume s-au adăugat zeci de articole şi 
studii. 

Aflate şi în România în biblioteci cu circuit închis, atari 
volume şi contribuţii au rămas practic fără influenţă şi fără 
urmare asupra scrierii istoriei contemporane a României du- 
pă 1949/1950. 

Pentru milioane de şcolari, pentru studenţi şi toți ceilalți 
cititori, versiunea-tip continua să fie difuzată şi învățată. În 
anii '80, îndeosebi în 1984, la împlinirea a patru decenii de 
la evenimentele din august 1944, s-au publicat o serie de stu- 
dii şi volume ce aduceau un plus de informaţii şi documente. 
Ele au rămas îndeosebi în sfera specialiştilor, au avut foarte 
puţin ecou în marele public. Şi, oricum, nici aceste contri- 
buţii nu se atingeau de tabu-urile versiunii oficiale, aşa cum 
a fost amintită. 

În anii 1983-1985 îndeosebi, cel ce scrie aceste rînduri a 
încercat prin zeci de expuneri în faţa profesorilor de istorie să 
prezinte faptele unui trecut mai recent, din secolul XX îndeo- 
sebi, mergînd pînă la limita posibilă întru desluşirea adevă- 
rului. La o întrunire la Bucureşti, în toamna lui 1985, un co- 
leg, profesor de iiceu, a rezumat sugestiv situaţia (redau din 
memorie): „Înţeleg prea bine ce aţi spus dvs., dar vedeţi, 
avem o programă analitică, un manual unic şi un inspector; 
dacă nu mă ţin de aceste coordonate, atunci am neplăceri,; 
am familie şi copii de ținut”. 

I-am sus că un profesor ce ţine la meserie află modali- 
tăţile potrivite pentru a transmite ceea ce se cuvine. Dar am 
recunoscut că, de fapt, situaţia reală este aceea înfăţişată de 
colegul profesor. Pentru şcolarii de toate treptele, ca şi pentru 
aproape totalitatea profesorilor, versiunea oficială a istoriei 
contemporane rămiînea atotstăpînitoare, fără a le da posibi- 
litatea de a se apropia cît de cît de realitate., 

Evenimentele din decembrie 1989 au adus unele schim- 
bări şi în aflarea istoriei. Inertia, rutina, teama chiar consti- 
tuie încă mari piedici. Am întrebat recent pe un coleg ce pre- 
dă la un liceu, într-un port dunărean: „Cum predaţi acum 
istoria contemporană a României, mai ales din intervalul 
1939-1989?” Răspunsul: „Aşteptăm instrucţiuni”. 

Două generaţii — cel puţin — din această țară au trăit în 
direct, pe propria lor piele, experimentele descrise de George 
Orwell în romanul său — azi clasic — 1984. 

Încă nu ştim în ce măsură arhivele româneşti ale interva- 
lului 1939-1961 vor fi deschise cercetării. Perspectivele par 
îndoielnice... Un proiect de lege înaintat Parlamentului Ro- 
mâniei propune, fără ezitare, ca arhivele să rămînă închise 
timp de 90 (nouăzeci!) de ani. 

În atari condiţii, nevoia unor alte surse devine cu atît mai 
stringentă. 

Cartea Nicoletei Franck, acuma tradusă în română prin 
grija Editurii Humanitas, este o mărturie în direct a anilor 
1944-1947. Autoarea a trăit evenimentele, a participat la 
ele, le-a urmărit cu atenţie şi spirit critic. A Ştiut să vadă ceea 
ce se află dincolo de explicaţiile oficiale şi desfăşurările apa- 
rente. 

Autoarea este parte a lumii româneşti. A trăit toate spe- 
ranţele, iluziile, frica şi amărăciunile acelor ani. Şi, mai ales, 
pendularea de la o speranţă la alta, cînd fiecare cuvintare 
sau articol sau chiar o formulare „mai tare” rostită în cadrul 

rundelor diplomatice “anglo-americano-sovietice din acei 
ani erau interpretate ca o posibilă (viitoare) oprire a comu- 
niştilor în asaltul asupra naţiunii române şi a statului ei. 

Expunerea urmează etapele cronologice, aşa cum citito- 
rul desluşeşte chiar din sumar. 

Are un fir conducător, arătat chiar din subtitlu: felul cum 
regatul constituţional a devenit „republică populară”, în in- 
tervalul 1944-1947. 

- Realitatea fundamentală a constituit-o, pe de o parte, 
ocupaţia şi puterea sovietică, controlînd, de facto, toate 
compartimentele statului român. Situaţia de facto, pe de al- 
tă parte, se datora acordurilor de la Teheran (1943), de la 
Moscova (Churchill-Stalin, octombrie 1944), de la Talta (fe- 
bruarie 1945), redactate în termeni atît de generali încît fie- 
care semnatar a înţeles ce a vrut. 

Pe acest fundal, Partidul Comunist din România a uzur- 
pat şi confiscat treptat puterea. 

Nicoleta Franck urmăreşte etapă cu etapă acest proces. 

Faptele esenţiale sînt redate în înlănţuirea lor, ele pot fi 
verificate şi întregite, de altfel, şi prin alte mărturii. 

Atmosfera vremilor, felul de a gîndi şi reacţiona al oame- 
nilor de atunci, manevrele de culise se desfăşoară foarte vii 
în faţa cititorului de astăzi. Greu, greu de tot, de aflat în vreo 
mărturie oficială o parte măcar a unor atari crîinpeie de 
viaţă! 

O atare istorie, a faptelor aparent „mărunte”, devine de 
neapărată trebuinţă pentru a înţelege fără răstălmăciri ce s-a 
întîmplat. 

Vor urma şi alte mărturii în direct. Ele se vor completa şi 
confrunta. 

Multe, multe muiţumiri Nicoletei Franck pentru relata- 
rea şi analiza ei. 

Aceleaşi mulțumiri Editurii Humanitas pentru publica- 

rea lucrărilor de care avem nevoie. Lucrări ce ne vor îngădui 
treptat să ne regăsim identitatea, demnitatea şi o viaţă nor- 
mală. 


Dinu C. Giurescu 


Bucureşti, 30 iunie 1991 

